
1 

Doamne, Tu mă cercetezi de aproape şi mă cunoşti... 
Tu mă înconjoripe dinapoi şi pe dinainte, şi-ţi pui mâna 
peste mine... 

Unde mă voi duce departe de Buhul Tău şi unde voi 
fugi departe de Faţa Ta? 

„„„dreapta Ta mă va apuca. 

Psalmul 139: 7, 5, 7,10 b 

Maelle. 

New York. 

Martie, 1886 

Maelle Galagher stătea drept, având grijă să nu îl 
lovească pe Mattie, care dormea de-a curmezişul patului, 


cu capul lângă şoldul ei. O lumină de un galben ciudat 
strălucea pe barul acoperit cu sticlă al apartamentului 
închiriat, făcând să danseze umbre pe peretele îndepărtat. 
Maelle se încruntă. Se lumina de dimineaţă, dar faptul că 
mama şi tata erau încă în pat, în capătul celălalt al camerei 
însemna că trebuie să fie încă noapte. Se frecă la ochi şi se 
mai uită o dată la licărirea din fereastră. 

Mirosea a ceva care îi aducea aminte de vatra pentru 
foc din casa de la ţară din Irlanda. Mirosul îi făcea gâtul să 
se contracte şi stomacul i se strânse. Îşi apucă reverul 
încheiat cu nasturi al cămăşii de noapte, acoperindu-şi cu 
el gura şi nasul. Inima îi bătea tare de frică, cu toate că nu 
ştia ce o făcuse să se sperie. 

Îşi trecu mâna prin părul tuns scurt-o, cât îi era de 
dor de buclele lungi de care tata obişnuia să o tragă atunci 
când o tachina-şi se dădu jos din pat. Traversă camera în 
vârful degetelor şi îşi scoase capul pe geam. Lumina era 
mai puternică acolo, ceea ce o făcu să se uite pieziş. Era ca 
şi cum nu ar mai fi auzit oraşul până atunci-ca şi cum 
foşnăitul ierbii uscate, strivite sub tălpile cuiva şi vuietul 
râului din depărtare intrau pe fereastră şi îi măreau 
confuzia. Mirosul de vatră era mai puternic lângă geam, 
aşa că începu să tuşească. 

— Cine-i acolo? 

Îşi ţinu răsuflarea, dându-şi seama că l-a trezit pe 
tata. Aşa că şopti: 

— Eu, taţi. 

— „elle a mea. îi rosti numele sacadat în mijlocul 
unui căscat. Fetiţă, ce faci în miez de noapte? 

Tonul lui uşor aspru o făcu să ridice din umeri şi să 
se uite în jos ruşinată. Brusc, tatăl sări din pat şi dădu 
drumul unui şir de cuvinte cu care mama nu era de acord. 
Tata înjura doar când era nervos. Maelle se strânse către 
geam. 

— Dom'şoară, trezeşte-ţi fratele! 

Maelle se uită prosteşte la tatăl ei cum se repezi la 
şifonier, cum deschise cu o smucitură sertarul de sus şi 
scoase o boccea. îl privi umplând-o cu câteva lucruri, apoi 


întorcându-se spre ea. 

— M-auzi, Maelle? Şi îi trânti bocceaua în braţe. 
Trezeşte-ţi fratele şi ieşiţi afară! 

Mintea înceţoşată a Maellei nu putea înţelege 
ordinea ciudată a lucrurilor. Să iasă? De ce mi-ar pregăti 
tata o sacoşă şi să mă trimită afară? Şi de ce să îl dea afară 
şi pe Mattie? Mattie încă dormea ca un bun băiat ce era. 
Nu greşise cu nimic. Rămase înţepenită cu sacoşa în braţe, 
tremurând, cu toate că noaptea era neobişnuit de caldă. 

— Fetiţo, ieşi afară! 

Zbieratul tatii o trezi pe bebeluşa Molly, iar ea bocea 
din coşul care era aşezat pe podea. Mama se trezi, iar apoi 
şi Mattie. Maelle stătea nemişcată lângă fereastră, privind 
şi ascultând, respira greu şi repede, iar frica îi provoca un 
gust tot mai oribil în gură. Urletele străpungeau noaptea, 
adăugând la trosnetele şi răcnetele care păreau să se 
amplifice cu fiecare minut. 

Frecându-se la ochi, mama spuse: 

— Angus, ce? 

Tata o înşfacă pe Molly, care plângea. 

— Incendiu, Brigid! 

— Incendiu? Mama se ghemui într-un colţ şi trase 
cearşaful până la bărbie. Ochii îi erau pustii. O, sfinţi din 
ceruri, salvaţi-ne! - începu ea să murmure. 

Tata se opri un moment holbându-se la mama. Apoi 
dădu din cap şi o luă la goană spre patul pe care Mattie şi 
Maelle îl împărțeau. Ţinând-o pe Molly pe umăr, îl apucă 
pe Mattie de mână şi îl trase jos din pat. Mattie plângea în 
timp ce tata îl împingea în direcţia Maellei. 

Mattie se prăbuşi peste ea, aproape doborând-o. 
Maelle îl prinse şi îl susţinu.cu toate că îi tremurau 
picioarele. Niciodată nu fusese tata atât de dur. 

— Afară! Afară! îi strigă tata Maellei, şi în cele din 
urmă Maelle îşi găsi puterea de a se supune. Apucând 
bagajul pe care tata i l-a dat, l-a luat pe Mattie de mână şi 
se împleticea în urma tatii pe hol. Ţipetele lui Molly 
acopereau orice alt sunet, iar faţa îi era roşie de supărare 
în timp ce se lovea de umărul tatii. Fumul se înălța gros pe 


hol, iritând ochii Maellei. Oamenii se înghesuiau într-un 
şuvoi amestecat către scările care duceau la etajele 
inferioare, picioarele lor tropăiau, şi se auzeau voci care 
spuneau: „Repede, repede”. În capul scărilor tata o puse 
pe Molly în braţele Maellei şi se îndepărtă de ea. 

— Urmează-i pe ceilalţi, fetiţo, şi du-i pe cei mici 
afară. O iau eu pe mama ta şi ceva lucruri şi o să te urmez. 
Ai grijă de cei mici. Să nu-i scapi din ochi. M-ai auzit, 
fetiţo? 

— Te aud, tată, spuse Maelle respirând scurt. Apoi 
tata îi atinse părul-părul ei scurt-şi o mângâie. O 
mângâiere blândă. De care Maelle avea nevoie. îi zâmbi, se 
întoarse şi dispăru în fum. 

Înecându-se cu mirosul oribil care îi tăia respiraţia, 
Maelle se chinuia să o ţină pe Molly. Fetiţa se mişca şi 
plângea în braţele ei în timp ce coborau pe scări. 

— Ţine-te strâns de mine, Mattie! Simţi cum mâna lui 
apucă în pumn materialul din spatele hainei ei. Alţii, 
hotărâți să scape, îi depăşeau, iar Maelle se temea să nu 
fie despărțiți. Dar pumnul lui Mattie îi ţinea strâns cămaşa 
de noapte, iar în cele din urmă au ţâşnit pe poartă 
inhalând cu poftă aerul de noapte. 

Clopotele care răsunau şi copitele cailor pe piatra 
cubică acopereau vocile chiriaşilor înspăimântați. Bărbaţi 
în uniforme albastre, cu bastoane în mână, împingeau 
oamenii din faţa clădirii, forţându-i să se depărteze de 
intrare. 

— Daţi-vă la o parte! Daţi-vă la o parte acum! Vin 
pompierii! Faceţi loc! 

Maelle îşi conduse fratele pe cealaltă parte a străzii 
de unde se puteau uita la intrare după tata şi mama. 
Stătea cu picioarele încrucişate, cu sacoşa la picioare şi cu 
Molly în braţe. Mattie stătea lângă ea, iar mâna şi-o ţinea 
pe umărul ei drept. Mattie şi Molly plângeau amândoi, dar 
Maelle nu plângea. Clipind ca să poată vedea mai bine, se 
uita, cu ochii pe jumătate închişi, pe partea cealaltă a 
caldarâmului. Nu voia să rateze momentul când părinţii lor 
vor ieşi pe acele uşi. 


Voia să-i arate tatii că a făcut exact cum a zis-a avut 
grijă de cei mici. Zâmbi, amintindu-şi de mâna lui în părul 
ei. Avea să fie atât de mândru de ea. 

— Maelle? Maelle...” 

Cineva o trăgea de mână, iar ea crâcni deranjată, 
nedorind să renunţe la somn. Încerca să îndepărteze ceea 
ce o deranja împingând greutatea din poală. Plânsetul unui 
bebeluş o trezi de tot. Deschizând ochii o văzu pe micuța 
Molly întinsă pe jos şi pe Mattie aplecat peste ea. 

— Maelle, ar trebui să-ţi fie ruşine. Ai aruncat-o pe 
micuța Molly pe jos. 

Tonul fratelui ei îi amintea de cel al tatii. O ridică pe 
Molly şi o alină mângâind-o pe spate. 

— Îmi pare rău, micuţo. N-am vrut să-ţi fac bubu... 
Continuă să o legene pe Molly care îşi sugea pumnul şi nu 
se oprea din plâns. Uitându-se în jur îşi dădu seama că 
erau pe trotuarul din faţa clădirii cu apartamente. 
Confuzia a zăpăcit-o. 

Încerca să-şi amintească-ultimul lucru de care îşi 
aducea aminte erau şuvoaiele de apă din maşinile de 
pompieri care se revărsau asupra clădirii şi cum spera ca 
mama şi tata să nu se ude. Cu toate că voia să rămână 
trează până când aveau să iasă părinţii ei, oboseala trebuie 
s-o fi copleşit. Multimea zgomotoasă, care se îmbulzea, se 
risipise cu toate că oamenii mai stăteau în grupuri mici în 
afara clădirii, iar unii erau întinşi pe trotuar în apropierea 
locului unde stătea Mattie. 

— Îi vezi pe mama sau pe tata, Mattie? 

Mattie îşi duse mâna murdară la frunte, uitându-se 
pe cealaltă parte a străzii. Apoi a ridicat din umeri; se 
ghemui lângă ea şi atinse cu mâna buclele încâlcite ale lui 
Molly. 

— Să fi mers la lucru? 

Îngrijorarea îi făcu stomacul să se strângă. Dacă tata 
şi mama plecaseră la lucru la uzină, asta însemna că nu 
aveau să vină acasă decât mai târziu. Maelle era obişnuită 
să aibă grijă de Mattie şi Molly când lipseau părinţii, dar 
întotdeauna i se spusese să nu iasă din apartament. Tatii 


nu-i plăcea ca ei să stea ziua afară din apartament. 

Se chinui să se ridice în picioare, mişcările ei erau 
stângace din cauza trupuşorului greu şi împotrivitor al lui 
Molly. 

— Mattie, ridică sacoşa şi urmează-mă. 

— Unde mergem? 

— La apartament. Nu putem sta în stradă în hainele 
de noapte. Maelle privi în ambele direcţii şi o zbughi 
dincolo strada, tresărind de fiecare dată când picioarele-i 
goale atingeau pietrele. Mattie era în urma ei în timp ce ea 
se îndrepta spre treptele de beton ce duceau la uşile 
blocului. Dar nu apucă să urce două trepte până cândo 
voce fermă i-a spus să stea pe loc. 

— Băieți! Unde vreţi să mergeţi? 

Maelle se întoarse şi văzu un bărbat încruntat, 
îmbrăcat într-o uniformă albastră şi care avea bastonul 
îndreptat înspre ea. Nedumerită din cauza apelativului 
„băieţi” ridică mirată din sprânceană: 

— Cu noi vorbiţi domnule? 

— Da, cu voi. El se apropie şi se sprijini cu cotul pe 
balustrada de fier. Unde mergeţi? 

Maelle ar fi vrut să se facă mică şi să se ascundă în 
cămaşa de noapte murdară. Mattie se dosi în spatele ei, 
evident speriat de bărbat. 

— In apartamentul nostru, domnule, aşa cum ne-a 
spus tatăl meu. Bărbatul dădu dezaprobator din cap: 

— Nu aveţi voie să intraţi în clădire, tinere! 

Tinere? Maelle se încruntă, apoi îşi dădu seama că 
bărbatul trebuie să o fi confundat cu un băiat din cauza 
părului scurt şi a cămăşii vechi a tatii pe care o purta. 
Ruşinea o cuprinse când îşi aminti că a fost tunsă în 
clădirea de pe insula Ellis din cauza păduchilor care îi 
umpluseră capul în timpul călătoriei lor. Tata a alinat-o cu 
promisiunea că părul îi va creşte din nou cu timpul. Ea 
dorea ca asta să se întâmple mai repede, îi spuse 
bărbatului: 

— De ce nu pot intra? 

— Nu aţi fi în siguranţă. A fost un incendiu azi- 


noapte. 

Maelle se uită la clădire. Cu toate că mirosul de 
aseară încă mai persista puternic, nu mai vedea strălucirea 
gălbuie. 

— Acum nu mai arde? 

Bărbatul o privi ca şi cum fata ar fi surzit. 

— Se înţelege că nu mai arde, dar a distrus mai multe 
etaje. Dacă intri te poţi răni. îl desprinse pe Mattie de pe 
scări şi îl aşeză pe trotuar, iar apoi se întinse după Maelle. 

— Coborâţi acum de acolo. 

Maelle cobori cele două trepte ca să se aşeze lângă 
Mattie, care plângea. Şi inima ei bătea cu putere mai tare 
de teamă că tata va fi dezamăgit decât din cauză că se 
temea de acest străin. Se uită cu băgare de seamă la el şi îi 
spuse: 

— Dar trebuie să intru. Trebuie să-i schimb scutecele 
surioarei mele. 

— N-o să găseşti scutece înăuntru. Toate sunt arse. 

Maelle se uită şocată la clădire. Imaginea locului 
pentru foc din coliba lor şi flăcările cuprinzând turba pe 
care tata a pus-o pe foc i-au apărut în minte. Când flăcările 
s-au stins nu mai rămăsese nimic din turbă decât cărbune. 
Focul de noaptea trecută fusese mai mare decât cel dintr-o 
vatră. lar acum întreg apartamentul trebuie să fie scrum. 

Au cuprins-o fiorii şi se aşeză pe trepte, legănând-o 
pe Molly în braţe. Mattie s-a cocoţat lângă ea şi strângea 
sacoşa pe care tata le-o pregătise. Se sprijinea pe braţul ei, 
iar prezenţa lui o liniştea. Credea că acum bărbatul avea 
să plece dacă nu mai doreau să intre în apartament, în 
schimb el se priponi în faţa ei. 

— Aveţi părinţi? 

— Da, domnule, încuviinţă Maelle cu o mişcare a 
capului. Tatăl meu se numeşte Angus, iar mama Brigid. 
Angus şi Brigid Gallagher. 

— Unde lucrează părinţii tăi, băiete? Vocea îi sunase 
dur înainte, dar tonul lui era acum blând. 

Cu toate că încă o deranja apelativul „băiete”, Maelle 
răspunse cu mândrie: 


— Mama şi tata fac felinare la uzină. 

— Uzina Geist? Maelle dădu din cap. 

— Tata spune că nu e ca şi cum ai avea propriul 
magazin de pantofi în ţinutul Meath, dar este muncă 
cinstită. 

— Sunt sigur că tatăl tău are dreptate. Bărbatul se 
ridică în picioare. Dar nu vă putem lăsa să staţi pe trepte 
toată ziua. Surioara ta are nevoie de îngrijire. Haide să 
mergem la uzină şi să vedem dacă părinţii tăi vă pot însoţi. 

Maelle se gândea la propunerea bărbatului. S-ar 
supăra tata dacă l-ar întrerupe de la muncă? Era norocos 
să aibă un loc de muncă, spunea el, şi nu trebuie să 
întârzie niciodată pentru că altfel l-ar putea pierde. 

— Nu ştiu dacă ar trebui... 

— Dar nu aţi luat micul dejun, nu? La întrebarea 
bărbatului stomacul Maellei se strânse în timp ce 
recunoştea şi ea că era flămândă. 

Micul dejun-şi să-i vadă pe mama şi pe tata-suna 
bine, totuşi Maelle ezita. 

— Ascultă fiule, sunt poliţist. Numele meu este 
Jorgens. Datoria mea este să ajut copiii, iar tu, fratele şi 
sora ta aveţi, acum, nevoie de ajutor. 

Maelle nu îl putea contrazice de data asta. 

— Totul va fi bine. Domnul poliţist Jorgens se 
îndreptă de spate şi-şi întinse mâinile. Uite, lasă-mă pe 
mine să o ţin pe sora ta şi vom merge să îi căutăm pe-ai 
tăi. 

Tata o prevenise să nu lase pe nimeni să ia ceva de-al 
ei. Oraşul era plin de hoţi spunea el, şi noi trebuie să fim 
tot timpul atenţi. Nu-i va da voie niciodată unui străin să o 
ţină pe Molly. O strângea tot mai tare pe Molly şi-i spuse 
lui Mattie: 

— la sacoşa noastră. 

Uzina era doar la patru străzi distanţă, dar cu 
picioarele goale şi pentru că dormise atât de puţin părea 
mult mai departe. Au ajuns la uşile de metal, iar domnul 
Jorgens se opri. 

— O să intru să întreb de Angus Gallagher. Expresia 


feţei îi deveni rigidă. Să mă aşteptaţi aici! 

Maelle a dat din cap că va asculta de ordinul său. O 
legăna pe Molly, care plângea încet, în timp ce Mattie se 
legăna de pe un picior pe celălalt. După câteva minute, 
uşile s-au deschis din nou şi polițistul Jorgens a ieşit urmat 
de un bărbat care purta nişte pantaloni murdari şi o 
cămaşă udă de transpiraţie. Faţa îi strălucea de la 
transpiraţie-aşa cum arăta şi tata când venea seara acasă- 
dar nu era tata. 

Omul îi privi pe Maelle şi pe Mattie, după care 
clătină din cap către poliţist. Fără să spună vreun cuvânt 
se întoarse înăuntru, închizând uşile în urma lui. Pentru 
câteva momente polițistul Jorgens se uită fix la poarta 
închisă, iar Maelle observă cum umerii i se ridică şi apoi se 
lasă cu un oftat. In cele din urmă se întoarse, iar privirea 
din ochii lui a făcut ca bătăile inimii ei să se iuţească. Dar 
apoi el zâmbi. 

— Ei bine, haideţi să vă cumpăr ceva pentru micul 
dejun. Sugestia unei mese ar fi trebuit să îi provoace 
foamea şi mai mult. Dar n-a făcut-o. O greutate ciudată îi 
umplu stomacul-acelaşi sentiment pe care l-a avut noaptea 
trecută când s-a trezit şi a crezut că soarele străluceşte 
prin fereastră. 

De data aceasta ştia ce înseamnă acest sentiment. 
Ceva era în neregulă. 

2 

Frânturi şi amintiri din ultima oră îi invadau mintea 
Maellei ca într-un mozaic derutant. Plecarea frenetică din 
apartament; faptul că tata şi mama i-au lăsat să doarmă 
nesupravegheaţi pe trotuar; privirea ciudată a poliţistului 
când a ieşit din uzină. 

— Nu sunt înfometată, domnule. Vă rog... spuneţi-mi 
unde este tatăl meu? Maelle îşi dădu seama de spaima din 
glasul ei dar nu o putea stăpâni. Mattie se holba cu ochii 
larg deschişi la poliţist. 

Maelle era sigură că citea milă în ochii omului. 
Privirea lui trecu repede de la Mattie la Molly înainte de a 
se uita din nou la ea. Inima îi bătea tare în piept, 


îngreunându-i respiraţia. 

— Poate ar fi mai bine să vorbim între patru ochi-ca 
de la bărbat la bărbat. Crezi că se poate? 

Aerul îi ţâşni sacadat pe nas. Dădu din cap şi se 
întoarse spre Mattie. 

— 'Ţine-o bine pe Molly. Eu o să vorbesc cu domnul 
poliţist mai încolo. 

Mattie s-a aşezat pe pământ şi o legăna pe Molly. 
Maelle îl urmă pe polițistul Jorgens pe trotuar, unde el s-a 
lăsat în jos şi a pus mâna pe umărul ei. 

— Cum te cheamă, fiule? 

— Măc-elle. îi răspunse cu un nod în gât. 

— Michael, a repetat bărbatul, nu pot şti sigur, dar 
mă tem că e posibil ca tatăl tău să nu fi reuşit să iasă din 
apartament. 

Cuvintele spuse cu atâta blândeţe, atât de fin, au 
lovit-o pe Maelle ca şi cum ar fi fost date cu un baros. 

— Dumneavoastră... dumneavoastră credeţi că tata a 
murit în incendiu? 

Mâna lui îi strângea umărul mai tare. 

— Acum, nu aş vrea să ne pierdem speranţa, dar nu a 
venit azi la lucru. Şi nici mama ta. Trase aer adânc în 
piept. 

— Părinţii tăi au lipsit de la lucru vreodată? 

Maelle dădu din cap. Niciodată nu lipsise tata de la 
lucru şi întotdeauna se asigura că merge şi mama. El ştia 
că se poată baza pe 

Maelle ca să aibă grijă de fratele şi sora ei. A aruncat 
o privire înspre 

Mattie şi Molly care stăteau îmbrăţişaţi. Arătau atât 
de mici şi singuri. 

Atât de singuri... 

Lacrimile îi inundară ochii. Indiferent de ce zicea 
polițistul Jorgens nu mai exista speranţă. Tatăl ei nu i-ar fi 
lăsat toată noaptea nesupravegheaţi pe trotuar. Şi nici nu 
ar fi lipsit de la lucru. Trebuie să fi murit. El şi mama s-au 
făcut scrum, au ars în incendiu. Ea, Mattie şi Molly erau 
singuri. 


— Eu... eu trebuie să mă întorc la fratele şi la sora 
mea. l-am promis tatii că mă voi-Poliţistul Jorgens îi apucă 
mâna. 

— Aşteaptă, Michael. Trebuie să ştiu... mai aveţi 
rudenii aici în New York? 

Maelle strângea din ochi încercând să nu plângă. 

— Tata şi mama erau singurele noastre rude. Mai 
avem un unchi în ţinutul Meath, dar aici nu avem pe 
nimeni. 

— Atunci prieteni care ar putea avea grijă de voi? 
Bărbia Maellei a început să tremure. Şi-a încleştat falca. 

— Nu domnule, tata şi mama lucrau toată ziua. Nu au 
avut timp să-şi facă prieteni. Ultimele cuvinte ale tatii au 
fost să aibă grijă de cei mici. Maelle avea să facă asta. 
Îndreptându-şi umerii, spuse: 

— Dar noi nu avem nevoie de nimeni, domnule. Eu 
însămi o să am grijă de Mattie şi Molly. 

Polițistul îşi plecă uşor capul pentru un moment şi 
scăpă un oftat. 

— Eşti un flăcău curajos, dar aşa ceva nu e posibil. 

— Ba se poate. Maelle îşi scoase bărbia înainte. Mie 
mi i-a încredinţat tata pe fratele şi pe sora mea, ca să am 
grijă de ei. Şi n-o să-l dezamăgesc. 

— Sigur că nu o să-l dezamăgeşti. Polițistul Jorgens îi 
strânse umărul Maellei, de încurajare. Dar să rămâneţi de 
unii singuri într-un oraş mare nu e o idee bună. Eşti doar 
un băiat-ai nevoie de ajutor. 

Maelle făcu o grimasă. Trebuia să-i spună că nu era 
băiat, dar exista un argument mai important care trebuia 
combătut. 

— Nu am nevoie de ajutor. Am grijă de Mattie şi 
Molly de când am venit şi chiar "nainte de asta, pentru că 
mama s-a îmbolnăvit de inimă când a murit mama ei. Aşa 
că am avut grijă de Mattie şi Molly. Şi o să am mai departe. 
O să-mi caut de lucru în uzină, o să fac şi eu felinare ca 
tata, o să lucrez, şi... 

— Cine o să aibă grijă de Mattie şi Molly când tu o să 
fii la muncă? întrebarea îi tăie elanul. 


— Păi... Mattie poate să aibă grijă de Molly. 

— Şi cu şcoala cum rămâne? 

— Şcoala? Maelle strânse din buze. 

— Bineînţeles că şcoala. Tu trebuie să mergi la 
şcoală. Mattie de asemenea. Polițistul Jorgens clătină din 
cap, cu ochii trişti. 

— E un lucru bun ce vrei să faci tu, Michael, să ai 
grijă de fratele şi sora ta, numai că... 

Nodul din gâtlej îi înăbuşi cuvintele, iar Maelle şopti 
acum mai aspru: 

— I-am promis tatii. 

Polițistul Jorgens o mângâie pe spate, iar apoi îşi 
puse mâna pe genunchi. 

— Asta înseamnă că trebuie să ai doar tu grijă de ei? 
Nu crezi că tatăl tău ar înţelege dacă ai cere cuiva să te 
ajute? 

Maelle se gândi la întrebare. În Irlanda sătenii 
munceau împreună fiecare dintre ei folosindu-şi abilităţile 
pentru binele comunităţii. Tata nu credea că eşti slab dacă 
te bazezi pe familia Charmichael pentru baniţe de porumb 
sau pe familia Delaney pentru materialele pe care mama le 
transforma în cămăşi şi şorţuri. Şi tata, la rândul lui, era 
pantofarul tuturor din Dunshaughlin. 

Maelle dădu încet din cap: 

— Ba da. Tata ar spune că e în regulă să îi las pe alţii 
să mă ajute. Un zâmbet apăru pe faţa poliţistului. 

— Exact asta vom şi face-vom găsi pe cineva care să 
te ajute. Ştiu cu cine să vorbesc. 

Greutatea care îi apăsa coşul pieptului se uşura când 
Maelle înţelese că nu o să trebuiască să poarte povara 
singură. 

— Vă mulţumesc, domnule. 

— Cu plăcere. Se ridică şi îşi întinse mâna. Maelle 
ezită pentru un moment înainte să îi dea mâna. Haide să 
luăm micul dejun acum. Vei avea nevoie de un stomac plin 
ca să faci faţă în dimineaţa asta. 

Cu toate că mâna poliţistului nu era atât de aspră ca 
şi a tatii, dar mărimea şi puterea ei îi aminti Maellei cum 


era să te plimbi de mână cu tatăl ei cel robust... în timp ce 
se întorceau la Mattie şi Molly, îşi închise ochii pentru un 
moment şi hotărî că îşi permitea acum să salveze 
aparențele. 

— Nu a rămas nimic din bunurile lor? 

Tânăra care a pus întrebarea părea înspăimântată. 
Polițistul Jorgens a închiriat o trăsură care să-l ducă pe el 
şi pe copii la o clădire mare, departe de apartamentul unde 
Maelle locuise cu părinţii ei. În vreme ce pe caldarâm 
răsuna tropotul armăsarului ce-i purta tot mai departe de 
cartierul pe care îl cunoşteau, panica o cuprindea tot mai 
mult. Polițistul Jorgens o asigurase că oamenii din această 
mare clădire din cărămidă roşie o vor ajuta, dar această 
femeie nu părea că ar fi vrut să o ajute. 

Polițistul Jorgens răspunse: 

— Nu, vi-am spus deja, apartamentul lor a ars 
noaptea trecută. Dacă a rămas ceva care nu a ars, este cu 
siguranţă afectat de fum şi apă. Tot ce au este o sacoşă 
mică. 

Femeia îşi întoarse ochii negri şi privi sacoşa. 

— Aveţi haine în ea? 

Maelle a dat din cap. Se uitase mai devreme în ea 
căutând un scutec curat pentru Molly, care cu siguranţă se 
iritase deja destul de rău. 

— Nu doamnă. Tot ce avem în ea sunt legăturile 
noastre cu casa. 

Femeia îşi cobori sprâncenele groase. 

— Ce? 

Maelle împinse sacoşa mai pe spate. 

— Avem în ea Biblia, o poză cu familia noastră şi 
nişte scrisori pe care mama le scrisese tatii când au fost ei 
tineri. Mama le numea legături cu casa. 

Faţa femeii se însenină. 

— Păi, e bine că au scăpat cu viaţă, dar ceva haine nu 
stricau... Au nevoie de atât de multe lucruri... Femeia îşi 
tuguie buzele. 

Polițistul Jorgens îşi vâri mâna în buzunar şi scoase 
un portmoneu. îl deschise, îşi băgă degetele înăuntru şi 


scoase de acolo câteva monede. 

— Uite. Şi aruncă monedele înspre femeie. 

— Cumpăraţi-le ceva îmbrăcăminte. Nu pot rămâne 
în cămăşi de noapte tot restul zilei. 

Tonul lui tăios o făcu pe femeie să se dea înapoi 
pentru un moment şi îşi flutură agitată mâinile în faţă. 

— O nu, domnule ofiţer, nu ceream bani. Domnişoara 
Agnes se ocupă de donaţii. Obrajii i se îmbujorară de un 
roz aprins. 

— Bineînțeles, o să le găsesc copiilor ceva 
îmbrăcăminte”. Întorcându-se dinspre poliţist, întinse 
mâinile în direcţia Maellei. 

— Dă-mi bebeluşul, am eu grijă ca cineva să o curețe 
şi să o schimbe. 

Maelle se uită la ofiţerul Jorgens. Cu încuviințarea lui 
îi dădu voie femeii să plece cu Molly. 

După ce prima femeie plecă de acolo, o a doua se 
apropie-aceasta era mai în vârstă şi purta o rochie neagră, 
graţioasă şi un guler alb. Părul ei cu şuviţe castanii şi 
cărunte era prins într-un coc îngrijit la spate, aşa cum 
purta şi mama acasă în Irlanda. Faţa femeii radia, şi 
instantaneu Maelle simţi că e de încredere. 

Femeia întinse ambele mâini către poliţist, iar acesta 
le prinse pe amândouă. 

— Mi s-a spus că au sosit nişte copii care au rămas 
orfani în incendiul de azi-noapte. Vă mulţumesc că v-aţi 
gândit la noi. Se pare că pe această femeie nu o deranja că 
Maelle şi Mattie nu au adus şi ceva haine. 

Polițistul Jorgens se întoarse zâmbind către copii. 

— Am ştiut că-i las pe mâini bune la dumneavoastră, 
domnişoară Agnes. Punând mâna pe umărul Maellei, a 
adăugat: 

— Acesta este Michael Gallagher şi fratele său, 
Mattie. Pe sora lor Molly a luat-o una dintre îngrijitoare. 
Se... udase. 

Domnişoara Agnes chicoti. 

— Sunt sigură că un scutec curat îi va face mult bine. 
Îşi împreună mâinile sub bărbie. Ce copii frumoşi-ce par 


frumos roşcat... Mângâie căpşorul murdar al lui Mattie cu 
mâinile ei muncite. El se sprijinea de Maelle şi privea cu 
ochii săi căprui încărcaţi de teamă. 

Polițistul Jorgens râse. 

— Aceştia doi nici nu se compară cu surioara lor în 
ceea ce priveşte culoarea roşie. Părul ei e la fel de roşu ca 
vopseaua de pe cisterna pompierilor. 

Femeia îi aruncă bărbatului o privire pătrunzătoare. 

— Nu mai spune. Părea să se gândească profund şi 
strângea din buze. Apoi se mişcă un pic şi îşi fixă privirea 
asupra Maellei. 

— Aţi avut o noapte grea nu-i aşa, Michael? 

Blândeţea din vocea femeii cât şi preocuparea 
autentică din ochii ei o făceau pe Maelle să vrea să se 
arunce către acele bucăţi voluminoase de material negru şi 
să plângă până ce durerea îi va fi dispărut. Dar înainte să 
facă sau să spună ceva, femeia se întoarse înspre polițistul 
Jorgens. Vorbeau încet, iar apoi Jorgens se întoarse spre 
Maelle şi o mângâie pe spate. 

— Michael, trebuie să mă întorc la muncă, dar vă las 
pe mâini bune. Domnişoara Agnes va avea grijă de tine, de 
fratele şi de sora ta. Să fiţi cuminţi, bine? 

Le mai zâmbi o dată, imaginea dinţilor lui albi îi 
amintea de zâmbetul tatii, apoi se întoarse şi ieşi din 
clădire. Maelle îl privea cum pleacă şi o greutate începu să 
o apese pe piept. 

— Ei, şi-acum... vocea domnişoarei Agnes îi captă 
atenţia Maellei. Trebuie să vă găsim ceva îmbrăcăminte şi 
să vă instalăm. 

Maelle îşi recăpăta glasul. 

— Pot să îmi văd surioara? Ochii domnişoarei Agnes 
clipiră. 

— Ei, Michael, aici la Azilul Bunul Păstor avem trei 
secţii. Bebeluşii merg la creşă, fetele au etajul lor şi băieţii 
pe al lor. Din moment ce sora ta este bebeluş ea va merge 
acolo, dar tu eşti băiat mare şi nu poţi sta acolo. 

Frica se cuibări în inima Maellei. 

— Dar nu poate sta cu mine? A început să explice că 


nu e Michael ci Maelle, o fată la fel ca Molly, aşa că ar 
putea sta împreună. Dar domnişoara Agnes a întrerupt-o. 

— Nu ţi-am spus că bebeluşii, băieţii şi fetele stau 
separat? Maelle a văzut că răspunsul femeii este blând şi 
în acelaşi timp ferm. 

Dacă ceea ce spunea domnişoara Agnes era adevărat, 
atunci Molly avea să fie într-un loc, Mattie în altul şi 
Maelle într-un altul. Vor fi despărțiți unul de celălalt. 
Bebelugşii şi fetele erau ţinute separat, astfel că nu putea fi 
împreună cu Molly chiar dacă a explicat că era fată. Dar 
dacă avea să fie Michael atunci putea sta măcar cu Mattie. 
Avea să o lase pe doamnă să creadă că este Michael. 

— Da, dar... Maelle încerca să găsească o modalitate 
de a o vedea pe Molly. Tatăl meu mi-a spus să am grijă de 
ea. 

— Şi eşti un băiat foarte bun că asculţi de tatăl tău, 
spuse domnişoara Agnes cu o voce caldă. El ar fi mândru 
de tine. Dar trebuie să ai încredere în mine când îţi spun 
că vom avea grijă de Molly, iar tu o vei putea vizita în 
fiecare seară. Cum ţi se pare? 

Maelle dorea să-şi vadă sora acum, dar nu avea să-şi 
facă tatăl de râs certându-se cu un adult. Aşa că a răspuns 
fără vlagă: 

— Sună bine, doamnă. Vă mulţumesc. 

— Bine. Punându-şi mâinile pe creştetele lor, 
domnişoara Agnes îi mână pe Maelle şi pe Mattie în josul 
coridorului lung. Haideţi să vă schimbaţi hainele, bine? 

Să se schimbe? Inima lui Maelle începu să bată cu 
putere. Secretul ei putea fi descoperit mult prea repede. 

— Michael! Michael Gallagher! 

Maelle suspină la auzul chemării aspre a domnişoarei 
Agnes. Dădu drumul cămăşii lui Jimmy îmbrâncindu-l pe 
băiat pe spate în mizerie. Se aplecă peste el cu pumnul 
strâns ţinându-i-l sub nas şi îi şopti: 

— Lasă-mi fratele în pace sau ştii la ce să te aştepţi 
de acum încolo. 

Exact când se ridică, domnişoara Agnes o şi prinse de 
ureche şi o duse la marginea terenului de joacă. Femeia 


ridică degetul la Maelle şi o avertiză: 

— Bătăile trebuie să înceteze. E a treia oară în 
săptămâna asta când te-am prins bătându-te. Ce să mă fac 
cu tine? 

În cele trei săptămâni de când polițistul Jorgens a 
lăsat-o la orfelinat, Maelle se bătuse de mai multe ori decât 
putea număra. Şi le câştigase aproape pe toate. Tatăl ei nu 
avusese prea multe de-a face cu bătăile, dar ea simţea că 
nu avea de ales. Îşi scoase buza de jos în afară, despre 
care simţea că avea să se umfle de la lovitura pe care i-o 
dăduse Jimmy, şi spuse: 

— Doar nu era să-i las să-l chinuie pe fratele meu. 

Le făcu semn cu mâna şi salută grupul de băieţi 
strânşi lângă gard, cerându-şi scuze de la Jimmy. 

— Se leagă de Mattie şi-l strigă băiatul lui mama şi 
fătălău. El nu e aşa-e doar un băieţel căruia încă îi e dor de 
mama lui. Vocea Maellei se aprinse de emoție. 

Mattie alergă lângă ea, cuibărindu-se sub braţul ei 
protector. Se uită în sus către domnişoara Agnes cu o 
expresie care implora: 

— Nu fiţi supărată doamna. Ne pare rău. 

Cum se întâmpla întotdeauna, ochii largi şi căprui ai 
lui Mattie ce se iveau de sub buclele mari şi roşcate au 
rezolvat problema. Expresia domnişoarei Agnes s-a mai 
domolit, ridurile încruntate făcând loc unui zâmbet: 

— Ştiu că îţi e, băiete dragă, însă, ca să fie adevărate, 
vorbele trebuie să fie urmate de fapte. 

Înainte să-şi pună mâinile pe şolduri îl mângâie pe 
Mattie pe cap şi adăugă: 

— Asta înseamnă că nu vă mai pot accepta scuzele 
decât dacă o să văd o schimbare în comportamentul 
vostru. Niciunul dintre voi să nu vă mai bateţi. Mă auziţi? 

„Mă auzi fetiță?” Vocea tatii îi răsună în minte 
Maellei. Încuviinţă în grabă. 

— Da, vă aud. 

— Bine. Domnişoara Agnes îşi încrucişa braţele. Iar 
acum pentru că aţi fost răi pe terenul de joacă aţi renunţat 
voi înşişi la timpul liber de astăzi. În schimb, veţi merge la 


bucătărie şi veţi spăla mesele. 

Maelle şi Mattie se uitară unul la celălalt în dezgust. 

— Acum mergeţi. 

Tonul hotărât îi îmboldi spre lucru. Maelle îl-luă pe 
Mattie de mână, ţâşniră de-a lungul terenului de joacă şi 
intrară în clădire. Înăuntru Mattie chicoti: 

— Te baţi bine pentru o fată. 

Maelle privi frenetic în susul şi-n josul coridorului şi 
răsuflă uşurată când a văzut că nu e nimeni prin preajmă. 
îl strânse bine de umeri pe fratele său şi îl scutură bine. 

— Taci, Mattie! Vrei să ne despartă? Să nu mai spui 
niciodată că sunt fată! 

Buza de jos a lui Mattie tremura: 

— Îmi pare rău, Maelle-adică Michael. Câteodată mai 
uit. 

— Nu ai voie să uiţi. Decât dacă vrei să mă trimită în 
cealaltă parte a clădirii. Ţi-am spus: trebuie să fim atenţi. 
Se încruntă, iar inima i se strânse. Şi aşa abia o vedem pe 
Molly. Nu aş suporta dacă m-ar lua şi de lângă tine. 

Mattie ţâşni la pieptul ei. 

— Nu o să-ţi mai spun Maelle niciodată. Maelle îl 
sărută pe creştet. 

— Nu-i nimic dacă mai greşeşti, Mattie. Maelle şi 
Michael sună foarte asemănător, aşa că nimeni nu o să-şi 
pună întrebări. 

Dar Mattie, a dat din cap cu îndârjire. 

— Nu. Nu o să mai fac greşeala asta. Tu o să fii 
întotdeauna Michael. Promit. 

Ceva o apăsa pe piept tot mai tare. Cât mai putea fi 
Michael? Era greu să păstreze secretul. Să găsească un 
timp numai al ei pentru baie şi ca să se îmbrace cu atâţia 
băieţi prin preajmă. Nu a lăsat pe nimeni să se uite în 
Biblia familiei unde naşterea lui Maelle Gallagher era 
înregistrată prin scrisul de o caligrafie impecabilă a tatii. 
Şi cu toate acestea ştia că va veni ziua când va fi dată de 
gol. Şi imediat ce se va fi întâmplat, ea şi Mattie vor fi 
despărțiți. Cine îl va proteja pe Mattie atunci? 

Înghiţind, Maelle spuse: 


— Iar eu promit ca întotdeauna să am grijă de tine, 
exact cum i-am spus tatii c-o să fac. 

S-au îmbrăţişat şi Maelle îl ţinea strâns pe fratele 
său. Scârţâitului uşii dinspre terenul de joacă făcu un ecou 
care i-a întrerupt şi se desprinseră. 

— Vine domnişoara Agnes. Mattie făcu ochii mari. Să 
mergem! 'Ţinându-se de mână au pornit în fugă la 
bucătărie. 

Cuibărit în patul lui Maelle în acea noapte, pe 
întuneric, Mattie îşi înghionti sora şi-i şopti. 

— Mae-Michael? Maelle mormăi. 

— Ce-i? 

— Te mai doare buza? 

Maelle îşi atinse buza umflată cu vârfurile degetelor, 
zâmbind la purtarea de grijă a fratelui său. O durea, dar 
învățase să primească pumni fără să plângă. 

— Sunt bine. Culcă-te. 

Paturile scârţâiau de la mişcările băieţilor. Se auzea 
ecoul paşilor din afara uşii închise a camerei. Unul dintre 
băieţi tuşea. Apoi vocea lui Mattie se auzi din nou. 

— Michael? 

— Da. 

— O să-mi duc eu luptele de acum încolo. 

Maelle se sprijini pe un cot şi se uită în jos la fratele 
său. În lumina slabă cu greu putea să îi distingă 
trăsăturile, dar putea să vadă că ochii erau enormi în faţa 
sa slabă. 

— O să te facă fărâme băieţii mai mari. 

— Dar atunci nu o să mai ai probleme. Lacrimi 
inundară ochii lui Mattie şi începură să se prelingă pe 
obraji. Poate aşa nu o să te mai trimită. 

Maelle se încruntă. 

— Poftim? 

— Le-am auzit, Maelle. Doamnele vorbeau. Au spus 
că ti-ar fi mai bine la ţară departe de oraş şi de bătăi. Au 
spus - Vocea lui Mattie crescu în intensitate. Maelle îi puse 
mâna la gură ca să nu mai vorbească. 


— Taci, Mattie. Nimeni nu o să mă trimită nicăieri. 
Mattie dădu din cap făcând patul să scârţâie. 

— Cu trenul, le-am auzit spunând, şopti el, dar tonul 
lui era strident, aproape isteric. 

Maelle îl strânse pe Mattie în braţe, după care se 
culcă la loc. li mângâie părul ciufulit în timp ce se gândea 
la ce zisese. Să fie trimisă cu trenul... Inima îi bătea în 
piept zbuciumată când realiză că ce spunea Mattie putea fi 
adevărat. Auzise pe alţii vorbind despre trenuri care îi 
duceau pe copiii orfani în statele vestice. Se putea ca 
domnişoara Agnes să o trimită în vest departe de Mattie şi 
Molly? Lacrimile i se adunau în ochi, dar îi ţinu strâns ca 
să le îndepărteze. 

li promisese tatii că va avea grijă de cei mici-cum ar 
putea să facă asta dacă va fi departe? Cu cât se gândea 
mai mult la asta cu atât neliniştea îi creştea. Ştia că nu va 
putea dormi până când nu va vorbi cu domnişoara Agnes. 

Işi îndreptă urechea înspre Mattie. Respirația lui 
uniformă îi spunea că adormise. Se dădu jos din pat 
trăgând perna în jos ca Mattie să aibă către ce să se 
cuibărească. Păşea încet, deschise uşa, exact cât să poată 
ieşi ea, după care o închise fără să scoată un sunet. 

În mai puţin de un minut stătea sunând greu în faţa 
biroului domnişoarei Agnes, cu inima care îi bătea atât de 
tare încât era sigură că îi va ieşi din piept. Ochii femeii se 
făcură mari când Maelle păşi în încăpere. Puse jos stiloul şi 
se uita fix la ea, cu o figură serioasă. 

— Michael Gallagher, ar fi trebui să dormi de mult. 
De ce umbli pe coridoare la ora asta? 

Maelle se aruncă înainte şi se agăţă cu ambele mâini 
de marginea biroului. 

—  Măicuţă, este adevărat că mă veţi trimite 
altundeva? Domnişoara Agnes se lăsă brusc pe spate, iar 
scaunul scârţâi în semn de protest. 

— Aşa a spus fratele meu. I-am spus că nu trebuie să 
se îngrijoreze, pentru că sigur dumneavoastră nu mi-ţi 
trimite altundeva. Dar nu puteam să dorm. Maelle îşi ţinea 
respiraţia aşteptând ca domnişoara Agnes să o asigure că 


Mattie se înşela. 

Dar femeia a oftat, închizând ochii pentru un 
moment. 

— Ah Mattie acesta... Ce băiat deştept. Nu ratează 
multe, chiar nimic... A deschis ochii şi o privea fix pe 
Maelle. Cu toate că nu îmi place să anunţ plecarea, până 
când momentul acela nu soseşte, este adevărat. Vreau să 
te trimit cu următorul tren. Pleacă în Missouri peste 
câteva săptămâni. 

Genunchii lui Maelle se înmuiară. Se aşeză într-un 
scaun masiv din apropiere, ţinându-se în acelaşi timp de 
birou pentru sprijin. 

— Dar... dar... nu pot să-mi las fratele şi sora. 
Domnişoara Agnes se ridică, înconjură biroul, şi 
îngenunchind îşi puse mâna pe genunchii lui Maelle. 

— Veţi merge toţi trei-tu, Mattie şi Molly. Niciunul 
dintre voi nu rămâne aici. 

Maelle se lăsă în scaun, uşurarea aproape că a făcut- 
o să se prăbuşească. 

— Aţi spus... Missouri? 

— Aşa este. E un stat din Vest cu multe oportunităţi 
pentru un băiat isteţ ca tine. Familiile de acolo îşi doresc 
foarte mult copii. Pentru un moment ochii femeii au părut 
că se închid, iar faţa trăda o expresie de durere care o 
speria pe Maelle. Dar apoi faţa i se însenină. 

— Aici îmi fac griji pentru tine, Michael. Bătăile... 
Maelle îşi atinse buza şi a tresărit. 

— Nu-mi plac bătăile, şi nu m-aş bate fără un motiv. 
Ceilalţi îl necăjesc pe Mattie şi încearcă să îmi fure 
lucrurile. 

Domnişoara Agnes şi-a plecat capul. 

— Te referi la sacoşa pe care ai adus-o? 

Maelle încuviinţă din cap, încruntându-se când şi-a 
adus aminte cum s-a bătut pentru sacoşă. 

— Acelea sunt lucrurile mele. Mama le preţuia. Tata 
le-a salvat de la incendiu. Nu vreau să mi le fure nişte 
orfani jegoşi. A aruncat ultimele cuvinte cu silă. 

Domnişoara Agnes îşi înclină capul. 


— Michael, nu trebuie să vorbeşti aşa. Te-ai 
schimbat, băiatul meu. Din cauza asta vreau să mergeţi în 
Vest. Eşti un băiat bun dar oraşul te transformă într-unul, 
ca şi mulţi alţii care se luptă şi se zbat pentru 
supravieţuire. Eşti un băiat mult prea ales ca să o apuci pe 
drumul acela de ruşine. Sunt convinsă că lucruri mult mai 
bune vă aşteaptă în Vest. Deci plasarea ei în alt loc nu era 
o pedeapsă? Era o recompensă? Mândria îi umplu pieptul. 
Rămase nemişcată. 

— Vă mulţumesc, măicuţă. Dacă plec voi face tot 
posibilul să fiu... un băiat mai bun. Ezită apoi. 

— Sunteţi sigură că Mattie şi Molly vor veni şi ei? 

Privirea aceea ciudată a revenit în ochii femeii, dar a 
aprobat. 

— Da, Mattie şi Molly vor merge şi ei în Vest. Maelle 
a întins mâna. 

— Atunci o să mergem, măicuţă, bucuroşi. împreună 
vom găsi lucruri mai bune în Vest”. 

Gara Grand Central, New York Mai, 1886 

Maelle îi plantă lui Molly un sărut pe obrazul grăsuţ 
neputând să-şi ţină sora suficient de aproape. Cât îi lipsise 
micuța bondoacă în timpul acelor săptămâni la casa de 
copii! Dar Maellei i se permise să o ducă până la gară. 
Maelle era entuziasmată să o poată ţine din nou pe sora sa 
în braţe şi era hotărâtă să o poarte în braţe pe parcursul 
întregii călătorii până în Missouri. Nu avea să mai lase pe 
nimeni să o ia pe Molly de la ea. 

Molly era aşa de dulce cu rochiţa din dantelă albă şi 
cu o bonetă asortată. Toţi copiii primiseră haine noi în 
dimineaţa călătoriei. Maelle mai că se dăduse de gol când 
a văzut tunicile frumoase pe care le-au primit fetele. Rochii 
de lână cu fundiţe şi volănaşe şi pelerine asortate... O cât 
şi-ar fi dorit Maelle să aibă o rochie frumoasă dintr-acelea! 

În schimb primise o cămaşă albă, pantaloni maro de 
lână şi un sacou asortat. De asemenea, ea şi Mattie 
fuseseră tunşi şi îi trebuise toată puterea ca să se abţină să 
nu plângă din cauză că şi-a pierdut părul din nou. Va putea 
vreodată să aibă din nou buclele acelea lungi pe care tata 


le admirase? Dar cel puţin şapca din stofa le acoperea 
capul tuns, camuflând motivul pentru care se ruşina. 

Cu degetele ei grosuţe Molly trăgea de eticheta 
prinsă în faţa sacoului. 

— Nu, nu surioara, o certa Maelle împingând 
degetele fetiţei, altfel noii noştri părinţi nu ne vor 
cunoaşte. 

Etichetele atârnau mototolite la pieptul fiecărui copil. 
Domnişoara Agnes le spusese celor douăzeci şi şase de 
copii care se urcau în tren că drumul va dura patru zile şi 
trei nopţi şi că etichetele trebuie să rămână intacte. Maelle 
se gândi că ar fi nesăbuit să-şi pună atât de devreme 
etichetele numerotate. Spera să prevină ca Molly să-şi dea 
jos propria etichetă, pe a ei şi chiar pe a lui Mattie. 
Bebeluşul în vârstă de un an considera că tot ce o 
înconjoară e o jucărie. 

— Michael! Mattie o zbughi de-a lungul gării 
acoperite cu pardoseală de marmură şi alunecă oprindu-se 
în faţa surorii sale. Rotea sacoşa de bucurie având ochii 
mari şi strălucitori. 

— Ai văzut trenul? Este negru şi lucios şi scoate atâta 
fum prin hornul cenuşiu! L-ai văzut? 

— Mattie deja ţi-ai zgâriat pantofii cei noi, îl certă 
Maelle. Şi eticheta stă să cadă. Dacă nu te linişteşti, nu o 
să mai arăţi bine pe când ajungem în Missouri. 

Mattie aruncă o privire la pantofii noi pe care îi 
primise doar în acea dimineaţă şi îi căzu faţa când observă 
urmele roase şi şterse din dreptul degetelor mari. 

— Crezi că noii noştri părinţi nu o să mă ia cu 
pantofii roşi? Tonul său îngrijorat i-a atras atenţia Maellei. 
Era doar un băieţel entuziasmat de perspectiva unei 
plimbări cu trenul. Nu trebuia să fie atât de dură. 

— Cu siguranţă că noii noştri părinţi nu o să te 
aprecieze mai puţin din cauza pantofilor roşi. Se linişti 
când zâmbetul reveni pe chipuşorul lui Mattie. Insă cu 
toate acestea trebuie să arătăm cât mai bine posibil. O să 
am destule pe cap îngrijind de Molly să fie curată. Poţi să 
ai grijă de tine? 


Mattie începea să radieze. 

— Bineînţeles că pot. 

— Foarte bine! 

— Copii! Copii, apropiaţi-vă! Domnişoara a ridicat 
mâinile şi a început să gesticuleze către mulţimea 
interminabilă. Copiii, unii cu bebeluşi mişcându-li-se în 
braţe, alţii cu bagaje care li se loveau de genunchi, au 
format un cerc îngrijit în faţa domnişoarei Agnes. Maelle o 
ţinea bine pe Molly care se apleca în faţă încercând să 
prindă fundiţa unei fetiţe din faţa ei. 

— Copii, aceasta este  domnişoara Esther. 
Domnişoara Agnes Îşi aşeză brațul după umerii unei femei 
slăbuţe, cu ochelari, cu o faţă lunguiaţă şi o gură mare. Ea 
vă va însoţi la Missouri. A fost deja în Severy, a anunţat 
oraşul cu privire la sosirea voastră şi a luat deja legătura 
cu mai multe familii dornice să vă cunoască şi să vă 
adopte. 

Mai mulţi copii au strigat de bucurie, iar Mattie şi 
Maelle şi-au zâmbit unul celuilalt. 

— Am încredere că veţi asculta de domnişoara Esther 
pe parcursul călătoriei şi le veţi arăta oamenilor de pe tren 
ce copii minunaţi sunteţi voi. 

În ochii femeii lacrimile strânse străluceau când 
încheie prin cuvintele: 

— Acum haideţi să ne rugăm înainte să vă îmbarcaţi. 

A închis ochii şi a apropiat mâinile în faţă. Toţi copiii 
i-au urmat exemplul cu excepţia Maellei care trebuia să o 
supravegheze pe Molly. 

— Doamne, binecuvântează aceşti copii acum când 
pornesc la drum. Ţine-ţi mâna tare asupra lor şi condu-i 
spre părinţi care îi vor îngriji şi îi vor creşte în cunoştinţa 
dragostei Tale. Amin. 

— Amin, au repetat şi copiii ca un ecou. Domnişoara 
Esther a bătut din palme. 

— Formati un rând copii. Repede! 

Chicotind şi îmbrâncindu-se, copiii au format un fel 
de linie cu Maelle şi Mattie aşezaţi undeva la mijloc. 
Maelle îi şopti: 


— Treci în spatele meu, Mattie, şi ţine-mă de sacou. 
Trupuşorul încolăcit al lui Molly din braţele ei şi mâna de 
la spate a lui Mattie i-au adus aminte lui Molly de noaptea 
când au trebuit să părăsească apartamentul. Un val de dor 
după mama şi tata veni peste ea, atât de puternic încât 
începu să lăcrimeze. Dar a clipit curajoasă şi a păşit în 
linie cu ceilalţi în aşteptarea trenului. Băieţii nu plâng şi-z. 
spus ea vehement. Cu toate acestea, a auzit un fonfăit în 
urma ei şi fără să se întoarcă ştia că venea de la Mattie. 

Uitându-se peste umăr îi arătă frăţiorului ei un 
zâmbet tremurat. 

— Nu plânge, Mattie. Nu îţi aminteşti ce a spus 
domnişoara Agnes? Mergem la mai bine... 

Severy, Missouri Mai, 1886 

Maelle stătea pe o platformă în faţa bisericii 
prezbiteriene flancată de Mattie şi de un băiat grăsuţ pe 
nume Pat. O pată de culoare de la un vitraliu de undeva de 
sus şi din stânga se reflecta pe capul lui Molly evidențiind 
buclele răsucite de păr roşcat de pe căpşor. Cu toate că o 
durea umărul de la greutatea surorii ei, o ţinea cu faţa 
către ceilalţi ca să i se poată vedea eticheta cu uşurinţă. 
Mattie nu avea astâmpăr, mutându-se de pe un picior pe 
celălalt. Maelle spera că nu îl scăpa foarte tare la toaletă. 

După patru zile de şezut pe o bancă tare, având doar 
scurte plimbări prin tren în timpul opririlor pentru apă şi 
pentru un pic de exerciţii era bine să poată sta acum în 
picioare. 

Inima îi bătea plină de speranţă, cu toate că o 
îngrijorare ciudată îi apăsa pieptul. Acesta era momentul 
pe care îl aşteptaseră-momentul întâlnirii cu noii lor 
părinţi. Înainte de a cobori din tren pentru a merge spre 
biserică Maelle o întrebase pe domnişoara Esther dacă 
cineva îi alesese pe ea, pe Mattie şi pe Molly, dar răspunsul 
domnişoarei nu fusese nici pe departe satisfăcător. 

Maelle îşi aduse aminte de acele cuvinte. 

— Tuturor vi se va purta de grijă, Michael. Asta e 
important. lar apoi îşi ridicase vocea ascuţită ca să se 
adreseze copiilor din vagon, atenţionându-i să se poarte 


cât se poate de frumos, pentru că părinţii nu vor alege un 
copil fără maniere. 

Cu colţul ochiului se uita cum Mattie se tot clătina şi 
îl lovi uşor cu cotul pentru a-l linişti. 

Domnişoara Esther înainta înspre uşile duble de la 
intrarea în biserică, le deschise larg şi strigă: 

— Suntem pregătiţi. Puteţi intra. 

Maelle afişă un zâmbet pe faţă şi se ruga pentru ca şi 
Mattie să facă acelaşi lucru. 

Tropăitul picioarelor pe podeaua de lemn a bisericii 
producea vibrații pe care Maelle le simţea prin pantofi, 
timp în care cuplurile intrau în încăpere. Zâmbea în 
continuare cercetând feţele ce se apropiau, iar inima îi 
bătea cu putere, întrebându-se care din cuplurile ce-au 
intrat în clădire-dacă era vreunul-au venit pentru ea, 
Mattie şi Molly. 

Un cuplu îmbrăcat la patru ace se apropie, iar ochii 
femeii urmărea etichetele. Faţa i s-a luminat când privirea 
i se opri asupra lui Molly şi se grăbi să înainteze. 

— Reginald, uite! Aici este-numărul 12! 

Femeia o luă pe Molly înainte ca Maelle să poată 
reacţiona şi o întinse bărbatului. Făcând ochii mari, Mattie 
se uită la Maelle, iar ea a ridicat din umeri. Femeia era 
fericită la vederea lui Molly, îi atingea buclele şi îi mângâia 
cu degetele obrajii grăsuţi. Bărbatul se aplecă. Molly îi 
apucă bărbia cu mânuţa durdulie, iar el şi femeia au 
început să râdă. 

— O, Reginald, uită-te la ea! Femeia radia de bucurie 
când îi vorbea bărbatului. Roşcată cu ochi verzi, exact ca 
mama. E întocmai cum mi-am imaginat-o! 

Maelle examina cu atenţie cuplul. Erau mai în vârstă 
decât mama şi tata, şi purtau haine mai elegante decât 
văzuse ea vreodată, păreau destul de cumsecade. Cu toate 
că nu era la fel de frumoasă ca şi mama, femeia avea o faţă 
drăguță, iar ochii ei albaştri scânteiau. Bărbatul avea o 
barbă deasă pe ambii obraji şi mustață, care se vedea pe 
buza de sus. L.a prima vedere părul de pe faţă îi dădea un 
aspect dur, dar când Maelle îi privi ochii văzu blândeţe în 


ei. Cu siguranţă aveau să fie părinţi afectuoşi. 

Femeia a sărutat-o pe Molly pe obraz şi apoi privirea 
i s-a mutat la Maelle. I-a zâmbit discret. Apoi bărbatul a 
pus mâna pe spatele femeii şi s-au întors amândoi spre 
uşile de la intrare. Molly i-a clipit Maellei peste umărul 
femeii. 

Maelle a ridicat sacoşa şi l-a luat pe Mattie de mână. 

— Să mergem. Cei doi mergeau în urma cuplului. 

La jumătatea drumului, bărbatul aruncă o privire 
înapoi şi se încruntă. 

— Băieți, voi trebuie să mergeţi înapoi pe podium. 
Neliniştiţi, Maelle şi Mattie au schimbat priviri. 

Femeia s-a oprit întorcându-se cu faţa la copii. Molly 
se aplecă spre Maelle cerându-se în braţe. Maelle a lăsat 
bagajul jos şi şi-a întins mâinile către surioara ei. Dar 
femeia a tras-o pe Molly lângă umărul ei. Molly se porni la 
plâns. 

— Rebecca, du copilul afară, a spus bărbatul, iar 
soţia sa porni înspre uşi în timp ce o liniştea pe Molly, care 
continua să se vaiete. Când Maelle a încercat să îi urmeze 
bărbatul îi bloca drumul punându-i mâna în piept. 

— Nu, băiete. Tu stai aici. 

— Dar... dar... Maelle înghiţi în sec, cu inima 
bătându-i atât de tare încât abia putea să respire. Fetiţa pe 
care o duce e surioara mea. 

— Noi adoptăm bebeluşul. Cu toate că avea o voce 
fermă nu era batjocoritoare. S-a întors să plece, dar Mattie 
a sărit înainte şi l-a lovit cu piciorul în fluier. 

— Nu puteţi să-mi luaţi sora! Mattie a tras piciorul 
pregătit să lovească din nou. 

Domnişoara Esther a venit grăbită. 

— Matthew Gallagher, mi-e ruşine de tine! îi aruncă o 
privire aspră lui Mattie şi apoi se întoarse înspre bărbat. 
Imi cer scuze, domnule Standler. Le voi explica situaţia 
copiilor. Vă doresc dumneavoastră şi soţiei o călătorie 
plăcută spre casă! 

Bărbatul a încuviinţat, i-a mai aruncat o privire aspră 
lui Mattie şi a ieşit din încăpere. Domnişoara Esther l-a 


târât pe Mattie într-un colţ unde i-a arătat degetul şi l-a 
certat. Maelle a profitat de moment ca să ia sacoşa şi să 
fugă după cei doi. 

S-a oprit brusc în curtea însorită a bisericii uitându- 
se disperată în stânga şi în dreapta. L-a văzut pe bărbat 
urcându-se într-o caleaşca elegantă, acoperită. A ţâşnit 
prin iarbă cu bagajul lovindu-i-se de picior şi strigând. 

— Aşteptaţi! Domnule, vă rog să aşteptaţi! 

Bărbatul îşi încrucişa braţele în momentul în care ea 
s-a oprit brusc lângă caleaşca. 

— Tinere, îmi pare rău, dar eu şi soţia adoptăm doar 
fetiţa. Lacrimile Maellei au început să i se strângă în nări. 
Privirea din ochii lui au redus-o la tăcere cu toate că se 
gândise să îi implore să o ia şi pe ea. In schimb a făcut o 
ultimă rugăminte care, spera ea, să-i fie onorată. 

— Îmi daţi voie, vă rog, să-mi sărut sora de rămas 
bun? Bărbatul o privi lung pentru câteva momente în timp 
ce ea îşi ţinea respiraţia privindu-l rugător. În cele din 
urmă îi făcu un semn cu mâna arătându-i caleaşca. Maelle 
urcă pe mica treapta care ducea în caleaşca şi se aplecă 
înăuntru. Femeia o ţinea pe Molly de mijloc, dar Maelle a 
strâns-o cu toată puterea, a sărutat-o pe ambii obraji, pe 
frunte şi pe nas. 

— La revedere, Molly. Te iubesc, micuţo! Lacrimile îi 
înceţoşau privirea în timp ce cobora din caleaşca, hotărâtă 
să nu lase cuplul să o vadă cum izbucneşte în lacrimi. 
Piciorul îi lovi bagajul în timp ce se întoarse spre bărbat. 
Vă rog, încă un minut, domnule! 

Bărbatul pufăi nerăbdător, dar a aşteptat ca Maelle 
să deschidă sacoşa de unde ea scoase o Biblie. După cea 
luat fotografia dintre paginile ei, i-a întins cartea. 

— Luaţi... luaţi, vă rog, Biblia familiei... pentru 
Molly? Femeia strigă din caleaşca: 

— Ia-o, Reginald, ca să putem pleca odată. 

Fără să spună ceva, bărbatul a luat Biblia şi a trântit 
uşa în spatele lui. Birjarul a lovit caii pe spinare cu 
hăţurile, şi caleaşca a pornit. Maelle a rămas în curtea 
bisericii până când caleaşca luă colţul şi dispăru. 


A închis ochii pentru un moment ca să-şi întipărească 
numele în memorie: domnul Standler, Standler, Standler. O 
durea pieptul atât de tare încât se temea să nu o lase 
inima. Molly... nu mai era. lar Mattie. 

Pornind din loc îşi dădu seama că nu mai ştia ce se 
întâmplase cu Mattie. Luându-şi bagajul o porni la goană 
spre biserică, făcându-şi loc printre cuplurile care 
mergeau spre vagoane, majoritatea încărcate cu copii. 
Fusese şi Mattie luat? 

A băgat capul pe uşă şi aproape a leşinat de bucurie 
când l-a văzut pe Mattie pe una din băncile de lemn. Stătea 
cu capul plecat şi râuri de lacrimi îi brăzdau obrajii palizi. 
Se aşeză lângă el şi îi puse sacoşa în poală. 

— Domnişoara Esther spune că acum nimeni nu mă 
va vrea din cauză că l-am lovit pe acel om. 

Cuvintele triste ale lui Mattie i-au adâncit durerea 
din piept, făcând-o pe Maelle să sufere şi mai mult. Se 
temea că are dreptate. Neputând răspunde a dat din cap. 

— Dar trebuia să fac ceva. O luau pe Molly. A strâns 
din ochi şi i-au dat lacrimile. Domnişoara Esther... i-a lăsat 
s-o ia pe Molly. N-o s-o mai vedem niciodată. Ca şi pe tata 
şi mama. 

Maelle se stăpâni să nu plângă. Băgând mâna în 
bagaj, scoase fotografia şi o puse în mâna lui Mattie. 

— 'Ţine-o bine. Poţi să te uiţi la Molly, la mama şi la 
tata ori de câte ori vei vrea. 

Mattie ţinea poza cu degetele vlăguite în timp ce 
lacrimile continuau să i se prelingă pe obraji şi să-i cadă pe 
pantalonii de lână, pătându-i. Maelle l-a luat de după umăr 
strângând din ochi ca să nu plângă. Plânsul nu avea să 
schimbe nimic. 

Acum înţelegea ea căutătura ciudată a domnişoarei 
Agnes şi exprimarea atât de vagă a domnişoarei Esther. 
Ele plănuiseră din start să o dea pe Molly acelui cuplu. Nu 
intenţionaseră niciodată să îi lase pe Maelle şi pe Matty să 
meargă împreună cu ea. 

Şi-a adus aminte de cuplu, de hainele lor elegante şi 
de trăsura scumpă. Oameni bogaţi. Nu spusese tata 


dintotdeauna că nu poţi avea încredere în oamenii bogaţi? 
lar acum oamenii bogaţi o luaseră pe Molly. Cel puţin 
păreau să o placă. Probabil că nu puteau avea copii. Aveau 
să o trateze ca pe o prinţesă, nu? Aşa spera ea. Şi ştia cum 
îi cheamă. Standler. Avea să o găsească din nou pe Molly. 
Cu siguranţă! 

Ea şi Mattie stăteau pe bancă în timp ce copiii 
plecau, unu câte unul cu familii. In cele din urmă au rămas 
doar domnişoara Esther şi un bărbat care se sprijinea de 
un perete îndepărtat. Omul porni spre ei şi se apropie de 
domnişoara Esther. 

Maelle le-a auzit murmurul vocilor, dar nu le-a băgat 
în seamă până când nu au traversat încăperea şi s-au 
apropiat de bancă. Domnişoara Esther puse mâna pe 
umărul Maellei. Aceasta îşi ridică privirea şi spera ca ura 
ce o simţea să nu i se citească pe faţă. 

— Michael, acesta este domnul Richard Watts. El 
caută un băiat care să călătorească împreună cu el şi să-l 
ajute la afaceri. 

Maelle îl măsură cu coada ochiului pe domnul Watts, 
de sus până jos. îmbrăcat într-un costum maro şi cu o 
cravată subţire legată sub bărbie, arăta precum mulţi alţi 
bărbaţi care veniseră la biserică în acea zi. Avea totuşi 
nevoie să se bărbierească şi să se tundă. Bărbatul o privea, 
plictisit. Maelle îşi întoarse privirea. 

De nicăieri, o mână a cuprins-o de braţ şi a ridicat-o 
de pe bancă. Strigătul de frică a lui Mattie o trezi la viaţă. 

— Nu mă trageţi! Pot să mă ridic singură. 

Bărbatul începu să râdă şi o strânse mai vârtos de 
braţ: 

— Eşti bătăios, nu? Asta e bine. Am nevoie de un 
băiat care să fie un pic mai bătăios. 

Şi-a îngropat degetele în carnea Maellei, iar asta o 
durea, dar nu se putea elibera. l-a aruncat o privire 
domnişoarei Esther care stătea deoparte. 

— Nu mă duc nicăieri fără fratele meu. Puteţi să-i 
spuneţi! Domnişoara se uită la domnul Watts cu o privire 
prin care îşi cerea scuze. 


— Cu toate că aranjamentele s-au făcut înainte să 
plecăm din New York pentru cel mai mic dintre copiii 
Galagher, am asigurat-o pe cea care conduce Bunul Păstor 
că fraţii nu vor fi despărțiți. 

Maelle întrezări o rază de speranţă în cuvintele 
domnişoarei Esther. Mattie a ieşit din rândul de bănci şi se 
proţăpi lângă ea. Îşi puse mâna în mâna ei şi se agăţă de 
ea. 

— Ei bine... Domnul Watts îşi freca barba cu o mână 
în timp ce cu cealaltă o ţinea strâns pe Maelle. 

— După cum vi-am spus am o afacere bunicică cu 
aparatele de fotografiat, dar casa mea este o căruţă. Ar 
putea fi destul de aglomerat cu doi băieţi. Nu ştiu dacă îi 
pot lua pe amândoi. 

Domnişoara Esther îşi ridică privirea. 

— Îmi pare rău, domnule, dar ori îi luaţi pe amândoi 
ori pe niciunul. 

Domnul Watts o strânse încă o dată pe Maelle de 
braţ. Mişca din mandibulă în timp ce se uita la ea. 

— Băiatul e înalt. Pare să aibă ceva forţă în braţ. Pare 
să fie deştept chiar dacă are accent de irlandez. Genul de 
băiat care ar putea învăţa meserie. 

Domnişoara Esther dădu din cap aprobator. 

— I-ar prinde bine şi lui Mattie să înveţe meserie. 

Dintr-odată domnul Watts eliberă braţul Maellei. 
Aceasta se împiedică şi se lovi de Mattie. Frecându-şi 
braţul se uita în direcţia bărbatului. 

— Nu mă duc nicăieri fără fratele meu. Şi cu asta 
basta. Bărbatul îşi lăsă capul pe spate şi izbucni într-un râs 
care răsună în grinzile din tavan. 

— Şi cu asta basta zici? 

Cu un chicot în glas se întoarse către domnişoara 
Esther. 

— Bine atunci, doamnă. îi iau pe amândoi. 

Bărbatul pe nume Watts o târî pe Maelle înspre 
singura căruţă care mai era în curtea bisericii. Mattie 
venea în urma lor trăgând sacoşa după el. Oprindu-se în 


faţa căruţei Watts a început să gesticuleze mândru înspre 
ea. 

— Ei bine, băiete, uite! Noua ta casă. Era o cutie 
mare cu nişte cuvinte pătrăţoase pictate pe margine cu un 
verde închis. 

— Lasă trapa din spate în jos şi urcă înăuntru. Numai 
să ai grijă să nu îmi strici vreun aparat. O să vânăm ceva 
pentru prânz, iar apoi vom căuta un magazin să ne 
cumpărăm ceva echipamente. Costumul va fi bun pentru 
când vom face poze dar vei avea nevoie de ceva haine 
pentru drum. Se cocoţă în scaunul înalt şi apucă hăţurile. 

Maelle nu ştia sigur ce poate fi o trapă, aşa că au 
rămas lângă căruţă uitându-se în sus. 

Watts îi aruncă o privire scurtă şi mânioasă, apoi 
ridică din umeri. 

— Bine, atunci urmaţi-mă. Lovi caii cu hăţurile şi 
aceştia au pornit-o la trap. Maelle înşfacă sacoşa de la 
Mattie şi-l apucă pe acesta de mână. Au pornit-o ca din 
puşcă în urma căruţei. S-au oprit gâfâind când Watts a tras 
în apropierea unei cârciume. 

Watts a sărit din scaunul înalt. 

— Cel puţin ştiu că puteţi fugi. Nu şi-a cerut scuze 
pentru că i-a făcut să fugă după căruţă precum nişte câini 
muşcaţi de purici. Arătând spre uşile cârciumii, le spuse. 

— Să mergem. 

Dar Maelle s-a dat înapoi apucând mâna transpirată 
a lui Mattie. 

— Mama nu ne-ar da voie să intrăm într-un local 
unde se vând băuturi alcoolice. 

Watts se uită aspru la ea, încruntându-se, iar pentru 
un moment ea s-a temut că o va obliga să intre. Darela 
ridicat din umeri şi şi-a aranjat reverele sacoului. 

— Cum doriţi, dar până la micul dejun de mâine 
dimineaţă mai este mult. 

Drept răspuns Maelle se aşeză pe marginea 
trotuarului. Mattie se puse lângă ea. Fără a mai spune 
vreun cuvânt Watts împinse uşile oscilante şi strigă. 

— Aduceţi-mi un castron de tocană şi nişte posmagi. 


Stomacul lui Maelle începu să chiorăie când se gândi 
că Watts mănâncă un castron aburind şi cărnos de tocană. 
Pe tren copiii primiseră sandvişuri reci şi lapte la cutie- 
îndestulătoare, dar fără gust. Smiorcăielile lui Mattie îi 
mai slăbeau hotărârea dar amintirile despre atenţionările 
mamei ei cu privire la demonul romului o ţinea nemişcată 
pe trotuar. 

După multă vreme Watts a ieşit. 

— 'Ţine-acolo! 

Se aplecă înainte şi le aruncă fiecăruia un biscuit 
uscat în mână. Când s-a ridicat, Maelle a observat o ploscă 
subţire de tablă în buzunarul de la cămaşă. Răspunsul de 
mulţumire i-a îngheţat pe buze la vederea ei. 

— Acum să mergem. 

Incă o dată Maelle şi Mattie porniră în fugă în urma 
căruţei în josul străzii până la un magazin mixt. Fără să 
spună ceva Watts le făcu semn să intre înaintea lui. 

Un miros îmbietor întâmpină nasul Maellei odată ce 
păşi în magazin-o aromă de malţ, ceva ca de drojdie, ceva 
picant, care a făcut-o să saliveze abundent. Maelle inspiră 
adânc, Mattie făcu la fel. Un zâmbet de încântare apăru pe 
faţa fratelui ei când a văzut rândurile de borcane cu 
dulciuri. O zbughi înspre ele agăţându-se cu degetele de 
marginea tejghelei, ridicându-se pe vârfuri pentru a vedea 
mai bine gumele lucioase, beţele cu gust de scorţişoară 
sau bucăţile lungi de dulciuri aromate cu lemn dulce. 

Watts păşi apăsat în direcţia lui şi îi servi lui Mattie o 
lovitură peste ceafa, doborându-i basca. 

— Pleacă de lângă ele. 

Maelle îşi încleşta maxilarul şi îşi înghiţi protestul pe 
care era cât pe ce să îl vocifereze. Cum îndrăznea bărbatul 
ăsta să îl lovească pe Mattie? Ţinându-se de cap, Mattie 
stătea aproape de Maelle, timp în care îl urmau pe Watts 
înspre rafturile cu pantaloni şi cămăşi. 

Maelle se întreba ce va spune Watts dacă îi va aduce 
la cunoştinţă, aşa, din senin, că este fată, şi nu băiat. Ar 
pune-o înapoi pe tren şi ar dispărea cu Mattie, era sigură 
de asta. Îl strânse pe Mattie mai tare de mână şi păstră 


tăcerea. 

Watts măsură nişte haine punându-le pe lângă Maelle 
şi făcând o grămăjoară din două perechi de pantaloni până 
la genunchi-una maro şi una arămie-şi trei cămăşi de stofa. 
Puse grămada în braţele lui Maelle. 

— Veniţi după mine. I-a dus pe copii înspre un raft pe 
care erau izmene împăturite şi, după ce le-a verificat bine, 
i-a aşezat două perechi în braţe. 

— Asta-i tot. Şi se întoarse cu faţa înspre casă. 
Maelle îl privi speriată din spate. Mergând pe lângă el i-a 
spus. 

— Nu îi cumpăraţi ceva şi fratelui meu? Watts abia că 
se uită la ea. 

— El poate să poarte hainele de ocazie. 

Înşfăcând hainele din braţele ei le-a aruncat pe 
tejghea şi i-a spus vânzătorului. 

— Fă-mi totalul. 

Uşa s-a deschis şi în magazin a intrat o familie. Soţia 
şi cele două fete mici au rămas lângă uşă, dar bărbatul şi-a 
scos pălăria uzată de paie şi a înaintat înspre casă. 

— Scuzaţi-mă, domnule, a spus bărbatul uitându-se la 
vânzător. Doamna şi cu mine am venit în oraş ca să 
ajungem la trenul care transporta orfani. Ne-am dus la 
biserică, după cum scria pe fluturaşul tipărit, dar nu era 
nimeni acolo. 

Maellei i se puse un nod în gât. Se uită la femeia de 
lângă uşă. Era o femeie simplă, îmbrăcată modest.cu mâna 
strânsă căuş după umerii fetelor care se sprijineau de 
fusta ei. Mâinile ei, deşi muncite, păreau atât de fine după 
felul în care mângâia umerii copilelor. Era o mamă bună- 
Maelle putea să vadă asta. 

Şi-a mutat privirea înspre bărbat. Hainele lui, de 
asemenea, erau cele ale unui om din clasa muncitoare, 
ceva în genul celor purtate de tata. O, de ce nu fusese 
această familie la biserică mai devreme? Poate că ei i-ar fi 
luat pe ea şi pe Mattie. 

— Din câte ştiu eu, domnule, a spus vânzătorul toţi 
orfanii au fost adoptați. Trenul a plecat cu puţin timp în 


urmă şi doamna aceea de la oraş care i-a adus era în el. 

Bărbatul s-a întors către soţia lui. 

— Am ajuns prea târziu, Martha. 

Lacrimi au început să curgă din ochii femeii şi bărbia 
îi tremura. 

— Şi cum speram noi... 

Îndreptându-se spre soţia lui, bărbatul a mângâiat-o 
pe umăr. 

— Nu te necăji. Vor mai fi şi alte trenuri. Data 
viitoare vom porni mai devreme. O să ne luăm şi noi un 
băiat, nu te-ngrijora. 

Watts se încruntă. 

— Hei, voi de-acolo! Aţi spus că doriţi un băiat? 
Bărbatul se întoarse înspre Watts. 

— Aşa este, domnule. Am venit tocmai din Shallow 
Creek gândindu-ne că ne vom alege un băiat. Băiatul 
nostru, Titus, a murit iarna trecută de febră. Eu şi doamna 
ducem lipsa unui băiat pe lângă casă. 

Watts îl prinse pe Mattie de guler şi îl împinse 
înainte. 

— Băiatul ăsta a venit cu acel tren. Şi are nevoie de 
un cămin. Maelle sări îndată lângă Watts, trădarea 
înţepând-o precum o palmă. 

— Nu are nevoie de un cămin. Are unul cu 
dumneavoastră. Watts o apucă pe Maelle cu mâna de 
ceafă, reducând-o la tăcere. 

— l-am luat pe amândoi pentru că doar ei doi mai 
rămăseseră. Eu, de fapt, nu am nevoie decât de unul. 
Puteţi să luaţi băiatul mai mic dacă doriţi. Oricum aveam 
de gând să îl las la orfelinatul din Springfield, dar probabil 
ar fi mai bine să meargă într-o familie. 

Maelle privea îngrozită, în tăcere, cum bărbatul se 
puse într-un genunche în faţa lui Mattie. 

— Cum te cheamă, băiete? 

Mărul lui Adam începu să tremure în gâtul firav al lui 
Mattie. 

— Matthew Gallagher, domnule. Cuvintele au ieşit ca 
şoptite, cu o voce tremurândă. 


— Matthew. Un nume bun, creştinesc. 

Soţia s-a aplecat înainte, întinzând mâna ca să atingă 
obrazul lui Mattie. Mattie s-a dat înapoi, iar degetele 
femeii au început să tremure. 

— Ai ochi căprui ca şi Titus al nostru. 

Fără a mai spune ceva, bărbatul l-a strâns pe băiat în 
braţe. Mattie scoase un strigăt în semn de protest, începu 
să dea din picioare şi să se întindă înspre Maelle. Pe 
bărbat, însă, nu părea să-l deranjeze ce făcea Mattie. Se 
îndreptă înspre uşă, iar soţia cu cele două fetiţe se 
grăbeau înaintea lui. 

Maelle s-a eliberat din strânsoarea lui Watts şi a 
ţâşnit după ei. 

— Vino-napoi! Nu poţi să-l iei! Nu poţi să-mi iei 
frăţiorul! Bărbatul l-a pus pe Mattie într-o căruţă ponosită 
de vreme. Mattie a dat semne cum că voia să fugă, dar 
bărbatul s-a întors înspre el şi i-a spus calm. 

— Stai locului! Bărbatul s-a întors şi a prins-o pe 
Maelle de umeri ghemuindu-se până la înălţimea ei. Nu 
face situaţia mai grea decât trebuie să fie! 

Lacrimi fierbinţi i-au invadat obrajii. 

— Dar... dar... vă rog luaţi-mă şi pe mine! 

Bărbatul a scuturat-o un pic. Nu ne permitem să te 
hrănim şi pe tine. Putem să luăm doar unul. Îmi pare rău. 
Se vede că eşti un băiat cumsecade. Dar o să-l îngrijim 
foarte bine, doar pe el. 

Femeia s-a apropiat şi ea şi i-a pus mâna sub bărbie. 

— Te rog nu mai continua. Am nevoie de acel băieţel. 
Am o durere în suflet pe care nu o pot stampară altfel. 

Maelle a împins mâna bărbatului de pe umărul ei şi 
îşi şterse lacrimile de pe obraji. 

— O să-l iubiţi pe fratele meu? Cuvintele acestea au 
sunat mai mult a cerere decât a întrebare. 

Femeia a dat din cap. 

— Ca şi cum ar fi al meu. 

Întristată, Maelle s-a întors înspre bărbatul care încă 
mai stătea ghemuit în faţa ei. 

— Pot, măcar, să-mi iau rămas bun de la el? 


Prinzând-o de subsiori a urcat-o în căruţă. Mattie 
suspină când îl trase la pieptul ei. Basca îi căzu, iar Maelle 
îi şoptea cuvinte de alinare. 

Într-un final a pus mâinile pe faţa lui Mattie. 

— Mattie, ai fotografia, nu? A aşteptat ca acesta să 
aprobe din cap. O să-ţi aminteşti de mama, de tata, de 
micuța Molly şi de mine. Într-o zi o să vă găsesc. Şi o să 
fim împreună. 

Lacrimi au început să curgă pe obrajii palizi ai lui 
Mattie. 

— Promiţi? 

Maelle l-a mai îmbrăţişat o dată. 

— Îţi promit! 

Ea se înecă cu propriile cuvinte. 

— Nu contează cât va dura sau cât de mari veţi fi. 
Mattie îşi înghesui faţa în gâtul ei şi o întrebă. 

— Dar dacă o să cresc cum o să mă recunoşti? Maelle 
s-a dat înapoi şi se strădui să zâmbească. 

— După fotografie. Tot aşa cum o să o cunosc pe 
Molly după Biblie. Iar tu o să cunoşti că sunt eu după 
scrisorile mamei, cele legate cu funda roz. 

Mattie a dat din cap. 

— Să fii bun cu aceşti oameni, i-a spus Maelle 
folosind cât mai bine vocea de soră mai mare. Să nu-l faci 
de ruşine pe tata, ai înţeles? 

— Voi fi cuminte, a promis Mattie. 

După cum făcuse şi cu Molly, Maelle îl sărută pe 
frăţiorul ei pe obraji şi pe frunte. Şi i-a şoptit. 

— Întotdeauna o să te iubesc, Mattie Gallagher. Omul 
s-a apropiat de marginea căruţei. 

— Vino, o ridică el pe Maelle de la spate. Du-te înapoi 
în magazin. Deşi cuvintele lui erau ursuze, Maelle a văzut 
bunătate în ochii lui. 

A pornit înspre trotuar, dar nu a urcat pe aleea de 
lemn. 

Bărbatul a urcat în scaun şi s-a uitat la Mattie, care 
stătea diametral opus faţă de cele două fetiţe, care se 
înghesuiau una către cealaltă. 


— Matthew, vrei să-l ajuţi pe tata să conducă echipa? 

Sprâncele lui Mattie se ridicară cu uimire. Arătă 
întrebător înspre pieptul lui. 

Bărbatul a zâmbit. 

— Da, la tine mă refer. Vino aici, băiete. 

Mattie înainta greoi înspre partea din faţă a căruţei, 
iar bărbatul l-a aşezat între genunchii săi. A pus hăţurile în 
mâinile lui Mattie înfăşurând mâinile mai mici ale lui 
Mattie cu palmele sale mari. Bărbatul îi îndrumă lui Mattie 
mâinile ca să smucească hăţurile. 

— Diii! Caii o luară-o înainte. 

Căruţa cobori în josul străzii. A mai zărit faţa lui 
Mattie pentru câteva secunde când s-a aplecat şi şi-a întins 
gâtul ca să se uite înapoi. Dar apoi bărbatul şi-a mutat 
umerii acoperindu-i chipul. 

Durerea imensă din inima Maellei îi slăbi picioarele. 
Dorea cu tot dinadinsul să fugă după căruţă, să strige, să 
tipe, să se răzbune pentru nedreptatea de a i se fi luat şi 
Molly şi Mattie. Dar o părticică din ea ştia că, oricât ar 
protesta, nu s-ar schimba nimic. Plecaseră. Fratele şi sora 
ei plecaseră iar ea. 

— Mike? Watts striga din uşa magazinului. Am 
cumpărat pantalonii mai mari ca să ţină mai mult. Vei avea 
nevoie de bretele ca să stea pe tine. Hai alege-ţi o pereche. 

Maellei nu-i păsa de bretele. Unde îl ducea acea 
familie pe Mattie? A strâns din ochi şi atunci şi-a amintit: 
Shallow Creek. A reţinut şi acest nume. Standler. Shallow 
Creek. Apoi, deschizând ochii, a mai făcut un pas în stradă 
ca să mai întrezărească o clipă căruţa. 

O mână a apucat-o de ceafa trăgând-o pe trotuar. A 
tipat, agitându-şi braţele. Watts i-a dat drumul cu o 
împinsătură care a dezechilibrat-o. Maelle şi-a recăpătat 
stabilitatea şi îi aruncă bărbatului o căutătură mânioasă. 

Cu mâinile în şolduri, acesta spuse cu un mormăit: 

— Mike eu sunt un om cât de cât manierat, dar când 
îţi spun să faci ceva mă aştept să mă asculţi. Am 
echipamente pentru fotografiat în valoare de sute de dolari 
pe care va trebui să înveţi să le foloseşti. Vrei să greşeşti 


ceva din cauză că nu m-ai ascultat şi să strici totul? O să- 
mi tai un băț şi o să-ţi las nişte urme pe picioare care o să 
se vadă până la Crăciun. M-ai înţeles? 

Maelle strânse din dinţi cu atâta înverşunare încât o 
dureau. Inspira aer pe nas ca să nu plângă. Întinzând mâna 
ca să-şi maseze ceafa de unde o prinsese, a dat doar din 
cap ca răspuns. 

— Bine. Şi încă ceva... Se aplecă în faţă şi îşi cobori 
capul la nivelul ei. Imi pare rău că nu am putut să-l ţin pe 
fratele tău. 

Ea se uită atent în ochii lui. Spunea el adevărul? 

— Nu am loc pentru el în căruţă şi nu am nevoie 
decât de un ajutor. Oricum e cu o familie. Nu asta ai vrut 
pentru el? 

Maelle se gândit bine la cuvintele lui. O familie era 
mai bună pentru Mattie-o mamă, un tată şi chiar surori. 
Inima îi stătu în loc. Mattie avea să aibă surori. Noile lui 
surori aveau să o înlocuiască pe ea şi pe Molly? 

El se îndreptă de spate. 

— Ei, acum eşti tăcut. Se pare că nu mai ai patima 
aceea din biserică. Arcuindu-şi o sprânceană, cugetă. 
Presupun că totuşi va reveni. După ce îţi va mai trece din 
durere. 

Maelle înghiţi în sec. Părea... cumsecade. 

Apoi a apucat-o de umăr şi a întors-o înspre magazin. 

— Intră şi alege-ţi nişte bretele. Cu timpul o să fii aşa 
de ocupat încât o să uiţi că ai avut un frate. 

Maelle făcu întocmai cum i s-a spus, dar şi-a promis 
ceva. Nu avea să uite niciodată că are un frate în Shallow 
Creek. Sau o soră la o familie numită Standler. Iar într-o zi 
îi va găsi. Exact cum i-a spus lui Mattie, îi va cunoaşte 
după legăturile cu casa. 

PARTEA A DOUA 

Maette 

Dunbar, Louisiana Decembrie, 1902 

Băiete! Maelle „Mike” Watts rămase în poziţia ei 
obişnuită-cu cotul pe cutia aparatului şi piciorul drept 


îndoit cu vârful cizmei înfipt în pământ - şi aştepta ca 
băiatul pe care îl chemase să se oprească din fuga sa 
înspre şopronul pentru cântărire. Picioarele lui desculţe şi 
murdare ridicară colbul de pe drum când se opri brusc. Se 
întoarse, iar găleţile pline din mâinile sale au început să se 
legene din inerție. Cu coada ochiului se uita la ea 
nedumerit. Băiatul nu putea avea mai mult de opt ani. 

— Cu mine vorbeşti? 

Maelle încuviinţă cu o mişcare a capului. 

— Trebuie să cântăresc astea. Un sentiment de 
urgenţă reieşea din afirmaţia sa. Băiatul încercă să ridice 
găleţile dar coatele lui sfrijite au cedat fără ca să poată 
ridica oţelul galvanizat. 

— Vrei să stai locului să-ţi pot face o poză? 

Maelle a învăţat de la copii de-a lungul timpului că 
aceştia, indiferent de condiţia socială, nu pot refuza ocazia 
de a poza. 

Băiatul şi-a umezit buzele, şi aruncând o privire 
precaută înspre şoproanele dărăpănate de unde un 
amestec de voci şi de zgomote de găleți puteau fi auzite, 
spuse. 

— Durează mult? 

Maelle a păşit repede în spatele aparatului şi a 
cuprins lampa cu mâna. 

— Atât cât durează să zâmbeşti. 

Instantaneu băiatul şi-a curbat buzele aducând mai 
mult a grimasă decât a zâmbet. Maelle a activat lampa, iar 
băiatul a tresărit la declanşarea acesteia, dar a pozat în 
continuare până când a auzit-o pe ea spunându-i: 

— Atât! Mulţumesc! 

Păşi înainte câţiva paşi, cu o expresie de curiozitate: 

— Pot s-o văd? 

Maelle zâmbi deasupra cutiei de lemn. 

— O să-mi ia o zi să o prelucrez. O să fii mâine aici? 

Băiatul a dat din cap, iar părul lui murdar i se 
scutură hotărât pe creştet: N 

— Întotdeauna lucrez aici. În fiecare zi. 

Afirmația voioasă a băiatului îi produse Maellei 


durere în suflet. Evident copilul nu ştia că ziua următoare 
era Crăciunul. 

— O să-ţi aduc fotografia mâine atunci. 

— Mulţumesc! Şi s-a întors în grabă. 

— Cum te numeşti? l-a întrebat Maelle când se 
întoarse şi dădu să plece. 

Fără să se oprească îi spuse: 

— Georgie! 

— Ne vedem mâine, Georgie. 

A dat din capul său biţos în semn de aprobar, iar 
Maelle şi-a împachetat camera. Maelle ar fi vrut să mai 
stea şi să mai ia câteva poze în docul de desfacere a 
stridiilor, dar învățase în timp că opririle scurte erau cele 
mai bune. Făcuse multe fotografii la moară, la docuri, la 
fabrici şi se temea că micuţii muncitori vor avea de suferit 
din cauza şefilor dacă ar fi stat prea mult. Aşa că în ciuda 
dorinţei ei de a face mai multe poze cu copiii desculți, 
murdari, care mânuiesc cuțite prea mari pentru mâinile lor 
sau care cară găleți prea grele pentru umerii lor firavi, îşi 
strânse cu grijă echipamentul pentru fotografiat în spatele 
căruţei şi porni spre oraş. Avea să se întoarcă a doua zi ca 
să-i dea poza lui Georgie. 

Maelle se opri la primul hotel care-i ieşi în cale-o 
clădire dărăpănată cu două etaje orientată cu faţa înspre 
oraş. Dacă nu era vorba de fotografia lui Georgie şi-ar fi 
continuat drumul până ar fi ajuns într-unul din oraşele mai 
mari şi mai... primitoare. Singura noapte în care îşi 
permitea luxul adăpostirii la un hotel era Ajunul 
Crăciunului, respectând tradiţia stabilită de Richard, însă 
îi displăcea să îşi petreacă noaptea de răsfăţ într-un astfel 
de loc. Dar faptul că trebuia să-i ducă poza lui Georgie- 
care era cu siguranţă singurul lui cadou de Crăciun-făcea 
ca totul să merite sacrificiul. 

Il priponi pe Samson şi îl mângâie drăgăstos pe gât 
înainte să ia plasa de pânză, cutia de lemn a aparatului şi 
să intre în hotel. Spre uşurarea ei văzu că interiorul era 
mai aspectuos decât exteriorul, tapete florale, mobila 
tapiţată cu o catifea, care toate ofereau un aer de 


eleganţă. Îşi spuse că probabil aerul umed afectase mobila. 
Un bărbat într-un costum negru din spatele unui birou 
înalt, cu lambriuri, îi zâmbi şi-i spuse: 

— Bine aţi venit la Hotelul Hartling, domnule. 

— Vă mulţumesc. Maelle lăsă din mână plasa de 
pânză dar se aplecă să pună cu grijă cutia aparatului pe 
podea alături de plasă. Când s-a aplecat în faţă, părul lung, 
prins în coadă, îi trecu peste umăr şi-l observă pe 
receptioner roşind: 

— Aş dori o cameră cu baie dacă se poate. 

— Bi... bineînţeles, d-domnişoară”. 

Bâlbâială nu a deranjat-o pe Maelle. Se obişnuise cu 
reacţia oamenilor la modul ei bărbătesc de a se îmbrăca. A 
semnat la recepţie-Mike Watts-a băgat cheia în buzunarul 
de la cămaşă şi şi-a ridicat bagajele, înainte să plece de 
lângă birou a întrebat ce întreba întotdeauna. 

— Aţi auzit de vreun Gallagher în oraş? Mattie sau 
Molly? Recepţionerul se încruntă, lovindu-şi bărbia cu 
degetul mic. 

— Gallagher... nu cred. Apoi a ridicat din sprâncene. 
Rude de-ale dumneavoastră? 

— Da. Şi n-a mai continuat. Vă mulţumesc! La baza 
scărilor o aştepta un hamal. Era capabilă să-şi care 
bagajele şi nu avea de gând să încredinţeze aparatul 
nimănui. 

Arătând cu bărbia spre oraş, a spus: 

— Dacă trimiteţi pe cineva să se îngrijească de cal-e 
în faţă, căruţa care are scris pe margine Fotografii Watts- 
vi-aş fi recunoscătoare. 

Hamalul o zbughi îndată într-acolo. 

Puse aparatul în camera 106, în colţul cel mai 
îndepărtat de fereastră şi apoi se îndreptă înspre pat. 
Ghetele ei loveau podeaua scoțând un zgomot înăbuşit. 
Zgomotul fu mai sonor când îşi aruncă plasa pe podea. Se 
aşeză pe marginea saltelei care scârţâi şi îşi descălţă 
bocancii, dar îşi lăsă şosetele groase de lână pe picioare. 
Deschizând plasa rablagită, cotrobăi după rochia de 
noapte. I se păru că simte aroma de rom imprimată în 


țesătura bagajului, iar asta o purtă cu gândul la amintirile 
dulci-amărui cu unchiul ei adoptiv. 

Maelle îşi închise ochii. Nu mai era de aproape nouă 
ani deja, dar Maellei încă îi era dor de el. În multe privinţe 
era departe de perfecţiune. Înclinaţia pentru crâşme, tonul 
aspru când vorbea şi cerinţele pentru perfecţiune erau de 
multe ori greu de suportat. Dar ajunsese să-l iubească. 

Un chicotit involuntar a cuprins-o când îşi aminti de 
al treilea lor Crăciun împreună. După cum obişnuiau, 
închiriaseră o cameră la hotel pentru Ajunul Crăciunului. 
Hotelul era unul elegant, aveau vedere spre Golful Mexic 
din cameră, şi baie proprie lângă dormitor. Unchiul 
Richard îi spusese să facă baie înainte să se pună în pat. 
Îşi umpluse nerăbdătoare vana alungită cu apă fierbinte 
dintr-un vas de aramă şi s-a băgat în vană. 

Răsfăţul de a avea apă caldă până la subsiori, o dată 
pe an, o adormise, dar s-a trezit brusc când Richard a izbit 
în uşă şi a intrat înăuntru. Şocată de intrarea lui 
neaşteptată a sărit în picioare, a alunecat pe fundul 
alunecos al vanei şi a căzut pe spate golind jumătate din 
apă. Richard îi aflase secretul. 

Incă putea să-i vadă privirea, gura deschisă în semn 
de surprindere şi să audă strigătul răguşit. 

— Mike? Tu-tu eşti fată? Rostise fată ca pe o 
înjurătură, iar ea stătea ghemuită în vană, tremurând de 
frică. El s-a întors cu spatele. Ceafa i se făcu de-un roşu 
aprins, aşa cum se întâmpla când era foarte, foarte nervos. 
Ea se holba la bucata de piele dezgolită cuprinsă între 
gulerul cămăşii şi părul des. O durea pieptul de la cum îşi 
ţinea respiraţia. Parcă trecuseră ore până când el în sfârşit 
pornise înspre uşă. 

Degetele ei înţepenite au apucat marginea îndoită a 
vanei. 

— Ce ai de gând să faci? a întrebat ea. 

El s-a oprit uitându-se în altă parte. Inima îi bătea cu 
putere în piept, în timp ce ea aştepta cu încordare să îi 
spună că o dă afară sau că o va duce la vreun orfelinat. 

— Mai iau o cameră pentru la noapte. Şi mâine o să 


fac un fel de despărţire în căruţă ca să ai intimitate. Să 
ştergi apa de pe podea înainte ca să inundăm camera de 
jos. Sunetul uşii trântite a pus capăt conversaţiei. 

Maelle se lăsă în apa călduţă care mai era în vană şi 
răsuflă uşurată. În ciuda tonului său aspru îi dăduse de 
înţeles că o va păstra fie că e fată sau nu. lar ea ştia de ce- 
petrecuse trei ani de zile pregătind-o, învățând să aibă 
încredere în ea, echipând-o ca să poată prelua afacerea. 
Chiar şi la frageda vârstă de doar doisprezece ani 
înţelesese că nu din afecţiune o ţinea, ci pentru că avea 
nevoie de ajutorul ei, ca ucenic şi asistent. 

Doar cinci ani mai târziu avea să descopere că 
ajunsese să o iubească. Moartea lui i-o dovedise. 

Mai multe bătăi în uşa hotelului o treziră din vis. Sări 
în picioare şi traversă camera în grabă. Deschizând uşa îl 
văzu pe recepţionerul hotelului pe hol. 

— Îmi cer scuze că v-am deranjat... domnişoară. 
Privirea i-a coborât pentru câteva momente spre pantalonii 
ei de lână, iar apoi o ridică din nou, cu obrajii îmbujoraţi. 
Dacă vă interesează Biserica Baptistă Numărul Unu, 
aceasta ţine un serviciu pentru Ajunul Crăciunului. Este 
pentru întreaga comunitate. Se va cânta, pastorul va 
predica şi vor fi prăjituri şi cidru de mere la sfârşit. 
Întotdeauna este un serviciu reuşit. 

Bătăile inimii Maellei se înteţiră de dorinţă. Unchiul 
Richard îşi petrecea duminicile dormind, revenindu-şi după 
chefurile de sâmbăta, ceea ce îi permitea ei să facă ce 
vrea. Vizita biserici, se uita după feţe familiare, 
întotdeauna sperând să îi vadă pe Mattie sau pe Molly. Iar 
într-o biserică mică din Spring Arbour, în Michigan avea să 
întâlnească pe cineva de care nu avea să se mai despartă 
niciodată. De atunci avea două motive pentru care să 
meargă la biserică, să continue să îşi caute fraţii şi să îl 
cunoască mai mult pe lisus. 

— Unde este biserica? întrebă ea. 

— Pe strada Seventh. Bărbatul gesticula. Mergi pe 
strada Cyprus şi faci stânga pe Seventh. Nu ai cum să o 
ratezi. Biserica are o clopotniţă şi o cruce foarte frumoasă 


şi vor fi lumânări aprinse în geamuri. A făcut o pauză, 
atenţia i s-a îndreptat din nou spre pantaloni şi apoi înspre 
ochii ei. Noi toţi... ăăă... ne îmbrăcăm cu cele mai bune 
haine de duminica pentru acest eveniment. Culoarea 
stacojie a feţei sale concura cu cea a becului ce atârna de 
un şnur răsucit deasupra capului său. 

Maelle strânse din buze. 

— Vă mulţumesc pentru amabilitate, însă am de 
developat o poză. Noapte bună! I-a închis uşa în faţă, 
lăsându-l cu o expresie plină de remuşcări, iar ea porni 
spre baie ca să se bucure de o bâlăceală relaxantă. 

Mai târziu, auzind roţile căruţelor care treceau prin 
faţa hotelului, Maelle regretă decizia pripită. A suspinat, 
ştergând cu o cârpă moale poza developată care îl înfăţişa 
pe Georgie stând în picioare în colbul acela răvăşit, 
amestecat cu scoici de stridii, cu găleţile atârnând din 
mâinile-i murdare. Singurătatea avea un miros greu în 
seara asta. Poate, până la urmă, ar trebui să se îmbrace şi 
să meargă la biserică. Dar apoi îşi aduse aminte de 
comentariul recepţionerului cu privire la hainele de 
duminica, a dat din cap făcând buclele, încă ude, să-i cadă 
pe umeri. 

A pus fotografia de-o parte, şi-a strâns valurile 
neascultătoare din părul lung până la brâu şi le împleti cu 
mişcări abile într-o coadă. În timp ce îl lega, privirea îi 
căzu pe sacoşa de jos şi trecu în revistă conţinutul. Pentru 
o femeie, cele mai bune haine de duminica însemnau o 
rochie. Nu avea nicio rochie în bagaj. Avea o rochie în 
căruţă-împachetată în hârtie şi aşezată pe fundul unei cutii 
de lemn sub patul ei-dar nu avea de gând să o mai poarte. 
Niciodată. 

Maelle se trezi în dimineaţa Crăciunului cu un vis 
care i se învârtea ceţos în minte. Unul pe care îl mai avuse, 
unul în care ea, Mattie şi Molly se jucau împreună în 
apartamentul din New York, iar tata îi privea din scaunul 
său, chicotind la poznele lor, pe când mama amesteca într- 
o oală pe aragaz, în colţ. Zâmbi, lăsând imaginile să 
persiste cât mai mult, până când, în cele din urmă-asemeni 


fumului din pipa de cocean a lui tata -, aveau să dispară în 
neființă. 

Ignorând spasmele de singurătate ale sufletului, 
azvârli păturile Uşoare într-o parte şi se ridică în capul 
oaselor, întinzându-se. Aruncă o bi ivire scurtă pe fereastră 
şi văzu că era încă devreme, soarele strălucea de un roz 
palid la orizont, însă presupunea că micuțul Georgie şi 
colegii lui de la scoici erau deja la muncă. Avea să 
împacheteze totul şi va porni spre Dunbar după ce-i va 
duce fotografia. 

— Poate mă pornesc în nordspre Missouri, îi spuse ea 
reflecţiei sale din oglindă în timp ce îşi dădea pe faţă cu 
apă rece ca să se trezească. 

În fiecare an de la moartea sa continuase drumurile 
anuale ale lui Ilichard, drumuri care o purtau de-a lungul 
Statelor Unite, şi vizitaseitate cu climă temperată şi 
propice vieţii în căruţă. Missouri nu fusese niciodată 
destinaţia ei în cursul iernii aşa că de ce să meargă? Cu un 
suspin Maelle îşi spuse motivul cu voce tare: - Pentru că 
Missouri mă cheamă. 

Nu conta câţi ani au trecut. Nu conta că Richard îi 
spusese că ea îşi doreşte un lucru care se putea să nu se 
îndeplinească niciodată. Nu conta că de câte ori văzuse o 
persoană cu păr roşcat se umplea de speranţă doar ca apoi 
să i se risipească, dându-şi seama că a făcut o greşeală. 
Ultima dată când îi văzuse pe Mattie şi Molly fusese în 
Missouri. Şi mergând din nou acolo avea senzaţia că 
mergea acasă, senzaţie pe care nu i-o putea oferi nimic 
altceva. îi trecuse prin minte, după moartea lui Richard, că 
putea să meargă în Missouri oricând ar fi dorit. Dar 
Richard o avertizase drastic cu privire la importanţa de a 
feri aparatul de căldură şi frig excesiv. Era crucial să poată 
menţine aparatul în stare bună de funcţionare. Nu numai 
că era sursa ei de existenţă dar <t; i şi moştenirea ei de la 
Richard. Indiferent cât de puternică ar fi fost atracţia către 
Missouri, asta nu mai conta acum, avea să-şi protejeze 
echipamentul. 

Luându-şi cămaşa pe care o atârnase pe spătarul 


unui scaun îşi spuse. 

— Missouri va fi tot acolo şi în primăvară, iar cu 
oameni umblând pe străzi, mai degrabă decât înghesuiți în 
case, am mai multe şanse să îi zăresc pe Mattie sau pe 
Molly în mulţime. 

Doar rostirea numelor fraţilor ei mai mici o săgeta 
dureros, însă a înlăturat-o aşa cum învățase deja să o facă. 
Rosti o rugăciune pe care o purta în inimă. Doamne 
păzeşte-mi fratele şi sora. Adu-i înapoi la mine. 

Imbrăcată cu pantalonii ei obişnuiţi, cu cămaşa de 
flanel şi cu un sacou maro deschis deasupra, Maelle îşi 
strânse lucrurile şi se îndreptă spre scări. O jumătate de 
oră mai târziu legase deja calul la căruţă şi ţinea hăţurile 
pregătită să îl dirijeze pe Samson spre firma de ambalat 
stridii. Incă o dată dorinţa de a se îndrepta spre Missouri o 
chinuia şi degetele îi tremurau pe hăţuri. 

— Aş putea să înfăşor aparatul cu o plapumă, 
murmură în sinea ei, şi să o protejez astfel de frig... Dar 
apoi încă unul dintre avertismentele lui Richard îi răsună 
în minte. „Oamenii sunt mai puțin dispuşi să îşi facă o poză 
când nu se simt în largul lor. Şi cine se simte în largul lui 
dacă e prea cald sau prea frig?” 

Suflă greu şi admise cât de absurd ar fi să pornească 
spre Missouri în mijlocul iernii. Avea să aştepte până la 
primăvară, cum făcea Richard întotdeauna. Lovi iute cu 
hăţurile. 

— Haide uriaşule, îi strigă lui Samson privindu-i 
spatele lui lat. Hai să ducem poza asta şi apoi ne pornim 
spre Texas. Richard întotdeauna spusese că era un loc bun 
să faci ceva bani. Dar la primăvară aştept să îmi aduci 
aminte de drumul spre Missouri... 

Mattie 

Spofford, Texas Ianuarie, 1903 

Acum, Matthew, ai grijă de tine! Matt luă mâna plină 
de riduri a doamnei Smallwood şi o strânse tandru. 

— Şi dumneavoastră, doamnă. Veţi fi bine aici în 
oraş? Ea îi zâmbi şovăielnic. 

— E o altă viaţă, diferită de cea de la fermă, dar nu 


puteam sta acolo fără Hud al meu. Pur şi simplu nu mă 
simţeam bine fără el”. 

Matt înțelegea cum stau lucrurile. Hudson 
Smallwood fusese unul dintre cei mai cumsecade oameni 
pentru care lucrase şi avusese câţiva în scurta lui viaţă. 

— Îmi pare rău că noul proprietar şi-a adus omul lui, 
Matthew. Hud s-ar răsuci în mormânt dacă ar şti că ţi s-a 
dat drumul aşa. 

— Ei... hai să ne gândim altfel. Matt căuta cum să o 
liniştească pe femeie. Este un an nou şi un nou început 
într-un alt loc. Expresia ei neîncrezătoare îi spunea că nu e 
convinsă. l-a mai strâns mâna o dată înainte ca să se dea 
înapoi şi să îşi pună pălăria pe cap. Nu vă îngrijoraţi din 
cauza mea, doamnă. Eu sunt precum o pisică. Intotdeauna 
aterizez în picioare. 

Râsul ei scurt şi sănătos îl făcu să zâmbească. 

— O să-mi fie dor de tine, fiule. 

Fiule... Acest cuvânt îl propulsa pe pe Mattie un 
metru în faţă. Îşi puse braţele în jurul d-nei Smallwood 
într-o îmbrăţişare pasionată căreia ea îi răspunse cu o 
forţă care îi contraziceau vârsta şi statura mică. 

Când se dădu înapoi zări lacrimi în ochii ei şi a 
înţeles că ar face bine să pornească la drum. Despărţirile 
scurte întotdeauna erau mai bune. Dar înainte ca să se 
întoarcă, femeia l-a prins de mâneca hainei. 

— Matthew, să-ţi continui drumul cu Mântuitorul tău, 
ai înţeles? S-ar putea să părăseşti Spofford-ul, dar să nu 
părăseşti calea credinţei. 

— Da, doamnă, ştiu. Dintre toate lucrurile pe care le 
învățase de la domnul Smallwood, acela de a se baza pe 
lisus era cel mai bun. Nu avea să renunţe niciodată la asta. 
Am Biblia pe care mi-aţi dat-o dumneavoastră şi domnul 
Smallwood şi o să citesc câte puţin din ea în fiecare zi, aşa 
cum i-am promis. 

Doamna Smallwood îi zâmbi aprobator. 

— Eşti un tânăr deosebit, Matthew. O să mă rog să 
găseşti o fată cumsecade şi să te aşezi undeva la casa ta. 
Ai nevoie de o familie. 


Inima i se opinti. Dacă ar fi ştiut doamna Smallwood 
cât îşi dorea el să le găsească pe cele două fete speciale 
care îi puteau oferi singura familie de care avea nevoie. 

Făcu un ultim gest de rămas bun cu mâna învelită în 
mănuşă, se răsuci pe călcâi şi porni în grabă pe stradă în 
jos. îl durea să o părăsească pe buna doamnă Smallwood. 
Il durea să plece. Din nou. Îşi încleşta falca ignorând 
înţepătura din spatele nasului. Până acum trebuia să se fi 
obişnuit cu mutatulcă doar fusese mutat dintr-o familie în 
alta de pe vremea când nu era mai înalt decât masa. 
„Doamne”, murmură el când a păşit pe caldarâm îndreptat 
cu faţa înspre centrul de afaceri al oraşului, „trebuie să 
mă-ncred că ai un loc rânduit pentru mine. Bine-nţeles că 
aş aprecia dacă de data aceasta ar dura suficient de mult 
ca Maelle să mă poată găsi. A spus că mă va căuta, dar nici 
eu nu îi fac treaba mai uşoară dacă mă tot mut de ici-colo, 
ca până acum. 

A ajuns la oficiul poştal şi a intrat în clădirea mică şi 
simplă. Scoţându-şi pălăria, ţinu uşa pentru două femei 
care intrau şi apoi se îndreptă spre tabla mare din colţul 
din spate unde erau trecute oferte de locuri de muncă. Se 
uită la fiecare în parte, încruntându-se când le ocolea pe 
cele care căutau bucătar, infirmieră sau barman. A rămas 
cu degetul pe un anunţ care căuta un băiat de grajduri şi 
se opri câteva momente să se gândească bătând uşor cu 
degetul înainte să scape un oftat, după care a ridicat 
marginea de jos a ultimului anunţ, lipit de unul singur şi 
care era agăţat pe marginea dreaptă a tăblii. 

Şi-a îndreptat umerii, a eliberat hârtia din prinsoare 
şi începu să citească cu nerăbdare. Căutăm ajutor la fermă 
pentru o fermă în creştere, în Ralls County. Plata se face 
în funcţie de experienţă, începând de la 35 de dolari pe 
lună. Fiecare al treilea weekend e liber. Rugăm seriozitate. 
Persoană de contact: dl. Gerald Harder, Ferma Rocky 
Crest, Shay Ford, Missouri. 

Missouri! Pulsul îi crescu. Plecase din Missouri acum 
zece ani şi îşi jurase că nu o să se mai întoarcă. Prea multe 
amintiri dureroase erau asociate cu Missouri. Despărțirea 


de Molly şi Maelle, despărţirea de familia Bonham, 
perioada în care a lucrat pentru familia Jenk... liroboade 
de sudoare îi invadară fruntea. Dar dacă odată întors în 
Missouri familia Jenk îl va găsi din nou? Dar nu mai era 
niciun alt. nuinţ cu privire la munca în fermă. Ce altceva 
putea face? 

Mâinile au început să-i tremure. Apoi observă la 
capătul anunţului, data afişării iniţiale, scrisă cu mâna de 
dirigintele de poştă. Şopti: „doi octombrie, 1902”. 

Matt aproape căzu la pământ de emoție. Decizia 
fusese luată în locul lui. Cu siguranţă fusese cineva angajat 
până acum. Probabil că dirigintele de poştă uitase să îl dea 
jos. Mototoli hârtia într-un ghem şi ic întoarse să o arunce 
în coşul de aramă de lângă uşă. 

— Hei! se auzi o voce. Ce crezi că faci? Distrugi 
documente oficiale? 

Mâna îi îngheţă în aer, căci aproape o aruncase. Se 
uită peste umăr la dirigintele furios. Întorcându-se încet 
privi hârtia mototolită. 

— Este doar un anunţ vechi. Critica bărbatului se 
amplifică. 

— Dă-mi asta! 

O smulse din mâna lui Matt şi o îndreptă pe 
tejgheaua de lemn care despărţea biroul lui de încăperea 
principală. Sprâncenele i se apropiară când îşi trecu 
degetele peste foaia încreţită. 

— Nu este veche. Dacă un post se ocupă scriu 
cuvântul „ocupat” pe anunţ şi data ocupării, lângă data la 
care l-am afişat. Apoi îl arhivez. Bărbatul se uită la Matt. 
Ţi-aş fi recunoscător dacă nu mi-ai da sistemul peste cap. 

Matt clipi mai des scoţându-şi pălăria din cap. 

— Îmi cer scuze, domnule. M-am gândit că având 
data din octombrie... 

— Ei bine, nu te gândi, întreabă. Bărbatul repezi trei 
lovituri cu pumnul ca să netezească mai departe bucata de 
hârtie. Din câte ştiu eu postul este vacant şi până nu o să 
fiu anunţat că s-a ocupat postul va rămâne pe tablă. Şi 
intră printr-un loc îngust înapoi la ghişeu, undeva în 


dreapta, bolborosind în barbă. 

Matt se uită cum omul luă o pioneză şi prinse hârtia. 
Când pioneza a străpuns lemnul Matt simţi ca şi cum 
cineva i-ar fi străpuns inima. Avea nevoie de o slujbă. La 
fermă. Şi acum, singura slujbă de care ştia îl aştepta în 
Missouri. Respira adânc şi spuse: 

— Luaţi-o jos, domnule. 

Bărbatul se răsuci uitându-se aspru la Matt. 

— N-ai auzit nimic din ce ţi-am spus? Ţi-am spus... 

— Am auzit. Matt îşi sucea pălăria în mâini. Dar eu... 
Eu vreau să ocup postul. 

— Aaa... Tonul bărbatului se mai domoli. Asta e 
altceva. Vino aici. 

Se întoarse la biroul din spatele tejghelei şi trânti 
hârtia pe birou, în colţul din spate. Aşezându-se, îi zise: 

— Te costă zece cenți să trimitem o telegramă la 
acest... - se uita la hârtie - domn Harders. S-ar putea să 
dureze o zi sau două dacă locuieşte afară din oraş. 

Matt scoase zece cenți din buzunar şi-i puse pe 
tejghea. Nu avea unde să meargă sau cine să îl aştepte. 

— Am la dispoziţie o zi sau două. Poate se iveşte o 
altă slujbă între timp. 

Dirigintele de poştă apucă un creion, îi umezi vârful 
şi îl puse pe hârtie. 

— Ce vrei să-i transmit domnului Harders? Matt trase 
aer adânc. 

— Să fie simplu. Numele meu este Matthew Tucker. 
Sunt serios şi... disponibil. 

Cu câteva apăsări telegraful a trimis mesajul lui Matt 
dându-i aripi să zboare de-a lungul ţării, din Texas în 
Missouri. După ce dirigintele i-a spus să revină a doua zi, 
Matt se îndreptă spre grajd unde îşi lăsase calul, pe Russ, 
după înmormântarea domnului Smallwood, săptămâna 
trecută. Putea să doarmă cu animalele până va afla ceva 
despre o slujbăfie că va fi cea din Missouri, fie că va fi o 
alta. Nu îl deranja să doarmă în grajd. Adevărul era că 
dormise în locuri mult mai rele. 

Cel mai rău dintre toate fusese în Missouri. Russ îi 


ură bun venit stăpânului său nechezând şi frecându-şi 
botul de umărul lui. Matt cuprinse gâtul animalului cu 
mâinile şi îşi presă faţă pe pielea roşcată şi caldă a calului. 
Inchise ochii şi se rugă încet: Doamne, am obosit să mă tot 
mut dintr-o parte în alta. Am nevoie de un căminunul care 
să fie pentru mai mult de un an sau doi. Am trimis acea 
telegramă, dar... Missouri, Doamne? A înghiţit în sec, iar 
mâna îi tremura necontrolat pe gâtul lui Russ. 

O frântură din lectura Bibliei îi trecu prin minte. Şi a 
repetat cuvintele cu voce tare. „Doamne, Tu mă cercetezi 
de aproape şi mă cunoşti... şi-ţi pui mâna peste mine”. 
Privind căpriorii de deasupra capului, a spus: 

— Asta înseamnă că vei merge Tu înaintea mea şi îmi 
vei pregăti calea... chiar şi înapoi spre Missouri? 

Isabelle  Standler îşi odihnea capul pe spatele 
canapelei de brocart a salonului iar privirea îi era aţintită 
spre tavanul din gips. Cerceluşii de cristal care atârnau din 
candelabru reflectau nenumărate curcubeie care se mişcau 
în dansul lor. Privirea îi trecea de la o pată de culoare la 
alta, încercând, oarecum să se înveselească, aşa cum 
făcuse de când împlinise doisprezece ani şi tata îi montase 
acel lucru ostentativ în cameră. 

Gândul la tata îi provocă o întristare atât de intensă 
încât lacrimile ti invadară ochii, făcând curcubeiele în 
miniatură să plutească. Inchise ochii şi îşi duse mâna la 
gură ca să înăbuşe un geamăt de durere. Cât de dor îi era 
de mama şi de tata! 

— Isabelle! 

Strigătul lui Randolph a făcut-o să se îndrepte în 
scaun. 

— Sunt aici, a răspuns ea cu o voce epuizată, privind 
cum fratele ci mai în vârstă intră cu paşi mari pe uşa lată, 
traversează podeaua cu mochetă şi se opreşte în faţa ei. 
Nu îşi dăduse încă jos panglica de la înmormântare din 
seara precedentă, iar aceasta părea să-i aducă aminte cu 


insistenţă ceea ce pierduse. Se străduia să se uite la 
fratele său, iar în acel moment un fior rece îi coborât pe 
spinare. Expresia lui Randolph era serioasă, ca 
întotdeauna, dar astăzi părea neobişnuit de sumbră. 

— Aici erai. Ceva în vocea lui părea să spună că s-a 
ascuns de el. Trebuie să vorbim. 

— În regulă. Şi-a împreunat mâinile în poală. Ce 
este? 

Randolph se aşeză pe un scaun în apropierea 
canapelei, sprâncenele lui negre erau încruntate. 

— După cum bine ştii, tata m-a făcut executorul său 
testamentar. Durerea o spintecă. Isabelle înghiţi în sec şi 
îşi fixă privirea în jos, pe mâini. Ce palidă părea pielea ei în 
contrast cu rochia neagră. Ştia că va trebui să existe o 
discuţie despre testamentul tatii, dar îşi dorea să se poată 
amâna. Cu cât aveau să aştepte mai mult, cu atât putea să 
pretindă că totul e un viscă mama şi tata erau plecaţi în 
vacanţă de Anul Nou şi aveau să revină încărcaţi cu 
zâmbete, îmbrăţişări şi cadouri, aşa cum făceau în fiecare 
an de când îşi putea aminti Isabelle. 

— Ştiu, spuse ea cu o voce stinsă, ridicându-şi din 
nou faţa ca să se uite în ochii lui. Papa ştia că e datoria ta 
de întâi născut, iar eu am încredere în hotărârea sa. 

Privirea încruntată a lui Randolph se întunecă. 

— Nu sunt doar întâiul născut. 

Isabelle ridică din sprâncene ca răspuns la tonul său 
aspru, dar a dat din cap aprobator. 

— Eşti şi singurul fiu. Bineînţeles, eu... 

— Ce vreau să spun e, şi se opri, strângând din ochi 
şi lăsând loc să se întrevadă doar un negru tăios, că sunt 
întâiul născut şi singurul moştenitor adevărat al familiei 
Standler. 

Isabelle îşi muşcă buza de jos. Cu toate că dorise o 
relaţie mai strânsă cu fratele său toată viaţa, ajunse să 
accepte că el dorea să rămână distant. Ura pe care el i-o 
purta era la fel de obişnuită ca şi grija mamei şi atenta 
îndrumare a tatii, dar ea dorea ca el să poată face 
abstracţie de acestea. 


— Randolph nu înţeleg de ce-Fără să o prevină, 
aruncă ceva înspre ea. O carte. Una mică, îmbrăcată în 
piele, cu coperţi roase şi pagini ondulate. 

— Asta ar trebui să te ajute să înţelegi. Deschide-o. 
Inima Isabellei îi stătea deja în gât. 

— Ce... ce e asta? 

— Am spus să o deschizi. Privirea de gheaţă a fratelui 
său îi impunea să se supună. 

Cu degetele tremurânde, Isabelle a dat prima pagină, 
ajungând la nişte însemnări cu privire la nişte naşteri şi 
decese. Randolph s-a ipiccat înainte arătând înspre al 
treilea nume de pe listă. 

— Aceasta, draga, mea surioară-dispreţul din vocea 
lui îi provoca furnicăturieste adevărata ta moştenire. Molly 
Gallagher, din părinţi Irlandezi, născută în ţinutul Meath, 
Irlanda. Tu nu eşti o Standler. Prin urmare, nu o să 
primeşti nicio moştenire”. 

Isabelle clătină din cap, şi simţi adânc o nouă durere. 
Cum putuse ca resentimentul lui Randolph să îl facă să 
cumpere o Biblie veche şi să încerce să o convingă că s-a 
născut într-o altă familie? A închis Biblia fi i-a întins-o 
înapoi. 

— N-o să ţină, Randolph. Când a văzut că el nu face 
nimic ca să o ia înapoi a continuat pe un ton blând aproape 
implorându-l. Îmi pare rău ci nu ţi-am fost niciodată pe 
plac-cerurile ştiu că am încercat-dar asta e de-a dreptul 
inuman. Te rog... nu putem pune deoparte toate 
neînțelegerile din trecut? Nu ne mai avem decât unul pe 
celălalt. 

— Eu nu mai am pe nimeni. Randolph a aruncat 
aceste cuvinte printre dinţii încleştaţi. Ridicându-se, a luat- 
o încet spre şemineu unde i-a oprit cu spatele la ea, 
examinând portretul care atârna proeminent peste 
margine. Dintr-odată a luat portretul şi l-a aruncat în foc. 
Sticla i-a sfărâmat când rama s-a izbit de cărămizile vetrei, 
expunând portretul flăcărilor mistuitoare. 

— Randolph, nu! Isabelle aruncă Biblia şi se aruncă 
în direcţia focului şi se întinse ca să scoată tabloul făcut cu 


doar trei ani în urmă, împreună cu părinţii şi fratele ei. 
Înainte ca să poată apuca rama, Ilandolph a prins-o de braţ 
şi a azvârlit-o înapoi. A căzut pe o masă dărâmând o lampă. 
Sticla roz se sfărâmă în cioburi mărunte. 

— Uite ce ai făcut! Randolph stătea deasupra ei, cu o 
expresie mânioasă, la doar câţiva centimetri de ea. 
Distrugi totul, Isabelle; întotdeauna ai făcut-o. Mi-ai luat 
dragostea mamei, grija tatii... n-o să-mi iei şi moştenirea. 
Prinzând-o de mâini o scutură cu putere. N-o să-ţi mai 
suport camuflajul de aşa-zisă Standler! Vreau să pleci, 
Isabelle! Astăzi, m-ai înţeles? Afară! 

I-a dat drumul, îmbrâncind-o. Ea se împiedică, dar nu 
căzu. Se prinse de mână unde strânsoarea lui a învineţit-o. 
Lacrimile îi curgeau şiroaie pe faţă. 

— Dar... dar aceasta este casa mea. Unde să merg? 

Randolph se întoarse, uitându-se fix cum flăcările 
lacome mistuiau ultima bucată de fotografie. 

— Nu mă priveşte! Tonul rece îi dădu fetei fiori. Pur 
şi simplu vreau să pleci. Uitându-se peste umăr văzu Biblia 
căzută pe canapea, deschisă, de parcă paginile ei cereau 
să fie citite. Şi să iei acea carte cu tine. Nimic din casa 
mea nu vreau să-mi amintească de tine. 

Isabelle îl privi lung din spate preţ de câteva 
momente nevenindu-i să creadă că ceea ce spunea era 
adevărat. Când văzu că el nu se clinteşte, ca şi cum ar fi 
fost țintuit în faţa şemineului, păşi cu grijă pe lângă lampa 
spartă de cioburile care creau o imagine umilitoare a 
inimii sale zdrobite-şi ridică Biblia. Strângând-o la piept, a 
ieşit din cameră, măsurându-şi paşii, graţioasă şi demnă, 
aşa cum o învățase mama sa. 

Pe când a ajuns în dormitor durerea se transformase 
în mânie. Cum îndrăznea Randolph să se comporte într-o 
manieră atât de blamabilă cu ea? Tata ar fi fost oripilat-el 
nu ar fi permis niciodată ca ea să fie alungată din propria 
casă. Avea să se asigure că Randolph o să fie mustrat şi 
obligat să-şi ceară scuze. Şi ştia şi cine avea să se ocupe de 
aceasta. 

Sună furioasă din clopoţelul de aramă de pe masa de 


la marginea patului. În câteva momente servitoarea ei 
personală apăru în uşă. 

— Da, domnişoară. 

Din culoarea stacojie a obrajilor fetei îşi dădu seama 
că aceasta auzise toată tirada lui Randolph. Işi înghiţi 
umilinţa şi luă un ton aspru. 

— Fă-mi bagajul, Myrtle. O să am nevoie de haine 
pentru probabil o săptămână. Să-mi pui toate lucrurile 
personale din măsuţa de toaletă precum şi această Biblie”. 
A întins Biblia iar Myrtle a luat-o cu ambele mâini. „lar 
apoi să-i spui lui Toby să vină cu caleaşca în faţă”. 

Randolph apăru brusc în uşă. 

— Myrtle să nu-l chemi pe Toby să vină cu caleaşca în 
faţă. Îşi poate închiria una. Uite! aruncă o mână de 
bancnote şi monede pe covorul din dormitor. O monedă 
trecu pe lângă Isabelle şi intră sub pat. S-a întors şi cobori 
în salon. 

Myrtle se uită nesigură la banii împrăştiaţi peste tot 
pe podea. 

— Vreţi... vreţi să strâng banii şi să vi-i pun în bagaj, 
domnişoară? 

Amintirile inimii 

Isabelle scutură din cap, cu buclele mângâindu-i 
obrajii scăldaţi în lacrimi. 

— Nu. Nu vreau nimic de la el. împachetează-mi doar 
bagajul cum ţi-am spus. O să mă întorc de cum mi-am găsit 
un mijloc de transport. mândru-şi bărbia sus părăsi 
încăperea. 

S-a oprit pentru un moment în hol uitându-se la uşa 
închisă de la dormitorul părinţilor ei. Randolph nu ar fi 
îndrăznit să se poarte aşa dacă tata ar fi fost în viaţă. 
Durerea pierderii o lovi din nou, iscând alte şiroaie de 
lacrimi. Dar le-a şters cu degetele tremurânde şi şi-a jurat 
în şoaptă. 

— O să plăteşti pentru asta, Randolph. O, cât de amar 
vei plăti... 

Isabelle se retrase din învălmăşeală lângă căruţaşul 
chipeş şi se aplecă să-şi ia bagajul pe care îl vârâse la 


picioare. Tremurând din cauza vântului rece, care îi ridica 
pelerina şi îi sufla zăpadă pe spatele rochiei, a pus câteva 
monede în mâna întinsă a bărbatului. Nu a dat din cap în 
semn de mulţumire, a lovit doar spinările cailor cu 
hăţurile, obligând-o să se dea înapoi din drum. 

Tocul s-a agăţat în tivul rochiei şi a auzit materialul 
rupându-se. Trăgând aer adânc de supărare a rezistat 
tentaţiei de a verifica stricăciunile. Era rece, întuneric-şi 
trebuia să intre înăuntru cât mai repede. Ridicându-şi 
rochia cu o mână şi ţinând mânerul de piele al bagajului cu 
cealaltă, înainta anevoios pe trotuarul şubred şi întunecos 
care ducea către locuinţa impunătoare a familiei Heaton. 

Trebuia să urce opt trepte din beton până la veranda 
de la intrare, aşa că a ales să lase bagajul în urmă. Unul 
dintre servitorii familiei Heaton putea să îl ia după ce i se 
va fi permis să intre. A urcat scările alunecoase şi a 
învârtit cheia de aramă care făcea clopoţelul să sune. În 
câteva momente, majordomul familiei Heaton i-a deschis şi 
o pofti înăuntru. 

Cu spatele drept şi bărbia ridicată, îi zise: 

— Trebuie să vorbesc cu... 

— Isabelle! 

Glenn Heaton se apropia de ea cu paşi mari, 
nerăbdători. Isabelle aproape a început să plângă când i-a 
văzut zâmbetul dulce cu care îi ura bun venit. 

Mima ei mândră dispăru. Nu mai trebuia să se arate 
puternică acum că Glenn era aici. A întins mâinile înspre el 
savurând siguranţa oferită de degetele lui reci şi lungi, 
care le strângea pe ale ei. 

— Mama va fi atât de dezamăgită. S-a culcat deja. Ce 
te aduce pe la noi într-o noapte atât de geroasă? Şi-a 
încruntat sprâncenele şi a strâns din ochi de îngrijorare. 
Draga mea, s-a întâmplat ceva? Cuprinzând-o cu un braţ 
după talie o conduse spre salon unde-i oferi un scaun. A 
îngenuncheat şi a luat-o de mâini. Ce s-a întâmplat dragă? 
Ţi-e teribil de dor de părinţii tăi? 

Ea respiră adânc, clipit ca să înlăture mai multe 
lacrimi. 


— Da, dar nu asta e. 

— Ce s-a întâmplat atunci? 

Bărbia îi tremura în efortul de a-şi stăpâni frica şi 
durerea. 

— E Randolph. El-Iatăl lui Glenn tocmai intră în 
salon, înaintând grăbit spre cei doi. 

— Mi s-a spus că avem un musafir, dar nu mă 
aşteptam să te văd pe tine la ora asta, neînsoţită. Tatăl tău- 
Dumnezeu să-i odihnească sufletul-ar înnebuni la gândul 
că umbli singură prin oraş la ora asta. Sunt sigur că ai un 
motiv serios pentru această vizită târzie. 

— Tată, logodnica mea este mâhnită, spuse Glenn pe 
un ton serios. S-a întâmplat ceva. Poate ar fi mai bine să te 
aşezi şi să asculţi. 

Domnul Hampton îşi drese glasul dar se aşeză pe 
marginea canapelei fără să mai protesteze. 

Glenn se întoarse spre Isabelle cu concentrare în 
privire. 

— Ei bine acum. Spune-mi. Ce s-a întâmplat cu 
Randolph? 

— Nu s-a întâmplat nimic cu Randolph, dar... 

Isabelle explică apoi cât putu mai bine discuţia 
ciudată dintre ea şi fratele său. Starea lui Glenn se 
schimbă de la îngrijorare la nedumerire, iar pe când 
termina ea era indignat. 

— Biblia pe care mi-a dat-o e în poşetă, la baza 
scărilor lângă verandă, împreună cu puţinele lucruri pe 
care mi-a permis să le iau de acasă. Nu... nu ştiu ce să fac, 
Glenn, a izbucnit ea într-un oftat. 

— Ai procedat bine că ai venit la mine, Isabelle. 
Dulcea mângâiere a degetelor lui pe obrazul ei era la fel de 
intimă precum un sărut. Sunt sigur că Randolph este atât 
de supărat din cauza morţii premature a părinţilor voştri 
încât nu mai gândeşte bine. O să-şi vină el în fire peste 
câteva zile şi o să te cheme înapoi. 

Isabelle a strâns din ochi ca să-şi înlăture lacrimile. 

— Eşti sigur? 

— Bineînţeles, a intervenit domnul Heaton. Oamenii 


fac lucruri ciudate la supărare. Între timp o să te cazăm 
într-una din camerele pentru oaspeţi. Se ridică şi chemă 
un servitor. Majordomul a apărut îndată ca să primească 
instrucţiunile de a recupera bagajul domnişoarei Isabelle 
şi de a-l duce în camera galbenă. 

Întorcându-se spre Isabelle domnul Heaton îi spuse: 

— Acum nu te mai îngrijora, draga mea. Totul va 
părea mult mai simplu la dimineaţă. 

— Aşa sper, murmură Isabelle în vreme ce bărbatul 
părăsea talonul. 

Glenn îi mângâie mâna. 

— Uite, acum eşti mai liniştită. 

Isabelle se aruncă în braţele lui, odihnindu-şi capul 
pe umărul lui. 

— Glenn, mi-a fost aşa de frică. Şi am fost atât de 
supărată. Nu m-am înţeles cu Randolph niciodată, dar nu 
mi-am putut imagina că mă va dezmoşteni. Fiind încă în 
braţele lui, a adăugat: „De unde să aibă Biblia aceea? Şi 
cum să fi născocit povestea aceea?” 

— Isabelle te necăjeşti pe degeaba. Nu ţi-am spus că 
totul va fi bine? 

Isabelle şi-a ridicat capul uitându-se în ochii lui 
Glenn. 

— Dar nu l-ai văzut şi nu l-ai auzit, Glenn. Era atât 
de... distant. 

— Domnişoară Isabelle, camera e pregătită, anunţă 
majordomul din uşa salonului. 

Glenn se ridică ajutând-o şi pe Isabelle. 

— Du-te sus, Isabelle. Vise plăcute! O sărută pe 
frunte, iar buzele îi şovăiră câteva momente pe pielea ei. 

— Nu te îngrijora. O să mă ocup eu de tot. Ea oftă şi-i 
mulţumi. 

După ce i-a permis slujitoarei personale a doamnei 
Heaton s-o ajute să se schimbe în hainele de noapte, 
Isabelle se cuibări într-o grămadă de perne. Scalpul încă o 
furnica într-un mod plăcut de la pieptănarea pe care i-o 
făcuse servitoare. Coada ei bogată, împletită, de un roşu 
aprins îi stătea pe umăr. 


Ţinea o ceaşcă de ceai sub bărbie şi se uita atent la 
Biblia roasă pe margini care îi stătea în poală. Fiind la 
căldură şi cuibărită comod sub cuvertură, ceaiul îndulcit 
cu miere alinând-o din interior, încerca să înlăture 
neliniştea pe care i-o cauzau datele înregistrate în Biblia 
familiei. 

Pe prima pagină era trecută data nunţii lui Angus 
Gallagher şi Brigid McCue iar pe a doua o listă cu nume de 
copii şi datele lor de naştere. A citit numele notate cu un 
scris îngrijit şi  înclinat-Maelle Gallagher, Matthew 
Gallagher, Molly Gallagher. Isabelle a ridicat din 
sprânceană când a citit ultimul nume. Cea mai tânără 
fetiţă Gallagher era de vârsta ei-optsprezece ani-iar data 
de naştere a fetiţei era la doar câteva săptămâni diferenţă 
de a ei. Asta îi conferea o ciudată senzaţie de legătură cu 
numele de pe acea pagină. 

Senzaţia de nelinişte crescu. 

Închizând Biblia, o aşeză pe masa acoperită cu 
marmură de lângă pat. Uitându-se la ea respiră apăsat. Cât 
se străduise Randolph să o convingă de faptul că nu este 
sora lui. Trebuie să fi căutat în fiecare anticariat din 
Kansas City ca să găsească această Biblie. Cât de crud şi 
fără suflet putea fi. 

Legănând ceaşca de ceai între palme şi-a îndreptat 
atenţia către lichidul de culoarea chihlimbarului din ceaşca 
de porțelan. O durea inima. Toată viaţa îşi dorise un frate 
mai mare care să o iubesc ă, aşa cum aveau colegii ei de 
şcoală, unul care să o protejeze şi să o tachineze 
drăgăstos. În schimb, îl avusese pe Randolph, care o 
chinuia, care îi arăta pe faţă că nu o place şi care îi strica 
jucăriile pe care tata i le aducea din călătoriile lui. 

De ce, se întrebă ea din nou, fusese Randolph atât de 
dispreţuitor. Inima îi bătea cu putere. Să fie oare adevărat 
ce îi spusese în acea seară, că în realitate nu era sora lui? 
Mâinile au început să-i tremure şi se temea că va răsturna 
ceaiul. Puse ceaşca pe tăviţa de lângă pat şi îşi trase 
cuvertura până sub bărbie. 

Era ridicol. Bineînţeles că era sora lui. Nu o iubiseră 


mama şi tata? Nu o numeau ei frumoasa lor, mieluşelul lor 
sau comoara lor? Nu spuneau ei întotdeauna că semăna cu 
bunica ei? Niciodată, în toată viaţa ci de până acum nu i se 
dăduse motiv, din partea lor, să se îndoiască de locul ei în 
familie. Respira adânc ca să se liniştească. Bolboroselile 
fără de sens ale lui Randolph nu erau nimic altceva decât 
pură gelozie. 

Intrase în viaţa lor mai târziu, iar părinţii o 
răsfăţaseră. Asta recunoştea şi ea. Iubirea lor îl făcuse pe 
Randolph să se simtă exclus. 

Sprijinindu-se pe un cot, se aplecă spre măsuţă şi 
întoarse chei ţa din lampă, cufundând camera în întuneric. 
Inchise ochii, rostogolindu-se pe o parte, departe de 
măsuţă şi de cartea ofensatoare. Aşa cum spunea domnul 
Heaton, totul va părea mai simplu după un somn odihnitor. 
Randolph îşi va primi pedeapsa binemeritată. 

Adormi cu un zâmbet pe faţă. 

O uşoară bătaie o trezi pe Isabelle. S-a întins, a 
căscat şi a deschis ochii. Pentru un moment zăcu în pat 
nedumerită, până şi-a amintit de drumul ei către casa lui 
Glenn din noaptea de dinainte. Bătaia s-a auzit din nou, 
aşa că a răspuns somnoroasă. 

— Intră. 

Lăsând uşa deschisă în urma lui, Glenn traversă 
covorul persan şi se opri la câţiva centimetri de patul 
sculptat în lemn de alun. 

Isabelle îi aruncă o privire de sub grămada de 
cuverturi, flirtând cu ei din buze. 

— Bună dimineaţa. Mă aşteptam la servitoare, nu la 
stăpânul casei. Glenn nu era stăpânul casei dar într-o zi 
avea să fie. Averea familiei lui era pe-o seamă cu cea a 
familie Standler. Era doar unul dintre multele motive 
pentru care ea şi Glenn erau perechea ideală. Favoriţii lui 
tresăriră, iar ochii îi străluceau. 

— Dar de ce să aibă o simplă servitoare onoarea de a 
vă vedea prima frumuseţea de dimineaţă? îşi duse mâinile 
la spate şi luă un aer formal. 


— Aţi dormit bine? 

Isabelle căscă delicat acoperindu-şi gura cu degetele 
ei subţiri, iar apoi se cuibări în grămada de perne. 

— Da. Nemaipomenit. Vă mulţumesc, domnule! 
închizând ochii pe jumătate îi oferi o privire de pisică 
mulţumită. Sunt atât de fericită că am venit aici azi- 
noapte. Te iubesc! 

— Şi eu pe tine! Glenn a făcut un pas în spate. Voiam 
să văd cum eşti înainte să plec. O să mă duc, evident, până 
la Randolph în dimineaţa asta. 

Ridicându-se în şezut, Isabelle a ridicat cuverturile 
până la gât ca să îşi ascundă rochia şifonată. 

— Doresc să vin cu tine. 

— Isabelle... 

Ignorând avertismentul din vocea lui, ea spuse: 

— Am dreptul să fiu acolo. Randolph încearcă să îmi 
fure moştenirea. De ce să nu fiu şi eu parte la îndreptarea 
situaţiei? 

Glenn îşi muşcă buza de sus şi se uită la ea cu 
apăsare în ochi. În cele din urmă oftă şi încuviinţă. 

— Foarte bine. Dacă te poţi îmbrăca şi să fii gata de 
plecare înîşi consultă ceasul de buzunar-douăzeci şi cinci 
de minute, o să te las să vii cu mine. 

Ea scoase un țipăt. 

— Douăzeci şi cinci de minute? apoi se uită la 
expresia lui imperturbabilă. 

Pufăind îi spuse: 

— Foarte bine. Douăzeci şi cinci de minute. Acum ieşi 
din dormitorul meu şi trimite servitoarea. 

— Uită-te şi tu. Randolph punea al treilea set de acte 
pe biroul din lemn de cireş al lui Reginald Standler cu un 
rânjet care a făcut-o pe Isabelle să vrea ca Glenn să îi 
tragă un pumn în faţă fratelui ei. Am găsit toate astea în 
seiful tatii, înghesuite în spate. Biblia am luat-o şi i-am dat- 
o lui Molly, bineînţeles. Doar îi aparţine. 

Glenn luă pachetul legat în piele şi îl deschise. 
Lăsând foile înăuntru le răsfoi şi se uită peste documente. 

— De unde ştiu că nu le-ai falsificat ca să o furi pe 


Isabelle-i-a spus numele apăsaptartea din averea tatălui 
vostru? 

Randolph aruncă o privire furioasă peste birou. 

— Nu am nevoie să falsific nimic. Luaţi hârtiile cu 
voi. Arată-i-le tatălui tău, avocatului, oricui vrei. Gesticula 
larg din mână. Se va dovedi că Isabelle este singurul fals. 

Îndreptându-se spre fereastră privea dincolo de 
gazon la grădina cu trandafiri. 

— Timp de şaptesprezece ani am tolerat prezenţa 
acestei... instruise... în casa mea. Mi-a ajuns. Adevărul va 
ieşi la lumină acum. 

Cum îndrăznea Randolph să vorbească despre ea ca 
şi cum ea nici nu ar fi fost de faţă? Tonul său nepoliticos şi 
atitudinea sa erau condamnabile! Isabelle îl privea pe 
Glenn rugându-l cu expresia ei  neîncrezătoare să 
vorbească în apărarea ei. 

— Adevărul sau versiunea ta? Ridicându-se din 
scaunul tapisat cu brocart, Glenn îşi încrucişa braţele şi 
privi ţintă în ceafa lui Randolph. De când te ştiu nu ţi-a 
plăcut de Isabelle. Trânti pachetul pe birou. Toate astea 
par a fi o răzbunare foarte bine ticluită. 

Fără să se întoarcă de la fereastră Randolph râse 
ironic. 

— O da, o răzbunare foarte bine ticluită. Bineînţeles, 
am reuşit să le strâng pe toate în săptămâna asta, de când 
au murit mama şi tata. Sau am fost destul de precoce ca să 
ştiu că vor muri când va exploda boilerul de pe vasul cu 
aburi aşa că le-am strâns pe toate şi am aşteptat să le scot 
după ce vor fi înmormântați. 

Inima Isabellei îi bătea agitată în piept. Chiar dacă 
nu îi plăcea să recunoască, ceea ce susţinea Randolph era 
plauzibil. Ea se întoarse înspre Glenn. Expresia lui 
gânditoare o făcu să se cutremure. Dar s-a înveselit când 
acesta i-a replicat: 

— Îmi pot imagina că ai pus toate astea la punct din 
timp şi ai aşteptat momentul oportun ca să te răzbuni pe 
Isabelle pentru toată dragostea pe care părinţii voştri i-au 
acordat-o ei şi nu ţie. 


Randolph se întoarse cu ochii plini de mânie. 

— Da, au iubit acest plod irlandez. Da, o urăsc. Nu o 
să uit niciodată ziua când părinţii mei s-au întors din lunga 
lor „călătorie de afaceri”. 

Umblând agitat, înainte şi înapoi, în faţa ferestrei 
mari, asemeni unui animal închis, Randolph emana atâta 
ură că asta o făcu pe Isabelle să se ghemuiască în scaun. 

— Optsprezece luni au fost plecaţi, lăsându-mă în 
grija unor oameni indiferenți de la o şcoală privată. Apoi s- 
au întors cu surpriza. Cum radia mama de bucurie când 
mi-a arătat-o în braţele sale pe puşlamaua roşcată. „Uite 
dragule, ai o surioară. Nu te bucuri?” 

Randolph se opri lângă birou, izbind cu pumnul în 
suprafaţa tare şi aruncându-i Isabellei o privire de gheaţă. 

— Bucurie? Să mă bucuri Cascada de râs în care 
izbucni îi accentua cuvintele. 

— Bineînţeles că mă bucuram! Fusesem fără părinţi 
pentru mai bine de un an şi era clar din modul în care se 
mândreau cu acea fiinţă smiorcăitoare că nu îi voi mai 
avea alături niciodată! 

S-a liniştit din nou, în timp ce Isabelle privea, tăcută, 
de câtă repulsie putea să dea dovadă Randolph prin 
cuvintele şi faptele sale. Nu îşi imaginase niciodată că ura 
aceasta era atât de mare. Cu siguranţă acest tip de trăiri 
întunecate puteau să-l determine să inventeze toată 
poveste cu copilul înfiat. Speranţa revenea. 

— Mama spunea tot timpul cât de mult semăna 
copilul cu mama ei decedată. Aprecierile ei mă făceau să 
mă simt ruşinat că eu aveam păr castaniu şi ochi căprui-ca 
şi cum aş fi fost pe locul doi. Avea ochi doar pentru acel 
copil şi nu pentru copilul căruia îi dăduse viaţă. Contase 
pentru ea că am rămas fără mamă şi neîngrijit pentru atâta 
timp? Bineînţeles că nu-tot ce conta pentru ea era că acum 
avea mâinile ocupate cu o puşlama roşcată, neastâmpărată 
şi gălăgioasă. 

Randolph se opri şi împinse cu palma rama geamului, 
muşchii spatelui tremurau de ura care era atât de intensă. 

— Când mama a dus copilul sus l-am întrebat pe tata 


dacă au găsit copilul. Ştiam că nu e al mamei-părul acela 
roşcat nu mă păcălea nici măcar o secundă. Dacă mama ar 
fi fost însărcinată când au plecat în călătorie, tata nu ar fi 
luat-o cu el într-o deplasare peste ocean. Mama era 
sensibilă, iar tata nu ar fi riscat să piardă copilul. Aşa că 
ştiam că l-au găsit sau l-au cumpărat... de undeva. 

Randolph se desprinse ca o săgeată de lângă 
fereastră, aţintindu-şi în continuare privirea afară. Vocea 
lui a scăzut în intensitate, vorbea aproape şoptit. 

— Tata aproape mi-a smuls braţul din umăr şi mi-a 
spus să nu mai întreb niciodată aşa ceva. Isabelle era sora 
mea. O s-o recunosc ca soră sau o să sufăr consecinţele. 
Randolph îşi frecă umărul şi părea cufundat în gânduri. 
Am făcut cum mi-a poruncit. Am păstrat tăcerea. Timp de 
şaptesprezece ani am păstrat tăcerea... 

Apoi s-a întors cu faţa spre Glenn. Nici măcar o 
privire nu i-a aruncat Isabellei. A ridicat tonul. 

— Dar până aici. Părinţii mei au murit. Nu mai 
trebuie să continui 

Iprefăcătoria asta. Nu voi mai continua. Isabelle nu 
este sora mea. Şi acesta este adevărul. 

Isabelle a rămas în scaun, neafişând, în mod 
deliberat, nicio expresie 

Itn timp ce stomacul îi fremăta de atâta ură la care 
asistase. Stând lângă ea, Glenn o prinse de cot şi o ridică 
în picioare. Glenn ridică pachetul. 

— Foarte bine. 

Ridicând din sprânceană, a adăugat: 

— Să înţeleg că n-o să te superi dacă o să le verific pe 
toate la autorităţi? 

Randolph îi zâmbi arogant. 

— După cum ţi-am spus mai devreme poţi să arăţi 
oricui aceste documente. Nu am nimic de pierdut. In afară 
de... o soră. Ultimul cuvânt plană în aer ca o adiere urât 
mirositoare. 

Glenn înghesui pachetul sub braţ. O conduse pe 
Isabelle până la uşă, dar înainte să părăsească încăperea s- 
a oprit şi s-a întors. 


— Tu nu conştientizezi un lucru Randolph... 

Isabelle îşi ţinea respiraţia întrebându-se dacă Glenn 
va spune ceva la plecare. Randolph s-a încruntat însă asta i 
se părea lui Glenn mai degrabă amuzant decât 
ameninţător. Zâmbind, îi spuse: 

— Chiar dacă Isabelle nu este sora ta naturală, legea 
recunoaşte adopţia ca producând legături de familie. Poţi 
să o renegi ca soră a ta, însă nu ca moştenitoare a tatălui 
tău. 

Un zâmbet apăru pe faţa lui Randolph. 

— Sunt conştient de efectele adopţiei. Vom vedea noi 
cât de încrezător rămâi după ce autorităţile vor vedea 
documentele. Părinţii mei nu au adoptat-o niciodată. Pur şi 
simplu s-au aşteptat ca toţi să fi cadă că e a lor. 

Degetele lui Glenn cuprinseră cotul Isabellei şi o 
scoase din casă murmurând printre dinţii încleştaţi. 

— Te duc înapoi acasă. Apoi merg la avocatul 
familiei. Mă duc până în pânzele albe ca să îi dau de capăt. 

Tonul lui ameninţător a bucurat-o pe Isabelle că 
Glenn îi ţinea partea. 

— Înşelaţi... am fost înşelaţi fără nicio tăgadă! 

Ranchiuna din vocea lui Glenn înteţi bătăile inimii 
Isabellei. Se plimbase în dreptul geamului din coridor 
pentru aproape patru ore, aşteptând să se întoarcă el - şi 
răzbunarea ei. Când caleaşca familiei Heaton a sosit în 
sfârşit, ea se grăbi să îl întâmpine pe Glenn la uşă, dar el 
trecu pe lângă ea ca şi cum n-ar fi existat şi se duse direct 
în biroul tatălui său. Cu toate că nu o chemase, ea se 
strecurase pe hol şi acum asculta în dreptul uşilor 
culisante, iar inima-i bătea atât de tare încât aproape 
acoperea vocile bărbaţilor. 

— Cum am putut fi atât de proşti? 

— De ce să fi verificat trecut lui Standler? Domnul 
Heaton părea mai mult surprins decât supărat. Când omul 
m-a abordat şi mi-a propus o căsnicie între tine şi Isabelle 
părea precum oricare alt tată iubitor, care îşi dorea cea 
mai bună situaţie pentru fiica sa. 

— Iar eu m-am înţeles bucuros cu el, uitându-mă la 


tot ceea ce puteam câştiga. Cuvintele lui ascundeau o 
urmă de regret. Dacă soţii Standler nu ar fi murit în 
accident? Dacă eu m-aş fi căsătorit cu Isabelle înainte ca ei 
să moară? Reginald ne-ar fi dat partea Isabellei de avere 
ca dar de nuntă chiar dacă era copilul lor sau nu. 

Pe măsură ce tonul lui se ridica Isabelle se făcea tot 
mai mică şi se strângea către perete. Interesul lui pentru 
ea fusese o minciună? Ea respira sacadat, forţându-şi 
pieptul, chinuindu-se să accepte cuvintele care ieşeau din 
gura bărbatului pe care credea că îl iubeşte. Bărbatul care 
pretindea că o iubeşte. 

— Aş fi putut fi în posesia acelei averi chiar acum 
dacă nu s-ar fi întâmplat nimic. Dar după cum stau 
lucrurile nu-mi pot duce planul la bun sfârşit. Oftatul lui 
plin de regrete o făcu pe Isabelle să plângă. Nici măcar 
frumuseţea ei nu e-ndeajuns să compenseze pentru tot 
ceea ce aş pierde. 

Pe neaşteptate doamna Heaton apăru după colţ cu 
gura încreţită. O observă pe Isabelle şi se opri lângă uşile 
biroului, atingând mânecile Isabellei înainte să spună ceva. 

— Glenn te-am auzit din bucătărie, precum şi toţi 
servitorii din casă. Ce s-a întâmplat? 

Glenn păşi pe pragul lat în uşile larg deschise. 
Privirea i se plimba între mama sa şi Isabelle, care era 
ghemuită lângă tocul uşii. Se uită la Isabelle când începu 
să vorbească, dar era sigură că acele cuvinte erau luai 
mult pentru el. 

— Nu pot suporta gândul că acel arogant Randolph 
are câştig de cauză. Dar ce pot face? 

Doamna Heaton clătină din cap. 

— Ce vrei să spui? 

Glenn respiră adânc, iar faţa îi trăda dezamăgirea 
înainte ca să ilevină ca de piatră. 

— Din punct de vedere legal nu există Isabelle 
Standler. Aşa că nu există nicio înţelegere între Reginald 
Standler şi tata. Prin urmare nu va fi nicio nuntă. 

Cum adică nu va fi nicio nuntă? Bineînţeles că va fi o 


nuntă! Cu toate că Isabelle îl implora pe Glenn cu tonul 
vocii şi cu privirea pătrunzătoare, el nici nu o privi. 

— Glenn... Garrett... Doamna Heaton se uita la Glenn 
şi la soţul în timp ce Isabelle privea îngrozită. Imi explică 
şi mie cineva ce se 

Întâmplă? 

— Asta. Glenn smulse o foaie de hârtie şi i-o întinse. 
Hârtia se încreţi ni strânsoarea pumnului său încleştat. 

— Este o declaraţie de comun acord-semnată de 
Reginald Standler-prin care familiei Standler i se transferă 
responsabilitatea (Hiitru creşterea minorei în vârstă de un 
an de zile, Molly Gallagher, de la Azilul pentru Minori 
Bunul Păstor. Maxilarele i se încordară. Noi o cunoaştem 
pe acea copilă sub numele de Isabelle Standler. 

Isabelle se holba la hârtie. Cu toate că a recunoscut 
semnătura din osul paginii ca fiind a tatălui ei, luă totuşi 
cuvântul şi argumentă: 

— Trebuie să fie un fals. De ce nu mi-au spus mama 
şi tata, nici măcar aluziv, că nu eram copilul lor? Mama mi- 
a arătat poze cu mama ei. Şi îmi spunea că seamăn leit cu 
bunica. 

Domnul Heaton a mai ridicat o foaie din cele 
împrăştiate pe birou. 

— După cum bine poţi observa din copiile după 
corespondenţă, Ucginald a făcut tot de i-a stat în putinţă 
ca să facă obţină un bebeluş care să semene cu mama 
Rebeccăi. Această scrisoare a fost trimisă la patru 
organizaţii pentru orfani care trimiteau copii în Vest. Ai 
fost aleasă pentru trăsăturile tale fizice. 

Lăsându-se pe spate în scaun Garrett Heaton o privi 
fix pe Isabelle. 

— Reginald Standler a fost isteţ. A planificat călătoria 
în avans pentru el şi Rebecca, astfel încât să poată fi 
plecaţi îndeajuns de mult timp din comunitate cât să 
acopere durata sarcinii şi să justifice vârsta la care te-au 
primit. Nimeni nu a avut niciun motiv să suspecteze că nu 
eşti fiica lor biologică. 

Isabelle a dat din cap. Aceasta nu putea fi adevărat. 


Părinţii ei nu ar fi ţinut secret aşa ceva faţă de ea. 

— Refuz să cred. 

— Nu ai altă alternativă, i-a spus Glenn cu asprime în 
glas. Nu există niciun certificat de naştere pe numele 
Isabelle Standler. Nu există niciun act de adopţie care să 
dovedească faptul că tu eşti Isabelle Standler. Din contră 
există multe dovezi cum că tu eşti Molly Gallagher. 

Isabelle clipea des ca să nu plângă. Era posibil ca 
ceea ce spunea Glenn să fie adevărat? Şi dacă era? Putea 
asta să schimbe faptul că fusese crescută de Reginald şi 
Rebecca Standlei? Nu. Însemna asta că mama şi tata nu o 
iubiseră? Bineînţeles că nu! înlăturau acestea toate 
condiţiile pe care le primise ca să fie educată, îngrijită şi 
crescută pentru a fi o doamnă? Cu siguranţă că nu! Era 
doar un nume. Un nume care în câteva luni avea să se 
schimbe în doamna Glenn Heaton. 

Pulsul agitat i se linişti. A ridicat bărbia şi se chinui 
să zâmbească. 

— În regulă. Fie. M-am născut Mollv Gallagher. 
Prefer să folosesc numele pe care mi l-au dat părinţii mei- 
Isabelle Standler, spuse ea gesticulând şi cuprinse braţul 
lui Glenn, zâmbindu-i. Cel puţin până în aprilie. 

Glenn se desprinse de ea cu o smucitură. Mişcarea 
abruptă îi dădu fiori Isabellei. 

— După cum am spus deja, a continuat Glenn, nu va 
fi nicio nuntă. 

Fiorii au fost înlăturați de un val de căldură care 
venea din pântecele Isabellei. 

— Isa-Molly... Doamna Heaton îşi împreună degetele 
şi îşi puse mâinile în dreptul inimii. Trebuie să pricepi că 
nunta se cere anulată. 

Deoarece toată această înţelegere a fost întemeiată 
pe minciuni. Avem un anume statut în comunitate. Glenn 
trebuie să se căsătorească cu o femeie înstărită şi de 
familie nobilă. Orice altceva e inacceptabil. 

Isabelle îl privi din nou pe Glenn în postura lui 
imobilă. Expresia. e iioasă, sprâncenele încruntate şi 
muşchii încordaţi nu o invitau deloc 1 & continue 


conversaţia, cu toate acestea ea şi-a pus mândria deoparte 
fi rosti cu teamă: 

— Glenn, nimic din toate acestea nu schimbă ceea ce 
simt pentru nuc - Te... te iubesc! Nu mă iubeşti şi tu? 

El îi aruncă o privire de gheaţă. 

— Dragostea... nu are nimic de-a face cu asta. 

Cuvintele lui lipsite de orice emoție au străpuns-o pe 
Isabelle. 

— Înțelegerea noastră s-a bazat pe progresul 
financiar al ambelor amilii. Trebuie să mă gândesc la ce e 
mai bine pentru viitorii mei loştenitori. Să mă căsătoresc 
cu o femeie fără zestre şi fără statut social 

„Înghiţi în sec, mărul lui Adam mişcându-se vizibil în 
gâtul tensionat. Ju se poate realiza. Pur şi simplu... nu se 
poate... realiza. 

Lacrimile pe care se chinuia să le reţină au năpădit-o. 
Întreaga ameră înota prin privirea ei deformată, însă a 
reuşit totuşi să iasă je hol. A strâns din dinţi ca să nu 
suspine până când avea să ajungă în camera galbenă, dar 
în momentul în care a închis uşa în urma ei, lecstea au 
răbufnit în respiraţii adânci care au doborât-o la podea. 

Refuzată... Glenn a refuzat-o, la fel cum făcuse şi 
Randolph. Poate că până şi părinţii ei naturali o făcuseră. 
Dacă e până acolo, cum rutea şti sigur că e orfană? auzise 
de părinţi care îşi abandonau copii iau care îi vindeau. 
Cine îi putea spune că nu a fost lăsată pe treptele i II 
Iclinatului de nişte părinţi care au ales să nu mai aibă grijă 
de ea? 

Inima îi era zdrobită de o aşa durere. Era întinsă pe 
covorul gros, gemând până când nu-i mai rămăseseră 
lacrimi. Şi chiar fără lacrimi, luspina tremurând din tot 
trupul, rămase pe podea, cu rochia de jale încreţită şi 
îmbibată cu lacrimi. 

Un coşmar... cu siguranţă că totul era un coşmar. 
Avea să închidă îchii şi să adoarmă. Când se va trezi mama 
şi tata vor fi în viaţă. Va fi în casa în care a copilărit, 
aşteptând nunta ce va urma şi întemeierea mei noi familii 
ca soţie a lui Glenn. 


Cu braţele strânse la piept, se ghemui şi adormi. 

O lovitură puternică în uşă o trezit pe Isabelle. Se 
ridică în capul oaselor, apoi a simţit cum durerea o 
străpungea între omoplaţi. Clipi, strângând din ochi din 
cauza nuanţelor de gri ale serii. Unde se afla? Degetele 
apăsau pe covorul persan şi dintr-odată îşi aminti. 

Nu fusese un coşmar. Alte lacrimi îi inundară ochii. 
„Mamă, tată, am nevoie de voi...” Cuvintele erau răguşite, 
spuse cu o voce disperată. 

Loviturile s-au auzit din nou. 

— Isabelle? Eşti înăuntru? 

Era Glenn. Inima îi tresări de bucurie. Cu siguranţă 
că trecuse peste şocul de a-i fi aflat adevărata identitate. 
Glenn îşi venise în fire şi a realizat că nu putea renunţa la 
tot pentru ceva ce se întâmplase cu şaptesprezece ani în 
urmă. Totul avea să fie bine. 

A sărit în picioare, împleticindu-se în rochie în timp 
ce se îndrepta spre uşă. Învârti încuietoarea de cristal, 
deschise uşa şi se aruncă în braţele lui Glenn. 

— Ştiam că vei veni! 

O ţinu strâns, cu braţele mângâindu-i agitat spatele, 
înainte să o prindă de braţe şi să o împingă deoparte. 

— Trebuie să vorbim! 

Cu toate că a vorbit răspicat, Isabellei i se păru că a 
zărit compasiune în ochii lui. I-a dat voie să o conducă la 
pat, unde se aşeză pe margine şi îşi îndreptă rochia 
disperat de şifonată în dreptul genunchilor. Glenn a aprins 
lampa de lângă pat care răspândea o lumină plăcută şi 
gălbuie. Ea clipi din cauza luminii bruşte, iar privirea i-o 
întâlni pe a lui Glenn. 

El dădu  dezaprobator din cap, aplecându-şi 
sprâncenele. 

— Doamne, arăţi foarte rău. 

işi duse mâna la buzunarul interior şi scoase o 
batistă. 

— Curăţă-ţi faţa, te rog. 

Isabelle îl ascultă, apoi aşeză batista în poală şi se 
uită la el. Întrebările i se învârteau în cap cu grămada, dar 


şi le reţinu, fiind nerăbdătoare să audă ce are de zis. 

Amintirile inimii 

— M-am gândit... în ciuda duplicităţii lui Standler de 
a te fi prezentat ca fiica lui biologică, împreună cu tatăl 
meu au întreţinut relaţii de afaceri şi prietenie. Din respect 
pentru relaţia lor îndelungată-Ea a sărit din pat şi îşi 
aruncă braţele în jurul gâtului. 

— Ştiam că nu o să anulezi nunta. Odihnindu-şi faţa 
pe gulerul lui parfumat cu apă de colonie, răsuflă uşurată. 
Ştiu că şocul a fost de vină. Te înţeleg şi te iert pentru 
toate cuvintele spuse pe negândite în birou. Totul va fi bine 
acum. 

— Isabelle. A prins-o de încheieturi, i-a îndepărtat 
braţele de gâtul „m şi a împins-o înapoi pe pat. Te rog dă- 
mi voie să termin. 

Inima Isabellei a început să bată din nou cu putere. 
Îşi umezi buzele, Iur gura îi era uscată. 

— Bine, Glenn. Te rog continuă. 

Glenn s-a aşezat lângă ea pe pat, frecându-şi 
genunchii de rochia ei. 

— Nu e niciun secret că te găsesc atrăgătoare. Când 
domnul Standler l-a abordat pe tata cu sugestia ca eu să 
încep să te curtez, nu m-am împotrivit. Dintre toate 
femeile de măritat din cercul nostru de cunoştinţe tu eşti 
de departe cea mai atrăgătoare. Puteam să mi te Imaginez 
o viaţă întreagă împreună cu mine la masă, la micul dejun, 
gazdă la petreceri, să te conduc la operă şi să mă însoţeşti 
în călătorii de afaceri în Anglia. Să te am la braţe o 
plăcere pe care o aşteptam de mult. 

Respirația lui îi răvăşea părul pe măsură ce continua. 

— Încă îmi doresc să te am la braţ. Faţa lui se 
schimonosi într-o expresie de neplăcere. Dar multe din 
lucrurile pe care le-am menţionat nu mai sunt posibile 
având în vedere că nunta nu va mai avea loc. Faptul că nu 
ai zestre şi niciun statut social ridică o barieră de netrecut 
în calea căsniciei, dar asta nu înseamnă... 

Isabelle respiră scurt şi sări din pat. Se întoarse ca 
să-l privească şi îl privea cu groază. 


— Îmi sugerezi să devin... Nu putea să pronunţe 
cuvântul. Glenn întinse mâinile în semn de implorare. 

— Nu e ceva neobişnuit. Tonul lui seducător îi 
provocă Isabellei îiiste transpiraţii reci. 

— Uită-te la avantaje. Aş putea să-ţi cumpăr o casă. 
Să-ţi dau o alocaţie. Ai putea călători şi te-aş lua cu mine 
în deplasările de afaceri din afara oraşului Kansas. Chiar 
ți-aş putea găsi pe cineva care să-ţi gătească şi să-ţi 
curețe. Având în vedere proveniența ta, aş spune că asta e 
o adevărată oportunitate. 

Având în vedere proveniența sa? Isabelle tremura din 
cap până-n picioare de indignare. Cum putea să creadă că 
din cauză că fusese luată şi crescută de alţi părinţi nu avea 
scrupule? Natura umilă a originii ei înlătură orice urmă a 
celor şaptesprezece ani? 

Işi îndreptă umerii, ridică bărbia şi îl fixă pe Glenn cu 
o privire ca de jar. 

— Niciodată nu mă voi înjosi într-atât încât să intru 
într-o relaţie intimă cu un bărbat care nu este soţul meu! 
Este respingător din punct de vedere moral şi sunt 
contrariată că ai putut să sugerezi ceva atât de neplăcut. 

El strânse din buze şi îşi plecă fruntea. Isabelle făcu 
un pas înapoi mărind distanţa dintre ei. îl iubise dar acum 
nu era pentru ea cu nimic mai mult decât un desfrânat. 
Reuşise să îşi ascundă adevăratul caracter atâta timp? 
Poate că moartea timpurie a părinţilor ei a salvat-o de o 
viaţă de suferinţă... 

În cele din urmă Glenn a ridicat capul şi o privi. 

— Cum doreşti. Era doar un compromis. Ochii lui 
păreau goliţi de orice sentiment. Şi tata are o sugestie 
dacă vrei să o asculti. 

Isabelle îşi cuprinse braţele şi aştepta să continue. 

— Îţi poate aranja să mergi la Shay's Ford, Missouri 
unde are un partener de afaceri-un domn Mason Drumfeld. 
Omul te va găzdui, îţi va da îmbrăcăminte şi se va ocupa 
de tot ce ai nevoie până când vei crede de cuviinţă că te 
poţi descurca singură. 

Isabelle îşi duse o mână la gât. Pulsul era foarte 


ridicat sub degetele ei tremurânde. Aproape că a leşinat de 
frică. Cum avea să se descurce de una singură într-o 
comunitate străină? Poate ar fi bine dacă s-ar mai gândi la 
compromisul lui Glenn... 

li analiză chipul lipsit de expresie, imaginându-şi o 
viaţă în care avea să aştepte vizitele lui şi întreaga 
comunitate avea să o arate cu degetul şi să o vorbească pe 
la spate numind-o „amanta“. Mama Isabellei vorbea 

Amintirile inimii 

CU dispreţ despre astfel de femei. În ciuda fricii nu 
se putea cobori chiar într-atât. 

Glenn se ridică de pe pat şi îşi băgă mâinile în 
buzunare. 

— Să-i spun tatii că vrei să mergi la Shay's Ford? 
Isabelle avea o singură variantă. 

— Da! 

— Bine. 

Calmul lui Glenn nu trăda importanţa discuţiei care 
tocmai avusese loc între ei. Abia dacă a privit-o. 

— Cu siguranţă că poţi lua un tren în seara asta dat 
fiind că e o gară importantă. Te va duce până în St. Louis, 
iar de acolo vei merge cu şlepul pe Mississippi. Îţi va 
cumpăra tata biletele din moment ce tui dispui de resurse 
financiare. Să-ţi pregăteşti bagajul. O să trimit Iii [jarul 
după tine când va fi gata caleaşca. 

A traversat camera fără să se uite la ea şi a închis 
uşa în urma lui. Isabelle stătea nemişcată în mijlocul 
camerei, cu privirea ţintuită spre podeaua de lemn şi cu 
inima făcută ţăndări la picioare. 

Mattie 

St. Louis, Missouri lanuarie, 1903 

I 

Îţi mulţumesc, băiete. Şi Matt îi aruncă douăzeci şi 
cinci de cenți băiatului cu faţa plină de lemne care i l-a 
adus pe Russ. Observă cu uşurinţă că se îngrijise foarte 
bine grijă de Russ la grajduri, lucru care l-a liniştit. 

Il duruse faptul că a trebuit să fie despărţit de animal 


în săptămâna care trecuse. împreună cu Russ s-au 
îmbarcat pe noul tren care mergea pe ruta Burlington- 
Rock Island ca să mai economisească ceva timp clin 
călătoria lor de la Spofford la Shay's Ford. Cu toate că îl 
vizitase pe Russ la fiecare oprire, nu era la fel cu obişnuita 
lor întovărăşire de dimineaţa până seara. Russ nu părea 
să-i poarte ranchiună pentru că a trebuit să călătorească 
într-un vagon din şipci împreună cu trei vaci cu un vițel 
scandalagiu. Adulmecarea duioasă de pe ceafa lui Matt îi 
îea acestuia că Russ încă îl considera prietenul lui. Matt 
tremura în timp puse şaua pe spatele lat al lui Russ. 
emperatura era simţitor mai scăzută în St. Louis faţă de 
cea cu care e obişnuise el în ultimii ani în Texas. Sau, 
admise el, poate erau mai mult frica decât temperatura. De 
când intrase în Missouri nu putea ipa de senzaţia că 
familia Jenk s-ar putea să stea la pândă după vreun olţ ca 
să-l prindă şi să-l oblige să muncească pentru a-şi plăti 
datoria, chiar mai rău. 

Russ a nechezat suflând aburi în aer. Matt strânse 
încă o dată, uşor, faua şi urcă pe ea. Russ dădea din cap de 
parcă ar fi nerăbdător să pornească. Mângâindu-l uşor pe 
gâtul lui gros Matt îi spuse: 

— Uşor. Pornim curând. Trebuie să mai opresc puţin 
ca să ne iau nişte provizii pentru drum. Mai avem cam trei 
zile până în Shay's Ford. 

În timp ce Russ mergea la trap pe stradă înspre 
centrul comercial, Matt îşi palpă buzunarul ascuns al 
hainei sale. Cheltuise o mare parte din bani pe tren. 
Văzând zăpada de pe sol se gândi că va avea nevoie de 
haine de lucru mai groase. Spera să aibă destui bani 
pentru ce avea nevoie. Trecuse o bucată bună de vreme de 
când familia Harders îi înmânase prima plată. 

În sacoşă avea telegrama de confirmare că se putea 
alătura echipei de la ferma Rocky Crest. Răspunsul venise 
după patru zile. Pe atunci Matt era convins că postul nu 
mai era disponibil şi se hotărâse să accepte o slujbă la 
grajduri până se va ivi ceva mai bun. Şi chiar având 
confirmarea în mână se gândea să accepte slujba la 


grajduri decât să pornească până în Missouri. 

Însă cuvintele din telegramă l-au convins. O citise de 
atâtea ori încât o ştia pe de rost. Domnule Tucker, vă 
rugăm, faceţi aranjamente ca Rocky Crest să devină 
căminul dumneavoastră. 

Cămin. Nu se rugase el lui Dumnezeu pentru un 
cămin? Dumnezeu trebuie să îi fi pregătit ceva în statul pe 
care îl evitase în ultimii zece ani. 

Se opri în faţa unui local numit Magazinul lui Dave şi 
Matt murmură: 

— Mă încred în Tine, Doamne, Tu ştii de ce m-ai adus 
înapoi aici... A legat hăţurile de traversă şi frecă uşor botul 
lui Russ pentru ca apoi să urce pe trotuarul şleampăt din 
faţa magazinului. Când a deschis uşa a auzit o voce care îi 
dădu fiori din cap până-n picioare. 

În spatele tejghelei stătea o femeie ce număra 
monede, în timp ce nişte vaiete şi şfichiuirea unor lovituri 
umpleau aerul încăperii. Femeia părea surdă la sunetele 
care îl făcea pe Matt să tremure ca o ramură texană în 
vânt. Amintiri chinuitoare îl năpădeau dar le-a alungat 
trântind uşa. 

Auzind zgomotul făcut de uşă femeia a ridicat 
privirea. 

— Bună. Cu ce vă pot ajuta? 

A ridicat tonul ca să acopere strigătele îndurerate 
care se auzeau de undeva din afara ariei vizuale a lui Matt. 

Matt străbătu încăperea din trei paşi. 

— Cine face scandal? 

Femeia făcu o grimasă arătând spre o uşă închisă din 
colţul îndepărtat în stânga magazinului. 

— Petey. Băiatul ăla nu merită nici măcar hainele pe 
care Dave i le dă, iar acesta încearcă să-i bage minţile în 
cap”. 

Înainte să termine de vorbit, Matt se opri lângă uşă şi 
o deschise. Stomacul i se răscolit când îl văzu pe bărbat- 
Dave, presupunea el cu o curea în mână şi ţinând pe un 
butoi un băieţel firav şi care fremăta de durere. Matt 
tresări când a auzit cureaua lovind spinarea băiatului. A 


simţit lovitura de bici şi a trebuit să se abţină să nu geamă 
şi el de durere împreună cu băiatul. 

Dave a ridicat mâna ca să mai lovească o dată însă 
Matt s-a apropiat fi i-a prins mâna la jumătatea loviturii. 
Cureaua atârna nefolosită în mâna omului. 

— Hei! Dave se smuci întorcându-se cu faţa la Matt. 
Ce crezi că faci? 

Matt şi-a încleştat pumnii. Se concentra asupra 
bărbatului, dar plânsul băiatului îi distrăgea atenţia. 

— Vă opresc pe dumneavoastră. Cu ce drept îl bateti 
pe băiat? Dave gâfâia, măsurându-l pe Matt ca să se decidă 
dacă să înceapă o bătaie sau nu. 

— Am tot dreptul. Băiatul nu face nimic. 

Matt aruncă o privire băiatului care atârna deasupra 
butoiului. Trupul îi tresărea de la suspine. Lipsa totală de 
apărare a băiatului îl umplu cu un sentiment de empatie pe 
care Matt nu îl putu ignora. 

— Nimeni nu are dreptul să bată un copil. Uitându-se 
la Dave, a «dăugat. 

— Există modalităţi mai bune să îi demonstrezi ce 
vrei să facă. Dave a mai expirat o dată ironic. L-a apucat 
pe băiat de braţ şi 

l-a ridicat în picioare. Băiatul strigă, ridicându-şi 
braţul liber ca să-şi ferească faţa. Dave îi dădu un brânci 
băiatului, care zbură în lateral şi ateriza într-o grămadă de 
pungi de pânză umplute ochi. 

— Termină de aranjat cutiile alea, cum ţi-am spus şi 
să nu mai scapi vreuna-a fluturat cureaua-dacă nu, ştii ce 
te aşteaptă. 

Băiatul a ţâşnit afară pe uşa din spate în frig. Fără 
haină, a observat Matt. În momentul în care uşa s-a închis, 
Matt s-a întors cu faţa înspre Dave. 

— E fiul tău? 

— Nu! Dave se îndrepta spre uşa care dădea în 
magazin. L-am luat acum şase luni. L-am prins 
cotrobăindu-mi prin anexă după mâncare. Mi-a spus că l- 
au alungat părinţii pentru că aveau prea multe guri de 
hrănit şi venise vremea ca să-şi poarte singur de grijă. 


Agăţând cureaua într-un cui lângă uşă a spus. 

— „Îmi dau seama de ce nu l-au mai vrut. Nu am 
văzut în toată viaţa mea un băiat mai inutil. 

Povestea băiatului îi provocă lui Matt o durere în 
inimă. îl urmă pe bărbat în magazin. 

— Atunci de ce îl mai ţii? Bărbatul a pufăit. 

— Am nevoie de cineva care să descarce marfa şi să 
facă curat. Într-una din zilele astea o să realizeze că nu voi 
cruța cureaua până când nu va face treaba ca la carte, a 
adăugat el rânjind. Se va îndrepta el. 

— N-ai niciun drept să-l baţi, a bolborosit Matt. Dave 
se uită urât la el. 

— Ai venit doar să mă deranjezi sau ai nevoie de 
ceva? 

Cu toate că ultimul lucru pe care îl dorea era să ajute 
bărbatul al cărui comportament cu sărmanul Petey îi aduse 
în minte atâtea amintiri nefericite din propria copilărie, 
spuse: 

— Am nevoie de provizii pentru o călătorie de trei 
zile. Dacă îl ţinea ocupat pe bărbat câteva minute, Petey ar 
fi avut parte de un răgaz. 

— Doar pentru dumneavoastră? 

Matt ezită. Un plan se înfiripă în mintea sa. 

— Pentru mine... şi tovarăşul meu. Spera că Domnul 
îl va ierta pentru că nu a spus adevărul. 

— Călătoriţi călare? 

— Da. 

Dave a dat din cap. 

— Mă voi ocupa de toate. Şi o să vă dau un preţ bun - 
mai bun decât magazinul mare din josul străzii. 

— Bine. Matt porni agale spre intrare. Mă duc să văd 
ce face tovarăşul cu, să văd dacă şi-a terminat treaba. 

— Am nevoie de zece minute, a spus Dave. 

— E bine zece minute. Matt îşi ridică gulerul în jurul 
mandibulei şi pe uşă. S-a oprit câteva momente să respire, 
lăsându-l pe Russ să se cee de el cu botul, înainte să 
meargă în spatele clădirii. L-a găsit pe iiat cu uşurinţă- 
doar el era în spate. 


Când l-a văzut pe băiat-îmbrăcat cu haine vechi, cu 
nasul roşu, chii plini de lacrimi şi mişcându-se prudent- 
parcă se uita în oglindă - a trebuit mult autocontrol ca să 
nu se repeadă, să îl ia pe băiat în braţe I s-a fugă cu el. Dar 
dacă ar fi făcut asta l-ar fi speriat pe copil. Mai întâi 
trebuia să câştige încrederea lui Petey. Abia apoi putea să-l 
ajute. 

Petey lua cutiile prin trapa coborâtă a căruţei. Se 
lăsă pe spate Jin cauza greutăţii, dar surprinzător, nu a 
căzut. S-a întors şi a intrat Ilrându-şi picioarele într-o anexă 
din spatele magazinului. O izbitură spuse lui Matt că 
lăsase lada jos. Apoi băiatul a ieşit din încăpere. Jând l-a 
văzut pe Matt s-a oprit. A făcut ochii mari şi îşi freca nasul 
un deget. 

— Nu am făcut nimic. Cuvintele puteau la fel de bine 
să îl acuze. Matt se chinuia să zâmbească. Şi-a pus cotul pe 
marginea căruţei. 

— Văd că te descurci bine dar am câteva minute de 
pierdut. Şi m-am Indit dacă nu ai nevoie de ajutor. 

Băiatul se încruntă. 

— De ce? 

Matt a ridicat leneş dintr-un umăr. 

— De ce nu? 

Petey îl privi tăcut câteva secunde înainte să îi imite 
mişcarea din imăr. 

— Cum vreţi. 

Matt şi băiatul lucrau în linişte descărcând şi 
aranjând ultimele lăzi.» r apoi, fără ca măcar să-i 
mulţumească, Petey şi-a scuturat mâinile şi, pornit spre 
intrarea din spate. Matt îl strigă. 

— Ascultă un pic! 

Petey s-a întors încrucişându-şi braţele. 

— Trebuie să intru. Am de făcut curat. Matt traversă 
pământul tare se aşeză ciuci în faţa băiatului. 

— Îţi place să lucrezi aici? Băiatul dădu dezaprobator 
din cap. 

— Dacă ai avea posibilitatea să mergi altundeva ai 
face-o? Petey a clipit de câteva ori. 


— Dave spune că îi sunt dator. Pieptul lui Matt s-a 
strâns. 

— Cred că Dave şi-a recuperat datoria deja. Se ridică 
acum în picioare. Mă duc la o fermă numită Rocky Crest. 
Nu te pot duce acolo, dar ştiu un loc în Springfield unde ai 
putea sta. Dacă vrei te duc la gara şi te trimit acolo. 

Petey se uită peste umăr. 

— Şi nu ar mai trebui să lucrez pentru Dave? 

— Nu. 

Fără să ezite Petey a dat din cap, cu pletele lui 
blonde şi lăţoase săltându-i pe creştet: 

— Da, vreau. 

Matt îl orienta pe Petey uşor spre anexă. 

— Aşteaptă-mă acolo. Iau proviziile şi apoi plecăm. A 
aşteptat până Petey a fugit în anexă ca să ocolească 
clădirea şi să intre pe uşa din faţă. 

După cum promisese, Dave îi pregătise o grămadă. 

— Vi-am pus carne de porc la saramură, fasole, cafea, 
mălai... bărbatul a citi toată lista şi îi spuse preţul. 

Matt şi-a scos puşculiţa şi a vărsat monedele în mâna 
întinsă a lui Dave. A cântărit sacoşa şi păşea apăsat spre 
uşă când la jumătatea drumului s-a oprit şi s-a întors. 

— Aveţi haine pentru băieţi? Inima îi bătea foarte 
tare. Îşi va da seama Dave ce punea la cale? 

— Ce manmer 

Matt nu avea nicio idee. 

— Pentru un băiat de şase, şapte ani. Spera că a 
ghicit corect. Dave luă o haină maro de lână de pe un 
umeraş şi i-o întinse. 

— E bună? 

Matt o examina. Bănuia că haina va fi mare pentru 
constituţia firavă a lui Petey, dar dacă era mai mare avea 
să îi fie bună o perioadă mai îndelungată. A dat din cap. 

— E bună. Cât face? 

— Trei dolari. 

Trei dolari era jumătate din suma pe care o mai avea 
Matt în puşculiţă. A scos puşculiţa şi o deschise. 

— O iau. 


Minute bune mai târziu, călare pe Russ, Matt a dat 
înapoi pe alee fi a oprit lângă anexă. 

— Petey? 

Băiatul şi-a scos capul bălai afară. Matt i-a aruncat 
haina. Nerăbdător, Petey a luat-o peste cămaşă şi a 
încheiat-o până la rever. Se uita în sus la Matt cu ochii 
mari şi încrezători. 

Matt se aplecă întinzându-i mâna. 

— Aşa, tovarăşe, apucă-mi mâna! Cu o mică 
smucitură îl aşeză pe Petey în spatele lui. Băiatul era 
foarte slab. Ţine-te bine, i-a spus li. iiatului şi a simţit 
mâinile acestuia cuprinzându-i talia. Dii, Russ, să mergem. 

Mergând pe drumul bătătorit care ieşea din St. Louis, 
Matt era extrem de atent la băiatul care stătea lipit de 
spatele său. Mai mult ca «sigur că băiatului îi era frig şi-pe 
măsură ce seara trecea-era obosit, dar nu se plângea. Nici 
nu punea întrebări-doar şi-a băgat mâinile în Im/. unarele 
lui Matt, s-a lipit cu obrazul de spatele acestuia şi se ţinea 
de el în tăcere. 

În schimb, Matt îşi punea tot felul de întrebări în 
timp ce străbătea călare pe Russ prin ţinutul mohorât. Ce 
îşi închipuia că face furişându-se cu un copil care nu era al 
lui? Avea Dave să depună plângere împotriva lui - aşa cum 
făcuseră şi soţii Jenk cu mulţi ani în urmă? Va avea el 
destui bani ca să-i cumpere lui Petey un bilet până în 
Springfield? trecuse mult timp de când fusese în 
Springfield-dar dacă orfelinatul de care îi spusese lui Petey 
nu mai exista? 

Doamne, am acţionat în pripă, nu m-am gândit la 
toate lucrurile, se ruga Matt, inspirând aerul rece de iarnă. 
Dar nu puteam să îl mai las acolo, unde Dave îl trata atât 
de rău el... am proceda corect, nu-i aşa? Copil fiind şi 
suferind din cauza familiei Jenk, întotdeauna îşi dorise ca 
cineva să vină şi să îl salveze. Astfel că scăpându-l pe Petey 
nu puteală fi făcut ceva greşit. Şi cu toate acestea se 
îndoia dacă ceea ce făcea era legal. Sper să nu regret ceea 
ce am făcut... 

În spatele lui, strânsoarea lui Petey a slăbit şi acesta 


a alunecat în lateral. 

— Prrr! Matt îl trase pe Russ de căpăstru cu o mână 
şi cu cealaltă îl prinse pe băiat. Şi-a întors capul şi l-a 
întrebat pe băiat: 

— Eşti bine? 

Peter a dat din cap şi zâmbea timid. 

— Am adormit. Îmi pare rău. 

— Nu-i nevoie să-ţi ceri iertare. 

Matt s-a oprit inspectând ţinutul. Câţiva copaci mai 
mici la vreo jumătate de kilometru distanţă aveau să le fie 
adăpost. 

— Apune soarele. Ar fi bine să ne găsim un loc unde 
să înnoptăm. Ţi-e somn? 

Petey i-a răspuns printr-un căscat. 

— Bine atunci, o să ne oprim. Matt trase de căpăstrul 
lui Russ. 

— Haide, uriaşule! 

Mai târziu, când aveau burţile pline de carne de porc, 
fasole şi pâine din porumb, Matt şi Petey se aşezară spate 
în spate sub pătura pentru călărie a lui Matt. Petey era cu 
faţa la foc. Matt socoti că băiatul uscăţiv avea mai multă 
nevoie de căldură decât avea el. Clipea în noaptea 
întunecată, inspirând aer rece şi expirând nori de aburi. 
Deasupra capului clipeau stele albastre şi albe. Russ 
respira mulţumit din locul său de lângă pomi oferindu-le 
un cântec de leagăn atât de cunoscut. 

Petey se foia, lovindu-l cu cotul pe Matt între 
omoplaţi. Matt se dădu în faţă doi-trei centimetri ca să-i 
facă băiatului mai mult loc, dar apoi simţi un deget care îl 
împunge la spate. 

— Da. 

— Doar voiam să-ţi spun... Vocea băiatului părea 
foarte înceată în întunericul de afară. Nimeni nu a mai fost 
atât de amabil cu mine. Vă mulţumesc, domnule. 

Cu o oarecare stânjeneală Matt a întins mâna în 
spate şi-l bătu pe picior. 

— Cu plăcere, amice. Acum culcă-te, bine? Mâine 
avem mult de mers. 


Câteva mişcări şi înghiontiri i-au spus lui Matt că 
Petey s-a întors. Era linişte din nou. Dar cuvintele simple 
ale băiatului i-au făcut inima să tresalte. Da, am făcut ce 
trebuia. 

Petey, e capătul de linie. Matt îl struni pe Russ să 
meargă înainte în timp ce Petey îl ţinea Ki râns de umeri şi 
se apleca în lateral ca să vadă oraşul. Potrivit telegramei 
domnului Harders, oraşul Shay's Ford era cel mai apropiat 
oraş mare de ferma Rocky Crest. Aşezat pe malul râului 
Mississippi arăta ca un oraş prosper. Străzile pavate cu 
piatră erau brăzdate de şine pentru troleu şi avea chiar 
case construite din cărămidă şi cu ornamente din mortar. 
Toate afacerile se etalau afişând faţade lucioase, cu 
ornamente îndrăzneţe şi culori captivante. Lui Matt îi 
plăcea oraşul. 

Dar un lucru părea să lipsească. Gara. După ce a 
traversat de două ori străzile din centrul comercial, Matt s- 
a oprit, a legat calul şi a strigat un om de pe aleea de lemn. 

— Scuzaţi-mă, domnule. 

Bărbatul se opri din mersul lui grăbit. 

— Da? 

Matt îşi lăsă pălăria pe spate. 

— Caut gara-vreau să cumpăr un bilet către 
Springfield. Omul s-a apropiat de marginea aleii. 

— Nu o să găseşti gară în oraşul ăsta. Noi trimitem 
mărfurile pe râu, aşa că nu avem tren în Shay's Ford. Cea 
mai apropiată gară este în Paynesville, la aproximativ 
douăzeci şi cinci de kilometri de aici la «ud-vest. 

Matt îşi îngropa un oftat. Sud-vest era direcţia opusă 
faţă de cea în care trebuia să o ia el către Rocky Crest. Şi 
el spera să ajungă la fermă până la venirea serii. 

Bărbatul îşi vâri mâinile în buzunare şi ridică din 
umeri. 

— Este o trăsură care merge o dată pe săptămână, 
vineri dimineaţa, în mai multe oraşe printre care şi 
Paynesville. Te-ai putea folosi de ea. 


Până vineri? Matt nu putea aştepta atât şi nici nu 
putea să-l lase pe băiat nesupravegheat. Mai mult, era 
sigur că nu putea să plătească trăsura şi biletul de tren. A 
mormăit un mulţumesc căruia bărbatul i-a răspuns cu o 
înclinare de pălărie în faţă, înainte ca să intre într-o clădire 
înaltă din cărămidă cu o placă pătrată din aramă la intrare 
pe care scria Birou avocaţial Logan şi Tyler. 

Petey îl trăgea de mânecă. 

— Domnule, trebuie să mă duc la toaletă. 

Matt l-a luat pe Petey de braţ şi l-a dat jos de pe cal. 
I-a arătat latrina vopsită în alb de la marginea parcării. 

— Tu du-te. Eu o să întreb cum ajungem la fermă. Se 
pare că o să trebuiască să te ţin cu mine-Se opri brusc din 
ceea ce zicea în timp ce Petey se strecura către latrină, 
printre trăsurile care treceau, nepăsător cu privire la 
grijile lui Matt. 

S-a dat jos din şa şi se întindea. Era plăcut să stea în 
picioare după atâtea zile de călărit. Destinația era 
aproape. Un sentiment de fericire l-a cuprins când se 
gândea la ferma ce îl aştepta; un nou început, şansa de a 
se stabili undeva. De data asta, oare, definitiv? Plimbându- 
se în sus şi-n jos pe străzi a văzut cel puţin trei biserici, dar 
nicio cârciumă. Şi fără gară, familia Jenk nu prea avea 
pentru ce să vină în Shay's Ford. 

Da, se pare că alegerea lui Matt de a pleca din Texas 
spre Missouri fusese una inspirată. Dacă ar mai şti cum să- 
l trimită pe Petey la acel orfelinat din Springfield toate 
problemele i-ar fi rezolvate. 

Se uită în jur. Unde era băiatul? Lipsise suficient de 
mult ca să rezolve ce avea de făcut. După ce îl priponi pe 
Russ în faţa biroului de avocatură, traversă strada şi fugi 
spre latrină. Bătu uşor în uşă. 

— Petey? 

Niciun răspuns. A bătut un pic mai tare. 

— Eşti bine? 

Când a văzut că nu-i răspunde nimeni, a aruncat o 
privire înăuntru. Latrina era goală. Matt a intrat în zona de 
spaţiu verde. Băiatul nu avea cum să se fi încurcat şi s-o fi 


luat în altă direcţie. Făcându-şi mâinile pâlnie lângă gură a 
strigat: 

— Petey! 

Privi în stânga şi-n dreapta, dar niciun băiat cu părul 
ciufulit şi îmbrăcat cu haină nouă nu venea înspre el. 

Matt căută preţ de aproape o oră, cu un ochi uitându- 
se după Petey şi cu unul privind cum soarele cobora încet 
spre vârfurile golaşe ale copacilor. Avea să fie seară 
curând, iar el trebuia să ajungă la fermă cât mai putea 
călători. Cu inimă grea, Matt s-a întors la Russ. Urcându- 
se în şa s-a uitat în sususul şi-n josul străzii după clădirea 
şerifului unde putea să-l dea dispărut pe băiat. Dar a 
realizat că va avea nevoie de mare iscusinţă ca să explice 
cum l-a adus pe Petey în Shay's Ford. 

— Doamne, unde s-a dus acel copil? 

Russ scurma pământul şi necheza ca şi cum şi el ar fi 
fost îngrijorat. Matt mângâie animalul pe gât şi se gândea 
să-şi închirieze un loc într-un grajd şi să-l caute din nou pe 
băiat de dimineaţă. 

În acelaşi moment bărbatul care i-a sugerat să ia 
trăsura către St. Louis a ieşit din clădirea avocaţilor. 
Privirea i s-a oprit asupra lui Matt ţi acesta a venit până la 
marginea aleii. 

— V-aţi hotărât să rămâneţi în oraş şi să aşteptaţi 
trăsura? Matt a dat din cap dezaprobator, coborând încă o 
dată din şa. 

— Nu. Nu am timp să aştept. Acum am o problemă 
mai mare. 

— Da? Bărbatul părea preocupat. 

— Da. Matt îşi freca bărbia păroasă. Ştiţi băiatul 
acela mic care era cu mine? L-au dat afară părinţii din casă 
şi voiam să-l trimit la un orfelinat în Springfield din cauza 
aceasta întrebam de tren. S-a dus la latrină acum mai bine 
de o oră şi trebuie să se fi pierdut. Nu-l găsesc şi trebuie 
să plec din oraş. Trebuie să mă prezint la o slujbă dar nu-l 
pot lăsa în urmă. 

Bărbatul s-a prins cu ambele mâini de balustradă. 

— Credeţi că e obişnuit să se întreţină? 


— Aşa cred. Matt îl înţelegea pe Petey. Şi el a trebuit 
să-şi poarte singur de grijă de la o vârstă mult prea 
fragedă. 

Bărbatul îşi trase gura într-o parte, sucindu-şi 
mustaţa. 

— Mă doare să spun asta, dar Shay's Ford are destui 
copii ai străzii. Vin cu barjele şi îşi duc zilele furând din 
buzunare, lucrând la docuri iau vânzând ziare şi cârpe ca 
să supravieţuiască. Bărbatul clătină din cap. Eu cred că s-a 
întâlnit cu un grup de băieţi de la noi şi li s-a alăturat. 

Matt se încruntă. Nu-i plăcea gândul că Petey pur şi 
simplu a plecat fără să-şi ia rămas bun după cât l-a ajutat. 

— Chiar credeţi asta? 

— Asta e cel mai plauzibil. Bărbatul a lovit 
balustrada. Dacă îmi spuneţi numele şi unde staţi o să vă 
trimit o telegramă, cu cea mai mare plăcere, dacă îl văd. 
Cunosc un cuplu de aici care se ocupă de băieţii de pe 
stradă. Dacă prietenul dumneavoastră a intrat în vreo 
bandă locală, în mod sigur ei îl vor observa până la urmă. 

— Vă sunt recunoscător. Matt îşi scoase bocceluţa din 
buzunar. Permiteţi-mi să vă plătesc pentru deranj. 

Bărbatul a dat din mână în semn de refuz. 

— Nu e nevoie. Eu vreau să-i ajut pe aceşti băieţi 
oricum pot. 

A scos un caiet din piele şi un creion din buzunarul 
hainei şi i-a spus: 

— Dati-mi, vă rog, numele şi adresa ca să vă pot 
contacta, încuviinţând, Matt îşi puse bocceaua la loc. 

— Numele meu este Matthew Tucker şi mă duc să mă 
angajez la ferma Rocky Crest. 

Bărbatul îşi ridică iute capul. 

— Rocky Crest? La Gerald Harders? 

— Exact. 

— Păi, atunci... Bărbatul a înconjurat balustrada şi a 
întins mâna. Numele meu este Jackson Harders, Gerald 
este tatăl meu, aşa că presupun că drumurile noastre se 
vor mai intersecta chiar dacă îl găsesc pe băiat sau nu. 

Matt respiră uşurat. 


— Încântat de cunoştinţă. Mulţumesc că o să vă 
interesaţi de Petey. Nu aş vrea să i se-ntâmple ceva rău. 

Jackson Harders suspină. 

— Din păcate răul vine. îl bătu pe Matt pe umăr. Dar 
mă voi ruga pentru tânărul tău prieten. Dumnezeu ştie 
unde este - chiar dacă noi nu ştim. j 

Matt se simţi alinat de cuvintele lui Jackson. Incă era 
un novice în şti cum să pună toate lucrurile în mâna lui 
Dumnezeu, dar Jakson i-a reamintit că trebuie să se 
încreadă în El şi să nu se mai îngrijoreze, aşa cum domnul 
Smallwood îl învățase. 

— Ar fi bine să plec. Sunt aşteptat. A urcat din nou în 
şa. Oricât de mult îl durea să îl lase pe băiat în urmă, era 
mai liniştit ştiind că Jackson Harders îl va căuta. 

Ferma Rocky Crest 

Matt îşi lovi pălăria de picior şi întoarse spatele 
indicatorului. Cu toate că soarele aproape dispăruse, încă 
mai era destulă lumină ca să distingă literele din fier 
forjat. Dar se gândea dacă nu cumva fusese obiectul unei 
farse. Călătorise mai bine de o mie şase sute de kilometri 
ca să se ocupe de oi? Ar putea fi mai avut dacă s-ar 
zbengui cu puştii aceia pe străzile din Shay's Ford! 

Cocoţat pe spinarea lui Russ străbătu cu privirea 
peisajul cenuşiu pătat cu animale blănoase. îl cuprinse o 
amară dezamăgire. Doamne, ce caut eu aici? Cât visase la 
fermă şi la un pat unde să-şi plece capul, al alţi oameni 
prin preajmă şi posibilitatea de a se aşeza acolo, ca acel 
loc să devină casa lui. Dar la oi nu se gândise. Familia Jenk 
considera păstorii mai josnici decât târâtoarele. Chiar şi 
amabilul domn Smallwood ipunea că ţara ar fi mai bună 
fără aceşti lânoşi crescători de oi. 

La capătul aleii era o casă mare din piatră. La fiecare 
fereastră strălucea o lumină, arătându-i calea. Cu toate 
acestea stătea în şa şi negocia cu sine însuşi. îi spusese 
domnului Harders că este de încredere, dar gândurile pe 
care le avea acum arătau despre el că era departe de a fi 
un om de încredere. Voia să se întoarcă şi să plece înapoi 
în Texas. 


Cu mai puţin de trei dolari în buzunar? De asemenea 
îi spusese lui Jackson Harders că poate trimite informaţii 
despre Petey la fermă. Matt murmură trist. Fie că îi plăcea 
sau nu, nu avea încotro. 

— La o fermă de oi, a tunat el, lovindu-şi încă o dată 
vârtos piciorul pălăria înainte să o pună pe cap. A suspinat 
uitându-se la aburii pe are îi sufla în aerul rece de seară. 

— Dii, Russ. 

Russ o luă la trap ascultător pe pământul colbuit 
oprindu-se în faţa casei de piatră dezordonate. 

Când Matt cobori din şa, una din marile uşi duble s-a 
deschis înfăţişând un bărbat mare cu nişte pantaloni maro 
şi cu nişte bretele peste o cămaşă arămie. Faţa omului se 
însenină afişând un zâmbet de bun venit. 

— Bună seara! Tu eşti Matthew Tucker? 

Matt legă hăţurile lui Russ de balustrada de lemn din 
faţa verandei şi a dat din cap. 

— Da, domnule. 

— Te aşteptam. Eu sunt Gerald Harders. Bine ai venit 
la Rocky Crest! 

Matt traversă veranda ca să strângă mâna omului. Se 
sili să zâmbească, deşi nu simţea să o facă. 

— Vino înăuntru. Gerald îl conduse pe Matt în casă 
ghidându-l cu mâna sa mare de la spate. 

Matt a păşit peste prag şi-şi dădu haina jos. 
Proprietarul a închis uşa şi i-a mai zâmbit o dată. 

— Urmează-mă. 

Matt l-a urmat pe un hol lung căptuşit şi luminat cu 
lămpi cu gaz, amplasate pe ambele părţi ale holului. Au 
intrat într-o cameră cu lambriuri şi Matt nu s-a putut 
abţine să nu fluiere în semn de uimire. Exteriorul rustic nu 
dădea niciun indiciu cu privire la interiorul stilat. A rămas 
înmărmurit pentru câteva momente măsurând şi asimilând 
tot ce vedea, de la biroul uriaş care, împreună cu 
biblioteca, ocupa un colţ al camerei până la şemineul uriaş 
de piatră de pe peretele opus. O pictură în ulei atârna 
deasupra marginii sculptate, un peisaj cu oi la păşune şi 
casa în fundal. Casa aceasta, o recunoscu Matt. Familia 


trebuie să fi fost pe aceste meleaguri de mulţi ani. 

Simţi cum junghiul singurătăţii îl împunse din nou 
când a înţeles diferenţa dintre trecutul familiei Harders şi 
trecutul său. Întorcându-şi privirea dinspre şemineu îl văzu 
pe domnul Harders aşezat într-un scaun negru din piele. 

Domnul Harders arătă înspre o canapea asortată 
aşezată în faţa scaunul său. 

— Ia loc. 

Matt înconjură canapeaua şi, dându-şi seama că 
hainele îi erau prăfuite, se puse pe marginea şezutului 
capitonat cu o căptuşeală groasă. Işi aşternu haina pe un 
genunchi, iar pălăria o ţinea între genunchii depărtaţi, 
uitându-se în tot timpul acela în ochii prietenoşi. îi 
bărbatului. 

— Îmi pare rău că aţi ajuns noaptea, domnule Tucker. 
E greu să vezi întinderea fermei fără lumină. Dar avem 
timp pentru asta şi mâine. 

Matt îşi drese vocea. 

— Ăăă, domnule Harders, trebuie să recunosc ceva... 
îşi freca bărbia dorindu-şi să fi avut posibilitatea să se 
bărbierească şi să se spele înainte să-şi vadă noul şef. Am 
trăit cu impresia că e o fermă pentru vite, dar ajungând 
aici... Râse scurt şi mâhnit. Ca să fiu sincer, nu am mai 
lucrat cu oi până acum. 

Domnul Harders s-a lăsat pe spate şi a pus picior 
peste picior. 

— Nu vreau să te îngrijorezi de oile de afară. Sunt 
foarte uşor de îngrijit - chiar mult mai uşor decât vitele! 
Câinii fac mai toată treaba. 

Matt a strâns din buze. 

— Atunci de ce aveţi nevoie de mine? Glumea doar pe 
jumătate. Domnul Harders a râs zgomotos cu toate că Matt 
a simţit că era un pic forţat. 

— Păi cred că i-am lăudat prea tare pe câini. O să faci 
ceea ce câinii nu pot. Le tundem o dată pe an şi fată cel 
mult doi miei pe an. Atunci am fi ocupați pe bună dreptate, 
dar nu e ceva ce nu se poate învăța.: aplecă înainte 
punându-şi cotul pe genunche. Mai am trei ajutoare, el mai 


bun este Clancy Parks. El e cu mine de douăzeci şi şapte 
de i. 

Douăzeci şi şapte de ani? La auzul ăstora, Matt a 
făcut ochii mari. nu a stat într-un loc mai mult de douăzeci 
şi şapte de luni. 

— Clancy te va învăţa tot ce trebuie să ştii şi o va 
face cu măvoinţă. 

Se încruntă şi îl privi serios pe Matt. 

— Eşti cât de cât deştept? 

Matt a clipit de câteva ori, căci întrebarea îl luă prin 
surprindere. Ju era şcolit dar învățase multe de-a lungul 
anilor. Dând din cap a Ispuns cinstit. 

— Da, domnule, sunt. 

— Atunci te vei descurca. 

Domnul Harders se lovi vesel peste coapse şi se 
ridică. Genunchii îi pocniră. 

— După cum promiteam în anunţ, vei avea cazare şi 
masă pe lângă salar. Vei împărţi o cabană cu Clancy. Are 
două dormitoare aşa că vei avea intimitate. Masa o vei lua 
cu mine în casa mare. 

— O cabană? Inima lui Matt săltă de bucurie. A 
cuprins cu o mână haina şi se ridică. 

— Mă aşteptam la o colibă. Domnul Harders a râs 
uşor. 

— La oi nu ai nevoie de atâţia oameni. Iar o colibă ar 
fi o risipă. Cabana aduce mai mult a cămin. Nu crezi? 

Ceva îi umplu inima lui Matt la această întrebare. De 
câte ori se rugase el pentru un cămin? Un loc unde să stea, 
să fie acceptat şi să renunţe la viaţa pe drumurile care îl 
mânau de când era tânăr? Dumnezeu cu siguranţă are căi 
misterioase. 

Matt îşi dres glasul, plin de recunoştinţă pentru 
încrederea bărbatului care îi provoca mai multă plăcere 
decât putea spune. 

— Domnule Harders, vă mulţumesc că mă păstraţi 
chiar dacă v-am spus că nu am experienţă în creşterea 
oilor. A făcut o pauză trăgând aer adânc în piept. Voi fi 
onorat să încerc a învăţa. 


Domnul Harders i-a strâns mâna. 

— Ei bine atunci domnule Tucker, haideţi să vă 
instalăm. 

— Spuneti-mi Matt, vă rog. 

— Bine. lar tu să-mi spui Gerald. Matt a dat din cap. 

— O nu, domnule, dumneavoastră sunteţi şeful şi nu 
m-aş simţi bine spunându-vă astfel. Va trebui să vă numesc 
domnul Harders. 

Bărbatul a zâmbit. 

— Ştii, Matt, cred că noi doi ne vom înţelege de 
minune. 

Molly 

Shay's Ford, Missouri Februarie, 1903 

Domnişoară Hodoronc-Tronc, mai inutilă decât tine 
nu există! Mugşchii Isabellei s-au încordat la auzul vocii 
nazale a lui Patsy, ajutorul de bucătar. Abţinându-se să 
ofteze, cu toate că-şi dorea cu tot dinadinsul, a întrebat: 

— Spuneţi-mi vă rog cu ce am greşit acum? Patsy 
aruncă o cratiţă sub nasul Isabellei. 

— O vezi? încă mai are sos pe margine. Dacă nu te-ai 
mai preocupa atât de mâinile acelea albe ca şi crinul poate 
ai reuşi să le speli cum trebuie din prima. 

Patsy azvârli cratiţa în chiuveta mare stropind sorţul 
Isabellei cu apă cu săpun. 

Întorcându-se înapoi la tejgheaua pentru pregătirea 
mâncării, femeia murmura. 

— Nu poate spăla nici măcar o cratiţă... Nu ştiu cum 
a trecut prin viaţă până acum... 

Cuvintele rostite încet doar au adăugat la ruşinea 
Isabellei. Nu suferise un astfel de abuz în toată viaţa ei cât 
avusese parte în ultimele şase săptămâni la reşedinţa 
familiei Drumfeld. Cu toate că Glenn o asigurase că va fi 
primită ca oaspete, domnul Drumfeld o dusese în camerele 
servitorilor şi îi aduse la cunoştinţă că va munci pentru 
întreţinerea ei. 

Ridiculizările servitorilor îi produseseră răni la fel de 
adânci precum cele induse de Randolph. Nefiind niciodată 


nevoită să facă patul, să ipele, să calce hainele, să curețe 
în bucătărie, să şteargă mobila de praf. 

Isabelle nu era deloc pregătită pentru postura de 
menajeră. Şi nimeni nu părea interesat să o înveţe. 
Preferau să o ridiculizeze şi să o umilească. Aşa că a 
învăţat din ceea ce văzuse pe alţii făcând. Din nefericire, 
eşua lamentabil de fiecare dată. 

Cufundându-şi mâna până în fundul chiuvetei căută 
cârpa şi a început să frece cratiţa care crezuse de prima 
dată că era curată. Apa fierbinte îi produse broboade de 
sudoare pe buza de sus şi pe frunte. Câteva şuviţe de păr i- 
au ieşit de sub cordeluţa uzată şi i s-au lipit de pielea 
umedă gâdilându-i bărbia. Umerii i-au cedat epuizați. Nu 
mai putea să-şi prindă părul cu cordeluţa şi să reziste mai 
mult de o oră sau două. 

Când avea să se întoarcă acasă, avea să o 
copleşească pe Myrile, menajera personală, cu aprecieri 
pentru purtarea de grijă în atâtea lucruri în toţi acei ani. [i 
mulţumise oare vreodată lui Myrtle pentru ceea ce făcuse? 
A lăudat-o pentru isteţimea ei? Cei care munceau ca să se 
întreţină meritau mai mult decât salariile mizere pe care le 
primeau. 

— Nu ai terminat? Am nevoie de ea să pun în apă 
nişte mazăre! Patsy se băgă în faţa Isabellei şi-i smulse 
cratiţa. 

Isabelle s-a muşcat de limbă ca să-şi reţină cuvintele 
de protest, învățase din prima zi că orice protest îi aducea 
doar mai multă ponegrire. A nu spune nimic era cel mai 
bine. Apoi, îndată ce Patsy se îndepărtă ştergând cratiţa cu 
şorţul ei mânjit, gândurile dinainte îi reveniră. Myrtle 
merita să fie lăudată, dar nu toţi servitorii meritau. Patsy 
merita nişte vorbe dure de genul celor de care era foarte 
capabilă Isabelle. Dar acum trebuia să se abţină. Nu avea 
altundeva unde să meargă. 

A golit chiuveta, a spălat-o iar sufletul o durea de 
dorinţa intensă ca Randolph să-şi vină în simţiri şi să o 
cheme acasă. În ciuda documentelor pe care acesta le 
găsise, ea încă spera că se produsese o greşeală. Nu era 


locul ei aici. Nu conta ce spuneau însemnările din acea 
Biblie, nu avea cum să fie Molly Gallagher. Când va putea 
să se întoarcă acasă? 

— Ai curăţat chiuveta? Vocea sobră a bucătăresei o 
izbi din partea cealaltă a bucătăriei. 

Isabelle a stors cârpa şi a aşezat-o pe marginea 
chiuvetei. 

— Da, doamnă. 

— Atunci ia o pauză. Să te întorci când sună clopotul 
de ora trei. Voi avea nevoie să cureţi cartofii pentru cină. 

Isabelle porni în viteză pe scările pe care le foloseau 
servitorii, amplasate în colţul din faţă al bucătăriei, şi nu 
se opri până ajunse la dormitorul din podul mic al noului 
său cămin. Tremura când a intrat în cameră. Nu exista 
niciun radiator la etajul al treilea. După căldura din 
bucătărie, camera îi părea chiar rece. Aruncându-se pe 
salteaua cu denivelări îşi acoperi ochii cu mâna. îi venea să 
plângă dar se stăpâni. Dacă avea să coboare la bucătărie 
cu ochii roşii din nou nu avea să mai aibă linişte. 
„Plângăcioasa” era termenul cel mai blând cu care o 
porecleau servitorii. 

Temându-se că va adormi şi va uita să coboare îşi 
impuse să se ridice. Lângă pat pe o ladă din şipci, zăcea 
Biblia pe care Randolph i-o azvârlise în mână în urmă cu 
mai puţin de două luni şi parcă îi atrăgea atenţia, invitând- 
o la lectură. Se uitase prin ea de nenumărate ori şi fusese 
tentată să o arunce la gunoi, dar de fiecare dată a pus-o la 
loc. De ce avea atâta influenţa asupra ei acea carte? Ca să 
se distanţeze de ea, s-a ridicat şi s-a îndreptat spre 
fereastra mică, pătrată, acoperită în funingine, care dădea 
spre curtea laterală. 

De când sosise la familia Drumfeld se înveselea 
uitându-se pe această fereastră. Felul în care lumina 
soarele pe zăpada nepătată îi amintea cum împreună cu 
tata făceau îngeri în zăpadă, în propria curte. Însă iarba 
maro şi casantă de acum nu îi amintea de nimic plăcut. 
Singurătatea îi provoca o tristeţe dureroasă, aşa că s-a 
întors în pat şi s-a acoperit pe umeri cu cuvertura peticită 


pe care o folosea pe post de plapumă. Privirea i-a fugit din 
nou spre Biblie. 

Şi-a întins mâna şi a ridicat cartea. A pus-o pe saltea, 
lângă şoldul ei, şi a deschis-o. În partea de sus a paginii 
scria Psalmi. Cu toate că nu mergeau regulat la biserică, 
părinţii ei o duseseră acolo. Preotul a citit de câteva ori din 
cartea Psalmilor. Şi-a adus aminte că psalmii erau asemeni 
poeziilor. Mama i-a citit Isabellei de multe ori poezii când o 
punea noaptea la culcare. 

Dorind cu tot dinadinsul să găsească o poezie care să 
o bine dispună şi-a aruncat privirea asupra coloanelor cu 
litere mici. Acolo scria: „Tu mă înconjori pe dinapoi şi pe 
dinainte, şi-ţi pui mâna peste mine! Psalmistul îi scria lui 
Dumnezeu, presupunea Isabelle, cu toate că nu ştia foarte 
bine ce înseamnă să o înconjoare Dumnezeu şi să-şi pună 
mâna peste ea. 

Închizând Biblia a încercat să-şi imagineze cum ar fi 
să simtă prezenţa lui Dumnezeu peste tot în jurul ei. 
Tânjirea după o astfel de experienţă a luat-o prin 
surprindere. Niciodată nu o interesase religia. Dar, 
recunoştea ea, nici nu avusese vreun motiv să fie 
interesată. Până să moară mama şi tata era fericită şi 
împlinită. 

Sau cel puţin aşa crezuse. 

Ochii i s-au deschis larg. De unde venise gândul 
acesta? înainte să-şi dea seama de sursa acestui gând 
neaşteptat se auzi clopotul capelei care se afla la 
depărtare de trei străzi. Era ora trei. A aruncat cuvertura 
de pe ea şi a ţâşnit pe uşă. Când a atins mânerul de aramă 
a aruncat o privire Bibliei. Cartea părea să aibă secrete- 
secrete pe care acum dorea să le descopere. 

A luat-o pe scări în jos, sunetul clopotului răsunându- 
i în piept chemând-o la slujba de duminică. 

Capela Lyndon HIU, Shay's Ford Martie, 1903 

Isabelle se grăbea pe aleea din faţa micii capele, 
ţinând capul plecat şi braţele strânse pe lângă piept. Şalul 
pe care şi-l aşezase peste rochie nu reuşea să ţină aerul 
rece departe, aşa că a intrat pe uşile duble, nerăbdătoare 


să scape de burniţa ceţoasă şi de briza friguroasă. 
Felinarele străluceau vesele pe pereţii laterali ai holului 
dreptunghiular. Uşile larg deschise duceau într-o încăpere 
cu podele de lemn dar unde nu era nicio lumină. Nu era 
oare nimeni înăuntru? 

Se auzi un foşnet urmat de o un zăngănit strident, iar 
sunetele păreau să vină de dedesubtul ei. Se încruntă 
uitându-se în jur şi văzu o uşă în colţul îndepărtat din 
stânga holului. Se îndreptă spre uşă, iar fusta ei udă se 
târa pe podeaua din scânduri late. Punând mâna pe clanţa 
metalică a deschis uşa descoperind nişte scări de lemn 
care duceau în jos, probabil înspre ceea ce părea a fi o 
pivniţa. Un miros de mucegai îi pătrunse în nări făcând-o 
să strănute. 

— Alo! E cineva aici? 

Vocea groasă din adâncul pivniţei a surprins-o. S-a 
dat înapoi, iar talul i-a căzut de pe umeri. Se auzi un 
tropăit de picioare şi un bărbat apăru în uşă. Era înalt, cu 
umerii laţi, îmbrăcat cu o haină de un maro deschis, avea 
părul des şi negru, iar ochii erau de culoarea râului 
Mississippi privit din depărtare - un albastru verzui 
strălucitor. Părea să emane energie, şi cu toate că erau 
doar ei doi în hol, acesta părea înghesuit. 

Ea mai făcu un pas înapoi, fusta udă i s-a încâlcit în 
jurul gleznelor, ceea ce o făcu să se împiedice. El sări 
înainte prinzând-o de cot. 

— Ai grijă. Nu vrem să cazi. 

Isabelle roşi din cauza familiarităţii lui. Îşi smulse 
cotul din mâna lui. 

— Vi-aş fi recunoscătoare dacă aţi lua mâna de pe 
mine! 

El rămase cu gura deschisă uitându-se la ea, iar 
sprâncenele groase îi acopereau ochii. 

— Nu am vrut să fiu nepoliticos. Eu doar... 

— Sunt în stare să stau de una singură în picioare. S- 
a dat în spate şi se uita ţintă la el cu cea mai cruntă privire 
de care era în stare. 

O scurtă privire i-au făcut sprâncenele lui să-şi 


schimbe poziţia, şi l-a auzit murmurând: 

— „Şi orice faceţi, cu cuvântul sau cu fapta...” 

— Poftim? 

— Nimic. Doar îmi aduceam aminte de ceva. Isabelle 
şi-a pus şalul înapoi pe umeri. 

— Lucraţi aici? 

Pieptul bărbatului crescu în volum şi se lăsă pe 
călcâiele roase ale cizmelor cu care era încălţat. 

— Da. Sunt un simplu muncitor, dar găsesc mare 
plăcere în munca mea aici. Nu sunt eu preotul bisericii, 
dar cred că îmi fac partea mea de lucrare păstrând 
clădirea bisericii curată şi cât mai plăcută pentru enoriaşii 
ei. 

Isabelle strâmbă din nas. Curată şi confortabilă? 
Hainele lui emanau un miros de mucegai, iar aerul era 
rece. Ea s-a strâns în şal şi a început să tremure. 

Sprâncenele se arcuiră într-un gest de îngrijorare. Cu 
mişcări rapide şi-a dat haina jos şi i-a întins-o. 

— Tocmai am pornit focul dar o să mai dureze până 
se încălzeşte. De ce nu luaţi asta pe dumneavoastră... 

— Sunt bine, mulţumesc. Isabelle se îndepărtă de 
jacheta uzată. Indiferent cât de rece era înăuntru, ea nu ar 
fi purtat niciodată haina încălzită de corpul altcuiva-mai 
ales străin fiind. 

Bărbatul îşi lăsă mâinile în jos. 

— Când începe slujba? Clopotul a bătut de nouă ori 
acum cincisprezece minute. Presupun că era chemarea la 
slujbă. 

Bărbatul a înghiţit în sec, sunetul răsunând în holul 
gol. 

— Am tras clopotul la ora nouă cum fac în fiecare zi 
la nouă, la doisprezece, la trei şi la şase. Slujba va începe 
la zece fix. 

A făcut doi paşi în lateral, depărtându-se de ea şi 
vârându-se din nou în jachetă. 

— Am mult de lucru până să înceapă slujba, aşa că vă 
rog să mă scuzaţi... Se întoarse cu faţa înspre sala mare. 

Isabelle simţea că aproape se prăbuşeşte de frustrare 


şi oftă. 

El se uită peste umăr şi observă Biblia pe care ea o 
ținea la piept. Pentru un moment a rămas nemişcat 
muşcându-şi buza de jos. Apoi îşi ridică privirea ca să se 
uite în ochii ei. 

— Domnişoară, chiar dacă mai este o bucată bună de 
vreme până când începe slujba, aţi putea intra în sala mare 
şi să vă aşezaţi lângă catastife, cu siguranţă vă va fi mai 
cald. 

— Nu... nu vreau să vă provoc neplăceri. Isabelle 
încerca să menţină un ton serios însă vocea ei tremura de 
nesiguranţă. 

El îi zâmbi. 

— Oricum trebuie să şterg băltoacele care le-aţi făcut 
şi nu pot dacă staţi în ele. 

Ea privi podeaua şi îşi acoperi gura cu mâna. Se simţi 
vinovată când şi-a dat seama ce mizerie făcuse. 

— O! Doamne, nu mi-am dat seama. Ar fi bine să 
şterg podeaua. El a dat ferm din cap. 

— Asta e treaba mea şi îmi place să o fac. Mergeţi şi 
luaţi loc. Isabelle se uita la el uimită. îi plăcea să dea cu 
ştergătorul? Ce bărbat ciudat... dându-şi seama că 
rămăsese cu gura deschisă a închis-o şi porni înainte 
ridicându-şi uşor fusta ca să nu-şi târască manşeta prin pă. 
Se aşeză la capătul unui rând din spate, pe diagonală de 
altar, lângă o aerisitoare neagră din fier. 

Lăsând Biblia să se deschidă s-a aplecat peste carte 
ca să dea impresia că citeşte şi ca bărbatul să nu creadă că 
ascultă fluieratul lui vesel în timp ce ştergea mizeria pe 
care o făcuse ea. 

După ce a căutat mult în Biblia familiei Gallagher, 
Isabelle a reuşit să găsească pasajul pe care îl citea 
preotul. Era despre lisus când l-a chemat pe Lazăr din 
mormânt la câteva zile după ce acesta murise, lar asta a 
făcut-o să-şi dorească să se întâmple la fel şi cu părinţii ei. 

Tristeţea o năpădi şi îşi aruncă privirea în încăperea 
simplă încercând ia se gândească la altceva. Omul care îi 


oferise haina stătea în rândul din spatele ei pe capătul 
opus al băncii. Interesul cu care absorbea tot ce se 
întâmpla îi captă toată atenţia. 

Ea îl văzuse ocupându-şi locul tocmai în momentul în 
care preotul intrase în strană. Dacă ar fi întârziat câteva 
secunde ar fi deranjat începutul slujbei. Un strop de 
remuşcare o cuprinse datorită sosirii lui în ultima clipă; 
spera că timpul pe care-l petrecuse vorbind cu ea nu II 
întârziase de la îndatoririle lui. La familia Drumfeld orice 
întârziere în terminarea îndatoririlor însemna o 
muştruluială serioasă din partea domnului sau doamnei 
Drumfeld, a majordomului sau a bucătarului. Omul din 
bancă însă nu părea neliniştit sau trist. 

Interesul care i se citea pe faţă şi figura de om 
inteligent contrastau cu îmbrăcămintea modestă. În ciuda 
faptului că era devreme, bărbatul avea urme de barbă pe 
faţă, semn că se bărbierise cu multe ore în urmă. Hainele 
lui de duminică erau compuse din pantaloni simpli, de 
culoare în iro, o cămaşă albă, fără cravată, vestă sau haină 
de costum peste ea şi bocanci maro, de lucru. Isabellei îi 
veniră în minte costumele din trei piese, din material de 
înaltă calitate, din stofă, pe care le purtau bărbaţii, daţi cu 
apă de colonie, din Kansas City duminica la biserică. 

Nu spunea tata întotdeauna că haina îl face pe om? 
Poate că nimeni nu îi spusese acest lucru şi acestui om. 

Şi cu toate acestea, dacă îndatoririle ţineau de 
întreţinerea parohiei, presupunea ea, atunci hainele erau 
potrivite pentru această slujbă. Totuşi, părea că haina de 
costum nu era ceva ieşit din comun. Ceilalţi bărbaţi din 
congregaţie purtau costume din două piese şi cravată şi 
câţiva aveau şi veste. Isabelle se întreba dacă 
îmbrăcămintea bărbatului reflecta faptul că avea o 
atitudine relaxată cu privire la slujbă sau pur şi simplu nu 
avea bani să-şi cumpere un costum. 

Apoi Isabelle tresări când îşi dădu seama că şi ea, de 
asemenea, avea bani puţini pentru ceea ce însemna 
îmbrăcăminte. lar când anul de jale se va fi sfârşit va 
trebui să-şi înnoiască garderoba. Iar din venitul modest pe 


care îl primea ca menajeră va trebui, cu siguranţă, să se 
îmbrace şi ea modest. 

Dintr-odată, el îşi reorientă privirea şi o întâlni pe a 
ei. Faţa i se îmbujora când el o salută gentil mişcând uşor 
din buzele sale pline. Îndreptându-şi privirea înainte, ea 
încercă din răsputeri să se concentreze asupra preotului 
pe tot parcursul slujbei ce mai rămăsese. După rugăciunea 
de încheiere se alătură credincioşilor care treceau pe 
lângă preot. Când s-a apropiat de el, acesta o salută 
călduros. 

— Bună dimineaţa! Nu cred că ne-am întâlnit până 
acum. Eu sunt preotul Leonard Shankle. 

— Isabelle Standler. Celălalt nume - Molly Gallagher 
- îi trecuse prin minte dar ştia că şi dacă va ajunge să 
accepte ceea ce spunea Randolph cu privire la trecutul ei, 
nu va putea niciodată să se gândească la ea numindu-se 
altfel decât Isabelle. Molly Gallagher părea o străină, o 
străină pe care Isabelle nu dorea să o cunoască. 

Preotul Shankle a zâmbit cu căldură. 

— Ne bucurăm să vă avem alături de noi la capela 
Lyndon Hill, domnişoară Standler. Vi-a plăcut slujba? 

Isabelle încuviinţă sfioasă din cap. 

— Da, domnule. 

Mai multe întrebări îi treceau prin minte, printre 
care şi cea mai importantă, şi anume, cum putea un bărbat 
mort de mai multe zile să iasă din mormânt, dar le-a pus 
pe toate deoparte. Putea citi mai multe din Biblie când se 
va întoarce la familia Drumfeld. Oricum nu avea cu ce să-şi 
umple timpul liber. 

— Locuiţi în apropiere? 

Un val de ruşine-şi mânie-trecu peste ea când se 
gândi la umilul ci loc din pod, atât de contrastant cu 
dormitorul ei nemaipomenit de acasă. În loc să răspundă a 
întrebat la rândul ei ceva. 

— Nu ştiţi un apartament mic sau un spaţiu de 
închiriat? Spaţiul unde locuiesc este... nepotrivit şi nu 
cunosc zona. 

Preotul a aprobat din cap. 


— Întâmplător fratele meu Albert deţine mai multe 
spaţii de închiriat în oraş. Sunt sigur că vă va putea ajuta. 
La ce v-aţi gândit? 

Isabelle se abţinu să nu râdă. Nevoile ei nu erau pe 
măsura posibilităţilor. Sau mai bine spus dorințele ei nu 
erau pe măsura posibilităţilor. Învăţase în ultimele 
săptămâni, împotriva voinţei sale, cum să trăiască simplu. 

— Am... nevoie... de... ceva... modest. Ceva... Şi-a 
umezit buzele căutând exprimarea corectă. Cum poate 
recunoaşte cineva cât mai diplomat că are probleme 
financiare? 

O voce din spatele Isabellei interveni. 

— De ceva ieftin? 

S-a roşit toată şi s-a întors spre cel care vorbea. Un 
bărbat solid pe la jumătatea anilor cincizeci stătea lângă 
umărul ei. Se uita direct în ochii ei cu o faţă mare dar 
prietenoasă. 

— Domnişoară Standler, a spus preotul Shankle, vă 
prezint familia Rowley-Ralph şi Helen. 

O femeie scundă cu faţă rotundă l-a ocolit pe domnul 
Rowley ca să-i strângă mâna Isabellei. Faţa îi radia când îi 
ură bun venit. Preotul Shankle a continuat. 

— Ei deţin Piaţa Rowley. La colţul străzilor Parks şi 
Second. Aţi făcut vreodată cumpărături acolo? 

Isabelle se întoarse din nou înspre preot. 

— Sunt în Shay* s Ford de doar câteva săptămâni. Nu 
arh avut timp să mă plimb. 

— Lucraţi? A întrebat preotul. 

Părinţii ei ar fi considerat întrebarea nepotrivită dar, 
uitându-se la faţa lui onestă, Isabelle şi-a dat seama că nu 
dorea să o jignească. 

— Da, lucrez doar că situaţia este... neplăcută. Era 
puţin spus având în vedere jignirile verbale aduse de către 
angajaţi. Cu toate acestea nu avea să împărtăşească astfel 
de informaţii personale cu nişte străininici măcar cu un om 
al lui Dumnezeu. 

— Înţeleg... Preotul Shankle rămase gânditor. Poate... 

— Părinte? Domnul Rowley a întins o mână uriaşă şi 


aspră. Eu şi doamna avem încăperea aceea din spatele 
magazinului în care i-am lăsat în trecut pe muncitori să 
stea. Mary a plecat săptămâna trecută când s-a căsătorit 
cu Tim. Aşa că... Privirea i s-a îndreptat spre Isabelle. Ar 
vrea domnişoara să stea acolo? 

Ochii părintelui s-au luminat. 

— Ar fi o soluţie bună pentru dumneavoastră, 
domnişoară Standler. O femeie tânără, singură în oraş nu e 
cea mai bună soluţie. 

Se uită atent la rochia ei neagră. 

— Sunteţi singură? 

Cât de mult o rănea această întrebare. Înghiţind în 
sec Isabelle a reuşit să dea uşor din cap. Un zâmbet plin de 
compasiune se aşeză pe faţa părintelui. 

— Locuind la piaţă veţi avea ceva protecţie din 
partea soţilor Rowley, care locuiesc la etajul superior al 
afacerii lor. Nu v-aţi simţi chiar aşa de singură. 

Bunătatea omului îi umplu ochii de lacrimi. Nodul din 
gât o împiedica să spună ceva. 

Domnul Rowley îşi puse mâinile pe mijlocul lui 
durduliu... 

— Acum că pleacă Mary am avea nevoie şi de o mână 
de ajutor. Isabelle îşi plimba privirea între domnul şi 
doamna Rowley. Deşi arătau oameni simpli în hainele lor 
uzate, dar curate şi cu trăsăturile lor line, păreau 
cumsecade. Mult mai cumsecade decât familia Drumfeld. 
Părinţii ei ar fi fost îngroziţi să ştie că Isabelle are o astfel 
de slujbă modestă ca vânzătoare, dar nu putea fi mai 
josnică decât cea de menajeră. O, mamă şi tată, cât mi-aş 
dori să trăiţi ca lucrurile să fie din nou ca înainte... 

Silindu-se să înlăture norul de întristare care 
ameninţa să o facă să plângă, Isabelle a exclamat cu tot 
entuziasmul de care era în stare: 

— Vă mulțumesc foarte mult pentru oferta 
dumneavoastră domnule Rowley. Când... când pot să 
încep? 

El s-a uitat la soţia sa şi a ridicat din umeri. Ea a 
zâmbit şi a aprobat din cap. 


— Oricând poţi. Mâine dacă vrei. 

Mâine! Isabelle ameţi de bucurie. Niciodată nu 
crezuse că lucrurile ic pot schimba aşa de repede-şi toate 
pentru că a răspuns chemării unui clopot. Strângând 
Biblia, zise: 

— Vă mulţumesc! O să fac pregătirile cât mai repede. 
Părintele a început să râdă, sunetul vesel umplând camera. 

— Se pare că nu o să mai fie nevoie de Albert până la 
urmă. Cuplul se alătură părintelui Shankle într-un chicotit 
vesel, după care domnul Rowley s-a întors, a pus mâna la 
gură în formă de pâlnie fi a strigat: 

— Aaron! 

Bărbatul care o îndrumase mai devreme pe Isabelle 
în sala mare s-a apropiat de bărbatul mai în vârstă. 

— Da, tată. 

Domnul Rowley se însenină la faţă. 

— Uite, domnişoara Standler va veni să lucreze la noi 
la piaţă. Va veni în locul lui Mary. Du-te cu ea şi ajut-o să-şi 
adune lucrurile. 

I-a mai zâmbit larg încă o dată Isabellei. 

— Acesta este fiul nostru Aaron. El vă va ajuta cu 
transportul bagajelor până la piaţă. 

Isabelle a înghiţit în sec. Acest bărbat... era fiul 
domnului Rowley? S-a uitat uimită la bărbatul înalt-la 
Aaron Rowley-şi mintea i se învârtea. 

Aaron îşi lăsă capul într-o parte şi schiţând o mişcare 
cu buzele. 

— E în regulă cu dumneavoastră, d-ră Standler?” 

I se citea clar în ochi dorinţa de a fi pe plac. Cu toate 
că nu îi înţelegea dorinţa de a ajuta un străin şi i-ar fi 
ruşine dacă cineva ar vedea camera în care stătea la ora 
actuală ştia că va avea nevoie de ajutor. Avea puţine 
lucruri din cauza insistențelor lui Randolph de a i le trimite 
el ulterior, dar singurul ei mijloc de deplasare erau 
picioarele. 1 e ploaie, chiar şi o distanţă de câteva străzi 
poate fi foarte neplăcut de străbătut după cum descoperise 
în acea dimineaţă când a venit spre >. ipelă. 

Se uită cu băgare de seamă la umerii laţi ai lui Aaron 


şi la pieptul său musculos. Dacă domnul Drumfeld avea să 
facă o scenă, simpla prezenţă a lui Aaron avea să îl 
împiedice să o oblige să stea. Aaron Rowley avea să fie 
folositor pentru mai multe lucruri. 

Punându-şi la o parte mândria spuse: 

— Apreciez foarte mult ajutorul dumneavoastră. Vă 
mulţumesc! 

Maelle 

Lângă St. Peters, Missouri Martie, 1903 

Briza rece care venea dinspre Mississippi îi dădea lui 
Maelle fiori reci pe şira spinării. Mutând hăţurile în 
cealaltă mână strânse gulerul jachetei maro a lui Richard 
în jurul gâtului. Jacheta era încă umedă după ploaia de ieri 
dar îi ţinea mai multă căldură decât dacă nu ar fi purtat-o 
deloc. 

A aruncat o privire în dreapta zâmbind la frumuseţea 
râului lat şi lin. Traseul obişnuit al lui Richard prin 
Missouri începea în Kansas City şi îşi croia drum spre est. 
Dar Maelle avea acum o altă perspectivă asupra Vestului 
apropiat luând-o la nord din Arkansas. Călătorind pe lângă 
Mississippi ştia că în cele din urmă va ajunge în Missouri. 
Şi avusese dreptate-acum patru zile traversase graniţa în 
Missouri. îl forţase până la limită pe Samson făcând pauză 
doar în oraşe ca să întrebe dacă ştia cineva pe Mattie sau 
Molly Gallagher şi nu să zăbovească pentru a căuta 
oportunităţi de a fotografia. Va avea timp şi pentru ele 
după ce va ajunge la destinaţie. Bineînţeles că nu în 
Missouri, însă nu se hotărâse încă cu privire la destinaţie. 
A ridicat din umeri. Va şti la faţa locului. 

Sunetul râului îi umplea urechile, îi dădu frâu liber 
lui Samson, se lăsă pe spate şi admira priveliştea. În 
săptămâna care a trecut văzuse numeroase vase cu aburi 
şi barje pe râu dar în acea dimineaţă nu era niciun vas la 
orizont oferindu-i Maellei o vedere deplină a „măreţului 
Mississippi”, aşa cum îi spunea Richard. La fel ca întâia 
dată când a văzut fluviul, la vârsta de nouă ani, din scaunul 
înalt al căruţei lui Richard, întinderea şi frumuseţea râului 


îi umpleau pieptul. Atunci se simţise mică şi neînsemnată; 
acum avea simţământul deplin al prezenţei lui Dumnezeu. 

— Cât de minunat ai or ea acest fluviu, a spus ea, 
lăsând să se audă accentul irlandez pe care atâta vreme nu 
a avut voie să îl folosească. Ca întotdeauna, Samson a 
ridicat urechile la auzul vocii stăpânei sale şi a răsuflat în 
semn de aprobare. Maelle a început să râdă ridicându-şi 
faţa spre cer. Vezi, Doamne? Până şi Samson îmi dă 
dreptate! 

Călătorind singură, se simţea adesea copleşită de 
melancolie, dar în această dimineaţă nu simţea nici urmă 
de întristare. Cine putea fi mohorât într-o zi atât de 
minunată? Deasupra capului pluteau nori pufoşi pe un cer 
de un albastru nemaipomenit. Ploaia timpurie de 
primăvară a adus numeroase arome proaspete şi un strop 
de verde în peisaj. Dacă se uita atent putea vedea boboci 
mici pe vârful ramurilor copacilor goi. Nu peste mult timp 
aveau să apară şi florile sălbatice. 

Alţi oameni ar fi luat-o în derâdere pentru aprecierile 
ei cu privire la frumuseţile naturii având în vedere modul 
în care se îmbrăca. Da, pantalonii cu bretele îi ascundeau 
cu siguranţă feminitatea. Dar fusta o încurca la muncă. 
Câteodată, ca să poată surprinde cel mai bun cadru 
trebuie ca să stea în locuri mai dificile, să se urce pe scară 
sau să stea în poziţii ciudate. Şi, cu un fior, îşi spuse că era 
mai în siguranţă purtându-i 

Sub hainele acelea bărbăteşti Maelle avea visurile 
unei feme obişnuite de a se aşeza la casa ei, de a avea un 
soţ cu care să vorbească, alături de care să muncească, cu 
care să se roage atunci când are probleme, să aibă copii... 
dar nu le mai credea realizabile. Nu va avea un soţ. Fără 
soţ... şi fără copii. 

Gândindu-se la copii, imagini cu Mattie şi Molly 
încercau din greu să se arate, dar trecerea anilor a 
estompat contururile, până când din feţele lor au rămas 
doar nişte imagini neclare ale unui băieţel şi ale unei fete 
cu părul roşcat, cu chipuri greu de descris. Un sentiment 
acut de vinovăţie însoţi realizarea faptului că nu îşi mai 


aducea aminte de trăsăturile fraţilor ei-tata îi spusese să 
aibă grijă de cei mici, dar ea îl dezamăgise. 

Alte fotografii se înghesuiră în amintirea ei-ale altor 
copii pe care i-a întâlnit în călătoriile ei. Câte fotografii 
făcuse unor copii care îşi ascundeau situaţia tristă şi 
disperată în spatele unui zâmbet forţat? De fiecare dată 
când încerca să smulgă un zâmbet autentic se gândea la 
fratele şi sora ei, şi cerea în rugăciune ca disperarea din 
ochii acelor copii să nu fie şi a lor, oriunde s-ar afla. 

De nicăieri, o pasăre a început să cânte din tufişurile 
de pe mal. Inima Maellei a tresărit la auzul acelui frumos 
tril de laudă. Alungă toate gândurile negative. Nu dorea să 
zăbovească asupra vreunui gând lumbru. Nu în acea zi 
minunată de primăvară în care nemaipomenitul Mississippi 
o îndruma prin statul care îi fusese casă. În acea zi avea să 
zâmbească să cânte şi să râdă. 

Shay sford, Missouri 

— Prrr Samson! Maelle a tras de hăţuri oprind 
căruţa. Vederea unei mulţimi de o mărime apreciabilă în 
centrul parcului din Shay's Ford ti trezi o furnicătură pe 
scalp-o senzaţie la care învățase să fie atentă. Fotograful 
trebuia să stea cu ochii-n patru. 

Se dădu jos din căruţă, se scutură de praf pe 
pantalonii ei maro şi le duse în spatele căruţei. Cutia cu 
plăci goale şi aparatul se aflau în spate, la îndemână, ca să 
le poată folosi repede. Le aşeză pe pământ, închise într-o 
clipită lacătul de la căruţă, ridică echipamentul şi o luă 
prin iarbă. 

Multimea era adunată sub un ulm impunător care 
dimineaţa dădea o umbră neuniformă. Pe măsură ce se 
apropia, Maelle putea auzi frânturi din prezentarea făcută 
de un bărbat scund, cu început de calviţie, care stătea pe o 
platformă de lemn cu mâinile ridicate în aer. 

— ...provine din statul nostru minunat... licenţiat la... 
avocat de prestigiu... fără alte adăugări, vi-l prezint pe 
domnul Jackson Harders. Să-l primim cum se cuvine. 

Aplauzele indiferente şi entuziaste deopotrivă 
începură să curgă din toate părţile. Maelle asculta cu o 


ureche căutând un loc unde să-şi pună aparatul de 
fotografiat. 

— Doamnelor şi domnilor, vă mulţumesc pentru 
atenţie şi pentru preocupare. După cum bine ştiţi din 
articolele recente ale publicaţiilor ziaristice, cifrele care 
indică numărul persoanelor sărace din Sha/s Ford devin 
alarmante. 

Maelle îşi plimba privirea gândindu-se că aici nu 
poate fi mai rău decât în oricare alt oraş-şi văzuse destule 
oraşe în anii de călătorie petrecuţi alături de Richard. 
Remarcă o uşoară înclinaţie a reliefului în partea de vest a 
mulţimii. Era un podium natural pentru aparatul de 
fotografiat. Dădu mulţumită din cap, se îndreptă cu paşi 
mărunți înspre acel loc şi îşi aşeză stativul acolo. 

— Multe dintre aceste suflete sunt copii lăsaţi să-şi 
câştige singuri existenţa într-o lume dură, nemiloasă şi 
indiferentă... 

Maelle mai că nu se holba la bărbat când îi auzi 
prezentarea pe care o făcea cu atâta dramatism. Privi prin 
vizorul aparatului, reglând aparatul ca să poată vedea faţa 
vorbitorului deasupra capetelor celor din mulţime. A pus o 
placă în aparat şi a făcut o poză. 

— ...în vârstă de şase ani şi totuşi lucrează zece ore 
pe zi ca să ducă seara acasă nici cincisprezece cenți 
pentru munca nesfârşită şi umilitoare... 

Maelle se sprijinea pe aparat şi zâmbea. Acest 
Jackson Harders se pricepea-mai ales să emoţioneze 
mulţimea. Mai mulţi oameni dădeau din cap îngroziţi şi un 
murmur se auzea deasupra mulţimii asemeni unui val. 

— „trebuie să facem ceva ca să salvăm copilăria 
acestora. Ei ar trebui să meargă la şcoală, să primească 
educaţie. Educaţia nu slujba este soluţia. Acestor copii 
trebuie să li se dea posibilitatea de a se autodepăşi pentru 
ca acest cerc al pauperităţii să poată fi distrus! 

O parte din mulţime a izbucnit în aplauze. Maelle a 
mai pus repede o placă şi o focaliză pe un bărbat care 
stătea cu braţele încrucişate în timp ce oamenii din jurul 
lui aclamau. După ce a făcut poza se sprijini pe aparat şi îl 


urmărea pe bărbatul ursuz pe măsură ce discursul 
continua. 

— Avem nevoie de o legislaţie care să modifice legile 
care au ca obiect dreptul copiilor la muncă. In acest 
moment în Missouri şi în majoritatea statelor unioniste 
este perfect legal ca un copil să îşi petreacă ziua în munci 
istovitoare şi nu pe băncile şcolii. Ce viitor îi aşteaptă pe 
aceşti copii nefericiţi care cresc în adulţi fără o educaţie 
corespunzătoare? 

Maelle mişca din umeri sub cămaşa de chembrică. 
Cuvintele „educaţie corespunzătoare” o dureau. Educaţia 
ei numai corespunzătoare nu fusese dar putea citi, scrie şi 
socoti mulţumită educaţiei primite de la Richard. Mulţi 
dintre copiii la care făcea acel bărbat referire nu puteau. 
Avea dreptate-ce viitor puteau avea? 

— Am nevoie de semnăturile dumneavoastră pe 
această petiție pentru a schimba legile care reglementează 
numărul de ore pe care îl pot petrece aceşti copii în mod 
legal la locul de muncă în frumosul nostru stat Missouri. 
Cu sprijinul dumneavoastră... 

— Staţi un pic, domnule! Bărbatul cu braţele 
încrucişate făcu un pas înainte. 

Maelle a mai pregătit o placă în caz că se va isca o 
altercaţie. 

— Înainte ca să semneze cineva am o întrebare. Dacă 
veţi face o lege care să spună că aceşti copii nu mai au 
voie să lucreze, ce îi va opri pe copiii mei să îmi spună că 
nu mai sunt obligaţi să-şi facă sarcinile de pe lângă casă? 
Le daţi prea multă autoritate copiilor care încă au nevoie 
să li se spună ce trebuie să facă. 

Un murmur a început să se audă însă Jackson 
Harders a ridicat mâinile. 

— Stati un pic! Să nu tragem concluzii greşite. Acest 
proiect de lege nu se referă la sarcinile date de părinţi în 
cadrul unei familii. Are de-a face cu acei copii care se află 
în afara căminului şi lucrează precum un adult. 

— Dar vor şti copiii diferenţa? 

Vocea stridentă era a unei femei de la marginea 


mulţimii. Îngrijorarea din vocea femeii a făcut-o pe Maelle 
să râdă. Înainte ca să se poată ubţine, râsul ei se auzi 
peste mulţime. Încă râzând, a ridicat o mână ca să-şi ceară 
iertare. 

— Îmi pare rău. Chiar îmi pare. Băgând mâna în 
pantaloni a coborât panta şi s-a apropiat de mulţime. Doar 
că e o întrebare atât de amuzantă. Ca aceşti copii să facă 
diferenţa. 

— Nu văd ce e amuzant în asta... domnişoară. 
Bărbatul care a pus întrebarea se uita la Maelle în sus şi-n 
jos evident încurcat de părul până la talie şi vocea 
feminină ambalate în pantaloni şi o cămaşă bărbătească. 

Maelle a ignorat privirea acestuia şi a ridicat din 
umeri. 

— Poate ar trebui să priviţi problema din perspectiva 
mea. Femeia cu vocea stridentă i-a răspuns. 

— Şi care ar fi aceasta...? 

Mulțimea a făcut loc dându-i posibilitatea să urce pe 
scena de lemn alături de vorbitor. Cu toate că a ridicat din 
sprânceană, acesta a făcut un pas înapoi şi i-a dat 
cuvântul. 

— Doamna de acolo, şi Maelle a arătat-o cu degetul, 
iar femeia deveni stacojie la faţă a întrebat dacă aceşti 
copii vor putea face diferenţa. Cred că ceea ce întreabă ea 
este dacă, presupunând că această lege va fi promulgată, 
un copil va înţelege că legea nu îi permite să spună: „Nu 
mamă, nu fac asta!” 

Un râs slab se auzi de undeva din mulţime, dar care 
fu imediat urmat de un ferm: 

— SSST! 

Maelle întinse mâinile spre ei. 

— Părinților, întrebarea pe care trebuie să vi-o puneţi 
este următoarea. Vi-aţi învăţat copiii să vă respecte? 
înţeleg ei că a face parte dintr-o familie înseamnă să ajuţi 
acea familie, şi anume să faci ceea ce ţi se spune că 
trebuie să faci? Dacă aşa e cazul, atunci niciun copil nu va 
arăta spre o lege făcută de un politician pentru a o folosi 
ca pe o armă împotriva propriilor părinţi. 


Se auzi din nou un murmur slab, iar Maelle îndreptă 
degetele arătătoare către Jackson Harders. 

— Ceea ce spune acest bărbat este adevărat-copii din 
întreaga ţară au slujbe în care ar trebui angajaţi adulţi. 
Ştiu. Am văzut. 

Un tânăr atletic îmbrăcat cu un costum curat cu 
dungi a făcut un pas înainte. 

— Ce aţi văzut? 

Mulțimea părea să se adune în spatele lui uitându-se 
atent la ea precum se uită vulturii la o pradă proaspăt 
prinsă. 

Nu avea de gând să le spună ceva senzaţional. Doar 
date-atât vor primi. A închis ochii pentru un moment, 
adunându-şi gândurile şi i-au apărut imagini în minte. Şi 
erau din viaţa reală, viu colorate, copii în carne şi oase, nu 
doar replici în alb şi negru... 

Le-a împărtăşit fiecare imagine în parte, la care ea 
fusese martorăcopii mici stând ore întregi pe podeaua rece 
şi umedă ca să scoată carapacea de la scoici pentru câţiva 
peni pe găleată, copii de doisprezece ani cu cocoaşă în 
spinare de la atâta aplecat deasupra cutiilor din mină unde 
selectează bucăţile de gresie ce veneau pe jgheaburi în jos 
împreună cu cărbunele, fetiţe fără degete pentru că îşi 
prinseseră mâinile în paletele de la moară... 

— Şi mai sunt, bineînţeles, băieţii care vând ziare la 
colţul străzii fi merg seara la o cutie de carton sau pe alei 
fără mâncare în stomac, doar ca să se trezească a doua zi 
înainte de zori pentru ca să o ia de la capăt. 

Maelle auzea mulţimea fremătând. La final a suspinat 
ridicând din umeri în semn de zădărnicie. 

— Au nevoie de ajutorul dumneavoastră. 

Cobori de pe scenă şi se îndreptă spre aparat cu paşi 
lungi şi hotărâți în timp ce Jackson Harders luă cuvântul 
din nou. 

—  Asistenţii mei vă împart petiţiile, oameni buni. 
Faceţi ce e mai bine pentru aceşti copii-semnaţi. Oferiţi-le 
acestor mici muncitori nefericiţi vocea dumneavoastră din 
cadrul Guvernului. 


În spatele aparatului, Maelle făcea din nou poze 
oamenilor care semnau petiția şi vorbeau entuziasmați în 
grupuri. A băgat mâna în cutie după încă o placă şi a 
realizat că mai era doar una. Când încă era cu mâna pe 
placa din sticlă auzi vocea familiară a lui Jackson Harders. 

— Ai fost un dar neaşteptat. 

Ea ridică instantaneu capul şi îl văzu stând la doar un 
metru de aparat. Un zâmbet îi lumina faţa. A pus placa 
înapoi în cutie şi îşi îndreptă spatele ca să îi poată întâlni 
privirea. 

— Nu am spus nimic care să nu fi fost adevărat. 

— Ştiu. Cu siguranţă te-ai documentat. 

El stătea sprijinit pe un picior şi cu o mână în 
buzunar. Haina îi era descheiată, iar Maelle întrezări vesta 
bine întinsă în faţă pe pieptul ferm. Acesta era un avocat 
care nu petrecea prea multe ore la birou. 

— Să mă documentez? 

— Da. Adică să studiezi ceva cu un scop anume. 
Arăta înspre ea cu un deget hotărât şi fin. Poveştile tale 
sunt identice cu ceea ce am citit eu. 

Ea izbucni în râs. 

— Nu am citit despre asta şi cu siguranţă nu m-am 
plimbat studiindu-i pe acei copii-doar am fost în zonă când 
lucrau şi e ceva ce nu ţi-ai dori să mai vezi. Ea îşi arcui 
sprâncenele şi ridică din umăr. 

— Dar trebuie să recunosc că sunteţi primul bărbat 
cu stare pe care l-am văzut să-i pese. Şi asta e de bine. 

El zâmbi cu gura într-o parte. Ochii lui negri 
sclipeau. 

— Ei bine, mă bucur că sunt apreciat. Ea se încruntă. 

— Nu lăsaţi să vi se urce la cap. El izbucni în hohote 
de râs. 

Întorcându-se cu spatele la el a pus mâna pe cameră. 

— Mai am o placă. Aţi vrea să vă fac o poză? Ca şi un 
rezumat la cele pe care le-am făcut în după-amiaza 
aceasta. A 

— Am observat că făceaţi poze aici în spate. Imi 
puteţi spune ce vreţi să faceţi cu pozele pe care le-aţi 


făcut? 

— Sper să conving vreun ziar să le cumpere pentru 
un viitor articol. Jackson suspină. 

— Ar fi bine, dar până acum nimeni nu a acordat prea 
multă atenţie acestor lucruri. 

— După cum am spus mai am una... Vă pot face o 
poză, ori nu. Jackson îşi freca bărbia examinând-o ca şi 
cum ar verifica dacă nu are motive ascunse. 

— Pot să chem şi alte persoane cu mine la poză? 

— Bineînțeles! Maelle ridică placa şi pregăti 
aparatul. 

Jackson s-a întors cu spatele la ea şi îşi aşeză mâinile 
la gură în formă de pâlnie. 

— Aaron! Petey! Veniţi aici. 

Bărbatul bine făcut care o întrebase pe Maelle ce a 
văzut a ieşit din mijlocul unui grup mic. A întins mâna spre 
un băiat cu obraji subţiri, cu păr blond răvăşit şi ochi mari 
albaştri, iar cei doi li s-au alăturat lui Jackson. 

— Ne va face o poză... 

Jackson s-a întors cu o expresie nedumerită înspre 
Maelle. 

— Nu am reţinut cum vă cheamă. 

— Puteţi să-mi spuneţi Mike, a spus Maelle. 

— Mike? 

Tonul din vocea tânărului avocat arăta că era amuzat. 

— Iar asta e prescurtarea de la...? 

— Michael. 

Jackson a izbunit în râs. 

— Michael? 

De obicei când se râdea la adresa ei se simţea jignită, 
dar de data asta se chinui să zâmbească. A văzut că 
Jackson nu dorea să o jignească. 

— Unchiul meu şi-a dorit un băiat, aşa că mi-a pus 
numele Mike. Celălalt bărbat-Aaron-a spus: 

— Ei bine, Mike, ne-ai ajutat foarte mult astăzi. Am 
strâns douăzeci şi două de semnături! 

— Asta-i minunat! Jackson îl bătu uşor pe Aaron pe 
spate. 


— O poză e modalitatea perfectă de a ne sărbători 
succesul. Se uită la Maelle, întinse braţele şi întrebă: 

— Unde vrei să stăm? 

Maelle roti cârnera şi prelua controlul. Când venea 
vorba de poze Richard o învățase că totul depindea de 
amestecul elementelor. Nuanţele de alb. Umbrele. Spaţii 
închise şi deschise. Toate acestea îi zburau prin minte când 
îl aşeza pe Jackson în aşa fel încât soarele să se reflecte în 
părul lui castaniu şi să evidenţieze trăsăturile fine. Arătând 
spre un loc pe iarbă le-a spus lui Aaron şi lui Petey să se 
pună în faţa lui Jackson ca şi cum s-ar pregăti să înceapă o 
discuţie, iar micuțul Petey era între cei doi. 

În loc să-i pună pe cei trei să privească la aparat, i-a 
dat lui Jackson o petiție pe care să o ţină în mână şi le-a 
spus: 

— Uitaţi-vă toţi la petiție! 

Când i-au ascultat indicaţiile, a zâmbit mulţumită de 
rezultat. 

Contrastul dintre hârtia albă şi fundalul format din 
hainele închise la culoare era pe placul ochiului de artist al 
Maellei, aşa că a făcut poza fără a mai spune ceva. A scos 
placa din aparat şi a pus-o în cutie împreună cu celelalte. 
Apoi a ridicat aparatul şi a pornit înspre căruţă. 

Se auziră tropote de paşi în urma ei. 

— Aşteaptă! Aşteaptă! 

Ea nu şi-a încetinit mersul, ci doar s-a uitat peste 
umăr şi a întrebat: - Cee? Jackson Harders a ajuns lângă 
ea. 

— Nu mi-aţi spus de unde îmi pot ridica fotografia. 
Maelle se opri. 

— Poate mă puteţi ajuta cu asta. Am nevoie de un loc 
unde să îmi parchez căruţa. Eu dorm în ea. 

Privirea lui măsură scurt căruţa acoperită care arăta 
precum o cutie cu inscripţia laterală Fotografii Watts. 

— Aceasta e casa dumneavoastră? Maelle a dat 
afirmativ din cap. El îşi freca mustaţa cu degetele. 

— Puteţi parca în spatele clădirii biroului meu. Este o 
alee care nu e prea circulată. Nu vă va deranja nimeni. 


Dacă aveţi nevoie de apă vă pot da cheia de la uşa din 
spate. 

Maelle făcu un pas înapoi. 

— Aveţi foarte multă încredere în cineva pe care 
tocmai aţi cunoscut. 

— Ei bine, nu fac astfel de oferte oricui dar... 

A înclinat capul. Coada împletită îi trecu în faţă, pe 
umăr, iar ea a împins-o înapoi cu o mişcare a încheieturii 
de la mână. 

— Dar? Şi s-a oprit. El se uită în ochii ei. 

— Dar sunt convins că sunteţi de încredere. Ca 
avocat am învăţat să citesc caracterul unui om privindu-l în 
ochi. Şi aş paria până şi pe ultimul bănuţ că nu mă veţi 
dezamăgi. 

Călătorind cu Richard, fără prieteni, fiind privită 
întotdeauna ca o  ciudăţenie datorită  bizareriei 
vestimentare şi a stilului de viaţă nomad nu mai auzise 
niciodată aşa cuvinte frumoase. Ea îşi drese vocea. 

— Ei bine, aveţi dreptate. Nu sunt hoţ. Şi vă 
mulţumesc pentru ofertă. 

A tras aer adânc în piept şi a întrebat: 

— Deci... unde este biroul dumneavoastră? 

El a arătat înspre clădirea înaltă din cărămidă unde 
parcase. 

— Aici. 

Molly 

Shay's Ford, Missouri Martie, 1903 

Un zgomot ciudat şi deranjant se strecura în mintea 
Isabellei, deranjându-i somnul şi aşa agitat. Cu ochii încă 
închişi îşi strânse sprâncenele şi asculta, încercând să 
recunoască sunetul ciudat. 

În ultimele zile ajunsese să se obişnuiască cu sunetul 
jalnic al sirenelor de ceaţă, cu zgomotul străzii, cu ţiuitul 
ţevilor şi cu sunetul de labe micuţe ale animalelor care 
scurmau în magazia de lângă dormitorul ei mic. Dar 
sunetul acesta-i un ţiuit ciudat scos de un clopot 
distonantera nou. Singurul junet cu care îl pute asemăna 


era mişcarea lanțurilor de la lift. 

Însă în piaţa Rowley nu exita lift. 

Când încerca să găsească o altă explicaţie pentru 
sunet ceva s-a mişcat la capătul patului, izbindu-se de 
degetele de la picioare. Un şobolan? Şi-a deschis ochii 
brusc şi se ridică în şezut. Clipind se uita atentă la un corp 
care nu semăna cu un şobolan ci cu ceva mult mai mare - 
un corp care se mişca în toate direcţiile şi cu tot felul de 
membre pe care şi le mişca. lar ţiuitul venea din direcţia 
acelui corp. 

Creierul ei adormit se trezi alarmat de un val de 
teroare. Ceva animal reuşise să îşi facă drum până în patul 
ei şi acum era la picioarele ei! Isabelle ţipă şi se ghemui 
către capătul metalic al patului, iar păturile le strângea la 
piept ca pe un scut. 

Membrele creaturii-patru la număr - s-au încordat 
instantaneu, şi aceasta a scos un țipăt. Apoi creatura părea 
că se strânge, se ridică pe vine, iar în cele din urmă ochii 
Isabellei, obişnuiţi de-acum cu întunericul, au reuşit să 
descifreze un cap, un corp, braţe şi picioare. Creatura era 
un copil! 

Aproape a leşinat de uşurare. Dar ce căuta un copil 
în patul ei? 

— Cine eşti? 

Auzise bine? Copilul îi punea întrebări ei? Trăgând 
pătura până sub bărbie a luat un ton foarte aspru. 

— Cine sunt eu? Poate ar trebui să-mi spui cine eşti 
tu! 

O mână îşi făcu apariţia şi se mişcă în direcţia 
capului. Se scarpină. 

— Eu sunt Petey, desigur. 

Cu toate că Isabelle se bucura că nu era atacată de 
un animal sălbatic, totuşi nu aprecia deloc faptul că i-a fost 
întrerupt somnul. A azvârlit cuvintele pur şi simplu. 

— Şi ce cauţi tu în patul meu? Capul micuţ se plecă. 

— Dorm. 

În acel moment uşa se deschise în larg şi lumina a 
invadat camera, iluminând-o atât pe Isabelle cât şi pe 


oaspetele ei neinvitat. În lumina gălbuie a lămpii putea 
observa că Petey era slab, cu părul blond şi avea pistrui pe 
faţa murdară. Când el se scarpină din nou în cap a tresărit 
îngrijorată. Fără îndoială că acest copil avea păduchi şi 
acum patul ei trebuia deparazitat. Ce sarcină neplăcută! 

Întorcându-se spre cel care ţinea lampa începu să 
lanseze plângerea. 

— Domnule Rowley nu ştiam că patul meu va fi un 
popas pentru copiii străzii. M-a speriat foarte tare. 

În loc să îi răspundă, domnul Rowley îşi aţinti 
privirea asupra băiatului. Faţa lui rotundă strălucea de 
fericire. 

— Petey, eu şi doamna ne-am rugat să te întorci. Pe 
unde ai umblat, fiule? 

Isabelle privea uimită cum băiatul a sărit din pat şi a 
alergat străbătând scurta distanţă acoperită cu podea ca 
să cuprindă cu braţele sale slăbănoage burta domnului 
Rowley. 

— Am rămas în partea cealaltă a oraşului. Bătrânul 
Blackie m-a prins dar am reuşit să mă furişez. Şi am venit 
înapoi aici. Pot să rămân, nu? 

— Bineînţeles că poţi. 

Pe cât de emoţionată a fost Isabelle de reîntâlnire pe 
atât era de îngrijorată de consecinţele înţelegerii rapide 
care tocmai avusese loc. Unde avea să doarmă copilul? Nu 
la picioarele ei! 

O să-ţi punem saltea din paie în magazie. 

Isabelle respiră uşurată. După cum arăta copilul, cu 
siguranţă că avusese de-a face cu lucruri mai rele decât 
şobolanii. Se va descurca el în magazie. 

Domnul Rowley îşi îndreptă acum privirea spre 
Isabelle. 

— Domnişoară Standler, îmi cer scuze că Petey a 
dormit în pat cu du'ne oastră. O să mă asigur că n-o să vă 
mai deranjeze. Şi Petey-a ridicat o sprâncană şi se uita la 
băiat să răspândeşti vorba că nimeni nu mai are voie să se 
furişeze aici şi să o deranjeze pe domnişoara Standler. Să 
le spui că e închisă camera pentru dormit. 


Copilul a aprobat din cap şi zâmbea larg. 

— Da, domnule, o să le spun. 

Isabelle a dat din cap. Câţi oameni avuseseră acces la 
acea cameră? Trebuia să cheltuie o parte din banii pe care 
îi câştigase ca să îşi pună o încuietoare. Puţinul sentiment 
de siguranţă pe care îl dobândise în cele câteva zile i se 
evaporase acum cu deranjul provocat de acest copil al 
străzii. 

— Vă lăsăm să dormiţi domnişoară Standler. Domnul 
Rowley a arătat cu capul în direcţia ei. 

— Haide acum, Petey. 

Luând copilul de mână au ieşit din cameră şi au 
închis uşa, lăsând-o din nou în întuneric. 

Isabelle se lăsă pe spate pe pernă şi scoase mâinile 
de sub pătură. Cu toate că era obosită nu putea dormi. 
Gândul că şi altcineva s-ar putea furişa în cameră cât timp 
ea doarme, a făcut-o să rămână cu ochii deschişi. Se uita la 
tavan şi asculta cum domnul Rowley şi Petey vorbeau în 
şoaptă, asculta sunetul cutiilor care erau trase pe podea şi 
la urmă, auzi zăngănitul unei clanţe. În scurt timp se auzi 
din nou acelaşi sunet fluierat care o trezise, înăbuşit de 
peretele din gips şi leţuri care despărţea camera ei de 
magazie. 

Suspina. Cât îşi dorea ca acel copil să înceteze cu 
acel sunet enervant ca să poată dormi şi ea. Stând trează 
avea timp să gândească. lar dacă gândea ajungea să se 
întristeze. Iar aceasta o făcu să se mânie. 

Zilele ei, mulţumită ofertei de muncă a soţilor 
Rowley, erau pline, ocupate şi fără certuri, spre deosebire 
de cele din casa familiei Drumfeld. Nimeni nu o certa, nici 
nu o critica. Nici chiar când greşea, cum ar fi de pildă să 
răstoarne un sac de douăzeci şi două de kilograme de 
cartofi pe pardoseală, domnul Rowley râdea aproape de 
fiecare dată şi o ajuta să îi pună pe toţi la loc. Aceşti 
patroni erau diferiţi de familia Drumfeld, iar Isabelle îi 
aprecia pentru gingăşia pe care i-o arătau. 

Dar oricât de mult îi plăcea de ei, tot îşi dorea mai 
mult să fi fost acasă în Kansas City cu mama şi tata. Cât îi 


lipsea viaţa pe care o lăsase în urmă, iar inima ei suferea 
după părinţi. Părinţii... 

Aşa cum se întâmplase destul de frecvent în ultimele 
săptămâni, gândul la părinţi o conducea imediat la Biblie şi 
la numele scrise sub acea copertă. Era posibil ca Angus şi 
Brigid Gallagher să fie adevărații ei părinţi? 

— Nu! spuse ea cu voce tare. Reginald şi Rebecca 
Standler erau părinţii ei adevăraţi. Nu i-ar fi spus ei mama 
dacă nu ar fi fost aşa? Bineînţeles că i-ar fi spus. Isabelle 
nu putea înţelege de unde a făcut rost Randolph de acele 
documente false şi de Biblie, dar niciodată niciodată! - nu 
va crede că e oricine altcineva decât Isabelle Standler fiica 
lui Reginald şi a lui Rebecca. Şi într-o zi va găsi o cale să 
se întoarcă acasă în Kansas City. Era moştenirea ei de 
drept. 

Se rostogoli pe o parte, se ghemui şi îşi închise ochii 
cu mâna. Sunetele care răsunau noaptea se auzeau în 
continuare, aşa că se concentra asupra celor care erau 
deja cunoscute, trimiţându-le undeva în spatele gândurilor 
şi permițându-le să fie un cântec de leagăn disonant. Încet, 
oboseala o dobori, ducând-o mai aproape de lumea viselor. 
Dar plutind deasupra marginilor tărâmului real rămâneau 
numele Angus şi Brigid. 

— Ceea ce nu înţeleg, spunea Isabelle ridicând o 
lingură plină de terci, este de ce un copil de vârsta lui 
Petey se furişează noaptea de unul singur. 

De partea cealaltă a mesei Aaron oftă. 

— Petey petrece zile şi nopţi nesupravegheat. 
Isabelle îl privi mirată. 

— Zile? Nu ar trebui să fie la şcoală? 

— Bineînţeles că ar trebui! Vocea răsunătoare a 
domnului Rowley umplu micuța bucătărie. Dar când nu ai 
părinţi care să te întreţină trebuie să te întreţii singur. Şi 
asta fac băieţii de la ziare precum Petey. Se întreţin 
singuri. 

Isabelle aruncă lingura înapoi în castron, nu mai avea 
poftă de mâncare. 

— Vreţi să spuneţi că există mai mulţi copii de genul 


acesta hoinărind pe străzi? Dar de ce? 

Domnul Rowley a pus cana de cafea pe masă şi se 
uita serios la Isabelle. 

— Sunt multe motive. Unii sunt orfani nu mai au 
părinţi şi nu au pe cineva care să se îngrijească de ei. Unii 
au fost alungaţi de părinţisunt prea mulţi copii în familie şi 
părinţii nu îi pot întreţine pe toţi, aşa că îi alungă pe cei 
mai mari. Asta spune Petey că s-a întâmplat şi cu el. 

Isabelle rămase stupefiată. 

— Petey? Dar... dar acel copil nu poate avea mai mult 
de cinci ani. 

— Are şapte ani, a intervenit Aaron, dat totuşi e 
mărunţel pentru vârsta lui. 

Isabelle încuviinţă. 

— Cinci ani sau şapte-e acelaşi lucru, e mult prea 
tânăr ca să se descurce de unul singur. 

Privirea caldă cu care Aaron se uita la ea îi făcu 
inima să bată mai tare. Îşi mută instantaneu privirea 
înspre domnul Rowley. 

— Azi-noapte când Petey... s-a furişat... în patul meu 
a spus că a reuşit să scape de bătrânul Blackie. Ce 
înseamnă asta? 

Domnul Rowley a muşcat dintr-o chiflă cu scorţişoară 
înainte să-i răspundă. 

— Bătrânul Blackie este un bărbat care trăieşte pe 
partea cealaltă a râului. Are un bac dar nu lucrează prea 
mult. îl foloseşte ca să-şi transporte trupa de băieţi în oraş, 
ca să adune cârpe şi sticle şi mai fură câte ceva. Bătrânul 
Blackie trăieşte din munca băieţilor. Intotdeauna caută să 
mai adauge câte unul la numărul lor. Fiind nou în oraş, 
precum şi mic şi neajutorat, Petey a fost probabil prins de 
unul din băieţii mai mari. Faptul că vinde ziare putea fi o 
bună sursă de venit pentru bătrân. 

Isabelle se strânse de teamă, imaginându-şi un 
bătrân tuciuriu care îl obligă pe Petey să îi dea banii. Iar 
potrivit domnului Rowley, Petey avea părinţi care ar trebui 
să aibă grijă de el. Nu avea niciun sens! Aproape ţipa când 
s-a întors spre doamna Rowley şi a întrebat: 


— Ce fel de părinţi îşi dau afară copiii din casă? 

Domnul Rowley tuşi, întinzând mâna după încă o 
chiflă din farfuria de la mijlocul mesei. 

— Mulţi dintre ei provin din familii de emigranţi. Vin 
în America în căutarea unor condiţii mai bune, în schimb 
găsesc oraşe aglomerate şi slujbe care nu plătesc 
îndeajuns pentru a-şi putea întreţine familia. Astfel că cei 
mici trebuie să se descurce singuri. Sau merg şi ei la 
muncă şi le dau banii părinţilor ca să ajute. Oricum ar fi le 
e foarte greu. 

Cuvântul „imigranţi” o supăra pe Isabelle. Randolph 
îi spusese că şi ea era fiica unor imigranţi irlandezi. Dacă 
era adevărat, iar dacă familia Standler nu ar fi luat-o la ei 
ar fi ajuns şi ea asemeni acestor copii vagabonzi, vânzând 
ziare sau chibrituri pe stradă doar ca să supravieţuiască? 
Alungă acest gând. 

— În aceste vremuri luminate copiii nu ar trebui să-şi 
petreacă zilele vagabondând, întreţinându-se singuri sau 
să se spetească muncind. Se lăsă pe spate şi îşi încrucişa A 
braţele. Ceva trebuie făcut. 

Doamna Rowley a apucat cana şi a ridicat-o la gură 
ca să bea. 

— Ei bine, există orfelinate dar nu se pot îngriji de 
toţi. Noi obişnuiam să a tresărit, uitându-se speriată în 
partea cealaltă a mesei. 

Isabelle îi aruncă o privire domnului Rowley. Bărbatul 
se întunecă la faţă şi din priviri îi atrase atenţia soţiei sale. 
Când se uită la Aaron, acesta părea că se simte stânjenit, 
ţinea capul plecat şi îşi ţinea buzele strânse. 

Inima îi bătea tare. Înghiţind în sec, Isabelle l-a 
întrebat. 

— Obişnuiaţi să...? 

Doamna Rowley părea să îl certe pe soţul său din 
priviri. Domnul Rowley a încuviinţat, iar ea inspiră adânc 
înainte să răspundă. 

— Luni la rândul le-am dat voie celor de pe străzi să 
doarmă în piaţă noaptea, iar dimineaţa le ofeream un mic 
dejun cald, chifle, cafea şi ceai. 


Un sentiment ciudat se strecură şi o înmuie pe 
Isabelle. Vorbi aproape în şoaptă. 

— Dar în afară de Petey nu am mai văzut niciun băiat 
la piaţă. Doamna Rowley se mai uită încă o dată lung la 
soţul său înainte să continue. 

— Ei bine, pe Mary nu o încurcau copiii, dar de tine 
nu eram siguri, aşa că... 

Isabelle se îmbujora. Soții Rowley nu le mai oferea un 
adăpost celor de pe străzi din cauza ei. Momentele în care 
Randolph a alungat-o i se derulară în minte. Fusese oribil 
să ştie că nu are un cămincă nimănui nu îi păsa de ea. lar 
acum, din cauza ei, copiii care se bucuraseră măcar de o 
saltea din paie dormeau pe străzi. 

Şi-a dus mâinile la piept. 

— Niciodată nu am vrut ca voi să... De ce aţi 
presupus că? Ooo... 

Simţea că ceva o strânge de gât. 

— Vă... vă rog să mă scuzaţi, şi s-a ridicat de la masă. 

Inchisă în camera sa mică, s-a aşezat pe pat şi ţinea 
în mână încuietoarea de alamă pe care o luase de pe raft 
din piaţă chiar în acea dimineaţă. Voia să îl roage pe Aaron 
să i-o monteze pe uşă pentru a avea parte de intimitate. 
Acum ar fi aruncat-o de perete. Dar cât de ridicol ar fi şi 
asta? Nu ar fi schimbat cu nimic situaţia copiilor. 

Ridicându-se, porni spre biroul mic unde îşi ţinea 
puţinele lucruri pe care le avea. Deasupra era Biblia 
familiei Gallagher. A atins-o cu degetele tremurânde. 
Muşcându-şi buza de jos a deschis coperta şi a purtat 
degetul pe lista cu nume - Angus, Brigid, Maelle, Matthew 
şi Molly... O familie. O familie de imigranţi. 

Potrivit documentelor pe care Randolph i le dăduse 
de la orfelinatul din New York, soţii Gallagher nu îşi 
alungaseră copiii. Aceştia au ajuns la orfelinat pentru că le 
muriseră părinţii. Dar nu! Nu era Molly Gallagher. 

Indreptându-şi umerii a luat o decizie. Ea era o 
Standler, iar andlerii făceau fapte de omenie. Nu îi spusese 
mama şi tata cum: ei binecuvântaţi trebuiau să împartă cu 
cei mai puţin avuţi? Aceşti 3 pii care vindeau ziare cu 


siguranţă erau în nevoi. Şi dacă nu dorea să ajute nimeni o 
va face ea. Cu toate că nu avea nimic de valoare cu care să 
îi ajute, dar o văzuse pe mama cum strângea lucruri pentru 
cei nevoiaşi, şi ştia exact ce are de făcut. 

A măsurat camera cu pasul făcându-şi o idee cu 
privire la lungimea şi lăţimea camerei. Dacă ar fi pus patul 
şi biroul pe un singur perete ar avea loc pentru cutii cu 
haine, pantofi, haine de pat şi mâncare. A dat un pic 
înapoi-avea să fie foarte înghesuit dar va putea suporta de 
dragul copiilor. 

În seara aceasta îşi va pregăti camera, iar de mâine 
va vizita magazinele locale. Va merge de asemenea din uşă 
în uşă în cartierele înstărite din Sha/s Ford şi va cere 
ajutorul oamenilor. Oamenii de felul familiei Drumfeld 
aveau mai mult decât le trebuia. Şi nu le va fi greu să dea 
câte ceva. Micii golani de pe străzi vor avea haine groase, 
pături şi vor fi sătui pe când va termina ea. 

Ţâşnind pe uşă, a strigat. 

— Aaron! Am nevoie de ajutorul tău. 

Mattie 

Ferma Rocky Crest Martie, 1903 

Matthew, am crezut că ai plecat la cabană. Matt se 
întoarse dinspre oaia pe care o trata pentru zgârietura de 
la ureche. Clancy mergea agale pe duşumeaua împrăştiată 
cu fân a hambarului. Deschizăturile de la ambele capete 
permiteau oricui să vină şi să plece fără ca scârțâitul uşilor 
să le anunţe prezenţa. De mai multe ori fusese speriat de 
ajutoarele care mergeau relaxaţi prin hambar. 

— E rândul tău să mergi mâine la biserică. Trăsura 
pleacă de dimineaţă. 

Cuvintele lui Clancy l-au făcut pe Matt să zâmbească. 
Oierul vânos şi cu faţă aspră şi-a asumat rolul de tată când 
a aflat că Matt este orfan. Matt s-a ataşat foarte mult de 
Clancy în ciuda asprimiii lui în vorbire. 

— Da, voi fi gata. Matt fusese la un singur serviciu de 
când ajunsese la Rocky Crest şi atunci cu ocazia venirii 
unui pastor misionar. În ziua următoare domnul Harders 


avea să meargă până în Shay's Ford la serviciul divin, 
împreună cu fiul său. Matt aştepta cu nerăbdare să fie într- 
o biserică adevărată şi nu într-un cort al unui păstor 
misionar. De asemenea, dorea să îi mulţumească lui 
Jackson Harders pentru că i-a trimis vorbă despre Petey. 
Se pare că băiatul se alăturase unor băieţi care vindeau 
ziare şi cărora li se permitea să doarmă noaptea într-un 
magazin şi primeau micul dejun în fiecare dimineaţă. Era 
mult mai liniştit ştiind că cineva avea grijă de băiat. 

— Ce faci aici, în afară de faptul că nu laşi oile să 
doarmă? Matt se uita în jur respirând adânc. 

— Doar am ieşit să... nu ştiu... mă relaxez, cred. E 
aşa linişte aici. 

Adevărul vorbelor lui l-a luat prin surprindere. Cine a 
crezut că îi vor plăcea mai mult oile decât vitele? Dar se 
ataşase de behăitoarele acelea blănoase. Se ataşase de 
Rocky Crest. îi plăcea Clancy, îi plăcea domnul Harders, îi 
plăcea cabana... şi îi plăceau chiar şi oile. Zâmbind de unul 
singur se întoarse spre Clancy. 

— Şi eu te-aş putea întreba acelaşi lucru. Am 
terminat lucrul de o bucată bună devreme. 

Clancy a ridicat din umeri şi a luat-o înainte ca să-şi 
pună cotul osos pe bârna ce despărţea două staule. 

— Luni le aranjăm copitele. Şi am ieşit să mă uit la 
câteva să văd cam cât de lucru vom avea. 

Matt ştia cum să potcovească un cal, dar nu ştia cum 
să aranjeze copita unei oi. Păşi înainte pregătit să adauge 
şi asta la bagajul de cunoştinţe. 

— Cum se face? 

Răspunzând aşteptărilor lui Matt, Clancy îşi aplecă 
adânc creştetul încărunţit şi îi spuse: 

— Hai să-ţi arăt. S-a aplecat din nou şi a ridicat 
copita din spate a oii punând-o între genunchi. 

— Mai întâi te uiţi dacă nu au caşexie apoasă. 
Caşexia e foarte contagioasă aşa că trebuie tratată 
imediat. 

Matt încuviinţă. Când a sosit prima oară şi-a 
exprimat uimirea cu privire la hambarul deschis. Clancy îi 


explicase că lipsa uşilor ajuta la ventilarea încăperii din 
două părţi, lucrurile rămânând astfel uscate, iar oile nu se 
îmbolnăveau de caşexie. Dar în acelaşi timp, deschizăturile 
mari făceau posibil ca oile să iasă şi să se rătăcească. Din 
cauza aceasta unul dintre ajutoare trebuia tot timpul să fie 
cu ochii pe animale. 

El se concentra din nou pe lecţia lui Clancy. 

— Cum poţi şti dacă are aşa ceva? 

Bărbatul în vârstă îşi mişca mandibula în faţă şi în 
spate ca şi cum ar fi îngândurat. 

— Păi... ar avea locuri moi pe copită-şi pe acelea 
trebuie să le tai. Mai mult ca sigur că o să sângereze şi 
atunci trebuie să le dai cu cloroform ca să nu se infecteze. 

— Cloroform? Matt a ridicat mirat din sprâncene. Nu 
asta folosesc la operaţii ca să adoarmă oamenii? 

Clancy zâmbea. 

— Ba da, dar ca şi alte lucruri are mai multe 
întrebuinţări. 

— Am înţeles. Matt ridică din umeri. Învăţase multe 
lucruri interesante de la Clancy. Altceva? 

Clancy şi-a mutat privirea înspre copita oii. 

— Copita trebuie tăiată la vârf. Vezi cum atârnă? Le 
incomodează la mers. Aşa că trebuie să tai partea aceea. 
Trebuie să tai şi partea din spate a copitei-a verificat cu 
mâna copita-ca să fie dreaptă. Apoi cureţi marginile ca să 
desprinzi iarba uscată şi spinii. Apoi mângâi oaia-ceea ce şi 
făcuşi apoi îi dai drumul. Şi ai terminat. 

Clancy s-a îndreptat şi îşi frecă mâinile una de 
cealaltă, în timp ce oaia ţopăia la picioarele sale. 

— Acum că ştii, te poţi duce la culcare. Drumul către 
Shay's Ford durează aproape o oră. lar lui Gerald nu-i 
place să întârzie. 

Matt începu să râdă. 

— Clancy, mă trezesc devreme de când mă ştiu. Nu o 
să întârzii. Clancy zâmbea. 

— Cerurile ştiu că eşti un bărbat capabil şi nu trebuie 
să mă agit. Dar... Se frecă la nas cu degetul său îmbătrânit 
de vreme. Dar ştii că nu am avut niciodată o familie pentru 


care să mă stresez. 

Inima lui Matt a tresăltat la auzul acelor vorbe spuse 
într-un mod atât de familiar şi concis. Doamne îţi 
mulțumesc că m-ai trimis aici. Mă simt într-adevăr ca şi 
acasă. 

— Da... Vocea lui Clancy părea uneori distantă-uneori 
chiar tristă. Privea undeva peste umărul lui Matt. Toate 
ajutoarele care au venit şi au plecat. Oamenii par să nu se 
înţeleagă bine cu blănoasele noastre din anumite motive. E 
greu pentru noi să ne obişnuim cu o persoană nouă tot 
timpul. Dar tu, Matthew? Se uita ţintă în ochii lui Matt. Tu 
ai acea plăcere de a face, pot spune că sunt mândru de 
felul în care te implici, cum faci tot ceea ce ţi se cere fără 
să cârcoteşti. Gerald şi-a luat un ajutor bun când te-a luat 
pe tine. 

Aprecierile lui Clancy au făcut ca pieptul lui Matt să 
câştige în volum. Zâmbi, păşi înapoi şi ridică mâna în semn 
de rămas bun. 

— Mă duc la cabană. Nu vreau să dorm prea mult şi 
să ratez căruţa spre biserică. Ne vedem mâine. 

Plimbându-se în amurgul întunecat, Matt respiră 
adânc din aerul de seară. Până şi mirosul erau diferite la o 
fermă de oi, recunoştea el. Oile miroseau a... A ridicat din 
sprâncene încercând să găsească acel cuvânt. S-a 
mulţumit cu mosc. Deloc neplăcut, şi-a dat el seama. 
Mirosul de vaci putea să facă părul din nas a unui bărbat 
să se încolăcească. Dar în timp te obişnuiai cu el. 

Exact cum ajunsese el să se obişnuiască cu oile. 

A intrat în cabana pe care o împărțea cu Clancy. Un 
hol lung şi îngust dădea în două dormitoare a câte trei 
metri pătraţi, fiecare cu câte un pat de sfori, un dulăpior 
pentru o lampă şi un cufăr pentru obiectele personale. 
Nimic sofisticat, dar era uscat, curat şi al lui. 

Matt a aprins lampa şi s-a dezbrăcat până la izmene. 
Întins pe pat privea cum dansau umbrele pe bârnele 
groase din tavan. Era destul de linişte fără sforăitul 
devastator al lui Clancy care trecea de obicei prin perete. 
Era amuzant cum o persoană se obişnuieşte cu anumite 


sunete. Fără să audă sforăitul avea impresia că nu era 
vremea să se culce. 

Ridicându-se în şezut a întins mâna după Biblie care 
zăcea pe o măsuţă lângă pat. Luând cartea în mână şi-a 
adus aminte de bucuria domnului Smallwood când Matt s-a 
hotărât să-l primească pe Domnul lisus în inima sa. 
Bărbatul în vârstă l-a strâns în braţe, i-a spus că se rugase 
ca Matt să facă exact acest lucru, iar apoi l-a dus la 
magazin ca să-i cumpere prima sa Biblie. 

— Să o citeşti în fiecare zi, Matthew, i-a spus domnul 
Smallwood când i-a pus cu grijă Biblia în mâini, şi o să fii 
tot mai aproape de Mântuitorul nostru. Străduieşte-te să-L 
urmezi şi o să afli fericirea, întorcând paginile, Matt şi-a 
adus aminte de un predicator care L-a numit pe lisus 
Bunul Păstor. Această amintire i-a produs sentimente 
plăcute în inimă. 

Deschizând coperta cărţii negre a scos o poză 
ştearsă. A apropiat-o de lampă ca să vadă feţele serioase 
mai bine. Mama, tata, Maelle, micuța Molly şi el, toţi 
aliniaţi în faţa căsuţei lor. Cu degetul său aspru a atins 
fiecare chip şi, ca de fiecare dată când atingea poza, 
singurătatea era mai prezentă. Doamne fii cu ele oriunde 
ar fi. A pus Biblia înapoi pe masă şi a sprijinit poza îndoită 
de ea. 

Se vâri sub pătură şi se întoarse pe o parte, cu faţa la 
masă. Cearşaful de peste salteaua de paie mirosea a praf, 
dar cu siguranţă era mai bun decât o prăjină pe pământ. 

— Doamne, se rugă el cu voce tare, îţi mulţumesc că 
nu mă mai plimb. Crezi că acum, dacă m-am stabilit, 
Maelle o să mă găsească? 

Maelle 

Shay's Ford, Missouri 

Martie, 1903 

Maelle ţinea un chibrit lângă fitilul din cârpă al 
lămpii. Lumina puternică o făcu să clipească mai des. A 
reglat intensitatea reducând flacăra, iar apoi a pus globul 
din sticlă. Un galben plăcut lumina interiorul căruţei. Cu o 
suflare a stins chibritul şi l-a aruncat într-un castron cu 


apă. A zâmbit când a auzit sfârâitul chibritului care a atins 
apa cu săpun. 

Ce mult o ajutase Jackson Harders lăsând-o să aibă 
acces la biroul lui. Avea apă la robinet la mai puţin de 
patru metri de căruţă. Şi nu trebuia să o fiarbă înainte de a 
o folosi. Doar o băga din găleată în ulcior sau în castron. 
Pielea îi furnica de plăcere de la recenta baie. Ce bine era 
să fie curată. 

Işi mişca degetul prin apa rece făcând vârtejuri în 
resturile de săpun. Imaginaţia începu să prindă aripi, şi îşi 
închipuia nori, cafea cu frişca şi barba albă şi creaţă a unui 
bărbat. Gândul la barba unui bărbat a întristat-o şi s-a 
întors dinspre vas ştergându-şi degetul umed de pantaloni. 

Undeva în depărtare a început să sune un clopot. S-a 
oprit, a înclinat capul şi număra loviturile rezonante. Pe 
parcursul săptămânii pe care o petrecuse în Shay's Ford se 
obişnuise cu clopotul care suna la nouă, la doisprezece, la 
trei şi la şase în fiecare zi. Înainte să plece voia să-l 
găsească şi să facă o poză clopotului. Îşi imagina o biserică 
pitorească-una cu un acoperiş foarte abrupt, cu vitralii, şi o 
cupolă înaltă, ornată cu o cruce de lemn. 

Deschise un sertar mic de unde scoase o franzelă şi 
un borcan cu gem. Patul rabatabil îl folosea pe post de 
masă când dădea salteaua de paie la o parte şi se aşeza cu 
un scăunel lângă el. Când s-a aplecat să ungă cu gem felia 
de pâine se încurcă în firele de păr. Prinse şuviţele mai 
groase şi le legă într-o coadă la baza gâtului, învârtindu-le 
apoi cu mâinile agile într-o împletitură mai largă. Se 
bucura cu ochii închişi de sentimentul pe care i-l dădeau 
degetele care îi umblau prin păr. Prin şuviţele roşcate nu 
mai trecuseră foarfecele de mai bine de doisprezece ani. Şi 
dacă ar fi fost după ea, nici nu va trece curând. 

Acum că îşi legase părul şi nu o mai încurca, îşi 
servea frugalul mic dejun la lumina pală a lămpii. Uitându- 
se din nou la căruţa întunecată şi cu un aer închis a făcut-o 
să-şi dorească să fi avut o fereastră. Una mică să lase aerul 
şi lumina de dimineaţă să intre. Singura deschizătură de la 
căruţă era trapa din spate. Dar dacă o deschidea lumea ar 


fi văzut totul înăuntru. Când era la ţară mai lăsa trapa 
deschisă, dar la oraş niciodată. Chiar şi aici pe o alee, 
spatele căruţei dădea către o stradă lăturalnicăuna 
aglomerată deoarece se intersecta cu strada principală. Iar 
trapa deschisă ar invita privirile curioase. Aşa că în ciuda 
sentimentului de spaţiu restrâns, o ţinea închisă. 

Luase ultima înghiţitură din micul dejun şi se ridică 
din nou în picioare pregătindu-se să facă din patul- 
transformat în masă o masă de lucru pe care să developeze 
portretele familiilor din zonă fotografiate în ultima 
săptămână. Chiar în clipa în care se aplecă după cutia cu 
substanţe de sub pat, trapa din spatele căruţei bubui din 
pricina unei lovituri. Asta o sperie. 

Incruntându-se, a făcut doi paşi, cât avea nevoie ca 
să ajungă la uşă, a desfăcut cârligele, a apucat sfoara şi a 
lăsat uşa să se deschidă câţiva centimetri. Razele gălbui şi 
un miros dulceag au intrat prin spaţiul nou creat. 

— Cine e acolo? 

— Jackson Harders. 

Inima i se opinti. Ce dorea? 

— Daţi-vă la o parte-las trapa. 

A aşteptat câteva secunde până să lase funia din 
mână şi a lăsat-o să alunece până au oprit-o lanţurile. 
Soarele dimineţii aproape a orbit-o acum că trapa era 
deschisă în larg. 

Şi-a pus mâna la ochi şi se uita în jos la Jackson care 
stătea într-o parte şi îi zâmbea. Ea se încruntă. 

Zâmbetul i se stinse când i-a auzit vocea serioasă. 

— Ce e? Ai venit să-mi spui că e vremea să plec? 

De obicei ea şi Richard stăteau cel mult o săptămână 
într-un loc, dar bazându-se pe înțelegerile pe care le 
încheiase în ultima săptămână mai «cea de stat încă o 
săptămână - poate mai mult. Potrivit oamenilor din oraş nu 
mai fusese un fotograf prin oraş de ceva vreme. Dacă 
Jackson o roagă să plece va găsi un loc unde să parcheze 
căruţa în apropierea oraşului. 

Jackson şi-a scos pălăria şi o ţinea lângă coapsă. 

— Nu am venit să-ţi cer să pleci. Poţi sta cât doreşti. 


Un sentiment de uşurare o încercă. 

El îi zâmbi. 

— Fotografiile pe care le-ai vândut la ziar şi interviul 
pe care mi l-a luat reporterul au provocat mult interes 
pentru proiectul meu de a opri munca prestată de minori. 
Dumneavoastră, domnişoară Mike Watts, sunteţi eroul 
meu. 

Un strop de nelinişte a mai diminuat din sentimentul 
de uşurare. Privirea lui era un pic prea pătrunzătoare ca să 
poată fi liniştită. 

— O, mulţumesc. Lanţurile făceau zgomote în semn 
de protest când a coborât pe trapă. 

— Ce anume doriţi? îl măsură de sus până jos şi îi 
analiză costumul din trei piese cu dungi pe care îl purta şi 
pantofii proaspăt lustruiţi. Simţi îndată că nu e îmbrăcată 
adecvat în cămaşa ei şifonată, în pantaloni şi cu 
împletitura desfăcută. Punându-şi pălăria înapoi pe părul 
negru şi dat cu briliantină i-a zâmbit. 

— Vine tatăl meu în această dimineaţă. Vrei să mă 
însoţeşti la biserică? 

Maelle aproape că a izbucnit în hohote. Ideea de a 
participa la un ierviciu de duminica îi plăcea, dar dacă el 
credea că va merge cu el trebuia să fie nebun. 

— Nu, mulţumesc. 

— De ce nur întrebare lui nevinovată îi stârni Maellei 
frustrare. Primul ei motiv era că dorea să păstreze distanţa 
faţă de el. Dar nu dorea să îi spună asta. Aşa că a ales un 
motiv pe care el cu siguranţă îl va înţelege. A ridicat din 
sprâncene şi a arătat spre hainele ei. 

Se uită la ea şi dădu aprobator din cap. 

— Aaa... 

Apoi ridică din umeri. 

— Serviciul nu începe decât peste o oră. Schimbă-te. 

Să se schimbe. Dacă ar fi atât de simplu. Tentaţia de 
a se duce-nu neapărat cu Jackson, ci de a se duce pur şi 
simplu-se cuibări adânc. Având în vedere ţinuta lui 
impecabilă, cu siguranţă că membrii oricărei biserici la 
care s-ar duce nu ar aprecia să aibă în mijlocul lor o femeie 


îmbrăcată în pantaloni. A apucat cu mâna firele de păr 
care i s-au desfăcut din împletitură şi o gâdilau pe obraz. 

— Îmi pare rău, dar am multe fotografii de developat 
azi. Şi am promis că le livrez mâine. Aşa că... nu pot. 

Înclinându-se, a apucat capătul înnodat al funiei. 

— O zi bună! 

El îşi deschise gura şi dădu să spună ceva, dar ea a 
tras tare de funie închizând trapa şi amuţindu-i cuvintele. 

Mattie 

Shay's Ford, Missouri Martie, 1903 

Domnule! Domnule! La auzul vocii piţigăiate, Matt se 
întoarse dinspre căruţă. îl recunoscu pe băiatul care veni 
înspre el fugind val-vârtej prin curtea bisericii şi îl 
cuprinse într-o îmbrăţişare. Petey strângea picioarele lui 
Mat cu capul lăsat pe spate şi îi zâmbea. 

— Nu am crezut că am să vă mai văd vreodată! 

— Nici eu, partenere. Matt se aplecă şi îl îmbrăţişa 
cumva jenat, conştient fiind de oamenii care priveau de pe 
trotuar. Cum nu fusese îmbrăţişat de multe ori, apropierea 
era ciudată şi în acelaşi timp plăcută. Spera că faţa nu îi 
era atât de roşie precum o simţea el. 

Gerald Harders se uita la ei şi zâmbea. 

— Cine e micuțul tău prieten? 

Matt se eliberă din strânsoare lui Petey. 

— Acesta e Petey. Eu-Oare era bine să-i spună şefului 
său că l-a luat pe Petey dintr-un magazin din St. Louis? 
Domnul Harders s-ar putea să nu fie de acord. Ceea cea 
făcut nu era tocmai legal. 

Petey se ţinea în continuare de haina lui Matt şi 
începu să povestească. 

— El m-a salvat de la Dave, iar acum locuiesc aici; am 
venit la biserică cu Aaron şi cu domnul şi doamna Rowley, 
dar Isabelle-a spus că nu poate veni pentru că are de 
lucru. 

Matt nu şi-a dat seama că băiatul tăcut pe care l-a 
cărat prin tot statul pe cal avea chiar atâtea de spus. Se 
părea că îi place în Shay's Ford. Băiatul a început să 


povestească despre magazii, ziare şi despre cum a scăpat 
de bătrânul Blackie. Matt nu înţelegea prea multe, dar 
asculta, uşurat, bucurându-se de relatarea entuziastă a 
băiatului. 

— Tată! strigătul plin de nerăbdare întrerupse 
povestea lui Petey. Matt se întoarse şi văzu doi bărbaţi 
apropiindu-se de veranda bisericii. Unul dintre ei era 
Jackson Harders. În momentul în care Jackson s-a 
apropiat, domnul Harders păşi în faţă şi îşi îmbrăţişa fiul 
lovindu-l jovial cu mâinile pe spate. Când Matt văzu asta 
pieptul i se crispa. Câţi ani trecuseră de când simţise 
căldura unor braţe părinteşti în jurul său? Se întoarse şi îl 
văzu pe bărbatul care venise cu Jackson cuprinzându-l pe 
Petey de după ceafă. 

— Petey, e timpul să intrăm şi să ne aşezăm. Slujba 
începe imediat. Cu toate că acele cuvinte puteau fi luate 
drept o poruncă, tonul bărbatului era blând. 

Petey se strâmbă. 

— Of Aaron, da' vreau să mai vorbesc cu prietenul 
meu. El e cel despre care vă spuneam că m-a scăpat de 
Dave, adăugă el arătând înspre Matt. 

Bărbatul îi zâmbi uşor lui Matt. 

— O să poţi vorbi cu el după biserică. Aşa că haide. 
Nu vrem să întârziem şi nu vrem să-l facem nici pe 
prietenul tău să întârzie. 

Preţ de un moment Petey părea că se va împotrivi, 
dar în cele din urmă a oftat. 

— Bine. Se uită în sus la Matt şi îi făcu semn cu 
mâna. 

— La revedere, domnule. Trebuie să plec. 

Petey apucă mâna întinsă a lui Aaron. Cei doi păşiră 
pe caldarâm şi intrară în biserică. Domnul Harders spuse 
apoi: 

— Ar fi bine să mergem şi noi. La terminarea slujbei 
vom lua prânzul împreună şi atunci o să mai povestim. 

Matt i-a urmat pe domnul Harders şi pe fiul acestuia 
în biserică şi s-au aşezat pe un rând exact în momentul 
când pastorul s-a suit la amvon. Pastorul tinu o predică 


nemaipomenită pe baza unui pasaj din Ieremia. Matt 
asculta foarte atent, punând deoparte frânturi asupra 
cărora să rumege mai târziu. l-a plăcut ideea cum că 
Dumnezeu are planuri pentru copiii săi şi acelea au 
menirea de a le da speranţă. 

Speranţă... Ce cuvânt frumos. Şi el spera să fie într-o 
zi din nou cu Maelle şi cu Molly. Spera ca într-o zi să aibă 
casa lui şi o familie a lui. Aplecându-se înainte asculta cu 
atenţie ce urma predicatorul să spună. 

— Cum putem afla ce planuri are Dumnezeu cu 
privire la noi? Căutându-l. Întocmai cum spune Sfânta 
Scriptură, îl vom găsi dacă îl vom căuta cu toată inima. 

Matt aprobă din cap. Era sigur că, atunci când a 
ascultat de îndemnul domnului Smallwood şi L-a căutat pe 
Dumnezeu, L-a găsit. Acum era parte din familia lui 
Dumnezeu-un fiu adoptiv, îi spusese domnul Smallwood. 
Privind înspre domnii Harders şi Jackson care stăteau unul 
lângă celălalt, la dreapta sa, simţi un sentiment de regret 
că nu putea sta la acel serviciu duminical alături de tatăl 
său. Ce dor îi era de tata... 

Când predica se încheie, s-au ridicat pentru ultimul 
imn şi pentru rugăciunea de de sfârşit, iar apoi i-a urmat 
pe Jackson şi pe domnul Harders în curtea bisericii. 
Oamenii erau despărțiți în grupuri mici, vorbeau cu toţii, 
iar el se uita după Petey. Dar spre dezamăgirea lui băiatul 
părea să fi dispărut. 

Domnul îl atinse uşor pe umăr. 

— Mergem să luăm prânzul? 

Matt se întoarse cu faţa înspre şeful lui. 

— Speram să vorbesc cu Petey înainte să plecăm. 
Jackson se uită prin mulţime. 

— Nu văd familia Rowley. Sunt sigur că Petey a 
plecat cu ei. Dacă tata are timp, atunci aş putea să te duc 
până la piaţă înainte să porniţi spre casă. Mai mult ca 
sigur că Petey va fi toată după-amiaza pe acolo. 

Matt a dat din cap. 

— Nu vreau să rețin pe nimeni. Am văzut că băiatul o 
duce bine. Asta-i tot ce contează. 


Domnul Harders îşi sui corpul masiv pe bancheta din 
faţă a căruţei, iar Matt şi Jackson urcară în spate. După ce 
s-au aşezat, Matt îi întrebă: 

— De când locuieşte Petey cu familia Rowley? 

Căruţa dădu peste un şanţ ceea ce a făcut scaunul să 
se mişte. Jackson zâmbi, însă Matt nu fu sigur dacă era din 
cauza drumului sau a întrebării sale. 

— Nu locuieşte cu familia Rowley. 

Matt se încruntă. 

— Atunci unde stă? Jackson ridică din umeri. 

— Petey îşi petrece nopţile la piaţă. Familia Rowley a 
pus câteva saltele cu paie în magazia lor pentru câţiva 
copii ai străzii şi Petey este acolo în fiecare noapte. 
Primeşte o masă la piaţă, în fiecare zi, restul timpului şi-l 
petrece pe străzi, vânzând ziare. 

Când Matt l-a văzut pe Petey ţinându-l de mână pe 
Aaron Rowley a presupus că Petey se află în grija sa. 
Înțelegerea faptului că băieţelul nu avea o casă a lui, îi 
produse în stomac un sentiment de nelinişte. 

— Vagabondează pe străzi? 

— Mă tem că da. 

Când căruţa trecu prin centrul comercial, Matt a 
întors capul să vadă clădirile pe lângă care treceau. În 
ciuda imaginii vesele pe care o avea băieţelul, Matt se 
întreba dacă lui Petey îi era mai bine în Shay's Ford decât 
în St. Louis. Apoi îşi aminti de cureaua lui Dave şi îşi spuse 
că măcar nu era abuzat. Întorcându-se spre Jackson, zise: 

— Ai spus că membrii familiei Rowley au grijă de mai 
mulţi băieţi? 

— Aşa este. 

Matt răsuflă cu o oarecare frustrare. 

— Măcar cineva încearcă să îi ajute cumva. Domnul 
Rowley privi peste umăr. 

— Familia Rowley nu sunt singurii care încearcă să 
facă ceva. Jackson desfăşoară propria sa campanie prin 
care încearcă să găsească o modalitate de a-i lua pe copii 
de pe stradă pentru a-i duce apoi să facă şcoală. 

Matt i-a aruncat lui Jackson o privire plină de interes. 


— Da? 

Mutându-şi privirea în faţă, domnul Harders a 
continuat. 

— Vrea să schimbe legile care le permit acestor copii 
să lucreze toată ziua. Dacă se vor schimba legile, atunci ar 
fi ilegal ca oamenii să angajeze băieţi precum Petey să 
vândă ziare. El e convins că aceştia trebuie să meargă la 
şcoală dacă vor să aibă şansa unui viitor decent. 

Matt înghiţea în gol. Un viitor decent... Matt nu 
făcuse prea multă şcoală. Cea mai mare parte a timpului 
şi-a petrecut-o muncind. Oh, familia Bonham îl trimiseseră 
la şcoală, dar a stat cu ei doar pentru doi ani. lar la 
orfelinat nu s-a făcut prea multă şcoală, şi după aceea 
Jenks s-a asigurat ca zilele să îi fie încărcate până la refuz 
cu muncă şi bătăi crunte. 

Fără să-şi dea seama aruncă o privire peste umăr. 
Bineînţeles că soţii Jenks nu erau prin zonă. Vocea lui 
Jackson i-a captat atenţia. 

— Atâta timp cât legea permite angajatorilor să ia 
copii la muncă, mulţi dintre aceştia îşi vor pierde copilăria. 
Trebuie să îi luăm pe aceşti copii de la muncă şi să îi 
trimitem la şcoală. Şi asta trebuie să o facem chiar acum! 

Matt aprobă îngândurat. El ştia de ce erau angajaţi 
copiii în slujbe pe care ar trebui să le facă adulţii. Copiii 
lucrau pe bani mai puţini şi de cele mai multe ori puteau fi 
obligaţi să lucreze mai multe ore. În decursul anilor în care 
a stat la soţii Jenks, rareori dormise mai mult de şase ore 
pe noapte. Pe aceştia nu îi preocupase faptul că putea muri 
din cauza extenuării-puteau foarte uşor să meargă la 
orfelinat şi să-şi procure un alt lucrător. Dar dacă Jackson 
ar reuşi să schimbe acele legi... 

Domnul Harders opri căruţa în faţa hotelului 
restaurant Riverside. A tras frâna şi se întoarse înspre fiul 
lui. 

— Noi ne facem partea noastră, fiule. O să-i facem pe 
oameni să ne asculte. Dar acum haide să mâncăm. 

Se întoarse zâmbind înspre Matt şi adăugă: 

— Te aşteaptă un ospăț. Bucătarul de aici face cele 


mai bune fripturi din tot statul Missouri. 

În timpul mesei Matt a rămas în tăcere, vreme în 
care domnul Harders şi Jackson vorbeau. Restaurantul 
avea ferestre mari care dădeau înspre Mississippi, oferind 
o privelişte maghnifică. Interiorul era cel mai elegant din 
câte văzuse Matt până atunci. Dar nu se putea bucura pe 
deplin de ceea ce vedea. Gândurile îi erau prea încurcate. 

li reveneau în minte cuvintele lui Jackson despre 
schimbarea legilor privitoare la munca prestată de copii. 
Cum s-ar fi derulat lucrurile dacă acele legi ar fi fost în 
vigoare când era el copil? Cu ce s-ar fi ocupat el acum 
dacă ar fi avut ocazia să-şi termine studiile? Ar mai fi fost 
ajutor la fermă sau altceva-poate chiar un avocat precum 
Jackson Harders? Aproape chicoti la gândul ăsta. Nu, ca să 
devii avocat trebuia să urmezi cursurile unei facultăţi. Iar 
orfanii nu aveau bani pentru studii universitare. 

Bani... Furculiţa îi înţepeni în mână şi uită să o mai 
ducă la gură. Cei care i-au luat surioara cu atâţia ani în 
urmă erau bogaţi. Oare avusese micuța Molly posibilitatea 
să meargă la şcoală? Probabil că da. Dar nu şi Maelle. 
Fotograful a spus că are nevoie de un ucenic. Trăia într-o 
căruţă. Probabil că Maelle nu făcuse mai multă şcoală 
decât el. Spera că totuşi Maelle a fost îngrijită cum 
trebuie. Pofta de mâncare îi dispăru, aşa că puse furculiţa 
înapoi în farfurie. 

— Matt, ai terminat? Vocea domnului Harders îi 
întrerupse şirul gândurilor. 

Matt le izgoni din minte. 

— Da, domnule, am terminat. 

Bătrânul puse câteva bancnote pe masă şi se ridică, 
zâmbindu-i lui Matt. 

— Sper că nu te-ai simţit neglijat. Îşi puse braţul 
după umerii lui Jackson şi cu celălalt cuprinse umerii lui 
Matt şi porni cu amândoi înspre ieşire. Eu şi cu Jackson ne 
vedem foarte rar de când a plecat la colegiu aşa că, atunci 
când ne întâlnim, tindem să uităm că mai e cineva prin 
preajmă. 

— Sunt bine, l-a asigurat Matt, doar mă gândeam la 


ceea ce spunea Jackson. La schimbarea legii. 

Cei trei bărbaţi s-au oprit pe aleea din lemn din faţa 
restaurantului. O briză răcoroasă ce mirosea a ploaie 
învăluia clădirea, inundând nările lui Matt. Aerul curat şi 
proaspăt părea să fi trezit ceva în interiorul lui 

— Vreau să contribui şi eu, la schimbarea acelor legi. 
Copii precum Petey-Maelle şi cu mine-merită o şansă mai 
bună. 

Jackson zâmbea. 

— O să am nevoie de ajutorul tău luna viitoare dacă o 
să mai fii pe la fermă. 

Matt se uita când la un bărbat, când la celălalt. Clay 
îi spusese că domnul Harders ţinea foarte greu ajutoarele 
la fermă-ferma de oi îi făcea să plece. Dar nu îi fu greu să 
promită. 

— O să fiu. 

— Tataplănuieşte să candideze pentru un post în 
Casa Reprezentanţilor Statului Missouri. Dacă va câştiga 
alegerile, el va fi vocea noastră în sprijinul copiilor. Dar e 
nevoie de un efort financiar foarte mare ca să finanţezi o 
campanie electorală. 

Matt a ridicat din umeri neştiutor. „Cum vă pot 
ajuta?” Cei trei şi-au continuat drumul spre căruţă în timp 
ce Jackson îrbea. 

— Voi găzdui o întrunire în Shayv's Ford în 
unsprezece aprilie ca să iscutăm despre candidatura tatii. 
O să am nevoie de încă o persoanăire să împartă pliantele 
cu informaţii şi să strângă semnăturile de susţinere. 

Matt a dat aprobator din cap. 

— Dacă tatăl tău se poate lipsi de mine aş fi onorat să 
te ajut. Jackson şi-a strâns pumnul şi a lovit în aer cu 
exuberanţă. 

— O să fie o întâlnire plină de provocări! l-am invitat 
pe toţi proprietarii de ferme influenţi din statul nostru. A 
scos un chiot entuziast înainte să urce în căruţă. Şi 
aproape toţi mi-au acceptat invitaţia. 

Gâtul lui Matt se usca instantaneu. Fiecare 
proprietar influent de fermă din stat? Mâinile începură să-i 


tremure. Asta înseamnă că şi Lester Jenks va veni în 
Shay's Ford. 

Mouy 

Shay's Vord, Missouri Martie, 1903 

Isabelle auzi un foşnet în faţa uşii şi privi peste umăr. 
Aaron stătea în cadrul uşii cu o cutie mare în braţe şi cu o 
expresie de neputinţă pe faţă. Ea îşi puse mâna la gură şi 
începu să râdă de el. 

— Cutia aceea e mai mult îngustă decât înaltă. 
Întoarce-o lateral şi intră. 

Cu un zâmbet timid, Aaron îşi înclină trupul şi păşi cu 
grijă prin deschizătura uşii. În momentul în care a intrat în 
cameră, ea îi spuse: 

— Pune-o deasupra celei pe care scrie supă. Va fi 
suficient de jos ca să pot vedea ce e înăuntru. 

Aaron făcu întocmai. Pieptul Isabellei se umplu de 
mândrie când văzu rândurile de cutii aliniate de-a lungul 
peretelui. În ultimele două săptămâni muncise până la 
epuizare şi a realizat multe. Inima i se înălţă la gândul că 
va face viaţa băieţilor de la ziare mai bună. Şi bunăvoința 
lui Aaron de a o sprijini îi fusese de mare ajutor. 

Marţea trecută l-a convins să o însoţească prin toată 
zona Lyndon Hill, ţinându-i umbrela deasupra capului ca 
să o protejeze de ploaia de primăvară în timp ce ea solicita 
donaţii din fiecare casă. Zâmbetul lui care venea în semn 
de aprobare, în timp ce ea prezenta cazul familiilor bogate 
din Lyndon Hill, evidențiind avantajele de a-i menţine pe 
acei copii sănătoşi şi bine hrăniţi astfel ca oraşul să nu fie 
împovărat cu cheltuieli medicale şi furturile să fie 
prevenite, îi dăduse un imbold. 

Aaron a deschis cutia din vârful grămezii şi s-a întors 
cu faţa înspre ea în timp ce-şi freca palmele una de 
cealaltă. 

— Te mai pot ajuta cu ceva? 

Isabelle ridică din sprânceană şi spuse ce gândea cu 
voce tare. 

— Dacă va sosi cutia cu pantofi, după cum mi-a 


promis doamna Wallace, atunci o să am nevoie de ajutorul 
tău să construiesc un raft ca să-i pot aranja pe mărimi. Dar 
asta vom putea face şi mâine după-amiază. 

O căutătură oarecum mânioasă tulbură expresia, în 
general liniştită, de pe faţa lui Aaron. 

— Mâine este duminică. 

— Sunt conştientă de asta. 

—  Intenţionezi să lucrezi mâine în loc să vii la 
serviciul duminical? Isabelle înghiţi în sec. Nu mai fusese 
la biserică din ziua în care îi cunoscuse pe soţii Rowley şi 
se mutase în această cameră modestă. Doamna Rowley 
vorbise despre cât este de important să cinsteşti ziua de 
Sabat, dar când altcândva mai avea timp pentru ea? 

— Da voi lucra aici. Apucă marginea cutiei cu vârful 
degetelor şi dădu din cap. Poţi să pleci, nu mai am nevoie 
de tine acum. 

Aaron rămase lângă rândul de cutii, cu braţele 
încrucişate, cu sprâncenele ridicate şi fără să spună nimic. 
Isabelle se uită ţintă la el. 

— Mai ai nevoie de ceva? 

— Ei bine... El îşi freca bărbia. Speram că vei spune 
măcar un mulţumesc. 

Obrajii i se aprinseră şi se întoarse cu spatele, 
muşcându-şi buza de jos. Afirmația lui directă i-a produs, 
în mod ciudat, un sentiment de remuşcare. Nu fusese 
nevoită să mulţumească pentru orice gest de ajutor pe 
care i-l oferiseră angajaţii familiei sale, aşa că în momentul 
în care ar fi trebuit să-şi exprime aprecierea, limba i se 
înţepenea şi se simţea ciudat. Şi totuşi îşi dădu seama că 
Aaron renunţase la timpul său liber şi deseori a amânat să- 
şi facă treburile lui tocmai ca să o poată ajuta pe ea. Se 
lupta cu sine ca să poată produce cuvintele potrivite prin 
care să-şi exprime mulţumirea pentru ajutorul inestimabil 
pe care el i l-a oferit cu atâta bucurie. 

Când dintr-odată el începu să chicotească. 

Ea îl fixă cu privirea. 

— Găseşti că e ceva amuzant? 

El îşi aşeză cotul pe cutia de deasupra. 


— Cred că nu. Dar ştii, mă gândeam că în loc să-mi 
mulţumeşti tu poate ar trebui să-ţi mulţumesc eu. Până la 
urmă, tu ai fost cea ocupată precum o albină pentru băieţii 
noştri care poartă ziarele. Ochii îi erau plini de admiraţie, 
iar inima ei tresări cu emoție. 

— De ce faci asta Isabelle? Ridicând bărbia, a 
răspuns sincer. 

— Am fost crescută să înţeleg că trebuie să porţi 
grija celor nevoiaşi. 

Nişte cute de nedumerire îi brăzdară fruntea, însă 
ochii arătau că a înţeles ceva. 

— Deci faci toate astea-a dat din mână arătând înspre 
rândurile de cutii din datorie? 

— Bineînţeles. 

— Uneori mă faci să nu mai înţeleg nimic, 
domnişoară Standler. Ea îşi înclină capul şi o şuviţă de păr 
se desprinse din coadă încolăcindu-se în jurul bărbiei. A 
împins şuviţa neascultătoare înapoi la locul ei. 

— Vă zăpăcesc? 

— Da. Lucrai ca şi menajeră când te-am cunoscut, 
dar nu te comportai ca niciuna dintre menajerele pe care 
le-am cunoscut eu până acum. Tocmai ai spus că ai fost 
crescută să te îngrijeşti de cei nevoiaşi, dar sunt unii care 
ar spune că şi tu faci parte din categoria asta, având în 
vedere camera în care locuieşti şi slujba pe care o ai. Aşa 
că... A ridicat mâna în semn de nedumerire. Cum îţi explici 
asta? 

Intrebarea lui Aaron i-a reamintit cu durere de 
schimbările mari care au avut loc în viaţa ei. 

— Şi, Isabelle, de ce porţi doar rochie neagră? După 
cine ţii doliu? Pierderea cuiva apropiat... sau a ceva - 
poate a unui mod de viaţă? 

Privirile li se întâlniră. Un val de căldură îi porni 
înspre obraji şi îşi dorea să se poată ascunde. 

— Aaron, eşti băgăcios. 

A făcut un pas înapoi şi şi-a vârât mâinile în 
buzunarele de la pantaloni. 

— Presupun că sunt. Îmi cer scure dacă te-am făcut 


să te simţi incomod. 

Ea îi întoarse spatele şi suspină. 

— Nu e nevoie să-ţi ceri scuze. Câteodată nu... nu 
ştiu nici eu după ce anume îmi pare rău mai mult. 

Ultimele cuvinte au sunat ca şi o şoaptă marcată de 
durere. 

— Isabelle... 

Înainte ca el să mai poată spune ceva ea trase aer în 
piept, bătu din palme şi îi spuse: 

— Ei bine, mai am multe de făcut pe-aici, /// 
mulțumesc - se chinui să zâmbească pentru ajutor, dar 
după cum îţi spuneam, poţi merge să te ocupi de lucrul 
tău. Vreau să aranjez izmenele acestea pe mărimi înainte 
de cină. l-am spus lui Petey să vină diseară cu toţi băieţii 
de pe străzi la magazie ca fiecare să poată primi o 
pereche. 

Aaron se îndrept înspre uşă. 

— E un gest frumos ceea ce faci. 

Având braţele încărcate cu izmene, Isabelle ridică 
privirea. 

— Da, ştiu. 

Ceva străluci în ochii lui Aaron-nu aprobare, cu 
siguranţă, mai degrabă ceva  indescifrabil. Ceva 
asemănător cu îngrijorarea. Dar înainte să îl poată întreba, 
el ieşi din cameră. 

Maelle 

Shay's Vord, Missouri Martie, 1903 

Maelle stătea picior peste picior în interiorul căruţei 
în timp ce îşi servea prânzul obişnuit, brânză şi biscuiţi. 
Ploaia cădea încet pe lângă deschizătura din spatele 
căruţei, aducând înăuntru miresmele de pământ ud, de 
iarbă proaspătă şi o tentă de peşte. Ploaia nu a început în 
acea dimineaţă până nu a terminat ea de livrat pozele- 
ultimele pe care intenţionase să le facă în Shay's Ford. 
După cât de înnorat era cerul părea că va ploua toată ziua, 
vreme pe care nu îi făcea plăcere să călătorească. Dar 
pentru moment se afla în interiorul căruţei, protejată de 


ploaie, iar Samson era şi el uscat în grajd, câteva străzi 
mai jos, aşa că nu avea motive să se plângă. 

Işi mai vâri un biscuit în gură în timp ce în depărtare 
se auzi un bubuit înfundat de tunet, care Maellei îi păru că 
sunt nişte roţi de lemn care treceau peste piatra cubică. 
Cu puţin timp în urmă văzu trăsura lui Jackson parcând 
după colţ. In fiecare zi de când sosise în oraş îl văzuse 
intrând şi ieşind din biroul de avocatură. Văzându-l în 
trăsura aceea elegantă a făcut-o să priceapă un lucru. 
Crezuse că ar fi trebuit să-şi dea seama după hainele 
elegante şi după profesia de avocat că este un bărbat 
căpătuit, dar trebuise să vadă trăsura cu acoperiş din piele 
pentru ca mintea ei să îi confere acest statut. 

În anii în care călătorise cu Richard fotografiase mai 
multe familii cu stare decât putea spune. Insă niciodată nu 
învățase să îi agreeze. Fiecare dintre aceste familii îi 
aducea aminte de cuplul acela înstărit care îi luase 
surioara din braţe şi o dusese departe. Strângea din ochi 
încercând să-şi amintească numele acelei familii. 
Shambler? Stamber? oftă frustrată. 

Cu toate că era hotărâtă să şi-l amintească, 
incapacitatea de a-l scrie-şi interdicţia lui Richard de a 
vorbi despre asta - îi şterse numele din memorie. Deschise 
ochii şi privi bucata de brânză din mână. Nu-şi putea 
aminti numele lor, dar îşi putea aminti comportamentul lor 
atunci când au luat-o pe Molly. Fusese nemilos. Cei 
înstăriți nu aveau suflet. 

Muşcă dintr-o bucată de brânză, iar gândul îi zbură 
din nou la Jackson. Cu siguranță că era un bărbat înstărit, 
dar era el şi fără suflet? Părea foarte preocupat de copiii 
defavorizaţi. Discursul pe care îl ţinuse în parc fusese 
înflorit, dar în acelaşi timp părea sincer. îi oferise un loc 
ferit unde să parcheze căruţa şi acces nelimitat la clădirea 
în care era biroul lui. Poate totuşi nu era nemilos. 

Mestecând ultima bucată de brânză întinse mâna 
după haină. O ţinu deasupra capului în timp ce cobora din 
căruţă şi apoi se îndreptă spre intrarea din faţă a clădirii, 
de unde putea privi dincolo strada şi până în parc. Prin 


perdeaua transparentă de ploaie putea vedea platforma 
din lemn unde Jackson îşi ţinuse prelegerea atât de 
elocvent în faţa publicului. Revăzu imaginea cu ochii 
minţii. Faţa plină de pasiune a lui Jackson, sprâncenele 
încordate de concentrare şi mâinile ridicate în semn de 
implorare. li păsa, cu siguranţă, de copiii de care vorbea. 
Dorea să facă o schimbare în viaţa acestora. 

Ţâşnind pe partea cealaltă a drumului se îndreptă 
spre movila unde îşi amplasase aparatul de fotografiat. Un 
zâmbet i se aşternu pe faţă când îşi aduse aminte de 
bărbatul încruntat şi de femeia cu voce ascuţită. Se simţise 
bine să stea pe acea platformă de lemn şi să le spună cât 
de ridicoli erau. Dacă ei ar fi văzut ceea ce văzuse ea de-a 
lungul anilor, atunci poate şi-ar fi pus preocupările 
neînsemnate deoparte şi i s-ar fi alăturat lui Jackson în 
lupta sa. 

— Ai grijă de cei mici. 

Vocea tatălui ei de demult încă îi răsuna în minte. 
Maelle a închis ochii pentru un moment, luptându-se cu 
lacrimile care însoțeau acea amintire. Nu a încercat ea să 
aibă grijă de cei mici? în câte bătăi se implicase ca să îi 
apere pe cei mici de băieţii mai mari? Nu ţinuse evidenţa, 
dar cu siguranţă avea un număr impresionant de bătăuşi 
pe care îi trântise la pământ. Richard nu era de acord ca 
ea să se bată-mai ales după ce aflase că era fată -, dar ea 
se simţea obligată să asculte de ultimele instrucţiuni ale 
tatii. 

lar acum cuvintele lui Jackson păreau să o atragă 
într-o altă luptă pentru cei mici. În lupta cu legislaţia şi 
politicienii. Suspină mâhnită. Nu avea să rezolve nimic aici 
cu bătaia. Va fi nevoie de ceva mai mult. Va trebui ca mai 
mulţi oameni să lucreze împreună. Va fi nevoie de dovezi 
cu privire la vătămările la care aceştia sunt supuşi. 

Işi îndreptă spatele. Avea dovezi. Fotografiile. Avea 
cu zecile, făcute la diferite locuri de muncă de pe teritoriul 
Statelor Unite. Le păstrase în una de cutiile de trabucuri 
ale lui Richard pe care aceasta o aruncase şi acum le 
scoase ca să se roage pentru chipurile imprimate pe 


hârtie. Dar acum putea face mai mult decât să se roage. 
Acum putea da fotografiile cuiva care să facă mult mai 
multe cu ele. 

Maelle i-a lăsat lui Jackson o jumătate de oră ca să se 
instaleze înainte de a intra în biroul de avocatură şi de a 
merge la uşa lui cu cutia pentru trabucuri sub braţ. Fără 
să-şi ceară permisiunea de la secretara iscoditoare, a 
ridicat pumnul şi a început să bată în uşa încadrată în 
panel. 

— Intră, o invită cu o voce serioasă. 

A deschis uşa şi traversă încăperea până la biroul 
unde Jackson ştergea nişte pagini pătate cu cerneală, 
ajutându-se de o batistă cu pete de cerneală. 

— Un accident? 

A răsuflat zgomotos. 

— Sigur nu aş face aşa ceva intenţionat. S-a abținut 
să nu râdă. 

— Nu. Presupun că nu. A înclinat capul ca să se 
poată uita la foi. „Se pare că va trebui să le refaci. 

El a şuierat zgomotos. 

— Da. De parcă aş avea timp să le refac. Ei bine... 
Aruncând batista la o parte se lăsă pe spate şi îşi încrucişa 
braţele. Cu ce te pot ajuta în această după-amiază 
mohorâtă? 

Ea trânti cutia de trabucuri pe birou în faţa lui 
Jackson. 

— Ar fi mai bine să întrebi ce pot face eu pentru tine. 

— În regulă, atunci... Aruncă o privire înspre cutia 
uzată şi strângea buzele de curiozitate. Ce poţi să faci tu 
pentru minei 

Întinzându-se peste birou, cu o mişcare scurtă ea a 
ridicat capacul cutiei de trabucuri şi rămase în aşteptare. 

Jackson privi în cutie, îşi arcui sprâncenele şi, 
îndreptându-se de spate, rămase aşezat. 

— Mike... Luă în mână fotografia de deasupra în care 
era o fetiţă desculţă, cu un şort murdar, ce îşi întindea 
mânuţa spre bobina unei maşinării enorme. Privirea îi 
rămăsese în continuare aţintită asupra ei în timp ce o 


punea deoparte; apoi îşi înclină brusc bărbia şi îşi aruncă 
din nou privirea asupra cutiei. A întins mâna după încă o 
fotografie în care era surprins un băiat care dormea 
buştean pe o bucăţică îngustă de podea între două 
maşinării. 

— Tu le-ai făcut pe astea? 

Ea aprobă cu o mişcare a capului. 

— Din Mâine până în Carolina şi în California... 
Unchiul meu îmi dădea voie să exersez pe orice, timp în 
care mă învăţa să folosesc aparatul de fotografiat. Şi din 
moment ce eram copil am ales să fac poze copiilor. 

A ridicat o poză făcută unor băieţi aşezaţi în rând şi 
care stăteau aplecaţi peste un fel de horn, după care lovi 
cu degetele pe fotografie. 

— Băieți care lucrează în mină? 

Maelle a dat din cap cu o expresie mohorâtă. 

— Ei stau acolo toată ziua urmărind cum vine 
cărbunele pe hornuri în jos. Trebuie să aleagă pietrele. 
Undeva în cutie e şi o poză cu un maistru care loveşte un 
băiat cu o bâtă deoarece a îndrăznit să îşi ia ochii de la 
cutie ca să se întindă. Nu a mai spus că acelaşi 
supraveghetor a alungat-o de acolo ridicând bâta în aer. 

A dat din cap uitându-se la poză. 

— Îţi poţi imagina cum este să stai aşa aplecat zece 
ore neîntrerupt? Mulţi dintre aceşti copii au cocoaşă din 
cauza aceasta. Ridicând din umeri a adăugat. Dar măcar 
aceşti băieţi sunt în aer liber. Mulţi dintre aceşti copii 
lucrează în interiorul minelor inhalând praful de pe 
cărbuni. Şi asta e mult mai dăunător decât cocoaşa. 

Jackson a privit atent fiecare fotografie în parte, până 
când le viziona pe toate, iar apoi se lăsă pe spate şi se uită 
la ea uimit. 

— Aceste poze sunt incredibile. Şi eu care credeam 
că băieţii noştri care vând ziare o duc rău. Dar acestea... A 
gesticulat, arătând înspre grămada de fotografii. Aceasta e 
de neimaginat. Copiii nu ar trebi să-şi petreacă aşa 
copilăria. 

— Aşa este. Maelle şi-a pus podul palmelor pe 


marginea biroului. Mi-am petrecut copilăria ca şi ucenic al 
unchiului meu. Dar mi-a mers bine - nu m-a muncit 
niciodată până la epuizare, nici nu s-a purtat rău cu mine. 
M-a învăţat să citesc şi să scriu şi am învăţat meserie, ceea 
ce îmi permite să mă întreţin acum că unchiul meu... a 
murit. Am dus cu mine peste tot pozele astea, ani în şir. Le- 
am folosit ca să-mi aduc aminte să mă rog pentru aceşti 
copii. Dar acum le pot folosi pentru ceva mult mai bun. 

Jackson a scos un chiot când se ridică din scaun. 
Ocolind biroul din trei paşi a început să o îmbrăţişeze. 

— Eşti minunată! 

Inima i s-a ridicat până în gât. Cu un strigăt de 
atenţionare a împins cu mâinile tare către pieptul lui. El i-a 
dat drumul instantaneu. Ea s-a dezechilibrat, dar şi-a 
recăpătat stabilitatea rapid şi era foarte preocupată să-şi 
aranjeze cămaşa, refuzând să se uite la el, cu toate că îi 
simţea privirea confuză. 

Au trecut câteva momente pline de tensiune în timp 
ce ea îşi pipăia nasturii de la cămaşă, iar el stătea 
nemişcat lângă biroul lui. Apoi, în cele din urmă, el se 
întoarse încet în spatele biroului şi rămase acolo cu 
degetele aşezate pe suprafaţa din lemn. 

Ea îşi ridică faţa uşor şi îl privi printre gene. 

— Te rog să-ţi ţii mâinile acasă. Cu bună ştiinţă a 
rostit cuvintele încet, pe un ton aproape prietenos, dar era 
sigură că avertismentul a fost auzit. 

— Îmi cer scuze, doar voiam să-ţi mulţumesc 
pentru... Vocea lui răguşită se stinse încet şi apoi clătină 
din cap. Nu am vrut să te supăr cu ceva. 

Ea trase adânc aer în piept şi expiră treptat, 
încercând să se liniştească. A dat din cap în semn de 
aprobare înainte să arate înspre pozele împrăştiate. 

— Oare vor fi acestea îndeajuns de reprezentative 
pentru politicienii care trebuie să schimbe legile? 

Jackson îşi cobori privirea. 

— Mike, eşti sigură că vrei să te desparţi de aceste 
fotografii? Privirea lui pătrunzătoare îi produse fiori pe şira 
spinării. Făcând un pas înapoi a spus: 


— Sunt sigură. Exact cum ţi-am spus, le foloseam 
doar ca să mă rog. Dar acele imagini... îşi lovi ea tâmpla cu 
degetele, sunt şi aici în acelaşi timp. Şi împreună cu acele 
imagini şi alte amintiri care sunt tot la fel de greu de şters. 
Ea înghiţi în sec. Mă pot ruga şi fără fotografii. 

Jackson a dat aprobator din cap. Aşezând fotografiile 
pe birou i-a zâmbit cumva reţinut. 

— Îţi mulţumesc Mike. 

— Cu plăcere. Ea s-a întors înspre uşă. Ar fi mai bine 
să plec. Ai grijă de tine Jackson şi îţi mulţumesc încă o 
dată pentru ospitalitate. 

— Stai un pic. Dădu să ocolească biroul, dar se opri. 
Pleci din oraş? Cu mâna aşezată pe clanţă a dat uşor din 
cap. 

— Da. 

— Dar eşti aici de... cât timp? Trei săptămâni? 

— Da. 

— Dar nu mai sunt fotografii de făcut? Maelle oftă. 

— Jackson, trăiesc într-o căruţă pentru că sunt 
fotograf ambulant. Ei bine, a sosit momentul să pornesc la 
drum. 

— Dar dacă pleci acum o să ratezi oportunitatea de a 
surprinde o filă importantă din istorie. 

Tonul său zelos a făcut-o să se oprească în loc. 

— Ce oportunitate? 

S-a mai apropiat cu doi paşi, dar a păstrat totuşi o 
distanţă de câţiva paşi. 

— În data de unsprezece aprilie mai mulţi proprietari 
de ferme se vor întâlni în Shay's Ford pentru a discuta 
posibilitatea de a sprijini financiar un posibil nou membru 
al Casei Reprezentanţilor din Missouri. Dacă va fi ales, 
acest reprezentant plănuieşte să-şi folosească poziţia ca să 
schimbe legislaţia în vederea excluderii muncii prestate de 
către copii. 

Jackson înşfacă o poză şi o flutură. 

— Dacă lucrurile merg după cum am plănuit, aceste 
fotografii vor fi într-o zi doar o amintire urâtă din trecut şi 
nu o realitate a prezentului. Şi tu ai putea fi cea care să o 


surprindă pentru paginile de istorie. 

Furnicătura atât de cunoscută la cap arăta că era 
interesată. Îşi umezi buzele gândindu-se la ceea ce spunea 
Jackson. 

S-ar părea că el a luat tăcerea ei drept o lipsă de 
interes deoarece îşi ridică braţul şi o imploră: 

— Atunci nu vrei măcar să nu pierzi oportunitatea de 
a mai avea nişte publicaţii în Shay's Ford Progressi Ai un 
portofoliu cu ce ai lucrat până acum, nu? 

Un zâmbet uşor a început să-i tremure pe buze. 
Jackson avea să fie impresionat de „portofoliul” ei. Ea îşi 
drese vocea. 

— Desigur. Am folosit mai multe cutii de trabuc. Pe 
Jackson l-a cuprins râsul. 

— Observ că ai un sistem foarte interesant. 

— Simplu dar eficient. 

— Iar între timp, a continuat el, cu siguranţă mai 
sunt destule familii care pot profita de serviciile tale. 

Jackson era un bun avocat-reuşise să o convingă, 
ceea ce era o mare realizare. Spuse cu un oftat: 

— În regulă, domnule Mare Avocat. O să mai stau 
până la întrunirea dumneavoastră. O nouă apariţie în ziar 
poate fi o frumoasă adăugare la colecţia mea de articole 
din cutia de trabucuri. Şi oricum, mai am o parte din oraş 
pe care nu am vizitat-o încă. 

Cartierul celor mai avuți... 

Jackson zâmbea. Cu mâna pe clanţă, Maelle 
încuviinţă privind înspre cutia de trabucuri de pe birou 
care stătea deschisă deasupra paginilor pătate cu 
cerneală. 

— Să ai grijă de micuţii mei, spuse ea, şi apoi ieşi pe 
uşă. 

Mouy. 

Shay's Ford, Missouri Aprilie, 1903 

Isabelle se uita cu jind la ultima bucăţică de pâine cu 
scorţişoară din farfuria ei. Gustul minunat de mirodenii de 
pe limbă o făceau să vrea să înşface bucata şi să o 


mănânce. Toţi membrii familiei Rowley îşi goleau farfuriile 
la fiecare masă. Domnul Rowley chiar folosise o bucată de 
pâine ca să adune firimiturile, lăsându-şi farfuria ca şi cum 
nici nu ar fi fost folosită. 

Doamna Rowley a întins mâna după farfuria goală a 
lui Aaron. 

— Ai terminat? 

— Da, doamnă, vă mulţumesc. 

Isabelle se uită la Aaron, care s-a ridicat şi i-a dat un 
sărut mamei sale pe obrazul durduliu. Gestul familial şi 
plin de afecţiune îi provocă preţ de o secundă o dorinţă 
mult mai puternică în inimă. 

Doamna Rowley se adresă apoi Isabellei. 

— Ai terminat şi tu? 

Isabelle a oftat împingând uşor farfuria. 

— Da. Chiflele dumneavoastră cu scorţişoară sunt 
cele mai bune pe care le-am mâncat vreodată. 

Doamna Rowley şi-a dus mâna la gât de bucurie. 

— Îţi mulţumesc! Nu vrei să mănânci şi bucata 
aceea? Isabelle se aşeză dreaptă în scaun şi îşi puse 
mâinile în poală. 

— Mama m-a învăţat că este un semn de stângăcie şi 
de lăcomie să îţi goleşti farfuria. 

Domnul Rowley se înecă cu cafeaua şi repede Aaron 
îl bătu uşor pe spate. Doamna Rowley se îmbujora toată la 
faţă. Puse farfuria Isabellei deasupra celei a lui Aaron. 

— Ei, pe aici dragă, încercăm să nu irosim mâncarea. 
Aşa că nu te îngrijora că vei părea lacomă. Dacă mâncarea 
are gust bun şi ţi-e foame, mănâncă. 

Isabelle îşi umezi buzele uitându-se la doamna 
Rowley cu capul plecat. 

— Voi... voi încerca să îmi aduc aminte. 

Femeia mai în vârstă îşi relaxa faţa şi îi zâmbi. 
Punând deoparte grămada de farfurii a atins umărul 
Isabellei. 

— Îmi cer scuze că te-am dojenit. E evident că ai fost 
crescută mai altfel faţă de neisprăvitul meu de aici. 

Ea îi trimise un zâmbet tachinator lui Aaron care i-a 


răspuns trăgându-i din ochi. 

— Cu toţii învăţăm să trăim unii cu ceilalţi şi cu 
ajutorul lui Dumnezeu ne vom descurca foarte bine. 

Buzele Isabellei formau un zâmbet şovăielnic. 

— Presupun că da. Doamna Rowley îi zâmbi larg. 

— Poate mai diseară dacă e mai liber putem urca să 
îţi arat cum se fac chiflele. Aşa că o dată ce vei fi la casa ta 
te vei mai putea bucura de ele. 

Împingând scaunul în spate, Isabelle i-a spus. 

— Vă mulţumesc pentru ofertă, dar nu văd rostul. Cu 
siguranţă voi avea un bucătar care să se ocupe de 
mâncare. 

În momentul în care a terminat de rostit cuvintele şi- 
a dat seama cât de nerecunoscătoare şi de îngâmfată a 
părut. Obrajii i s-au roşit. S-a lăsat înapoi în scaun şi-a 
acoperit faţa cu ambele mâini, suspinând înfundat. 

Nişte braţe calde şi puternice au cuprins-o, iar vocea 
tandră a doamnei Rowley îi şopti: 

— Spune-ne ce te supără, Isabelle. Vrem să te ajutăm 
dacă putem. Ascunzându-şi încă faţa în spatele palmelor 
tremurânde a dat din cap cu înverşunare. 

— Nimeni-nimeni nu mă poate ajuta. 

Cu un gest fin i-a apucat mâinile şi i-a descoperit 
faţa, iar Isabelle se trezi în mijlocul privirilor pline de 
compătimire a întregii familii Rowley. 

Aaron se aplecă înainte. 

— Isabelle, de ce te afli tu în Shayv's Ford? Ce te-a 
adus aici? 

Ea se  îndreptă în scaun eliberându-se din 
îmbrăţişarea doamnei Rowley şi o fixă cu o privire aprigă. 

— Nimic nu m-a adus aici. Am fost obligată să vin aici 
împotriva voinţei mele. 

— Obligată? A întrebat-o doamna Rowley. Să vii în 
Shay* s Ford? Isabelle a apucat mâna femeii. 

— Fratele meu m-a dat afară din casă după ce au 
murit părinţii noştri. Logodnicul meu a rupt logodna cu 
mine, m-a alungat şi m-a umplut de ruşine. Ei spun-ei spun 
că eu nu sunt Isabelle Standler. Ei spun că sunt o orfană pe 


nume Molly Gallagher, dar nu sunt! Vă spun eu, nu sunt! 

Domnul şi doamna Rowley se uitau unul la celălalt. 
Domnul Rowley a dat din cap şi a scos un sunet de 
nelămurire. 

— Va trebui să o iei un pic mai încet. Nu cred că am 
înţeles bine. Lacrimile îi invadară ochii Isabellei. Le-a şters 
repede cu mâna. 

— Eu am fost crescută în Kansas City, în zona 
Chesterfield. După expresiile lor şi-a dat seama că nu ştiau 
nimic de Chesterfield. Aşa că ea le-a oferit un scurt 
exemplu. Tatăl meu a fost unul dintre fondatorii Căii 
Ferate Continentale de Vest. 

Doamna Rowley s-a aşezat din nou în scaun. 

— Magnat al căilor ferate? a cloncănit ea apăsându-şi 
cu o mână corsajul. Atunci nu e nicio mirare că te comporţi 
precum o prinţesă. 

Isabelle zâmbi şi trecu repede mai departe. 

— Când el şi mama mea au murit în explozia de pe 
vasul cu aburi, fratele meu, Randolph, a preluat 
conducerea afacerii de familie. In acelaşi timp m-a şi 
dezmoştenit. 

Bărbia a început să-i tremure, iar în acel moment nu 
se putea hotărî dacă era furioasă sau revoltată. 

— El mi-a dat o Biblie care aparținuse unei familii 
numite Gallagher. Randolph susţine că sunt unul dintre 
copiii familiei Gallagher menţionaţi pe coperta Bibliei. De 
asemenea, mi-a arătat o serie de hârtii pe care le-a 
dobândit şi care dovedesc că eu nu m-am născut în familia 
mea, ci am fost adoptată de mică. Sunt sigură că toate 
acele acte sunt falsuri născocite de Randolph ca să pună 
mâna şi pe partea mea ies de avere, dar nimeni nu mă 
crede. Când logodnicul meu a aflat că nu voi mai avea 
parte de moştenirea promisă a anulat nunta. Apoi el-Ea a 
făcut o pauză strângând din buze. Mi-a sugerat ceva 
imoral în locul căsniciei. A ridicat bărbia. Eu am refuzat. 

— Fată cuminte. Doamna Rowley o mângâie pe umăr 
plină de empatie. 

Trăgând aer adânc în piept, Isabelle a continuat. 


— Singura alternativă care mi s-a oferit a fost să vin 
în Shay's Ford şi să fiu menajeră în casa unui investitor, 
partener de afaceri cu tatăl logodnicului meu. Nu aveam 
unde să mă duc, aşa că am acceptat postul cu multă 
reţinere. Isabelle se cutremură. Era o situaţie deplorabilă. 
Dumneavoastră m-aţi salvat de acolo dar... Au năpădit-o 
lacrimile din nou. 

De jos se auzi o bătaie. Cu toţi au tresărit, iar domnul 
Rowley a sărit în picioare. 

— Clienţii bat la uşă. Trebuie să deschidem. Aaron 
veni în urma lui. 

— Te ajut eu, tată. 

Dar domnul Rowley l-a oprit cu mâna lui mare. 

— Nu. Tu stai aici şi ai grijă de Isabelle. Pot să mă 
ocup singur de lucruri pentru o vreme. 

Aaron se aşeză din nou şi îi zâmbi să o încurajeze. 

— Continuă. Te ascultăm. 

O lacrimă îi brazdă obrazul Isabellei. 

— Dar eu nu am ce căuta aici. Apăsa cu mâinile pe 
inimă şi avea o expresie înflăcărată. Am siguranţa că sunt 
Isabelle Standler, dar Biblia aceea mă umileşte prin ideea 
că aş fi Molly Gallagher. Mi-e aşa de dor de casa mea din 
Kansas încât simt o durere constantă în inimă şi totuşi nu 
mă pot întoarce până când fratele meu nu încetează cu 
acuzaţia că nu aş fi sora lui. Şi singura modalitate prin 
care o face este cu dovezi incontestabile. Însă cum pot 
dovedi că lucrurile nu stau aşa? suspină adânc. Totul este 
atât de disperat. 

— Nu este disperat, a spus Aaron. Cred că ştiu cum o 
putem dovedi. 

Isabelle se uita cu ochi mari la Aaron. 

— Cum? Cum o putem dovedi? Spune-mi! Şi-a dat 
seama de tonul poruncitor din voce, dar s-a încăpățânat să 
nu-şi ceară scuze. 

Aaron a ridicat din umeri. 

— Am un prieten-Jackson Harders-care este avocat. 
El se poate uita peste hârtiile de care spuneai şi să vadă 
dacă sunt adevărate sau nu. 


Isabelle îşi cobori privirea. 

— Ai un prieten avocat? 

Îl insultase, dar aceasta era cea mai mică dintre 
grijile ei în acel moment. 

— Crezi că ar putea vorbi cu mine astăzi? Aaron o 
privi cu fruntea încruntată. 

— Probabil. Dar tu lucrezi astăzi, mai ţii minte? 

Isabelle îşi lăsă capul în jos. Bineînţeles. Avea lucruri 
de făcut. Părinții o  învăţaseră să îşi onoreze 
responsabilităţile. Indiferent cât de disperată era să obţină 
răspunsurile în acel moment nu putea să îi lase pe soţii 
Rowley fără ajutor. 

Cu capul încă plecat, admise. 

— Ai dreptate Aaron. Am de lucru. A înăbuşit oftatul 
care dorea să iasă şi a ridicat privirea. Crezi că data 
viitoare când îl întâlneşti ai putea să îl întrebi de o posibilă 
întrevedere cu el? 

El încuviinţă din cap. 

— Da, pot face asta. Mă întâlnesc cu el în fiecare 
vineri după-amiaza. 

Isabelle nu îşi putea imagina ce treabă putea avea 
fiul proprietarului unui magazin cu un avocat - care să 
necesite o întâlnire săptămânalădar nu avea să fie 
indiscretă. Vinerea era doar la două zile distanţă. Putea 
aştepta atât. 

— Îţi mulţumesc. Ridicându-se în picioare şi-a 
îndreptat umerii. Îmi cer scuze că v-am împovărat cu 
problemele mele personale. Vă asigur că nu se va mai 
întâmpla. îl voi lăsa pe prietenul acesta al dumneavoastră, 
avocat - s-a forţat să zâmbeascăsă se ocupe de aceste 
lucruri de acum încolo. 

Aaron şi doamna Rowley se priviră. Isabelle a văzut 
tristeţe în ochii lor, iar inima i s-a strâns ştiind că 
preocuparea lor pentru ea era adevărată. 

Doamna Rowley a întins mâna şi a mângâiat braţul 
Isabellei cu vârful degetelor. 

— Draga mea trebuie să-ţi spun... tu ai nevoie mai 
mult decât un avocat. 


Isabelle a înţepenit. Nu avea nevoie să i se aducă 
aminte de nenumăratele lucruri de care avea nevoie. Un 
avocat, da-dar avea nevoie de asemenea de casa ei, să i se 
redea locul în familie, să se întoarcă la viaţa pe care o 
ducea în Kansas. Căldura momentelor de dinainte s-a 
risipit şi ea a deschis gura ca să protesteze la observaţia 
insensibilă a femeii. 

— Ai nevoie de Mântuitor! 

Simpla afirmaţie a doamnei Rowley a făcut inima 
Isabellei să se zbată şi nu ştia de ce. 

Aaron se ridică şi se uită în ochii Isabellei. 

— Isabelle, înainte să cobori ne dai voie să ne rugăm 
pentru tine? Isabelle s-a depărtat de scaunul ei şi a apucat 
spătarul subţire. 

Pastorii se rugau în biserici şi domnul Rowley se ruga 
înainte de masă, la fel cum făcea şi tatăl ei la ocazii 
deosebite precum Crăciunul sau când oaspeţi importanţi 
erau prezenţi. O rugăciune rostită dimineaţa părea 
nelalocul ei... şi cu toate acestea, dintr-un motiv anume, 
dorea ca Aaron şi doamna Rowley să se roage pentru ea. 
Aaron a înconjurat masa şi s-a pus între cele două femei. 
Luând mâna mamei sale a întins mâna liberă Isabellei. 
După un moment de ezitare ea l-a luat pe Aaron de mână. 
Apoi doamna Rowley a luat-o de cealaltă mână astfel că au 
format un mic cerc. Cei doi membri ai familiei Rowley şi-au 
plecat capetele, iar Isabelle le-a urmat exemplul, 
închizându-şi ochii şi ascultând cum Aaron mijlocea la 
Domnul pentru ea. 

— Tată ceresc, îţi mulţumim că eşti Dumnezeul 
căruia îi pasă de toate nevoile noastre. Isabelle are nevoie 
să ştie adevărul despre trecutul ei. Tu cunoşti adevărul, 
Dumnezeule, astfel Te rugăm să o ajuţi să afle şi ea 
adevărul despre cine este şi... care este căminul ei. 

Auzise ea cu adevărat o întrerupere în ceea ce 
spusese Aaron? Isabelle se lupta cu dorinţa de a deschide 
ochii şi de a se uita dacă arăta tot atât de afectat pe cât 
auzise din vocea lui. 

— Dumnezeule, Tu ai un plan perfect pentru viaţa 


Isabellei. Mă rog să o ajuţi ca să îşi găsească rostul în viaţă 
şi să-i dai înţelepciunea ca să-ţi urmeze călăuzirea. Amin. 

Inima Isabellei bătea foarte tare. Dumnezeu avea un 
plan pentru viaţa ei? Lui Dumnezeu îi păsa... de edi Ea şi-a 
ridicat capul şi i-a zâmbit lui Aaron nedumerită. 

— Chiar crezi că Dumnezeu are un plan pentru viaţa 
mea? Aaron a dat din cap foarte nerăbdător. 

— Bineînţeles că are. Psalmul 139 ne spune că toate 
zilele vieţii noastre au fost rânduite în cartea Sa înainte ca 
vreunul din noi să fi existat. El are un plan cu privire la 
fiecare dintre noi. 

— Cu siguranţă are, a intervenit doamna Rowley 
strângând uşor mâna Isabellei. Şi, draga mea, El aşteaptă 
doar ca tu să recunoşti că El vrea tot ce e mai bine pentru 
tine. Asta e cea mai mare dorinţă a Sa cu privire la fiecare 
dintre noi-ca noi să urmăm căile Sale. 

Isabelle îşi muşcă buza, iar sprâncenele îi erau 
strânse de nedumerire. Toate aceste idei erau noi pentru 
ea... şi ciudate. Nu i se părea bine ca Dumnezeu să spună 
unui om unde să meargă sau ce să facă. Cu toate aceste, în 
acelaşi timp, tânjea după cineva mai înţelept care să îi dea 
indicaţii şi să o ghideze pe drumul cel bun. 

Ea a dat din cap. A 

— Îţi mulţumesc pentru rugăciune Aaron. In acel 
moment şi-a dat seama că el încă o mai ţinea de mână, 
astfel că şi-a eliberat-o şi a pus-o pe inimă, care îi bătea 
foarte tare. 

— Dar în acest moment drumul meu îl reprezintă 
scările care duc în piaţă. Cu siguranţă domnul Rowley are 
deja nevoie de ajutorul meu. 

Doamna Rowley îşi duse mâinile la faţă. 

— O Doamne! L-am lăsat pe săracul Ralph singur 
acolo prea multă vreme. Gesticula din mâini către cei doi. 
Voi doi mergeţi jos. Eu o să spăl vasele astea. 

Aaron arătă înspre scări, iar Isabelle o luă înainte 
spre nivelul inferior, în totală armonie cu zgomotul paşilor 
săi de pe trepte din urma sa şi cu fâsâitul mâinilor sale 
aspre de pe balustradă. Işi amintea cum s-au simţit 


bătăturile aspre pe mâna ei mai fină când s-au ţinut de 
mână la rugăciune, părul moale de pe ceafa o furnică la 
acest gând, ceea ce o făcu să vrea să-şi grăbească paşii ca 
să scape de sentiment. Dar în acelaşi timp, o parte din ea 
dorea să încetinească pentru ca să poată explora mai mult 
acea senzaţie. De ce avea ea acele zile atâtea sentimente 
contradictorii? Rugăciunea lui Aaron pentru ca Dumnezeu 
să-i dea înţelepciune ca să accepte călăuzirea Sa - îi 
stimulau simţurile. Dacă Dumnezeu îi va răspunde, oare 
încotro va trebui să se îndrepte? 

A ajuns la capătul scărilor şi a lua colţul ca să intre în 
piaţă dându-i voie lui Aaron să treacă pe lângă ea. L-a 
privit cum s-a dus drept lângă tatăl lui şi preţ de câteva 
momente i-a privit pe cei doi cum, obişnuiţi unul cu 
celălalt, îşi văd fiecare de treabă. 

Niciodată nu şi-a imaginat în anii copilăriei ei că va 
ajunge în situaţia aceasta. Şi totuşi, în ciuda tuturor, şi-a 
găsit un rost aicisă îi ajute pe băieţii de pe străzi care vând 
ziare. Să o fi condus Dumnezeu spre acest loc? 

Scuturând uşor din cap a înlăturat acest gând. 
Gelozia lui Randolph şi lăcomia lui Glenn fuseseră forţele 
care au adus-o în Shay's Ford. Nimic altceva decât 
alegerile egoiste a doi bărbaţi au provocat această 
schimbare în viaţa ei. Dar în timp ce-şi punea un şorţ de 
lucru peste rochia neagră, Aaron a ciocnit două borcane 
din sticlă care i-au amintit de clopotul de la biserică. Acel 
sunet a fost cel care a dus-o la serviciul divin unde i-a 
întâlnit pe soţii Rowley care i-au oferit de lucru aici la 
piaţă. Incerca cu stângăcie să lege şorţul. Dumnezeu 
pusese la cale acel şir de evenimente sau a fost pur şi 
simplu norocul? Respira foarte sacadat în timp ce tot felul 
de gânduri îi treceau prin cap. Această familie îi oferise un 
adăpost şi un loc de muncă, iar acum Aaron se oferise să 
vorbească cu un avocat pentru ea - ca să vadă o modalitate 
prin care ea să-şi recapete statutul social şi căminul. S-ar 
putea ca în curând să meargă înapoi în Kansas. 

A terminat de legat funda şi îşi aranja şorţul pe 
coapse, timp în care se postă în spatele tejghelei. După 


muncă şi-a pus în minte să citească Psalmul 139 în Biblia 
familiei Gallagher. 

Dar când privirea i-a alunecat asupra lui Aaron 
aplecându-se să îl îmbrăţişeze pe Petey, care mai mult ca 
sigur intrase să bea o ceaşcă de cafea, a simţit cum inima 
îi tresare. Dintr-odată, gândul că va pleca din Shay's Ford 
îşi pierdu din farmec. 


Vă mulţumesc pentru aceste izmene domnişoară. 
Băiatul îi zâmbi Isabellei. Rana de pe obraz părea chiar 
mai profundă acum că avea faţa curată, mulţumită găleţii 
şi cârpei Isabellei. Isabelle se uita la băiat, care nu putea 
avea mai mult de zece ani şi îl frecă cu mâinile în sus şi-n 
jos pe materialul moale din bumbac ce îi acoperea coastele 
slabe. La vederea acestora simţi cum pieptul i se strânge 
ca apăsat de o mare greutate, îşi întoarse privirea şi spuse 
brusc: 

— Ei bine, doar să nu i le vinzi cuiva. 

Auzise deja de doi băieţi care îşi vânduseră hainele 
pentru mâncare. 

— Dacă ţi-e foame, vino la piaţă şi o să am grijă să 
primeşti ceva. Băiatul dădu din cap aprobator, zâmbetul 
scoțând la iveală un dinte lipsă. 

— O, n-o să le vând, vă promit! E primul cadou pe 
care l-am primit, din câte îmi aduc aminte. N-o să le vând, 
nici gând! 

Primul cadou pe care îl primise... o pereche de 
izmene. Isabelle îl însoţi pe băiat până la un pat de paie 
fără acoperitoare şi se gândi la toate darurile minunate cu 
care o copleşiseră părinţii ei când era mică. Se gândise 
vreodată cât de norocoasăcât de răsfăţată - îi fusese 
copilăria? Aceşti copii îi schimbaseră perspectiva asupra 
lumii şi nu era sigură că îi plăcea. Se hotărâse că, odată 
reîntoarsă acasă în Kansas City, va continua să caute astfel 
de copii şi să-i ajute. Băiatul se întinse pe pat şi Isabelle îi 
acoperi trupuşorul sfrijit cu o pătură groasă de lână. 
Acesta căscă şi îşi trase pătura până la bărbie. 

— Vă mulţumesc, domnişoară. 


Isabelle îl mai privi preţ de câteva momente 
întrebându-se de unde avea contuzia aceea urâtă. Când îl 
întrebă, el schimbă subiectul. Nu era îndeajuns că trăia pe 
străzi-mai trebuia să fie şi abuzat? 

Sforăiturile şi sunetul respiraţiilor umpleau camera 
în momentul în care aproape doisprezece băieţi s-au întins 
să doarmă. Pe majoritatea Isabelle îi mai văzuse, iar câţiva, 
precum Petey, erau de-ai casei de când li se spusese de o 
cameră caldă şi sigură unde puteau dormi. îi recunoştea pe 
Petey, Johnsey, Hank, Anders... Şi-a întors privirea spre 
băiatul cu vânătaia. Ochii i se închiseseră, gura îi era 
relaxată. Deja dormea dus. Dădu să plece când observă 
ochii strălucitori ai lui Petey care o urmăreau. Aşezându-se 
lângă patul lui îşi stăpâni instinctul de a-i da din ochii 
părul neîngrijit. Nu avea niciun sens să se ataşeze prea 
tare de aceşti copii de vreme ce avea să plece în curând. În 
schimb, arătă spre băiatul cel nou. 

— Petey ştii cum îl cheamă pe băiatul acela? 

Petey dădu din cap, iar părul i se scutură pe creştet. 

— Ăăă... Cred că Matt. 

Matt-prescurtarea de la Matthew... inima Isabellei 
începu să bată atât de tare încât îi era greu să respire. 
Ridicându-se repede în picioare, scurt îi ură lui Petey 
noapte bună şi ieşi din cameră închizând uşa în urma ei. În 
camera ei înghesuită apucă Biblia şi se aşeză pe marginea 
patului. Nu mai trebuia să o deschidă ca să-şi amintească 
numele scrise în interior. 

Matthew Gallagher, născut în Dunshaughlin, ţinutul 
Meath, Irlanda, 1880... Unde era acel băiat acum? 
Crescuse şi el pe străzi, vânzând ziare ca să 
supravieţuiască? Fusese el, oare, bătut, învineţit şi forţat 
să doarmă în frig? îi arătase cineva măcar o urmă de 
bunătate? 

Traversă uşor spaţiul de podea dintre pat şi lădiţele 
cu alimente. Dacă ea era într-adevăr Molly Gallagher, 
trebuia ca undeva să aibă un frate şi o soră. Cel puţin aşa 
credea. Potrivit documentelor pe care soţii Heaton i le 
arătaseră, părinţii ei muriseră într-un incendiu. Însă nui 


se spusese nimic despre copii. despre Maelle şi Matthew. 
Poate erau încă în viaţă - poate chiar împreună. 

Isabelle se opri în faţa biroului şi se analiză în 
oglinda rotundă şi crăpată care era agăţată de un cui bătut 
în peretele tencuit. Ochi verzi, păr roşcat... potrivit 
scrisorilor de la tata pentru asta o şi aleseseră pentru cum 
arăta. Asta însemna că sora şi fratele ei nu aveau păr 
roşcat şi ochi verzi? 

O dorinţă subită izvori în interiorul Isabellei, care 
aproape o sufocă. Nu era ceva nou. Fiind copil, o 
experimentase deseori când Randolf era foarte aspru cu 
ea. Tânjea după dragostea protectoare a unui frate mai în 
vârstă. Ar fi avut ea parte de ea dacă i s-ar fi permis să 
rămână cu Matthew? 

Oftând, Isabelle se aşeză în pat. Nu trebuia să se mai 
tortureze. Nu hotărâse odată că ea nu era Molly 
Gallaghercă se comisese o greşeală şi că dorea să o 
îndrepte? 

Dintr-odată în minte îi răsunară cuvintele pe care le 
citise în ziua când clopotele de la capelă au încurajat-o să 
intre la slujbă. „Tu mă înconjori pe dinapoi şi pe dinainte... 
„Cât de mult îşi dorise să cunoască siguranţa unei familii, 
a unui protector, sau chiar a lui Dumnezeu. 

— Cine sunt eu? şopti ea în liniştea încăperii. Sunt 
Maelle şi Matthew pe undeva? Ştiu ei ceva despre mine? 

Cu toate că rămase ceva vreme în aşteptarea unui 
răspuns, acesta nu veni. 

Isabelle îşi apropie degetele şi apăsă cu mâna în 
poală. Aaron stătea liniştit în dreapta ei în scaunul din păr 
de cal, exact cum stătuse când ea îi explicase cum 
ajunsese la Shay's Ford şi să lucreze la familia Rowley. 
Acum aşteptau până Jackson Harders va fi examinat cu 
atenţie fiecare document în parte, cu sprâncenele lui negre 
şi groase arcutie într-o expresie gânditoare. Acesta 
deschise coperta Bibliei familiei Gallagher şi îşi trecu 
degetul peste lista cu nume. Inima Isabellei bătu plină de 
speranţă. Cu siguranţă scăparea îi era aproape. 

Jackson închise din nou coperta şi puse Biblia în 


vârful teancului de documente. Se uită în ochii ei şi ridică 
o sprânceană. 

— Ei bine, domnişoară Standler, dacă aceste 
documente sunt falsificate, atunci fratele dumneavoastră a 
apelat la un expert ca să le contrafacă. Chiar şi cerneala 
arată învechită adeverind că acele nume au fost scrise cu 
ani în urmă. 

Isabelle simţi cum inima i se prăbuşeşte. Mâinile 
începură să-i tremure. 

— Atunci credeţi că sunt adevărate? Bărbatul cu păr 
castaniu ridică din umeri. 

— La o primă vedere par a fi în ordine. Aş vrea să le 
arăt şefului meu ca să văd şi opinia lui. 

Aaron îşi aşeză mâna peste pumnii ei încleştaţi. Chiar 
dacă prietenii mamei ei de-acasă ar fi putut considera 
atingerea ca nepotrivit de intimă, Isabelle primi bine 
consolarea pe care aceasta o oferea. Ea se concentra 
asupra mânii înăsprite de muncă a lui Aaron care le ţinea 
pe ale ei, înghiţi şi se lupta să îşi reţină lacrimile care o 
înţepau în ochi. 

— Cu toate acestea, continuă tânărul avocat, pot 
exista nişte demersuri legale care să contracareze 
evacuarea dumneavoastră neaşteptată din casă. Trebuie să 
văd testamentul tatălui dumneavoastră ca să hotărăsc dacă 
măcar o parte din moştenire vă poate fi atribuită. 

Ridicându-şi bărbia, Isabelle se uită la Jackson. 

— Credeţi că... şi dacă se dovedeşte că nu... m-am 
născut cu numele de Isabelle Standler... voi putea să îmi 
primesc moştenirea? 

Dacă aceasta era adevărat nu mai trebuia să stea în 
Shay's Ford. Ar avea bani să călătorească unde dorea, să-şi 
cumpere o casă şi să-şi recâştige statutul în elita societăţii. 
Jackson îşi ridică ambele mâini cu palmele în sus. 

— Nu vreau să vă faceţi speranţe prea mari. Am spus 
că s-ar putea. Depinde de cum e formulat documentul. 

Işi lipi mâinile una de cealaltă şi îşi aşeză coatele pe 
masă, uitându-se la ea cu o expresie întrebătoare. 

— Credeţi că e posibil să primesc o copie a 


testamentului tatălui dumneavoastră? 

Isabelle îşi muşcă buza de jos. Ar trimite Randolph o 
copie? Probabil că nu - nu ar dori să o ajute în niciun fel. 
Dar într-un moment de optimism se gândi că avocatul 
tatălui ei ar trimite o copie dacă ar primi un onorariu 
generos. Moralul i se prăbuşi însă îndată. Ea nu dispunea 
de prea mulţi bani. 

Aaron o întrebă: 

— Isabelle, pe cine am putea contacta pentru o copie 
după testamentul tatălui tău? 

Isabelle citi din nou o preocupare autentică pe 
expresia lui Aaron şi inima i se strânse. Chiar dacă totul 
avea să se prăbuşească, ea tot avea prietenia lui Aaron. 
Întorcându-se către Jackson Harders, spuse: 

— Sunt sigură că avocatul tatălui meu ar fi dispus să 
ne pună la dispoziţie o copie dacă... l-am stimula financiar. 
Dar eu - înghițind, a tras adânc aer în piept. Am resurse 
financiare limitate şi nu sunt capabilă să... 

— Nu te îngrijora, interveni Aaron mângâind-o pe 
mâini. Putem să rezolvăm ceva. Nu-i aşa, Jackson? 

Jackson îşi ridică umerii întinzându-şi sacoul. 

— Bineneţeles. Doar trebuie să vă daţi acordul, 
domnişoară Standler. 

Isabele aprobă din cap şi speră să nu fi părut prea 
doritoare. 

— Foarte bine atunci. Jackson scoase o foaie de 
hârtie şi un stilou cu peniță de aur din partea cealaltă a 
biroului. Scrieţi vă rog numele avocatului tatălui 
dumneavoastră şi o să-l contactez. Cred că prin telegramă 
ar fi cel mai rapid. 

Isabelle notă datele cu mâna tremurândă. 

— Acum, spuse Jackson brusc punând deoparte 
adresa, mă voi sfătui cu superiorul meu şi voi trimite un 
mesager când îmi va comunica opinia sa cu privire la 
veridicitatea documentelor. Probabil că până la sfârşitul 
zilei voi avea informaţia pentru dumneavoastră. 

Plină de speranţă Isabelle încuviinţă din cap. 

— Vă mulţumesc frumos! Avocatul se ridică. 


— Cu foarte mare plăcere, domnişoară Standler. Sper 
că situaţia se va rectifica cu stimulul potrivit. 

Isabelle privi teancul de documente şi Biblia de 
deasupra. Jackson a spus că va trebui să arate 
documentele superiorului său, dar nu putu să nu întrebe... 
Pot să iau Biblia cu mine? Nu mi-am dat seama că m-am 
ataşat atât de mult de această carte mică. 

— Bineînţeles. Jackson o întinse peste birou. El se 
uită la Aaron. Ne vedem deseară? 

Aaron aprobă, părul lui gros căzându-i peste frunte. 
Şi-l rearanjă folosind mâna ca pieptene. 

— La opt fix. 

Isabelle îşi muta privirea de la unul la celălalt. Erau 
atât de incompatibili. Curiozitatea îi spori, însă îşi păstră 
întrebările pentru ea. 

Luând-o pe Isabelle de mână, Aaron o conduse afară 
din biroul avocatului până în stradă. Păşeau rapid pe 
grătarul de lemn dinspre piaţă, picioarele făcând lemnul 
umed să scârţâie. Ploaia care tot căzuse de o săptămână 
încetase din fericire, soarele auriu îşi răspândea lumina 
galbenă, dar pământul umed răcorea aerul. Isabelle 
strângea la piept Biblia încercând să înlăture frigul. 

Aaron aruncă o privire înspre ea. 

— Ţi-e frig? 

Aceste cuvinte simple au reuşit bine să îi surprindă 
preocuparea. 

— Voi fi bine, spuse ea zâmbindu-i uşor. Gropiţele lui, 
în schimb, i-au făcut inima să stea în loc. Derutată de 
reacţia ei ciudată, ea puse o întrebare directă: 

— Diseară faci curăţenie pentru domnul Harders? El 
ridică din sprânceană. 

— Curat? 

— Da. Ea îşi ridică uşor fusta când se angajară să 
traverseze strada. Aaron o luă de braţ. Scurta atingere de 
gentleman îi făcu plăcere. 

— Ai spus că te vezi cu el diseară la opt fix. Faci 
curăţenie pentru el la fel ca şi pentru biserică? 

Aaron râse înfundat. 


— Nu. Lucrăm împreună la un proiect de lege ca să 
luăm copiii de pe stradă şi să-i ducem la şcoală, unde le e 
locul. 

— Proiect de lege? 

— Da. Copiii precum Petey care lucrează toată ziua 
nu au un viitor dacă nu învaţă să citească şi să scrie. 
Jackson încearcă să obţină promulgarea unui proiect de 
lege care să facă ilegală angajarea copiilor. El speră că 
asta îi va face pe angajatori să plătească adulţilor un 
salariu decent care să nu-i mai oblige pe părinţi să-şi 
trimită copiii la muncă, şi în schimb să-i trimită la şcoală. 

Isabelle se opri şi se uita ţintă la Aaron. 

— Nu aveam idee că eşti... De ce nu ai spus niciodată 
nimic? 

— Nu ai întrebat. El o tinu de braţ cu o expresie 
serioasă. Isabelle, ceea ce faci tu este minunat. Le dai 
copiilor haine groase, îi hrăneşti, le oferi un adăpost... 
Acestea sunt lucruri bune, dar sunt soluţii pentru moment. 
Dacă aceşti copii vor să se întreţină singuri când vor fi 
adulţi, au nevoie de şcoală. Asta ne dorim eu şi Jackson. 

Isabelle clipea repede, uimită de adevărul cuvintelor 
lui. Avea dreptate-lucrase vitejeşte ca să aibă grijă de 
copii, dar ei aveau nevoie de mai mult decât le putea oferi 
ea. 

— Este lăudabil, Aaron. Vă pot ajuta cu ceva? 

— Chiar vrei să ne ajuţi? întrebă el neîncrezător. A 
luat-o din loc, iar tonul ei se înăspri. 

— Bineînţeles că vreau. 

— Foarte bine. Vei veni cu mine diseară şi Jackson îţi 
va da de lucru. 

Căldura din ochii albaştri-verzui ai lui Aaron i-au dat 
curaj să întrebe ceva ce voise de mult. 

— Aaron înţeleg de ce vrei să ajuţi copiii. Dar de ce 
eşti atât de bun cu mine? 

Râsul lui a neliniştit-o şi se încruntă. 

— Ţi se pare amuzantă întrebarea? Obrajii i se 
încălzeau pe măsură ce îşi înteţi ritmul paşilor ca să 
ocolească un vânzător de stradă şi cumpărătorii care se 


strânseseră în jurul lui. 

Aaron o luă din nou de braţ, încetinind-o. 

— Nu te purta ca un snoabă cu mine, domnişoară 
Isabelle, spusese el cu un zâmbet care să o tachineze. Mă 
întrebam dacă tu crezi că există vreun motiv pentru care 
să nu fiu bun cu tine? 

Isabelle se linişti, respirând adânc. 

— Mă nedumereşte, atâta tot. Părinţii tăi mi-au oferit 
o slujbă când abia mă cunoscuseră. Nu contează că de 
multe ori sunt obtuză. Nimeni nu mă mustră. lar acum 
când ştii că, ajutându-mă să-mi recuperez moştenirea şi 
statutul din cadrul familiei, ar însemna să pierzi un 
angajat, tu tot mă ajuţi. Se opri din mers şi se uită fix la 
figura lui serioasă. De ce faci asta Aaron? De ce eşti atât 
de amabil? 

Cineva a trecut pe lângă cei doi obligându-l pe Aaron 
să se apropie de ea. Respirația lui îi mângâia obrazul în 
timp ce îi răspunse delicat. 

— Biblia ne învaţă să facem altora ceea ce ne place 
nouă să ni se facă. Dacă aş avea nevoie vreodată de ajutor 
mi-ar plăcea să cred că cineva îmi va întinde o mână de 
ajutor. Asta e tot ceea ce încerc să fac pentru tine. 

Dar ceva din expresia plină de pasiune a lui Aaron o 
făcea pe Isabelle să se întrebe dacă nu era ceva mai adânc- 
ceva mai personal-care îl motiva. Acest gând îi făcu faţa să 
se îmbujoreze din nou şi îşi mută privirea spre materialul 
cu imprimeuri de pe pieptul lat al lui Aaron. Îşi dădu 
seama că ţinea în mâini Biblia cu coperţile roase. Stând pe 
trotuarul aglomerat cu privirea dulce a lui Aaron încălzind- 
o din interior, îi întinse Biblia şi îşi mai permise să pună o 
întrebare. 

— Îmi poţi arăta unde se găsesc aceste cuvinte? Aş... 
aş dori să le citesc eu însămi. 

Faţa lui Aaron se lumină de entuziasm. 

— Bineînţeles că îţi voi arăta. Cum ne întoarcem de la 
piaţă îţi caut pasajul. 

— Iţi mulţumesc. 

Isabelle alerga pe lângă Aaron, la fiecare pas mare al 


lui ea făcea un pas şi încă o jumătate. Faldurile fustei 
foşneau pe trotuar şi se uita la picioare ca să nu se 
împiedice în vreo scândură deformată. Pe măsură ce se 
apropiau de piaţă, Isabelle îşi dădu seama că se schimbă 
sunetele de pe stradă. Un sentiment de grabă care o făcu 
să se uite la Aaron îngrijorată, cu toate că nu era sigură ce 
anume îi provocase neliniştea. 

Cu sprâncenele aplecate şi gura strânsă, Aaron se 
uita atent la ceva în faţă, iar Isabelle îşi întoarse şi privi în 
direcţia în care Aaron privea fix. Agitaţia de la colţ din 
afara pieţei îi făcu inima să i se ridice până în gât. 

— Aaron, ce? 

Degetele lui i-au cuprins bine mâna şi au tras-o în 
faţă. 

— Haide! 

Faldurile fustei Isabellei îi dansau în jurul gleznele 
făcându-i imposibil să se grăbească. S-a desprins de 
strânsoare lui Aaron. 

— Du-te înainte. Te prind eu din urmă. 

Fără să ezite, el a luat-o la fugă făcându-şi loc până în 
centrul grămezii. Deasupra celorlalte zgomote îi auzea 
glasul care striga după ajutor. Neţinând cont de regulile 
decenţei îşi ridică fustele şi începu să fugă făcându-şi loc 
până lângă el. Iar când văzu ce zăcea pe caldarâmul mizer, 
inima aproape i se opri. 

Maelle 

Shay's Ford, Missouri Aprilie 1903 

Maelle trăgea înapoi de căpăstrul lui Samson. O 
mulţime de persoane care se certau îi blocau trecerea. 
Simţi pe creştet o furnicătură. Trăgând frâna, a sărit jos 
din căruţă şi se duse în spate să ia aparatul foto. După o 
săptămână în care a făcut portrete nu stătea foarte bine cu 
plăcuţele, dar dacă ar putea să-şi facă loc până în mijloc ar 
putea să facă o fotografie sau două care să merite 
deranjul. 

— Ma scuzaţi, mă scuzaţi, murmură ea, strângând 
aparatul la piept şi făcându-şi loc prin gloată. Când a ajuns 


în mijloc i se tăie respiraţia şi pentru un moment uită de 
aparat. 

Un băiat mic, cu faţa albă era întins pe jos în strada 
pavată cu piatră cubică. Un bărbat grizonant era 
îngenuncheat lângă el ţinând un ghem de zdrenţe apăsat 
pe piciorul băiatului-picior care era vizibil mai scurt decât 
celălalt. Un cuplu tânăr, îngrijorat se afla în spatele 
bărbatului. Citea pe faţa lor aceeaşi groază care o 
cuprinsese pe ea şi îşi întoarse privirea spre copil. Stătea 
într-o linişte perfectă cu gura deschisă ca într-un strigăt de 
agonie tăcut. Ziarele împrăştiate pe jos arăta că era unul 
dintre mulţii copii care vindeau ziare prin oraş. 

Instantaneu îşi dădu seama de ocazia pe care o avea. 
Chiar în faţa ochilor ei se afla dovada pericolelor pe care le 
înfruntă aceşti copii ai străzii. Vocile oamenilor se pierdură 
în zare când Maelle a pus aparatul pe poziţie. A pus în 
centrul cadrului pe băiat şi binefăcătorul său. Dar nu a tras 
obturatorul. 

Chiar dacă avea o poveste de spus, poza nu o arăta în 
totalitate. În mintea ei se gândea cum putea să atingă cel 
mai bine inimile celor care aveau să vizioneze această 
fotografie. Un cadru de aproape cu corpul nemişcat al 
copilului ar putea să provoace repulsia unora, dar ar putea 
stârni empatie dacă ar surprinde preocuparea autentică de 
pe feţele celor din mulţime. Avea nevoie de un cadru mai 
larg. 

— Vă rog... daţi-vă un pic mai în spate, îi îndrumă ea 
uitându-se în stânga şi în dreapta. Dar nimeni nu se 
clintea, fiind atenţi la copil şi nu la ea. 

Cineva din mulţime strigă: 

— Aud ambulanţa venind. 

Mulțimea se mişcă uitându-se în josul străzii. Maelle 
fugi înspre o deschidere dintre oameni a îndreptat 
aparatul şi a făcut poza. Era timp pentru o singură poză, 
dar întrezărirea prin vizor a făcut-o să simtă un fior din 
cap până în picioare. Dacă poza era bună avea să fie o 
capodoperă a emoţiilor. 

Copilul, cu braţele întinse în lateral, neajutorat în 


stradă. Bărbatul în vârstă cu bărbia tremurând de 
disperare, cu mâinile pline de sânge presând piciorul 
băiatului. Bărbatul tânăr aplecat înainte, mişcând mâinile 
neajutorat deasupra corpului inert al băiatului. Iar tânăra 
femeie cu părul dezordonat, lacrimile curgându-i pe obraji, 
acoperindu-şi buzele cu mâna părea că îşi reţine un strigăt 
de suferinţă. Femeia era chiar îmbrăcată în negru şi ţinea 
o Biblie, pregătită parcă pentru înmormântarea copilului. 

A auzit tropăitul copitelor de cai precum şi un strigăt 
aspru. 

— Daţi-vă înapoi! Oamenii s-au dat grăbit la o parte 
de pe piatra cubică până pe trotuar, împingând-o pe Maelle 
împreună cu ei. Işi legănă aparatul şi îşi fixă privirea 
asupra bărbatului şi a băiatului care rămăseseră singuri în 
stradă. Mulțimea, care sporovăia agitată, acum era tăcută 
şi toate privirile erau aţintite asupra vehiculului care se 
apropia cu repeziciune. 

Caii s-au oprit, iar doi oameni au sărit din spatele 
căruţei acoperite cu o prelată neagră. Cei doi purtau o 
targă de pânză care au întins-o pe jos lângă băiat. Cu grijă 
şi totuşi abil, au pus trupul mic şi nemişcat pe targa. 
Bărbatul a dat drumul cârpelor când bărbaţii au ridicat 
targa, dar a rămas pe genunchi în stradă ca şi cum ar fi 
fost prea obosit pentru a se ridica. Bărbaţii au împins targa 
cu băiatul în spatele ambulanţei şi au urcat lângă ea, au 
închis uşile, iar vizitiul a lovit spinările cailor cu hăţurile. 

— Diii! 

Tropăind cu copitele pe piatra cubică, caii au întors 
căruţa o sută optzeci de grade şi au galopat în josul străzii. 
Multimea a început să se împrăştie încet, sporovăind cu 
îngrijorare, lăsându-i în urmă pe Maelle şi pe cei trei 
oameni care fuseseră în apropierea băiatului. Bărbatul 
tânăr care o ţinea pe femeie în braţe i-a dat drumul şi a 
păşit în stradă ajutându-l pe omul în vârsta să se ridice. 
Maelle a aşteptat până cei doi au urcat pe trotuar pentru 
a-i aborda. 

— Scuzaţi-mă! îmi puteţi spune ce s-a întâmplat cu 
băiatul? Femeia mergea împiedicat spre clădirea din faţa 


ei sprijinindu-se de şipca de pe margine şi cu capul plecat. 
Bărbatul tânăr a traversat la ea, iar bărbatul în vârstă s-a 
întors să răspundă la întrebarea lui Maelle. 

— A sărit din tramvai cum face întotdeauna-şi cum i- 
am spus de multe ori să nu o mai facă-şi a alunecat. 
Lacrimile au umplut ochii cenuşii ai bărbatului. Tramvaiul 
i-a tăiat instantaneu piciorul şi şi-a continuat drumul. Nici 
măcar nu a oprit. 

Se părea că acest bărbat îl cunoştea pe băiat. 

— Il ştiţi pe băiat? 

— Numele lui este... Petey. 

Faţa rotundă a bărbatului se schimbă într-o expresie 
plină de afecţiune şi îndurerare. 

— Este un micut foarte bătăios. Dacă cineva ar putea 
veni după aşa ceva zâmbind şi fluierând, acela este Petey. 

— Şi dumneavoastră cum vă numiţi? Bărbatul se uită 
la ea foarte precaut. Ea şi-a ridicat aparatul. 

— Sper să vând poza la ziar. Un reporter va dori să 
pună câteva întrebări. Şi din moment ce dumneavoastră aţi 
fost martor, ar fi bine ca dumneavoastră să furnizaţi 
detaliile. 

Bărbatul a suspinat. 

— Numele meu este Ralph Rowley. Eu sunt 
proprietarul pieţei Rowley de aici. Şi arătă spre clădirea 
albă cu două etaje. Dar nu ştiu ce să zic despre discuţia cu 
reporterul. 

Maelle l-a rugat repede şi domol ca să coopereze. 

— Domnule Rowley, explicaţiile dumneavoastră 
împreună cu poza pot ajuta ca aceşti copii precum Petey să 
fie luați de pe stradă. Oamenii trebuie să înțeleagă 
pericolele care îi pândesc pe aceşti micuţi. 

Oftând, el recunoscu: 

— Nici nu ştiu dacă îi va păsa cuiva destul ca să facă 
un articol. Se pare că nu se preocupă mulţi de necazurile 
băieţilor care vând ziare, dar-dacă e cazul - vă învoiţi să 
vorbiţi cu un reporter? 

Bărbatul masiv a dat uşor din cap. 

— Dacă asta îl va ajuta pe Petey şi pe alţii ca el, voi 


vorbi. 

Maelle a zâmbit în semn de mulţumire. S-a dat înapoi 
verificându-şi aparatul. 

— Mă duc să developez poza. Pot să trec mai târziu 
pe la magazin să aflu cum e Petey? 

Bărbatul aprobă din cap. 

— Soţia mea este cea care a fugit după ambulanţă. 
Ea va sta cu băiatul la spital şi sunt sigur că îmi va trimite 
vorbă. 

— Mulţumesc! 

Maelle se întoarse şi se îndreptă spre partea din 
spate a căruţei. Scoase cu grijă placa şi o puse între două 
straturi de pânză, aşeză aparatul de-o parte şi închise 
trapa. Păşind înapoi în faţa căruţei, privirea i se fixă 
asupra unei privelişti care o ţintui locului. 

Acolo în stradă, înconjurați de filele ziarelor ce 
fâlfâiau în bătaia vântului, domnul Rowley şi tânărul cuplu 
au îngenuncheat formând un cerc restrâns. Cu capetele 
plecate şi cu mâinile apropiate, era evident că se rugau 
pentru Petey. Un nod i se pus lui Maelle în gât, gândindu- 
se pentru un moment să li se alăture. Dar şi-a adus aminte 
că nu îl cunoştea pe Petey. Nu era legată în niciun fel de 
băiat. Şi nu aparţinea cercului lor. 

Urcă pe bancheta vizitiului cât de liniştit putut şi 
ridică hăţurile. Şopti: 

— Hai, Samson! Căruţa trecu încet pe lângă cei trei 
care stăteau în tăcere şi Maelle le mai aruncă o privire în 
timp ce trecea pe lângă ei. Chiar şi fără să fi făcut o 
fotografie, ştia că imaginea îi va rămâne întipărită în minte 
pentru totdeauna. 

Molly 

Shay's Vor A, Missouri Aprilie, 1903 

Isabelle a deschis ochii şi imediat îşi aţinti privirea 
asupra mâinilor încleştate ale domnului Rowley. Mâinile îi 
erau pătate de sângele lui Petey. Lacrimile o împiedicau să 
vadă bine. 

— Petey... O, Petey... Corpul nemişcat şi tăcut al 


copilului i-au apărut în faţa ochilor. Arăta atât de mic şi de 
neajutorat. 

Un sentiment neaşteptat îi umplu pieptul, unul atât 
de puternic încât aproape o dobori. Iubire... îl iubea pe 
Petey. Cum ajunsese ea să îl iubească pe micul vagabond 
cu părul răvăşit? Nu ştia, dar în acele momente şi-a dat 
seama că ţinea la băiat - la fel de mult cât ar fi putut să 
ţină la cineva vreodată. 

Aaron se ridică în picioare, o ridică uşor şi o conduse 
înspre curbă. Domnul Rowley se ridică şi el, venind în 
urma lor. I-a aruncat o privire plină de gingăşie. 

— Eşti bine Isabelle? Nu e un lucru pe care ţi l-ai dori 
să-l vezi. Stomacul Isabellei era întors pe dos şi avea 
încredințarea că micul dejun nu va rămâne în stomac. Dar 
spuse hotărâtă: N 

— Sunt bine. Insă mă îngrijorează starea lui Petey. 
Nu ar trebui să mergem la spital? Nu ar trebui să îl lăsăm 
singur. 

— Helen este acolo în acest moment, spuse domnul 
Rowley. Ea a fugit după ambulanță când... când s-a 
întâmplat. El a dat din capul său căptuşit cu părul 
grizonant. Nu am să o pot clinti de-acolo până când băiatul 
nu va fi din nou pe picioare, sunt sigur de asta. Tresări. 
Piciorul lui... ah... 

Aaron făcu un pas înainte şi îşi îmbrăţişa tatăl. 
Uitându-se la ei, Isabelle simţi că lacrimile îi invadează din 
nou ochii. Durerea pe care o împărtăşeau, cu toate că era 
sfâşietoare, părea frumoasă într-un fel. Dacă ar mai fi avut 
şi ea tată... sau un frate... care să o îmbrăţişeze şi să o 
consoleze. 

După câteva minute bune, cei doi s-au despărţit. 
Domnul Rowley îşi privi scurt mâna şi se întrista. 

— Mai bine mă duc să mă spăl. Şi se îndreptă spre 
magazin. Aaron îl strigă. 

— Tată, vrei să stau aici să te ajut sau pot să o duc pe 
Isabelle la spital? 

Acesta se uită la ea înțelegând privirea din ochii ei. 

— Cred că ar fi mai fericită acolo cu mama. Domnul 


Rowley s-a oprit în uşă uitându-se la ei. 

— Pot să mă descurc cu magazinul de unul singur- 
oamenii vor avea răbdare având în vedere ceea ce s-a 
întâmplat. Du-te numai şi du-o. 

Uitându-se la Isabelle, Aaron o întrebă: 

— Vrei să laşi Biblia înainte să mergem? 

Isabelle strângea Biblia la piept, îmbrăţişând-o în 
felul în care tânjea ea să fie îmbrăţişată. 

— Nu, am să o iau cu mine. Haide să ne grăbim. 

Aaron i-a pus mâna pe spate şi s-au întors înspre 
spital. Nu parcurseră o distanţă prea mare când auziră pe 
cineva strigându-l pe Aaron. Întorcându-se au văzut un 
băiat fugind înspre ei. Flutura un plic maro în aer. 

— Domnule Rowley! Aşteptaţi! Băiatul s-a oprit brusc 
lângă ei şi aruncă plicul în mâna lui Aaron. Este de la 
Jackson Harders! A spus că e pentru domnişoara Standler 
în legătură cu hârtiile acelea pe care i le-a dus. 

— Mulţumesc! Aaron a scos o monedă din portmoneu 
şi i-o dădu băiatului. 

Băiatul i-a zâmbit, a strâns moneda în pumn şi a 
tâşnit în josul străzii. 

Aaron i-a întins plicul Isabellei. 

— S-a mişcat repede. 

Isabelle se uită ţintă la el, iar inima îi bătea foarte 
tare. 

El îşi cobori sprâncenele. 

— Nu vrei să-l deschizi? 

Isabelle îşi umezi buzele pe măsură ce confuzia 
punea tot mai mult stăpânire pe ea. O parte din ea dorea 
să sfâşie plicul, să-i devoreze conţinutul, să descopere că 
toate documentele erau false şi că viaţa ei va reintra în 
normal. Dar o altă parte din ea - a realizat ea că era mai 
puternică-se temea că va descoperi că se poate întoarce în 
Kansas, la vechea ei viaţă. 

Luă plicul şi-l băgă sub coperta Bibliei. 

— O să mă uit la el mai târziu, acum vreau să ajung 
la Petey. Aaron a dar aprobator din cap şi schiţă un zâmbet 
discret. Cu toate că Isabelle şi-a îndreptat privirea înainte 


deoarece mergeau repede înspre spital, imaginea lui Aaron 
zâmbind i-a rămas întipărită în memorie. Sentimentul care 
o cuprinse când a îngenuncheat în stradă în apropierea 
locului unde Petey fusese accidentat revenise. Însă acum 
era cu privire la Aaron Rowley. 

Isabelle îşi sprijinea capul pe spătarul tare, din lemn, 
al scaunului. Camera era întunecoasă şi avea jaluzelele 
trase. O ceaşcă de cafea, care se răcise de mult, aştepta pe 
o măsuţă lângă cotul ei. Petey stătea pe pat tăcut şi 
nemişcat, şi nici măcar şuieratul sforăitului lui atât de 
familiar nu îi ţinea companie. 

Aaron şi doamna Rowley plecaseră cu o oră înainte. 
Oboseala o cuprinsese pe doamna Rowley după o zi lungă, 
astfel că Aaron a insistat să meargă să se odihnească. 
Promisiunea Isabellei că va sta ea lângă Petey o convinsese 
pe femeie că poate pleca. Aşa că Isabelle era acum 
singură, aşteptând ca Petey să se trezească. 

Isabelle încerca să îşi concentreze privirea asupra 
feţei copilului şi nu asupra formei corpului băiatului care 
se profila de sub pătură. Mai devreme privise spre locul 
unde piciorul acestuia trebuia să facă o ridicătură, însă 
stomacul i s-a întors pe dos când a văzut cât de lăsată era 
pătura albastră. O durea inima din cauza pierderii 
băiatului. Cum va avea să se întreţină acum? Va cerşi? Ce 
fel de viaţă va fi aceasta? De ce, se întrebă ea cu un strop 
de amărăciune, a permis Dumnezeu să i se întâmple aşa 
ceva unui băiat atât de cumsecade? 

Un mic freamăt îi atrase atenţia. Şi-a îndreptat 
spatele şi îşi aşeză mâinile pe spătarul scaunului uitându- 
se la faţa lui Petey. Băiatul făcu o grimasă de durere, iar 
pătura a început să se frământe, arătând că Petey se 
mişca. Se uită spre mijlocul patului şi văzu ridicătura 
făcută de piciorul sănătos al lui Petey-ea îşi dădu seama că 
îşi mişca piciorul sănătos. 

Temându-se că se va lovi la piciorul rănit, a sărit în 
picioare şi a traversat încăperea până la marginea patului 
şi puse mâna pe fruntea lui Petey. 

— Linişteşte-te, dragule, nu te mişca. 


Cu ochii închişi copilul a început să geamă. 

— Mă doare... mă doare piciorul... 

Isabelle înghiţi în sec şi puse mâna pe piciorul lui 
stâng masându-l prin pătură în timp ce îi şoptea sunete 
liniştitoare. 

Dar Petey mişca din cap foarte tare, iar faţa îi era 
schimonosită de durere. 

— Nuuu, celălalt. 

Ochii Isabellei se umplură de lacrimi. Doctorul le 
spusese despre dureri inexistente-durerea unui membru 
amputat. Dar nu îi spusese cum să-i explice lui Petey. Iar 
ea nu îndrăznea să atingă piciorul care îi fusese amputat. 
Când băiatul a încercat să se ridice în fund şi să pună 
mâna pe rană, Isabelle a ţipat ca să-l oprească. 

— Doamna asistentă! a strigat ea strângându-l pe 
Petey la piept. Veniţi repede! Am nevoie de ajutor. 

O femeie într-o rochie albastră a intrat repede pe 
uşă. l-a aruncat o privire Isabellei şi a ieşit repede din 
salon. Isabelle îl ţinea în continuare pe Petey care se văita 
şi se zvârcolea preţ de ceea ce au părut câteva ore, până 
când un bărbat a năvălit în cameră. Acesta avea în mână o 
seringă şi fără să spună un cuvânt a dat la o parte păturile, 
a ridicat cămaşa de noapte a lui Petey şi a înfipt acul în 
şoldul băiatului. Băiatul a ţipat de durere, ceea ce a făcut 
ca inima Isabellei să se strângă, iar apoi a rămas calm în 
braţele ei. 

Cu grijă, Isabelle l-a aşezat înapoi pe pernă. 
Lacrimile îi înceţoşau privirea în timp ce aranja pătura sub 
bărbia băiatului. Ea îl privi pe bărbat, a cărui privire era 
aţintită asupra feţei lui Petey. În cele din urmă îşi îndreptă 
privirea asupra Isabellei. În ciuda tratamentului său rapid, 
văzut empatie în ochii lui. 

— Asta îl va ajuta să doarmă. Somnul e un 
medicament bun. A spus el cu o voce blândă. 

Isabelle a înghiţit în sec. 

— A spus că îl doare piciorul. Ce... ce să-i spun dacă 
se trezeşte din nou? 

Bărbatul a pus mâna pe fruntea lui Petey. 


— Spuneţi-i adevărul. Copiii sunt optimişti. Aş putea 
garanta că va accepta situaţia mult mai bine decât mulţi 
bărbaţi. 

Trimiţând un zâmbet scurt în direcţia ei, părăsi 
încăperea. Isabelle se reaşeză pe scaun şi privea din nou 
corpul nemişcat al lui Petey. A închis ochii şi s-a străduit să 
adoarmă. 

Razele soarelui luminau pe lângă marginile 
jaluzelelor făcând-o pe Isabelle să se trezească. Ea se 
întinse, strâmbându-se de durere. Spatele îi era înţepenit 
de la faptul că stătuse în fund toată noaptea. Incet a 
deschis ochii, clipind în timp ce vederea i se obişnuia cu 
lumina. Privirea îi trecu de la tavan la capul lui Petey şi 
apoi la Petey. Ochii îi erau deschişi şi el o privea. 

Isabelle se apropie repede de marginea patului şi îşi 
trecu mâna prin părul lui încâlcit. 

— Petey... te-ai trezit. Plânsul îi făcea gâtul să i se 
contracte şi făcea ca vocea să îi fie mai groasă. Petey a dat 
din cap. 

— Da. Nu am făcut gălăgie ca să nu te deranjez. Eşti 
bine? 

I-au dat lacrimile din nou. Pe patul de spital, cu un 
picior tăiat deasupra gleznei, iar el întreba dacă ea se 
simte bine. Ce copil dulce. Trecându-şi mâna prin părul lui 
l-a liniştit. 

— Eu sunt bine. Tu... tu cum te simţi?” Ela strâmbat 
din nas. 

— Mă doare piciorul foarte tare. Poţi să dai păturile 
la o parte. Mă apasă foarte tare. 

Bărbia Isabellei începu să tremure. 

— Petey în legătură cu piciorul tău... 

Băiatul avea nişte ochi mari strălucitori şi o privire 
nevinovată. Cum putea să-i spună că i s-a amputat un 
picior? Şi cu toate acestea trebuia-el trebuia să ştie. I-a 
explicat cât de delicat a putut ce i-a făcut tramvaiul. 

— Ai înţeles Petey? 

Petey avea o privire supărată, iar fruntea îi era 
încruntată. 


— A tăiat-o de tot jos. Toată laba piciorului? 

Isabelle a dat din cap în timp ce ochii o usturau de la 
plâns. 

— Mă tem că da. 

— Dar mă doare. O pot simţi. Mângâindu-i creştetul i- 
a spus. 

— Ştiu. Doctorul a spus că organismul tău nu 
înţelege că nu ai laba piciorului. De aceea ai impresia că te 
doare. 

El se uita la Isabelle strângând din buze. 

— Deci sigur nu mai e? Isabelle a dat din cap. 

— Vreau să văd. 

Trăgând aer ca să prindă curaj, Isabelle a dat 
păturile la o parte. 

Petey s-a ridicat sprijinindu-se pe coate şi se holbă 
destul de mult la piciorul amputat, în timp ce ochii lui mari 
şi albaştri nu clipeau deloc, în cele din urmă oftă şi s-a 
lăsat pe spate pe pernă. 

— Ai dreptate. Nu mai e. 

Ea se aştepta ca el să izbucnească în plâns de durere, 
să condamne nedreptatea situaţiei sau să ţipe de mânie. In 
schimb a spus cu vocea lui obişnuită de băieţel: 

— Crezi că o să pot primi un picior de lemn?” Uimită, 
Isabelle a făcut un pas în spate uimită. 

— Un... un ce? 

— Un picior de lemn. Am văzut un bărbat la docuri 
care avea unul. L-a legat cu o curea acolo unde înainte 
fusese piciorul. A spus că un peşte i-a muşcat piciorul de 
tot dar eu nu-l cred. Dar piciorul acela de lemn... era tare. 
O să pot primi şi eu unul? 

Un picior de lemn. Asta era tot ce îl preocupa pe el. 
Să primească un picior de lemn, să îl lege cu o curea şi să 
poată umbla din nou. Acest copil era uimitor. Isabelle îi 
mângâie obrazul palid. 

— Orice vrei, Petey, o să mă asigur că vei primi, îţi 
promit. O să-ţi fac rost de cel mai bun picior de lemn care 
există. 

Petey îi zâmbi şovăind. 


— Îți mulţumesc. 

În aceeaşi clipă Petey se încruntă, dar expresia era 
una gânditoare. 

— Nu te îngrijora. O să fiu bine, sunt sigur de asta. 
Aşa a spus lisus. Isabelle a deschis ochii larg. 

— Aşa a spus... lisus? Petey a dat din cap. 

— A venit la mine când eram căzut în stradă. A spus 
să nu mă îngrijorezcă voi fi bine. A spus că voi putea umbla 
şi sări cât ai zice peşte. Aşa că nu te îngrijora nici tu. 

Prea uimită ca să îi răspundă ceva, Isabelle abia a dat 
din cap. Petey a închis ochii. 

— Sunt obosit. Când a adormit, de data aceasta 
sforăitul său şuierat a umplut camera. 

Mattie 

Ferma Rocky Crest Aprilie, 1903 

În timp ce Matt şi Clancy înaintau împreună spre 
casa mare, stomacul lui Matt a început să chiorăie 
făcându-l pe Clancy să râdă. 

— Nu ştiu de ce ţi-e chiar aşa de foame. Abia te-am 
pus să faci câte ceva azi. Dacă stau şi mă gândesc nici 
măcar nu ai ieşit din hambar. 

Matt se uita nedumerit la el. 

— Abia m-ai pus să fac câte ceva...? Arăta cu mâna 
înspre hambarul cu oi. Tunsul şi adunatul oilor nu se 
numeşte muncă? 

Clancy râdea, întreaga faţă încreţindu-i-se de la râs. 
L-a luat pe Matt pe după umăr. 

— Haide acuma, nu trebuie să te superi. Doar te 
tachinam. Azi îţi meriţi plata din plin. 

Clancy  zâmbea  arătându-şi dinții strâmbi şi 
îngălbeniţi. 

— Nu o să mai avem o zi din aceasta pentru încă un 
an, aşa că data viitoare ştiind la ce să te aştepţi ţi se va 
părea mai uşor. 

Matt şi-a umflat obrajii şi a răsuflat. 

— Acum înţeleg de ce le tundeţi doar o dată în an. Ai 
de lucru, nu glumă, să te lupţi cu blănoasele acelea. 


— Le tundem doar o dată în an ca să aibă destulă 
blană la tuns, l-a lămurit Clancy. Şi a început să râdă. L-ai 
văzut pe bătrânul Jose cu oaia aceea încăpăţânată? La un 
moment dat aveam impresia că oaia tunde părul de pe 
capul lui José şi nu invers. 

Cei doi au râs bine pe seama lui Jose când intrau pe 
uşa din spate care ducea la bucătărie. Acolo erau domnul 
Harders şi fiul său, Jackson, aşezaţi unul lângă celălalt la 
masa compusă dintr-un blat aşezată pe un piedestal, şi 
instantaneu Matt s-a oprit din râs. Ceva din expresiile 
celor doi bărbaţi l-a făcut să se îngrijoreze. 

Se pare că şi Clancy a avut aceeaşi senzaţie pentru 
că şi-a pus mâinile în şold şi a spus: 

— Să auzim ce s-a întâmplat. Ori a murit cineva ori se 
căsătoreşte numai veşti bune nu pot fi. 

Domnul Harders a dat din cap afişând un zâmbet 
forţat pe buze. 

— Clancy... 

L-a certat uşor cu acel cuvânt. Apoi se uită la fiul său, 
iar Jackson şi-a întors privirea înspre Matt. Pe Matt l-au 
cuprins nişte transpiraţii reci pe tot corpul. Vestea rea- 
oricare ar fi ea - era cu privire la el. Erau soţii Jenks? 
Genunchii lui tremurau şi nu păreau destul de tari ca să-l 
susţină. Aşa că a făcut doi paşi şovăielnici înainte şi s-a 
prins cu mâinile de spatele unui scaun. 

— Ce s-a întâmplat? 

Jackson trase adânc aer în piept. 

— Matt, a fost un accident în Shayv's Ford. Petey a 
alunecat sub un tramvai şi i-a tăiat piciorul drept jos. 

Pe Matt l-au cuprins două sentimente total opuse în 
acelaşi timpera uşurat că soţii Jenks nu l-au găsit, dar se 
simţea rău pentru ceea ce i se întâmplase lui Petey. Apoi l- 
a mai cuprins un sentiment - se simţea vinovat că l-a adus 
pe Petey în Shay's Ford. 

— Se va face bine? 

— Doctorul este optimist dar nu poate garanta nimic. 

Matt şi-a plecat capul, povara tristeţii apăsându-l din 
greu. Doamne trebuia să-l las în St. Louis. Ştiu că Dave era 


aspru cu el, dar chiar dacă ar fi primit câteva curele ar fi 
fost întreg. O mână l-a bătut pe umăr. Matt a ridicat 
privirea înspre faţa îngrijorată a lui Clancy. 

— Să nu crezi că tu eşti de vină pentru ce i s-a 
întâmplat băiatului. Tonul ferm din vocea lui Clancy a 
încălzit inima lui Matt. 

— Nu aveai cum să prevezi asta. Este pur şi simplu... 
unul dintre acele lucruri. 

Matt a dat aprobator din cap dar se împotrivea în 
interiorul lui. Nu era „unul dintre acele lucruri'-era greşit. 
Un băieţel ar trebui să aibă două picioare ca să poată 
alerga şi să se joace. Un băieţel nu ar trebui să meargă cu 
tramvaiul nesupravegheat. Petey avea nevoie de o casă. De 
un cămin. 

— Cine va avea grijă de el când va ieşi din spital? 

— Familia Rowley vor să-l ia la ei. Au o angajată, 
Isabelle, care stă cu schimbul cu doamna Rowley la spital. 
Tonul calm din vocea lui Jackson a mai temperat inima 
agitată a lui Matt. Cândva ieşi din spital nu va mai vinde 
ziare. 

Jackson a scos o bucată de hârtie din buzunar şi o 
împinse de partea cealaltă a mesei. Matt şi-a dat seama că 
era un articol din ziar. Jackson a continuat. 

— Ziarul a scris despre accident. Sper că asta a trezit 
conştiinţa unor oameni despre pericolul care îi paşte pe 
copiii de pe străzile oraşului nostru. Poate că acum vor 
dori să se implice. 

Mânia se acumula în sufletul lui Matt. 

— În ceea ce mă priveşte, a răbufnit el, se pare că s- 
au trezit prea târziu. împingând scaunul a ieşit valvârtej 
afară. 

Molly 

Shay's Ford, Missouri 

Aprilie, 1903 

— Gangrena. 

Când chirurgul care a operat piciorul lui Petey i-a 
chemat pe Isabelle şi pe Aaron pe hol ca să discute despre 
situaţia băiatului, ea şi-a dat seama că ceva se întâmplase. 


Iar acel simplu cuvânt îi umplu Isabellei inima de frică. 

— Este grav? 

Dr. Carolton se încruntă ca şi cum întrebarea ar fi 
fost una prostească. 

— Nu există gangrena uşoară. Este destul de gravă. 
Dacă băiatul ar fi fost mai sănătos, mai bine hrănit poate... 
Vocea bărbatului s-a stins şi Isabelle îi înţelegea 
frustrarea. Va trebui să mai amputez câţiva centimetri din 
picior ca să înlătur țesutul cu gangrena, dar nu vă pot 
garanta că băiatul va supravieţui operaţiei. 

Isabellei i s-au tăiat picioarele. Doar mâna lui Aaron 
care o ţinea pe după cot o mai ţinea în picioare. 

— Şi dacă nu-l operaţi? 

— Cu siguranţă infecția îl va ucide. 

Isabelle a tras aer adânc încercând să se liniştească. 

— Atunci trebuie să-l operaţi. Doctorul a dat 
aprobator din cap. 

— De îndată ce sala de operaţii va fi gata, 
infirmierele se vor întoarce după băiat. Doctor a plecat de 
lângă ei. 

Isabelle şi Aaron stăteau fără să spună nimic lângă 
uşa salonului lui Petey. Bărbia Isabellei a început să 
tremure, dar şi-a încleştat dinţii. Când s-a mai liniştit a 
spus: 

— Vreau să mă duc la Petey. Nu ar trebui să rămână 
singur. 

— Desigur. Aaron a condus-o pe Isabelle în cameră. 
El a luat scaunul singur din colţul camerei iar ea stătea pe 
marginea patului. 

Faţa palidă a copilului şi plină de transpiraţie o 
răvăşeau pe Isabelle. Un miros groaznic persista în aer, 
rezultat al infecţiei care se înstăpânise pe piciorul 
băiatului. 

Sprijinindu-se cu coatele pe genunchi, Aaron i-a 
vorbit cu o voce groasă. 

— Isabelle te simţi bine? 

Isabelle a afişat un zâmbet inexpresiv pe buze. 

— În dimineaţa de după prima operaţie Petey m-a 


întrebat acelaşi lucru. Stătea întins, mic şi fragil, cu 
piciorul amputat şi el se preocupa de starea mea. A scos 
un oftat adânc. Aaron, săptămâna aceasta a fost... o 
perioadă de creştere, presupun. 

Aaron s-a încruntat. 

— Cum aşa? 

Vocile lor uşor şoptite, în încercarea de a nu-l deranja 
pe băiatul bolnav, dădeau un sentiment de intimitate 
decorului steril. Privirea atentă a lui Aaron, mâinile lui 
împreunate ca şi pentru rugăciune îi dădeau palpitaţii 
inimii Isabellei. 

Ridicându-se de pe marginea patului a traversat 
încăperea până la măsuţă şi şi-a ridicat Biblia. 

— Nu am avut prea multe de făcut săptămâna 
aceasta aşa că am citit. l-am citit lui Petey, iar când 
dormea am citit pentru mine. Sunt atât de multe lucruri 
aici, Aaron, atâtea lucruri pe care nu le-am ştiut... 

Aaron se uita fix în ochii ei, cu ochii lui blânzi de un 
albastru-verzui. 

— Am citit Psalmul 139, cel de care mi-ai vorbit. Este 
un verset acolo care spune că mâna Domnului este peste 
mine şi El mă înconjoară pe dinapoi şi pe dinainte. Stând 
săptămâna aceasta aici cu Petey am simțit şi eu, în cele din 
urmă, prezenţa Sa. Şi... Şi-a ridicat sprâncenele încercând 
să pună în cuvinte emoţiile din săptămâna care a trecut. 
Aşa cum eu stăteam lângă Petey - chiar şi atunci când el 
nu era conştient de prezenţa mea-mă gândeam că şi 
Dumnezeu veghează asupra mea atunci când eu nu sunt 
conştientă de asta. 

Aaron a aprobat uşor din cap iar ochii îi străluceau. 

Incurajată de aprobarea lui tăcută, a continuat. 

— Când am citit mesajul de la Jackson Harders care 
spunea că hârtiile pe care Randolph le avea sunt autentice 
am... acceptat situaţia. Nu mi-a părut rău. Şi eu sunt 
convinsă că Dumnezeu mi-a dat puterea ca să accept 
situaţia. 

A Şi-a coborât încă o dată privirea asupra Bibliei. 
Inghiţind în sec, a continuat. 


— Am fost atât de ignorantă cu privire la Dumnezeu, 
dar vreau să mă schimb. Vreau să-L cunosc aşa cum tu şi 
părinţii tăi îl cunoaşteţi. 

Ridicându-şi capul, privirea ei s-a întâlnit cu privirea 
lui. 

— Aaron ce... ce trebuie să fac să-L. cunosc şi eu cu 
adevărat pe Dumnezeu? 

Spre amuzamentul ei, ochii lui Aaron s-au umplut de 
lacrimi. I-a luat mâinile şi le strângea către Biblie. 

— Draga mea Isabelle, ai făcut primul pas. Ai spus cu 
voce tare că ai nevoie de El. Acum tot ce trebuie să faci e 
să-L chemi pe Fiul Său, lisus, în inima ta. 

Ea şi-a înclinat capul. 

— Este chiar atât de simplu? Aaron a dat aprobator 
din cap. 

— Pentru noi da. Pentru că a făcut lisus tot ce era de 
făcut când a murit pe cruce pentru păcatele noastre. Când 
îl rogi să intre în inima ta El vine. Asta te face şi pe tine un 
copil al lui Dumnezeu. Apoi El va fi cu tine în fiecare zi pe 
care o vei trăi pe pământ, iar când vei muri vei merge cu 
El în împărăţia cerurilor. 

Această dorinţă o făcea să o doară sufletul. 

— O, vreau asta Aaron. 

— Atunci cere-o. 

Vocea lui dulce şi plină de emoție a îndemnat-o să 
răspundă. Punându-se pe genunchi, a închis ochii, a strâns 
Biblia la piept. 

— Iisuse, intră în inima mea. Fii cu mine de acum 
încolo. 

Când a deschis ochii l-a văzut pe Aaron îngenuncheat 
în faţa ei cu ochii strălucitori şi plini de lacrimi. 

— Bine ai venit în familia lui Dumnezeu, Isabelle, a 
spus el. Lacrimi fierbinţi îi curgeau pe obraji, dar ea râdea. 

— O, Aaron ce cuvinte minunate! În săptămâna care 
a trecut mă întrebam... unde este locul meu? Nu sunt o 
Standler. Nu sunt nicio Gallagher. Dar acum... sunt copilul 
lui Dumnezeu! 

Fără a spune un cuvânt Aaron şi-a întins mâinile, a 


cuprins-o şi o strângea la pieptul lui. Ea s-a cuibărit 
mulţumită preţ de câteva secunde. Când i-a dat drumul ei 
avea ceva în privire care îi făcea inima să vibreze. 

— Isabelle, am ceva pentru tine. Aaron s-a ridicat 
ajutând-o şi pe ea să se ridice. Apoi el a băgat mâna la 
cămaşă şi a scos un plic. Jackson a trimis asta mai 
devreme pentru tine. E un mesaj de la avocatul tatălui tău. 

Isabelle şi-a dus mâna la piept. Inima îi bătea foarte 
tare iar gura îi era uscată. Privirea i se plimba între plic şi 
ochii lui Aaron. Isabelle puse Biblia pe masă şi şi-a întins 
mâinile tremurânde după plic. Încet, a scos scrisoarea şi a 
început să o citească cu voce tare. 

— «Domnule Harders vă mulţumesc că m-aţi 
contactat în legătură cu moştenirea domnişoarei Isabelle 
Standler. Cu toate că domnul Reginald Standler nu a 
adoptat-o în mod oficial pe domnişoara Isabelle, o iubea ca 
şi cum ar fi fost a lui şi s-a îngrijit de viitorul acesteia. Un 
cont cu suma de - „Isabelle aproape a scăpat hârtia din 
mână când a citit suma în dolari «a fost deschis, urmând să 
intre în posesie dânsei la vârsta de douăzeci de ani. 

În eventualitatea morţii timpurii a părinţilor ei 
adoptivi, domnul Standler a permis să se poată face o 
retragere anticipată a unei părţi din sumă. In cele ce 
urmează sunt instrucţiunile cu privire la retragerea 
sumelor de bani. Vă rog să îi puneţi în vedere domnişoarei 
Standler să mă contacteze ca să îi facilitez accesul deplin 
la cont. Cu stimă, domnul Emery Murray.» 

Isabelle îşi ridică privirea şi privi în ochii lui Aaron. 
Aaron a dat din cap scoțând un uşor şuierat. N 

— Acum ştii... eşti Molly Gallagher. Insă soții 
Standler te-au iubit ca şi cum ai fi fost a lor. 

Isabelle a dat din cap. În inima ei întotdeauna ştiuse 
aceste lucruri. Gândurile ei o luaseră razna. Se născuse 
sub numele de Molly Gallagher, dar cel pe care îl iubise ca 
tată se îngrijise de viitorul ei. Era orfană, dar nu mai era 
săracă. Cu banii pe care tata i i-a lăsat putea să se întoarcă 
în Kansas City şi să revină la vechea ei viaţă. 

Ea analiză din nou suma înscrisă pe foaie şi se simţit 


uşoară precum aerul. Zâmbindu-i lui Aaron, îi spuse: 

— Trebuie să revendic această sumă de bani 
numaidecât. 

— Asta... asta înseamnă că vei pleca? vocea lui suna 
ascuţit. Isabelle i-a atins braţul şi a dat rapid din cap. 

— Trebuie să intru în posesia banilor ca să plătesc 
pentru spitalizarea lui Petey. Şi să-i cumpăr un picior de 
lemn. I-am promis. 

Expresia plină de nedumerire a lui Aaron o făcu să 
zâmbească. 

— Şi apoi vom folosi aceşti bani ca să ajutăm copiii 
străzii. Vom construi un orfelinat sau o şcoală sau orice 
vom avea nevoie. 

Trecându-şi privirea asupra lui Petey a continuat. 

— Vom folosi banii ca să luptăm pentru copiii străzii 
Aaron. 

25 

Maelle 

Shay's Ford, Missouri Aprilie, 1903 

Şofran purpuriu şi narcise galbene o întâmpinau pe 
Maelle în grădinile care înlăturau maroniul iernii şi 
înverzeau sub lumina strălucitoare a soarelui de 
primăvară. Sărbătoarea Paştelui bătea la uşă şi parcă până 
şi florile recunoşteau că e vremea renaşterii. 

Din înaltul scaun al căruţei Maelle fluiera privind la 
casele îngrijite, cu obloane şi ghivece de flori, străzile 
pietruite şi localurile proaspăt vopsite pe drumul spre 
spital. Shay's Ford era o comunitate plăcută, recunoştea şi 
ea asta. Genul de loc unde i-ar plăcea să se stabilească. 

S-a oprit din fluierat. Să se stabilească? Casa lui 
Maelle era la fel de ciudată precum era îmbrăcămintea ei - 
o cutie mare cu roţi de lemn. Chiar dacă se străduia foarte 
tare, abia putea să-şi amintească şi de casa din Irlanda. O 
colibă mică cu o vatră din pământ, pe care fierbea supa 
într-un ceaun, iar râsul tatii făcea toate rafturile să 
tremure. Însă oricât de mult se străduia multe amănunte 
din copilăria ei rămâneau în ceaţă. Cât de mult tânjea să-şi 
amintească zâmbetul gingaş al mamei, părul încâlcit al lui 


Mattie şi gropiţele lui Molly. Dar trecuse atâta timp, şi 
toate amintirile erau învăluite în ceaţă. Îşi dorea să fi avut 
poze care să-i aducă aminte de feţele lor şi de locurile 
acelea. Dar acest gen de dorinţe erau fără sens. 

Exista o singură fotografie a locului unde irăiseră şi i- 
o dăruise lui Mattie cu mulţi ani în urmă. În călătoriile ei 
cu Richard de-a lungul Statelor Unite îndreptând aparatul 
spre oameni sau grupuri spera să îi recunoască pe Mattie 
sau pe Molly când se va uita prin obiectiv. Işi imaginase de 
atâtea ori reîntâlnirea încât îi era întipărită în minte putea 
să audă râsetele, să simtă îmbrăţişările să experimenteze 
vederea înceţoşată datorită lacrimilor de bucurie. îi 
promisese lui Mattie că nu va înceta să îl caute şi nu 
renunţase. Oriunde a ajuns l-a căutat. Şi iar l-a căutat. Insă 
căutarea s-a dovedit zadarnică. 

Căutarea o făcuse să se plimbe din oraş în oraş în 
ciuda dorinţei ei de a-şi deschide un magazin într-un oraş 
unde clienţii să vină la ea şi nu invers. Dar ştia că până nu 
îi va găsi pe Mattie şi pe Molly nu se va putea stabili 
undeva. Picioarele ei neobosite şi inima ei neliniştită aveau 
să o impulsioneze înainte. Ajută-mă, Doamne, să-mi găsesc 
fratele şi sora. 

A aşteptat să şuiere pe lângă ea o caleaşca înainte să 
traverseze ultima intersecţie în drumul spre spital. 
Lăsându-l pe Samson să moţăie în lumina soarelui de 
primăvară îşi luă aparatul şi intră în spital. O femeie din 
spatele unui birou de lemn i-a arătat drumul spre camera 
lui Petey şi găsi uşa deschisă. 

Inima i s-a răscolit de emoție când a intrat în camera 
simplă. Petey stătea întins, micuţ şi nemişcat, în mijlocul 
unui pat din fier. Culoarea feţei băiatului nu se schimbase 
cu mult de când îl văzuse prima dată întins pe drum. În 
timp ce ea stătea şi îl privea, a deschis şi el ochii. 

— Isabelle? 

S-a aplecat înainte ca să-i poată vedea faţa. 

— Nu. Eu sunt Mike. Iar tu eşti Petey, nu? 

Părul blond şi răvăşit îi acopereau ochii mari, 
nemişcaţi şi albaştri. 


— De unde ştiţi cum mă cheamă? 

Cu grijă s-a aşezat pe marginea patului ţinând 
aparatul în poală. 

— Jackson Harders mi-a spus. 

— Aaa. Copilul a dat din cap cuibărindu-se în pernă. 
Îmi place de Jackson. Este prietenul meu. 

Maelle s-a abținut să-i mângâie creştetul. 

— Pun pariu că ai mulţi prieteni. 

— Aşa e. 

Răspunsul lui debordant i-a făcut inima lui Maelle să 
simtă că pluteşte. 

— Poate o să fiu şi eu prietena ta, de asemenea. 

Petey şi-a scos mâinile de sub pături şi le-a împreunat 
pe piept. 

— Sunteţi femeie? 

Ea a început să râdă. 

— Da sunt. 

— Mike e un nume ciudat pentru o femeie. 

— Presupun că da. Maelle s-a îndrăgostit de 
sinceritatea lui. Privirea lui a căzut asupra aparatului. 

— Ce ai acolo? 

— Aparatul meu. Ea îl mângâie uşor. Cu el fac poze şi 
l-am adus cu mine ca să-ţi fac şi ţie poză. 

— Poză mie? Băiatul a ridicat o sprânceană. De ce? 

— Pentru că... mâine vor veni nişte bărbaţi în Shay's 
Ford. Bărbaţi influenţi-care ştiu ce trebuie să facă pentru a 
schimba lucrurile în bine. Prietenul tău Jackson vrea ca ei 
să-l ajute să schimbe legile astfel încât copiii ca şi tine să 
nu mai fie nevoiţi să vândă ziare toată ziua şi să poată 
merge la şcoală. 

Petey a dat uşor din cap. 

— Ştiu. Aaron şi cu Isabelle mi-au spus că voi merge 
la şcoală după ce voi ieşi din spital. Nu voi mai putea vinde 
ziare pentru că am numai un picior. 

Afirmația directă a copilului stârni o furnicătură în 
nasul lui 

Maelle. 

— Ştiu. Şi mă bucur că vei merge la şcoală. Dar mulţi 


alţi băieţi nu vor merge dacă nu se schimbă legile. Aşa că 
Jackson s-a gândit că, dacă va avea o poză cu tine ca să le 
arate acelor bărbaţi, atunci ei vor şti ce băieţi cumsecade 
vor ajuta dacă vor schimba legile. Aşa că... e în regulă 
dacă îţi fac poză? 

Petey îşi muşcă buza de jos şi se uită ţintă la ea. 

— Cu mine tot? 

— Te referi dacă vreau să surprind în poză şi 
piciorul? 

El a dat din cap. 

Maelle a tras aer adânc în piept. 

— Ar fi de mare ajutor. 

După câteva momente Petey a dat uşor din cap. 

— Bine atunci. 

Maelle a dat cu grijă păturile la o parte dezvelind 
trupul mic al lui Petey. Se lupta din răsputeri să nu plângă 
când a văzut picioarele subţiri ale lui Petey ieşind de sub 
cămaşa de noapte dungată, unul cu o talpă goală iar 
celălalt terminându-se cu un ciot bandajat sub genunchi. 
Vederea îi era obturată aproape în totalitate de lacrimi 
când a pus aparatul în poziţie şi privea zâmbetul lui Petey 
prin obiectiv. 

— Ce crezi că faci? 

La auzul vocii ascuţite degetele lui Maelle au 
încremenit în jurul lămpii. S-a uitat peste umăr şi a văzut-o 
pe femeia tânără şi roşcată căreia îi făcuse poză în ziua 
accidentului lui Petey. Întorcându-se, i-a zâmbit. 

— Tu trebuie să fii Isabelle. 

Isabelle s-a dus repede la pat şi i-a tras lui Petey 
foarte abil păturile până la brâu. 

— Nu mi-ai răspuns la întrebare. Ce crezi că faci? 
Petey a luat-o pe femeie de mână. 

— Îmi face poză pentru ca Jackson să le poată arăta 
unor bărbaţi. Eu i-am dat voie. 

Isabelle îl privi pe băiat, şi expresia feţei i s-a mai 
îndulcit. Dar când şi-a întors privirea spre Maelle ochii au 
început să-i scânteieze. 

— Jackson a spus că un domn pe nume Mike Watts îi 


va face poză lui Petey. Lucraţi pentru domnul Watts? 

Maelle şi-a mai domolit zâmbetul. 

— Ei bine, nu chiar. Maelle se scărpina în creştet. Eu 
sunt Mike Watts. 

Isabelle a ridicat din sprâncene şi o tot măsura pe 
Maelle din creştet până în picioare. 

— Mike... şi asta vine de la... 

— De la Michael. Era răutăcioasă, Maelle ştia asta, 
dar se bucura de fiecare clipă în care o înţepa pe tânăra 
femeie care îi vorbea tăios. 

Isabelle strângea din buze şi o privi pe Maelle mai 
multe secunde în timp ce Maelle aştepta. Apoi Petey a tras- 
o de mână. 

— Isabelle? Nu te dai mai încolo ca Mike să-mi poată 
face poză? Femeia a tras aer adânc în piept ca şi cum s-ar 
abţine să spună ceva urât. Când a expirat ceva ce aducea a 
zâmbet i-a cuprins faţa. 

— Foarte bine. A aranjat păturile la picioarele patului 
şi s-a dat la o parte. Vă rog să vă grăbiţi. Petey are nevoie 
de odihnă. A trecut prin destul de multe lucruri. 

De parcă nu aş şti deja asta. Maelle a ridicat 
aparatul, a focalizat şi a declanşat lampa. 

— Gata. 

— Foarte bine. Isabelle l-a acoperit pe Petey încă o 
dată şi s-a aşezat lângă pat asemeni unui paznic. 

Petey i-a spus. 

— Voi vedea şi eu poza? 

Maelle a luat aparatul sub braţ şi a traversat camera. 
„Pot să-ţi fac şi ţie o copie pe care să ţi-o aduc dacă vrei. 
Mâine nu voi putea veni, dar aş putea duminică după- 
amiază. 

Ochii băiatului s-au luminat de plăcere, însă Isabelle 
a intervenit. 

— Duminică vrem să-l ducem pe Petey la piaţa 
familiei Rowley astfel că nu cred că va fi o zi bună pentru 
vizite. 

Maelle s-a uitat la Isabelle surprinsă. 

— Va fi externat aşa de curând? înseamnă că s-a 


însănătoşit. Isabelle a suspinat în timp ce îl mângâia pe 
Petey pe creştet. 

— Dumnezeu ne-a răspuns la rugăciuni. 

Lui Maelle i s-a părut ciudată afirmaţia. Luând în 
considerare reacţia ostilă a Isabellei nu a crezut că aceasta 
ar fi creştină. Şi totuşi afirmaţia acesteia sugera altceva. 

— Şi aşa, o să poţi veni să mă vezi şi la piaţă, nu? 

Maelle nu a putut să spună nu la întrebarea plină de 
dorinţă a lui 

Petey. 

— Bineînţeles că pot să vin. Şi o să aduc o mulţime de 
poze. Ai văzut vreodată Marele Canion? Sau Oceanul 
Pacific? Sau Pikes Peak”? 

Petey a făcut ochii mari. 

— Pikes Pete? 

Maelle chicotea amuzată. 

— Peak. E un munte. Un munte foarte înalt pe care l- 
a descoperit un bărbat pe nume Zabulon Pike. El nu s-a 
căţărat pe munte, dar eu am făcut-o. 

Petey a dat din cap făcând părul de pe creştet să se 
mişte. 

— Nu am văzut niciunul dintre aceste lucruri. 

— Bine atunci. O să-ţi aduc pozele să le vezi înainte 
să plec din oraş. 

— Da? Vocea lui părea foarte ascuţită din cauza 
entuziasmului. Mi le veţi arăta? 

Ipeak înseamnă „culme” în limba engleză (n.trad.) 

— Bineînţeles că ţi le voi arăta. Suntem prieteni, nu? 
Spre uimirea ei, faţa lui Petey s-a posomorât. 

— Nu mă tachinaţi doar, nu? Pentru că uneori 
oamenii spun că vor face anumite lucruri pe care nu le fac. 
Nu spuneţi doar aşa şi de fapt nu aveţi de gând să faceţi 
asta, nu? 

— Ai grijă de cei mici. 

Maelle l-a strâns pe Petey uşor de umăr, după care a 
făcut un pas în spate observând privirea dezaprobatoare a 
Isabellei. 

— Intenţionez să fac tot ce am zis, Petey. Ne vedem 


duminică la piaţa familiei Rowley. 

Isabelle s-a întors dinspre Petey şi a ţintuit-o pe 
Maelle din priviri cu un aer de superioritate. 

— Pot să discut ceva cu tine? Haide pe hol. Maelle a 
ridicat din umeri şi a urmat-o pe Isabelle. 

Femeia a închis uşa de la salonul lui Petey înainte să 
vorbească cu Maelle. 

— Ai fost foarte amabilă să te oferi să îi arăţi şi lui 
Petey acele poze. Maelle a mutat aparatul în cealaltă 
mână. 

— Este un băiat minunat. 

— Da aşa este. Dar nu sunt sigură... Pentru un 
moment femeia părea să ezite, a lăsat sprâncenele în jos 
iar privirea îi era aţintită spre podea. Apoi femeia şi-a 
îndreptat umerii şi o privea pe Maelle. 

— Nu ştiu dacă ar fi o idee bună să petreci timp 
împreună cu Petey. Maelle s-a încruntat. 

— De ce nu? 

— Deoarece... Privirea Isabellei cobori de la coada 
împletită a lui Maelle până la bocancii ei maro. Nu eşti 
deloc... obişnuită. Pot fi intenţiile tale onorabile, dar... 
Sprâncenele Isabellei s-au încreţit. Felul ciudat de a te 
îmbrăca dă impresia oamenilor că nu eşti deloc decentă. 
Petey a avut parte de destule probleme, a fost abandonat 
de părinţi, a trăit pe străzi, iar acum va înfrunta viaţa 
având această infirmitate. Nu mai are nevoie şi de alte 
probleme. Nu ştiu dacă o prietenie strânsă cu tine ar fi în 
interesul lui. 

Maelle a analizat cu grijă cuvintele Isabellei. 

— Deci tu spui că dacă m-aş îmbrăca... diferit... nu ai 
mai fi atât de îngrijorată dacă aş petrece timp cu el? 

— Chiar încerc să nu te judec, a spus femeia tânără, 
dar trebuie să recunoşti şi tu că acei-acei... Faţa îi era 
schimonosită de dezaprobare. Sunt foarte deranjanţi. 

Maelle a făcut un pas înapoi. Inima îi bătea cu 
putere. Purta pantaloni din nenumărate motive de la unele 
practice la cele personale. Se obişnuise ca lumea să se uite 
chiorâş, dar nu o preocupase niciodată de ceea ce gândeau 


alţii. Acum, pentru prima dată, se întreba dacă faptul că îi 
purta crea mai mult decât o simplă dezaprobare. Creau 
aceştia o piedică în calea relaţiilor? 

Se străduise atât de mult să-şi ţină promisiunea 
făcută tatălui ei şi anume să aibă grijă de cei mici care 
aveau atâta nevoie de protecţia ei. Era mai uşor să sară la 
bătaie îmbrăcată cu o pereche de pantaloni rezistenți. Dar 
ea mai făcuse o promisiune, şi anume Tatălui Ceresc, ca să 
le spună tuturor celor pe care îi va întâlni despre iubirea 
Lui. îi împiedica pe cei din jur să-L. vadă pe Tatăl în felul ei 
de a fi, modul în care ea se îmbrăca? 

Oricât de mult nu ar fi dorit Maelle să recunoască, 
Isabelle atinsese un punct sensibil. A dat uşor din cap, 
gânditoare. 

— Mă voi gândi la ceea ce ai spus. Îţi mulţumesc 
pentru sinceritate. Isabelle, la rându-i, a dat din cap, părul 
ei roşcat strălucind în lumina becurilor care luminau holul. 

— V-am rănit sentimentele? 

O rănise pe Maelle, dar nu avea de gând să 
recunoască. S-a forţat să zâmbească şi s-a eschivat. 

— Sunt bine precum o zi de primăvară. Nu te 
îngrijora din cauza mea. 

Maelle s-a întors la căruţă şi a coborât trapa. A pus 
cu grijă aparatul în cutia lui şi s-a aşezat pe scaunul din 
faţă. Când a ridicat hamurile îşi privi pantalonii şi se 
încruntă. 

— Să mergem, Samson, îşi îndemnă ea cabalina. 
Maelle îşi muşcă gânditoare buza de jos pe măsură ce 
căruţa îşi continua drumul spre biroul lui Jackson. 
Dirijându-l pe Samson spre aleea din spatele clădirii a 
oprit în acelaşi loc unde parcase în săptămâna precedentă. 

Il eliberă pe Samson din strânsoarea hamurilor şi îl 
duse la grajd, îi puse o traistă mare cu ovăz pe cap şi îl 
scarpină între urechi în timp ce acesta ronţăia. Întorcându- 
se de la grajd şi-a scuturat mâinile de pantaloni. Şi se 
încruntă din nou. 

Oftând adânc se întoarse la căruţă şi urcă în spate. 
Tată, ajută-mă... îngenunchind lângă patul rabatabil a tras 


un cufăr de sub pat. Cufărul ocupa tot mijlocul încăperii 
căruţei aşa că a trebuit să sară peste el ca să-l poată 
înconjura şi să ridice capacul greu. 

Acesta era plin de haine. Pantaloni. Cămăşi. Unele 
ale lui Richard, altele ale ei. Inima a început să-i bată de 
două ori mai repede când şi-a băgat mâinile în interiorul 
lui, acestea au început să-i tremure. A dat la o parte 
grămezile frumos aranjate şi a făcut loc prin mijloc. Şi 
acolo, împachetată în hârtie mototolită, se afla cauza 
mâinilor ei tremurânde şi a palpitaţiilor. 

Dând la o parte hârtia a scuturat şi a scos la iveală 
pliseurile unei museline de culoare verde pal. Ţesătura 
emana un miros de mucegai - mirosea a neglijare. Pentru 
câteva secunde a ridicat țesătura, şi imagini vii din acea 
seară au năpădit-o. Când amintirile au devenit prea 
intense, a apropiat rochia de piept, a început să o strângă 
şi a închis ochii. 

Imaginea privirii jucăuşe a lui Richard îi apăru în faţa 
ochilor de când îi dăruise rochia. îi auzea vocea în minte: 
„Știu că nu e una dintre costumaţiile din două piese pe 
care femeile le poartă în zilele de azi, dar dantela este 
foarte drăguță, iar culoarea merge bine cu părul tău care 
aduce a toamnă”. Cu toate că avea o voce gravă în acelaşi 
timp avea o expresie foarte senină când a continuat. „Eşti 
o fată foarte frumoasă, Mike, şi ar fi vremea să te îmbraci 
ca şi o domnişoară”. 

Richard o lăuda rareori. Aceste cuvinte însemnau 
atât de mult pentru ea. Se bucură de această amintire în 
timp ce legăna rochia. lar apoi, pe neaşteptate, ultimele lui 
cuvinte i-au venit în minte „Fugi Mike! Fugi după şerif!” 
Ea fugea ridicând rochia verde din muselină. Pe când ea a 
revenit cu şeriful, Richard era întins pe jos cu un cuţit 
înfipt în piept. 

La înmormântare purtase pantaloni şi una din 
cămăşile lui. Pusese rochia în cufăr unde o lăsase în ultimii 
opt ani. Nu plănuise să mai poarte rochie vreodată. Dacă 
nu ar fi purtat rochie în acea seară poate că Richard ar mai 
trăi. Nu putuse să se implice în bătaie purtând rochia 


verde din muselină. Nici nu ar fi avut parte de atenţia care 
a dus la bătaie dacă nu ar fi purtat rochia din muselină. 

O lacrimă i se furişă pe sub pleoapă, alunecând uşor 
pe obraz. Supărată, Maelle a aruncat rochia în cufăr şi a 
şters lacrima cu podul palmei. Dorea să trântească acel 
capac, dar cuvintele Isabellei au făcut-o să se oprească. 

Lăsând cufărul larg deschis s-a îndreptat spre pat şi a 
luat în mâna Biblia pe care un pastor i-o dăruise când a 
mers în faţa bisericii ca să întrebe cum îl poate chema pe 
lisus în inima ei. Undeva în cartea aceasta citise despre o 
piatră de poticnire. 

Pe ea nu o deranjau pantalonii ei. Avea un motiv 
întemeiat pentru care îi purta. Dar dacă aceştia erau o 
piatră de poticnire pentru cei din comunitate şi îi 
împiedica pe aceştia să se uite la inima ei şi la mărturia ei 
de creştin, atunci poate era vremea să facă o schimbare. 
Punând Biblia deoparte, se uita la rochia şifonată aşezată 
pe marginea cufărului. Stomacul începu să-i freamăte. 

— Nu pot purta acea rochie, Doamne, s-a plâns ea cu 
voce tare, stând să izbucnească în lacrimi. A făcut doi paşi 
până la cufăr, a ridicat rochia şi a împăturat-o cu multă 
grijă. A pus-o în lateral, a luat hârtia mototolită şi a întins-o 
pe pat cât de mult a putut. A învelit cu grijă rochia cu 
hârtie înainte să o aşeze din nou pe fundul cufărului. 

Ea nu putea purta acea rochie. Nu va mai purta 
niciodată acea rochie. A băgat mâna în buzunarul 
pantalonilor şi a pus mâna pe agrafa cu care erau prinse 
mai multe bancnote. Erau în oraş cel puţin trei magazine 
de confecţii. 

Inspirând adânc a spus cu voce tare: 

— Doamne, nu vreau să fiu o piatră de poticnire. 
Vreau ca oamenii să vadă lumina iubirii în mine. Dă-mi 
curaj să mă îmbrac cu hainele care le vor permite 
oamenilor să privească în inima mea. 

Mattie 

Ferma Rocky Crest Aprilie, 1903 

Matt şi-a pus pălăria pe cuier, s-a aşezat pe pat şi s-a 


lăsat pe spate pe saltea. Funiile scoteau zgomote din cauza 
greutăţii, dar el nu le băga în seamă. Oftând adânc, a 
ridicat fotografia care era pe măsuţa de lângă pat pipăind 
marginile ei şi muşcându-şi buzele cu dinţii. 

— Iar nu vrei să mănânci de cină? Clancy se sprijinea 
de tocul uşii cu degetul mare în buzunarul de la pantaloni. 
Faţa zbârcită a bărbatului arăta preocupată. 

Uitându-se din nou la fotografie, Matt mormăi un 
răspuns. 

— Poate. 

Clancy a făcut doi paşi înspre el şi s-a oprit uitându- 
se în jos la Matt. 

— De când cu vizita lui Jackson nu ai mai mâncat 
destul ca să-ţi menţii corpul şi mintea în stare de 
funcţionare. Când cineva nu mănâncă însemnă că e sătul. 

Clancy şi-a pus mâinile în şold. 

— De ce anume te-ai săturat băiete? 

Suspinând din nou, Matt a ridicat din umeri, a pus 
fotografia pe măsuţă şi a ridicat privirea spre Clancy. 

— Clancy am făcut o promisiune şi nu ştiu dacă o voi 
putea ţine. Clancy s-a aşezat pe pat. 

— Ce promisiune ai făcut? Matt a înghiţit în sec. 

— Să îl ajut pe Jackson la întâlnirea aceea importantă 
pe care a organizat-o. 

— Aceea cu toţi proprietarii de ferme? 

— Aceea. 

— Dar de ce nu poţi? Gerald ţi-a dat voie. Chiar o să 
te ducă în Shay* s Ford. Nu văd care ar putea fi problema. 

Matt îl privea pe Clancy. 

— Problema este că acolo s-ar putea să fie cineva cu 
care... cu care nu mă pot întâlni. 

Clancy a început să râdă. 

— Persoana aceea este invizibilă? 

Matt şi-a lăsat capul pe spate şi respira greoi. Nu mai 
avusese încredere în nimeni ca să îi povestească trecutul 
săunici măcar soţilor Smallwood, iar aceştia fuseseră cele 
mai cumsecade persoane pe care le cunoscuse până să 
vină la ferma Rocky Crest. Dar dacă nu îi povestea acum, 


mâine avea să fie în aceeaşi încăpere cu soţii Jenks şi 
numai gândindul acesta îl făcea să asude. O, Doamne, 
ajută-mă... 

Clancy a întins mâna peste Matt şi a ridicat 
fotografia. 

— Are ceva de-a face cu familia din poza aceasta? Am 
observat că săptămâna asta ai petrecut mult timp uitându- 
te la ea. 

Matt se uita la fotografia pe care Clancy o ţinea între 
degetele sale cioturoase. Bărbia începu să-i tremure în 
timp ce dorul îl copleşea. Cât mai avea să treacă până se 
va împlini promisiunea lui Maelle că îl va găsi? 

— Acea familie... A înghiţit golul din gât şi a luat 
fotografia ca să o ţină în palmă. Aceea este familia mea, 
Clancy. Şi nu am mai văzut-o de când aveam şase, poate 
şapte ani. 

Clancy a strâns din buze şi a scos un şuierat. 

— A trecut ceva vreme. 

— Da... 

Matt a închis ochii pentru câteva clipe ca să-şi adune 
gândurile. Şi apoi, greoi, cu o voce tristă, şi-a deschis 
sufletul în faţa lui Clancy. 

— Părinţii mei au murit când eram foarte mic. Eu, 
părinţii mei şi surorile mele trăiam în New York. După ce 
au murit părinţii mei nu a mai fost cine să aibă grijă de noi. 
Aşa că nişte oameni nu îmi mai aduc aminte exact cine-ne- 
au îmbarcat pe un tren împreună cu alţi copii care nu 
aveau părinţi ca să venim în vest. 

Clancy a rămas cu gura căscată. 

— Trenurile cu orfani? Tu ai venit cu ele? Matt a dat 
din cap. 

— Am fost trimişi într-un oraş mic de aici din 
Missouri unde mai mulţi oameni au venit să ne vadă. Eu 
am ajuns la o familie pe nume Bonham. O familie 
cumsecade-ei trăiau în Shallow Creek. 

— Şi surorile tale? 

Durerea îi străpunse inima lui Matt. 

— Sora mea mai mică a fost luată de nişte bogătaşi. 


Matt îi aruncă lui Clancy o privire scurtă şi sfioasă. 
Bărbatul şi acum mai are probabil o umflătură la fluier 
cum l-am lovit. L-am lovit bine încercând să-l fac să o lase 
pe surioara mea. Dar nu a funcţionat. 

Uitându-se din nou la fotografie Matt a atins 
imaginea lui Maelle. 

— Cealaltă soră a mea a fost luată de un bărbat care 
făcea fotografii, întotdeauna m-am întrebat ce s-a 
întâmplat cu ea. Ea era îmbrăcată ca un băiat atunci. 

Clancy s-a încruntat. 

— Ca un băiat? 

Matt a ridicat din umeri. 

— E greu de explicat. Dând din cap a continuat. Sper 
că bărbatul nu s-a înfuriat prea tare când şi-a dat seama că 
a luat o fată în loc de un băiat. Sper că a fost bun cu ea... 

— Stai un pic Matt... Clancy a fluierat. Mă bucur că 
ai ajuns la o familie bună. 

Matt a dat din cap aprobator, a ridicat bărbia şi 
privea în gol. 

— Aşa este. Mi-a plăcut foarte mult de familia 
Bonham. S-au comportat cu mine ca şi cum aş fi fost al lor- 
m-au trimis la şcoală şi de toate. Acum, doamnna Bonham 
era severă cu privire la cum trebuie făcute lucrurile-foarte 
strictă, dacă mă înţelegi. Dar nu a fost niciodată rea sau 
să-mi facă în ciudă. Era o femeie foarte cumsecade. Dintr- 
odată, gâtul i se strânse. 

— Când aveam cam nouă ani a venit o secetă mare. 
Nu am avut recoltă, banii erau puţini şi nu-şi permiteau să- 
şi hrănească propriii copii, darămite să mai hrănească şi 
pe alţii. Aşa că m-au dus la un orfelinat în Springfield. 

— Şi te-au lăsat acolo pur şi simplu? 

Auzind tonul batjocoritor al lui Clancy, Matt şi-a 
întors privirea înspre el. 

— Nu le port ranchiună. Ştiu că nu au avut încotro- 
doamna a plecat foarte supărată de acolo. 

Amintirea feţei supărate a doamnei Bonham în timp 
ce se îndepărtau cu căruţa îi produse lui Matt o durere în 
inimă. Şi-a înlăturat imaginea din minte şi a continuat. 


— Am stat la orfelinat câţiva ani până când m-a luat 
un bărbat. Avea o fermă pe valea râului Missouri. Acolo am 
învăţat să lucrez cu vitele. 

— La o fermă de vite din Missouri... Tonul vocii lui 
Clancy arăta că era gânditor. Dar parcă Gerald a spus că ai 
venit din Texas. 

Matt s-a ridicat în picioare şi s-a îndreptat spre uşă. 
Asta era partea pe care nu o povestise niciodată. 

— Aşa e. Am fugit în Texas de la ferma aceea. Era... 
era a unui bărbat pe nume Jenks. 

Clancy a tresărit. 

— Lester Jenks? Un bărbat masiv şi cu un dinte de 
aur în faţă? Matt a dat din cap. 

— Da la el. 

Clancy a sărit în picioare. 

— Ai fost adoptat de Lester Jenks? Dar atunci ce 
cauţi tu aici în loc să... 

— Nu! 

Matt îşi frecă ceafa păşind înainte şi înapoi în camera 
mică. 

— Clancy, el nu m-a adoptat. Doar m-a luat. M-a luat 
şi m-a folosit la muncă. Doar... m-a folosit la muncă. 

Încet, Clancy se aşeză din nou pe pat. 

Matt se sprijinea de un perete fiind prea obosit ca să 
mai stea drept fără ajutor. 

— M-a folosit la muncă aşa cum te-ai purta cu un 
câine. Şi nu m-a plătit niciodată. Am văzut celelalte 
ajutoare aliniindu-se în ziua de salar aşa că am crezut că şi 
eu trebuie. Prima dată a râs de mine şi mi-a spus să plec. A 
doua oară a înconjurat masa, m-a luat de guler şi mi-a dat 
un picior de m-a trântit de pământ. A treia oară... Matt îşi 
simţea gura uscată. Şi-a umezit buzele. 

— A treia oară abia am putut să-mi pun cămaşa pe 
mine după o săptămână din cauza crestăturilor pe care mi 
le-a lăsat pe spate. După asta nu m-am mai pus în rând. 
Bineînţeles că şi-a mai găsit el şi alte motive ca să îmi mai 
aplice acelaşi tratament. 

Clancy îşi încleşta atât de tare maxilarele încât 


muşchii îi ieşeau în afară. 

— Dar eu ţineam socoteala cât îmi datora. Ştiam cu 
cât le plătea pe celelalte ajutoare şi ştiam de cât timp eram 
eu acolo. Astfel că într-o noapte când... când el şi ceilalţi 
au plecat în oraş m-am furişat în biroul lui. Lui Matt au 
început să-i tremure picioarele. S-a lăsat pe margine 
patului. Am făcut un calcul pe o bucată de hârtie pe care 
am găsit-o pe biroul lui. Plata pentru patruzeci şi patru de 
luni. Apoi am scăzut preţul unui cal. Am găsit cutia lui cu 
bani în sertarul de jos şi am luat cât îmi datora. Am înşeuat 
calul şi am plecat. 

— Şi de atunci ai trăit pe cont propriu? 

— Da, domnule. Zâmbi şi un muşchi îi zvâcni în 
obraz. Nu a fost chiar atât de rău. Eram destul de înalt 
pentru un băiat de vârsta meacei mai mulţi credeau că 
sunt mai în vârstă decât eram de fapt, aşa că îmi dădeau 
de lucru. Ştiam să lucrez cu vitele mulţumită soţilor Jenks. 
Aşa că am lucrat la ferme de vite în Kansas, Oklahoma şi 
Texas. Am mers cât de departe de Missouri am putut. 

— La ultima-Tripple E din Spofford, Texas-şeful ne 
lăsa să mergem la biserică. Sunt recunoscător pentru asta- 
aşa am ajuns să-l. cunosc pe lisus. Acum El e cu mine 
oriunde aş merge, astfel că atunci când călătoresc nu sunt 
singur. 

Matt oftă. 

— Probabil aş fi stat la Tripple E doar că şeful de 
acolo s-a îmbolnăvit şi a murit. Soţia lui a trebuit să vândă 
şi noul proprietar şi-a adus ajutoarele lui. Astfel că am fost 
nevoit să-mi caut din nou de lucru. Am văzut anunţul 
domnului Harders, am trimis telegrama şi-a ridicat 
palmele şi în sus şi zâmbea-iată-mă. 

— Şi nu ţi-ai văzut surorile de când ai fost mic? Matt 
a întors privirea înspre fotografie. 

— Nu. 

— Nu vrei să le găseşti? 

— Bineînţeles că vreau. Dar nu ştiu cum. Nici nu ştiu 
cum le cheamă acum. Cu siguranţă nu le mai cheamă 
Gallagher... 


— Gallagher? Tonul lui Clancy trăda confuzia. 
Numele tău este Tucker. 

Matt îşi scărpina bărbia zâmbind. 

— Păi l-am inventat când am plecat de la soţii Jenks. 
L-am schimbat din Bonham în Tucker pentru că eram tot 
timpul istovit2* de la atâta muncă. M-am gândit că o să-i 
fie mai greu să mă găsească dacă am alt nume. Zâmbetul îi 
dispăru de pe faţă. Însă, în acelaşi timp, îi e şi surorii mele 
mai greu să mă găsească. 

Clipea repede uitându-se la fotografie. 

— Sora mea mai mare mi-a făcut o promisiune. A 
spus că mă va găsi într-o zi. Eu continuu să sper... Dar tot 
mutându-mă... se poate ca ea să fi încercat şi pur şi simplu 
să nu mai fi reuşit să ţină pasul cu mine. 

Matt se opri un pic. 

— Trebuie să mă stabilesc undeva. Dar dacă domnul 
Jenks mă vede la întâlnirea de mâine ar putea să mă 
denunțe pentru furt. Şi atunci aş ajunge la închisoare. Îl 
cuprinse panica. Nu pot să îl las să mă vadă. 

— Nu te îngrijora. Matt nu l-a auzit niciodată pe 
Clancy vorbind pe un ton atât de serios. Nu o să te 
deranjeze Jenks. Voi merge eu mâine să-i dau lui Jackson o 
mână de ajutor. Pe Gerald nu-l interesează cine merge şi 
cine stă atâta timp cât este cine să facă treburile pe lângă 
fermă. Tu o să stai aici. Clancy a început să râdă. Toată 
lumea ştie ce părere are Jenks despre oi. Nu va veni el aici 
pentru nimic în lume. Aşa că vei fi în siguranţă atât timp 
cât stai aici. 

Matt trase adânc aer în piept şi expiră sacadat. 

— Mulţumesc Clancy. 

Clancy a ridicat din sprânceană. 

— Totuşi ar trebui să vorbeşti cu Gerald. El ar 
putea... 

— Nu. Matt dădu din cap. „Nu vreau să creadă că a 
angajat un hoţ. Cu cât ştiu mai puţini, cu atât mai bine. În 
felul ăsta Jenks nu va şti unde mă aflu. 

— Dar Matthew, fiind avocat, Jackson... te-ar putea 
ajuta. Dar Matt îşi încleşta maxilarele. 


2* în limba engleză, to tucker înseamnă „a istovi” 
(n.trad.) 

— Clancy, tu ştii ce le fac hoţilor de cai. Faţa 
bărbatului se albi. 

— Chiar dacă Jenks îmi datora acel cal şi banii, nu ar 
fi greu pentru un bărbat cu averea şi cu influenţa lui să 
convingă un judecător. Nu... nu trebuie să spui nimănui 
despre mine. Te implor. 

Clancy a dat aprobator din cap. 

— Nu-ţi face griji. Nu o să mai spun nimănui. 

— Iţi mulţumesc, Clancy. 

— Haide acum să mergem să luăm cina, bine? 

Matt îşi puse mâna pe stomac, surprins că i-a revenit 
foamea. O povară i s-a luat de pe suflet ştiind că nu va 
trebui să dea mâine ochii cu Jenks. 

— Sună bine. 

În timp ce mergeau împreună spre casa mare Clancy 
l-a lovit uşor cu pumnul în braţ. 

— Ştii ce îmi doresc, Matt? Ca bătrânul Gerald să fie 
ales şi să poată schimba legile ca oamenii precum Jenks să 
nu mai poată profita de orfani. 

Maelle 

Shay's Ford, Missouri Aprilie, 1903 

Maelle râse uşor când intră în încăperea despre care 
Jackson îi spusese că era folosită pentru întrunirile 
orăşeneşti. Pentru prima dată în viaţa ei era îmbrăcată 
adecvat pentru a merge la operă. Fusta evazată de culoare 
gri şi cămaşa pe corp îi păreau ciudate după atâţia ani în 
care purtase pantaloni şi cămăşi bărbăteşti, dar ar fi fost 
indicat ca astăzi nimeni să nu se uite pieziş la ea. 

Echilibrând cutia în care se afla aparatul şi câteva 
plăci neimprimate păşi în josul culoarului înspre scena 
bine iluminată. Cortina din catifea roşie atârna de la 
înălţimea tavanului şi era legată în ambele părţi ale scenei. 
Podeaua strălucitoare din lemn a scenei era goală, cu 
excepţia unui rând format din trei scaune cu spătar, 
amplasate în spatele unui podium. Işi aruncă privirea 


asupra încăperii întunecoase ca să găsească locul ideal 
pentru amplasarea aparatului. Cu toate că pe pereţii 
laterali ai încăperii erau amplasate candelabre la nivelul 
umărului, niciunul dintre ele nu era aprins. Maelle spera 
că cineva le va aprinde, pentru că altfel camera avea să fie 
prea întunecată pentru a putea face poze. 

Oprindu-se lângă paravanul de pe scenă s-a întors cu 
faţa înspre scaunele întunecate acoperite cu catifea. Dorea 
să fotografieze atât publicul cât şi pe cei care aveau să 
vorbească, dar nu ar fi vrut să se mute ca să distragă 
atenţia de la ceea ce se va întâmpla. Maelle îşi freca bărbia 
gândindu-se la variantele pe care le avea. 

— Mike? 

Acel cuvânt exclamat a speriat-o atât de tare încât 
era să scape cutia din mână. Maelle se întoarse în direcţia 
de unde auzise vocea, fusta învârtindu-i-se în jurul 
gleznelor. Jackson stătea în partea din spate a scenei cu 
gura deschisă de uimire. 

Maelle ţinea cutia pe post de scut. Inima îi bătea tare 
în timp ce el traversa scena spre paravan uitându-se în jos 
la ea, privind-o din cap până-n picioare. 

— Arăţi minunat! 

Cuvintele îi veneau necontrolabil. 

— De-a dreptul... minunat! 

Fusta i se mişca în timp ce păşi înapoi. Fiori de frică 
o trecură pe şira spinării. Ridicând bărbia, ea trase aer pe 
nas şi îl fixă cu o privire rece. 

— Am avut o mică discuţie cu Isabelle şi mi-a atras 
atenţia că unele persoane şi-ar putea face o impresie 
greşită despre caracterul meu din felul meu ciudat de a mă 
îmbrăca. M-am îmbrăcat astfel doar ca să conving bunii 
oameni din Shayn's Ford că nu sunt o destrăbălată. 

Ea a luat o postură şi mai serioasă. 

— Nu m-am îmbrăcat astfel ca să te impresionez pe 
tine. Jackson arăta ca şi cum s-ar forţa să nu zâmbească. 

— Nu-mi permit să presupun aşa ceva. 

Ea îşi coborât privirea în pământ iar braţele ei 
tremurânde încă erau înfăşurate în jurul cutiei. I-a scăpat 


un oftat. 

— Îmi cer scuze pentru irascibilitate. Cred... cred că 
mă simt prea remarcată. 

Jackson izbucni în râs. Ea îl privea atent cum îşi 
ţuguia buzele ca să înăbuşe sunetul. 

— Îmi cer scuze. Nu râd de tine, pe cuvânt. Ci de 
faptul că te simţi remarcată într-o rochie prin care eşti la 
fel ca orice femeie din oraş. Şi în pantalonii cu care ieşeai 
în evidenţă precum o cioară într-un stol de cintezoi nu te 
simţeai observată. 

El a început să râdă mişcând din cap. 

— Nu am mai întâlnit pe nimeni asemeni ţie, Mike. 
Căldura îi invada obrajii şi îşi întoarse privirea într-o parte. 

— Era vorba să mă simt confortabil. Vocea ei părea 
într-un mod straniu atât de familială în încăperea goală şi 
cu ecou. 

— Am purtat pantaloni de când eram foarte mică. Şi 
mă simt... în siguranţă... purtându-i. În rochie... 

Îşi întoarse privirea uitându-se în ochii lui Jackson 
din nou. Lacrimile îi umplură ochii, dar clipi mai des ca să 
le înlăture. 

— ...nu mă simt în largul meu. 

Jackson se ghemui punându-şi coatele pe picioare şi 
îşi împreună mâinile. 

— Fii tu însăţi. Dacă te simţi în largul tău în 
pantaloni, poartă-i. Nu o lăsa pe Isabelle să îţi spună ce să 
faci. Jackson a început să zâmbească. 

— Îi place să le spună tuturor ce să facă. Aaron 
lucrează la înclinația ei de a da ordine. 

Zâmbetul îi reapăru uşor pe buze. 

— Mă bucur să aud asta. Dar apoi redeveni serioasă. 

— Cu toate acestea are dreptate, de aceea nu vreau 
ca îmbrăcămintea mea să fie o piatră de poticnire care să îi 
împiedice pe cei din jur să-mi vadă cu adevărat caracterul. 
Vreau ca oamenii să-L. poată vedea pe lisus în viaţa mea. 
Iar dacă ei se poticnesc în hainele mele atunci nu vor avea 
posibilitatea să-mi cunoască inima. Aşa că... 

A tras din nou aer adânc în piept. 


— Voi renunţa la pantaloni. Cel puţin când sunt în 
medii mai elevate. 

Jackson zâmbea, iar ochii lui negri străluceau 
aprobator. 

— Mike ai planuri pentru diseară? 

Ea a mişcat un pic cutia. Era din ce în ce mai grea. 

— De ce? 

Rămânând ghemuit la câţiva metri depărtare a 
continuat: „Este un restaurant la un hotel la marginea 
oraşului. Are panoramă asupra Mississippiului şi poţi 
vedea toate barajele şi toate vapoarele cu aburi care 
andochează. E foarte relaxant. Ai vrea să mă însoţeşti la 
cină în această seară? 

Maelle a început să simtă cum alţi fiori îi urcă pe 
spate făcând-o să respire sacadat. 

— Mă inviţi pe mine la cină sau e rochia de vină? 

El sări în picioare. 

— Eu... eu... 

— Aşa mă gândeam şi eu. Ea făcu cale întoarsă şi se 
îndreptă pe culoar spre spatele camerei. 

Un sunet înfundat a făcut-o să-şi dea seama că ela 
sărit de pe scenă. 

— Mike, aşteaptă! 

O mâna îi cuprinse umărul făcând-o să se oprească. 

— Te rog nu fugi de mine! 

Eliberându-se din prinsoarea lui, se uita ţintă la el cu 
o privire de gheaţă. 

— Nu fug de tine! 

— Eşti sigură? 

— Din senin mă inviţi la cină, îmi faci complimente. 
Ei bine asta mă face să mă simt incomod. Nu-mi dau 
seama dacă mă inviţi pe mine-pe Mike-la cină sau dacă 
rochia, pur şi simplu, ţi-a dat idei. 

Jackson se încruntă. 

— Nu, stai un pic, eu... 

— Am îmbrăcat rochia pentru ca pantalonii să nu le 
distragă atenţia oamenilor din oraş. Nu am luat-o pe mine 
ca să atrag privirile bărbaţilor. Aşa că păstreazăcţi 


invitaţia, Jackson Harders, şi lasă-mă în pace! 

Năvălind ca o furtună printre două rânduri se 
îndreptă spre culoarul lateral. Se duse până în partea din 
faţă a încăperii şi se opri în stânga scenei. O privire rapidă 
îi confirmă faptul că de acolo vedea întreaga încăpere şi 
scena. După ce şi-a aşezat trepiedul a pus camera pe 
poziţie. Odată ce a fixat-o, se aşeză în spatele ei şi începu 
să analizeze încăperea ca să marcheze cele mai bune 
cadre. Cu coada ochiului îl observă pe Jackson mergând în 
sus pe culoarul din mijloc, prinzându-se cu mâinile de 
marginea scenei şi ridicându-se pe ea. Dispăru în spatele 
cortinei. 

În momentul în care l-a ştiut plecat, ea a lăsat capul 
în jos şi a închis ochii. Lacrimile încercau să-şi facă loc 
printre pleoape, dar ea strângea tare din ele ca să nu le 
dea drumul. Plânsul era pentru fetiţe. Şi nimeni nu o putea 
face pe Mike Watts fetiţă. Intotdeauna a fost cel mai tare 
copil din oricare oraş prin care trecuse. A făcut faţă 
pumnilor şi agresărilor verbale şi a scăpat cu bine. 

Atunci de ce i-a lăsat invitaţia lui Jackson o aşa rană 
în inimă? Pentru că se aştepta la mai mult de la el. Ea 
credea că el e diferitcă înfăţişarea nu conta atât de mult 
pentru el cât conta pentru alte persoane. Şi a văzut-o 
îmbrăcată în rochie, a făcut ochii mari de uimire şi a 
devenit dintr-odată foarte dornic să o invite să-şi petreacă 
seara cu ea. 

— Jackson, de ce mi-ai adus aminte de toţi ceilalţi 
bărbaţi? Aceste cuvinte erau precum un geamăt cate 
aproape i-a smuls inima din piept. 

— Care ceilalţi bărbaţi? 

Maelle îşi ridică mâna şi şi-o duse la inima care-i 
bătea nebuneşte. Jackson stătea în mijlocul scenei cu o 
mână în buzunarul de la pantaloni şi sprijinindu-şi 
greutatea pe un picior. Grija vizibilă în ochii căprui închis o 
făceau să vrea să plângă. 

Ea se concentra asupra aparatului jucându-se cu 
lentilele. 

— Ce faci? De ce te furişezi aşa? Trupul ei tremura 


din cap până-n picioare şi îşi reproşa ei însăşi de ce s-a 
afişat atât de vulnerabilă. 

Scârţâitul scândurilor o preveneau că Jackson se 
apropie. Inima lui Maelle bătea de două ori mai repede şi 
se agita fiind pregătită să îi ceară să o lase în pace. 

Dar el stătea pur şi simplu pe margine scenei, la 
câţiva metri distanţă, cu picioarele atârnate. 

— Nu a fost intenţia mea să mă furişez. Chiar am 
păşit mai apăsat ca să mă auzi că mă apropii. 

— Ei bine... Ea a mişcat camera câţiva centimetri 
înspre dreapta şi privea prin vizor. Făcea orice doar ca să 
fie ocupată şi să nu fie nevoită să îl privească în ochi. Nu 
te-am auzit. Şi mi se pare nepoliticos să asculţi 
conversațiile personale ale cuiva. 

— Dar întrebarea îmi era adresată, i-a adus el 
aminte. 

O urmă de tachinare se putea observa în tonul lui, 
dar Maelle nu avea să se lase convinsă să nu mai fie 
supărată. Dacă era supărată, atunci nu se mai gândea la 
durere. 

— Gândeam cu voce tare. Nu vorbeam cu tine. 
Jackson s-a aplecat în lateral punându-şi palma pe scenă. 

— Mike nu am vrut să te jignesc invitându-te la cină, 
dar se pare că am făcut-o. Îmi cer iertare. 

Ea a ridicat o sprânceană şi îi examina expresia. Faţa 
lui era senină, îngăduitoare şi fără urmă de falsitate. Şi cu 
toate acestea ea mai nutrea nişte urme de îndoială... 
Maelle a îndreptat degetul arătător în direcţia lui. 

— Mi se pare foarte interesant că nu m-ai invitat 
niciodată la cină când purtam pantaloni. 

Ridicând bărbia, îl înfruntă. 

— De ce acum? 

Jackson a ridicat din umeri, ridicând şi mâinile în 
semn de întrebare. 

— Pentru că trebuie să mănânci? 

Sclipirea din ochii lui a înseninat-o. A răsuflat, a 
început să chicotească acoperindu-şi gura cu mâna. A 
început să râdă şi Jackson împreună cu ea, împărtăşind un 


moment de bucurie. 

Apoi Jackson a afişat o figură serioasă înclinând capul 
şi privind-o direct în ochi. 

— Sincer acum, Mike, îmi dau seama că te-am 
speriat, dar nu asta a fost intenţia mea. Nu îmi dau seama 
de ce ai găsit invitaţia mea atât de înfricoşătoare. 

Aplecându-se uşor înainte a adăugat încet. 

— Dacă vrei să vorbeşti despre asta am două urechi 
numai bune de ascultat. 

— Nu avem nimic ce discuta. 

Datorită răspunsului ei ferm a ridicat din sprâncene, 
dar nu a mai insistat, ridicându-se în picioare. 

— În regulă atunci. Dar să ştii că invitaţia rămâne 
valabilă oricând vrei să vorbim. 

Ea nu i-a mai răspuns. El zâmbea discret. 

— Şi invitaţia la cină rămâne valabilă. Au o friptură 
de vită servită cu ciuperci prăjite deasupra pe care o 
recomand cu toată tăria. 

Stomacul lui Maelle începu să emită nişte zgomote, 
după care îşi scoase limba involuntar pentru a se linge pe 
buze. Apoi îşi îndreptă umerii şi dădu din cap 
dezaprobator. 

— Îţi mulţumesc, dar nu vreau. Jackson se încruntă. 

— Încă ţi-e mai frică de mine? 

Frică? De Jackson care era îmbrăcat într-un costum 
din trei piese, cu un jabou din mătase pe faţa căruia se 
reflect lumina de pe scenă scoţându-i în evidenţă 
trăsăturile fine? Umbra de pe faţa lui îi aducea aminte de 
alte feţe, de alte reflexii, dar Maelle îşi reprima 
sentimentele negative. Înghiţind în sec, a răspuns 
hotărâtă. 

— Nu, nu mi-e frică de tine. Doar că nu pot veni. 
Jackson a înclinat capul afişând o expresie copilărească. 

— De ce nu? Trebuie să mănânci. De ce să nu 
mănânci cu mine? Maelle suspină. Ar face bine să fie 
cinstită cu el sau Jackson nu va renunţa niciodată. 

— Jackson, nu am mai mâncat niciodată într-un 
restaurant elegant precum cel de care mi-ai spus tu. Eu şi 


cu unchiul meu mâneam în birturi sau la foc în aer liber. 
Câteodată mai intram în câte-un restaurant mai mic unde 
persoana care gătea ne punea farfuriile pe masă. Dar 
localul despre care vorbeşti tu este unul cu chelneri, cu 
feţe de masă şi probabil cu feluri de mâncare pe care eu 
nici măcar n-o să le pot citi. M-aş simţi incomod într-un 
astfel de local. 

El ridică din sprânceană, privind-o în mod intenţionat 
de sus până jos îndreptându-i atenţia din nou spre rochie. 
Maelle simţea cum roşeşte. 

— Dacă am luat o fustă şi o cămaşă cu manşete nu 
înseamnă că instantaneu ştiu cum să mă comport într-un 
restaurant elegant. Probabil că aş înfige furculita în 
friptură şi aş muşca din ea punându-te într-o lumină foarte 
proastă. 

Maelle dădea din cap dezaprobator. 

— Nu, nu mă pot duce. 

Jackson îşi încrucişa braţele în dreptul pieptului. 

— Lasă-mă să văd dacă am înţeles bine. Refuzi să iei 
cina cu mine pentru că îţi lipseşte eticheta la masă? 

Cuvântul ciudat a făcut-o să se oprească preţ de 
câteva momente. 

— Dacă etichetă înseamnă maniere atunci da. Te 
refuz din cauza aceasta. 

— Atunci asta se poate rezolva uşor Mike. Manierele 
se pot învăţa. 

Maelle se încruntă. 

— Jackson nu o să mă duc într-un restaurant 
sofisticat ca să învăţ cum să mă comport. Trebuie să ştiu 
lucrul ăsta înainte să merg acolo. 

— De acord cu tine. Era tot un zâmbet. Şi ştiu şi cum 
poţi învăţa. Ea a ridicat din umeri în semn de întrebare 
tăcută. 

— De la Isabelle. 

— Eu îmi menţin părerea că angajându-i pe copii şi 
învăţându-i o meserie le facem un bine. Când devin adulţi 
vor avea un mijloc prin care se pot întreţine. Nu văd nimic 
greşit cu privire la aceasta. 


Din diferite părţi ale încăperii se auzea un murmur în 
semn de răspuns. Maelle i-a făcut o poză bărbatului care 
fusese foarte hotărât în a susţine dreptul de a angaja pe 
oricine ar dori angajatorul, indiferent de vârsta 
angajatului. Cu toate că modul elegant de a se îmbrăca şi 
părul negru, lucios dat peste cap îi dădea bărbatului o 
înfăţişare de om de afaceri prosper, era ceva cu privire la 
el care o făcea să creadă că nu putea avea încredere în el. 

Un alt bărbat cu câteva scaune mai în spate ridică 
mâna şi spuse: 

— Dacă aceste legi vor fi elaborate, cine le va pune în 
aplicare? Cu toţii-gesticula arătând spre proprietarii de 
ferme adunaţi-avem ferme în afara oraşelor. Chiar dacă 
legile vor fi promulgate ce garanţie avem că vor fi şi puse 
în aplicare? 

Maelle privea din nou spre bărbatul cu păr lucios. 
Rânjetul lui de pe buze îi spunea că va face ceea ce va 
dori, indiferent de legile existente. 

Jackson se sprijinea de pupitru cu ambele mâini, iar 
ţinându-şi umerii drepţi îi răspunse. 

— La fel cum orice altă lege este bună în măsură în 
care oamenii se angajează să o respecte. Aveţi dreptate că 
va fi mai uşor de aplicat în oraşe şi în fabrici. 

Maelle observă licărirea unui dinte de aur când 
bărbatul cu păr lucios zâmbi larg. 

— Dar - a continuat Jackson cu un ton ferm - nu este 
imposibil. Iar copiii merită toate eforturile noastre pentru 
a le asigura viitorul. 

În timp ce Jackson continua să roage adunarea să ia 
în considerare posibilele urmări ale faptului că toţi copiii 
să primească o educaţie şi să devină cetăţeni eficienţi, 
Maelle privea la domnul Gerald Harders. Bărbatul era o 
ipostază mai bătrână şi mai  îndesată a lui 
Jacksontrăsăturile de familie puteau fi observate cu 
uşurinţă. Dar bărbatului îi lipsea hotărârea lui Jackson. Ea 
se întreba de ce nu stătea bărbatul la pupitru să expună 
nevoia unor legi în domeniul muncii copiilor în loc să-l lase 
pe Jackson să vorbească. 


Maelle a mai făcut o poză surprinzându-l pe Jackson 
aplecat în faţă cu mâinile întinse, iar chipul lui avea o 
expresie pătimaşă. Exact cum avusese în acea zi în parc 
atunci când exuberantă capacitatea de convingere i-a adus 
aplauzele asistenţei. Şi-a încheiat cuvântarea îndemnându- 
i pe bărbaţi să completeze un angajament în ceea ce privea 
sprijinul financiar sau personal în vederea votării lui 
Gerald Harders în Camera Reprezentanţilor statului 
Missouri unde avea să lupte pentru încetarea prestării 
muncii de către minori. 

Maelle aşeza plăcile între straturi de pânză în timp ce 
un bărbat cu multe primăveri şi Aaron Rowley se plimbau 
prin încăpere adunând angajamentele. Jackson şi tatăl său 
părăsiseră de asemenea scena ca să vorbească cu cei din 
public, adresându-se în tăcere fiecărui proprietar de 
ferme. Un bărbat se apropie de ea ţinând un carneţel şi un 
creion în mână. Şi-a dat seama că era reporter la ziar. Ea 
se îndreptă de spate şi îl întrebă: 

— Când va avea nevoie ziarul de pozele pe care le-am 
făcut? El a închis carneţelul. 

— Eu voi preda articolul în această seară. Şeful meu 
probabil că va dori să-l publice în ediţia de mâine. Cu cât 
va fi publicat mai aproape de articolul despre copilul 
străzii care şi-a pierdut piciorul tăiat de tramvai, cu atât va 
avea un impact mai eficient. 

Maelle aruncă o privire ceasului mare cu pendul din 
capătul încăperii. Dacă se grăbea până la primele ore ale 
serii putea şi ea preda pozele. 

— Voi face tot posibilul ca să aduc şi eu pozele pe 
diseară. 

— Foarte bine. îi voi spune şefului meu. El arătă spre 
cutia cu plăci. 

— Aţi vrea să vă duc cutia? 

— Nu, mulţumesc. Mă descurc eu cu ea. 

El a dat aprobator din cap şi s-a îndepărtat. 

Maelle s-a întors la stativ şi a desfăcut aparatul din 
strânsoare. S-a întors să pună aparatul înapoi în cutie, dar 
a fost oprită din drum de un bărbat care s-a interpus între 


ea şi cutie. Sângele i-a îngheţat în vene când a observat 
sclipirea dintelui de aur. 

Mattie 

Îmbrăcat doar cu izmenele şi cu ciorapii găuriţi, Matt 
se plimba în cabană, capul rotindu-i-se la fiecare 
întoarcere, iar privirea îi rămânea aţintită spre uşă. Clancy 
şi domnul Harders plecaseră la puţin timp după ivirea 
zorilor în acea dimineaţă, şi el ştia că urmează să sosească 
în acea seară. Curiozitatea cu privire la cum decurse ziua, 
dacă Jackson a obţinut ajutor pentru cauza sa, dacă Clancy 
l-a văzut pe Jenks şi dacă domnul Harders avea ceva 
noutăţi cu privire la Petey îl ţinuseră treaz mult timp după 
ora de culcare. Ştia că nu va putea dormi până când va 
reuşi să vorbească cu Clancy, aşa că îl aştepta. 

Luna era sus pe întunecata bolta cerească atunci 
când mânerul s-a rotit, iar scârţâitul balamalelor au 
anunţat sosirea lui Clancy. Bărbatul în vârstă s-a furişat 
înăuntru ţinând bocancii în mână şi îndoit de spate. 
Aproape şi-a aruncat bocancii peste umăr când l-a văzut pe 
Matt stând în mijlocul încăperii. 

— Doamne fereşte, băiete, ce faci treaz la miezul 
nopţii? M-ai speriat de moarte! 

În ciuda orei târzii şi a chestiunilor care l-au ţinut 
treaz, Matt chicoti. Încrucişându-şi braţele, Matt a început 
să vorbească apăsat. 

— O singură dată am mai văzut un bărbat furişându- 
se aşa cum ai făcut tu şi avea o femeie de la fermă cu el. 

Clancy şi-a dres glasul aruncând bocancii din mână 
cu zgomot. 

— De parcă o femeie respectabilă ar vrea să fie 
văzută cu mine. El dădu din cap şi respiră adânc. 

— Acum că ne-am pus de acord că nu. n-aş furişa cu 
nicio femeie de la fermă, spune-mi ce faci plimbându-te în 
izmene prin cabană? 

Matt îşi frecă bărbia. 

— Doar mă întrebam cum au mers lucrurile. Şi dacă 


l-ai văzut... Clancy îşi ridică una dintre sprâncenele lui 
stufoase. 

— Pejenks? 

Matt încuviinţă din cap simțind cum i se usca 
gâtlejul. 

— Da, l-am văzut. 

Horcăind scurt, Clancy a traversat încăperea până la 
masa mică din mijloc şi a tras un scaun. După ce se aşeză, 
îl privi pe Matt plin de înţeles. 

— Bărbatul ăla nu ţine cu tot dinadinsul să se facă 
iubit de oameni, ştii asta? 

Ştia şi Matt. Jenks se gândea că banii lui spală multe 
dintre păcate. Aşezându-se vizavi de Clancy, îi spuse 
acestuia. 

— Nu şi-a oferit sprijinul? 

— Nu a completat talonul nostru de susţinător. Şi 
trăncăneala lui despre cum copiii învaţă o meserie dacă se 
angajează cât sunt mici i-a mai făcut pe mulţi alţii să nu ne 
susţină. 

Tonul ironic al lui Clancy i-au răscolit lui Matt 
sentimentele pe care le nutrea pentru la Lester Jenks. 

— Iar asta nu a fost tot. A trebuit să îl opresc ca să nu 
o agreseze pe o doamnă de la ziar. 

Matt a rămas cu gură căscată de uimire. Clancy dădu 
din cap. 

— Ai auzit bine. A îmbrâncit-o pe femeie într-un colţ 
şi a speriat-o, izbindu-i aparatul de pământ. Nici măcar nu 
şi-a cerut scuzespunându-i doar că propria ei stângăcie a 
făcut-o să cadă. 

El dădu din cap încleştându-şi dinţii. 

— Mi-a părut rău pentru ea. Nimeni nu merită un 
asemenea comportament. Bărbatul este o persoană 
dezagreabilă. Ai avut dreptate să te ţii departe de el. 

Fiind beneficiarul aceluiaşi tratament meschin din 
partea lui Jenks, inima lui Matt s-a umplut de empatie faţă 
de femeia necunoscută. 

— Acea doamnă... este bine? 

— Desigur. Jackson a văzut şi el ce s-a întâmplat şi a 


asigurat-o că îi va înlocui aparatul. Se pare că Jackson o 
chemase să facă poze, aşa că s-a simţit responsabil pentru 
ceea ce i se întâmplase. Clancy a început să râdă uşor. 

— l-a spus bătrânului Jenks ce părere are despre 
mitocăniile lui, fără reţineri. Nu cred că Jenks îşi va mai 
arăta faţa prin Shay* s Ford prea curând. 

Matt nu putea spune că îi părea rău pentru aceasta 
dar şi-ar fi dorit ca să nu se fi întâmplat ceva atât de grav 
pentru ca Jackson să-şi verse supărarea pe Jenks. Matt a 
spus: 

— Sper că acum Jenks nu le va face probleme lui 
Jackson sau domnului Harders. Pentru că este obişnuit să 
obţină ceea ce vrea”. 

— Impresia asta mi-a lăsat-o şi mie, a recunoscut şi 
Clancy încercând să se reţină să caşte, dar, după cum văd 
eu treburile, femeia i-ar putea înainta plângere pentru 
comportament indecent. Astfel că ar face bine să-şi vadă 
de treabă şi să plece. 

— În afară de faptul că Jenks a făcut scandal a decurs 
totul bine? 

— Bineînţeles. Clancy a pus un cot pe masă şi îşi 
freca bărbia păroasă. Avem câteva angajamente de sprijin 
financiar pentru campania lui Gerald. Unii chiar au spus că 
vor dona şcoalii de orfani pe care prietena lui Jackson vrea 
să o înfiinţeze. 

— Şcoală pentru orfani? Clancy îl privi mirat. 

— Nu ţi-a spus nimeni despre asta? Jackson o ajută 
pe Isabelle-cea care are grijă de Petey să intre în posesia 
moştenirii, iar ea o va folosi să-şi facă un rost în viaţă-şi 
şcoala pentru orfani. A cumpărat ceva teren în afara 
oraşului şi vrea să construiască nişte dormitoare, săli de 
clasă, un atelier de tâmplărie şi grajduri. În felul ăsta copiii 
vor putea să înveţe să scrie şi să citească, şi vor putea 
învăţa şi o meserie. 

Clancy a îndreptat arătătorul în direcţia lui Matt 
ţinând bărbia aproape de gât. 

— Este o fată foarte ambiţioasă-şi e şi educată. Spune 
că ea îi va învăţa pe copii, dar cred că va mai avea nevoie 


de ajutor. Nu îmi pot imagina că se va ocupa de toate de 
una singură. Cu ajutorul lui Jackson speră că şi alte oraşe 
vor urma exemplul odată ce vor vedea că e o bună 
modalitate de a-i ţine pe copiii abandonaţi departe de 
străzi şi că îi va ajuta să-şi facă un viitor. Un căscat 
interveni după ce bărbatul termină de vorbit. 

Matt mai avea întrebări pentru Clancy, însă după 
cum observa bărbatul mai avea puţin şi se prăbuşea din 
scaun, aşa că i-a zâmbit: 

— Du-te la culcare. Mai putem vorbi şi mâine. 

Clancy îl lovi afectuos pe umăr, intră în camera lui şi 
închise uşa. Matt a stins lampa şi se duse în cameră, însă 
în ciuda faptului că era târziu şi era obosit, a rămas treaz. 
Gândul la şcoala pentru orfani îi ocupa toate gândurile şi îi 
risipea somnul. 

29 

Maelle 

Shay-s Ford, Missouri Aprile, 1903 

Imbrăcată cu cămaşa ei obişnuită din flanelă şi cu 
pantalonii de culoarea bronzului, ghemuită pe marginea 
patului, Maelle privea drept la lumina care pâlpâia din 
lampă. Ochii îi ardeau, dar îşi dorea ca ochii să nu i se 
închidă şi îşi prelungea fiecare clipit din ochi, temându-să 
că întunericul nopţii o va copleşi şi o va face să adoarmă. 
Oamenii din oraş dormeau de mult, dar ea era neliniştită. 
Fiecare zgomotcântecul unei păsări de noapte, mieunatul 
unui motan, şuieratul vântului-toate păreau amplificate. Şi 
ostile. 

Din acea noapte în Littleville, New Mexico, nu mai 
experimentase o asemenea frică. Amintirea clipelor din 
ultima zi din viaţa lui Richard îi trecea prin minte, 
amestecată cu momentele întâlnirii din acea zi cu bărbatul 
cu dintele din aur, creându-i o confuză încâlceală a 
gândurilor. 

Rochia de un verde crud din muselină care îi 
îmbrăcau formele de fată; cămaşa de un gri de culoarea 
turturelei care îi acoperea corsajul; doi bărbaţi turmentaţi 
îmbrăcaţi cu nişte haine zdrenţuite care au apucat-o de 


braţ, luând-o în derâdere, respiraţiile mirosindu-le la fel de 
urât pe cât le erau complimentele indecente; un bărbat cu 
un costum elegant ce-i mângâiase braţul cu degetele, 
înghesuind-o şi făcându-i complimente îngreunate de 
oboseală în timp ce îi şoptea invitaţii nedorite. Apoi, pe 
aleea întunecată se auzea muzica din bar şi sunetul 
râsetelor de bărbaţi; o scenă bine luminată, scârţâitul 
scaunelor şi vocile joase ale bărbaţilor asigurau muzica de 
fundal; strigătul lui Richard: „Fugi după şerif, Mike!”; 
vocea angajatului familiei Harders: „la mâna de pe 
doamna, Jenks!"... strălucirea argintie a lamei cuţitului; 
strălucirea aurie a unui dinte. Richard căzut în praful de 
pe sol, nemişcat; camera spartă, aruncată pe mocheta cu 
imprimeuri de trandafiri, distrusă. 

Două întâmplări atât de diferite şi în acelaşi timp atât 
de asemănătoare. N 

Maelle înghiţi în sec strângând pumnii sub bărbie. In 
ambele situaţii primise o atenţie pe care nu o ceruse. In 
ambele situaţii pierduse ceva de preţ. 

Lacrimile o forţau să clipească de mai multe ori. 
Inima o durea din nou din cauza pierderii lui Richard şi o 
durea acum din cauza distrugerii aparatului. Nimic nu îl 
putea aduce înapoi pe Richard, însă în cazul aparatului 
Jackson se oferise să îl înlocuiască. Maelle aprecia gestul, 
însă nu era acelaşi lucru. Faptul că purtase cu ea aparatul 
cel vechi-aparatul lui Richard-era ca şi cum ar fi avut cu ea 
o bucată din trecut. Acesta îi conferea siguranţă şi 
stabilitate. Un aparat nou avea să facă fotografii la rândul 
lui, dar nu va mai purta aceeaşi semnificaţie ca cel pe care 
îl moştenise de la Richard. 

Moştenire... A întors şurubul de la lampă ca să o 
aprindă, ridicând fitilul. Întreaga încăpere s-a luminat 
instantaneu, risipind umbrele şi oferindu-i o mică măsură 
de linişte. Fixă cu ochii cutia de trabucuri în care era 
singura ei legătura cu viaţa sub numele de Maelle 
Gallagher şi o trase lângă pat. După ce se aşeză puse cutia 
în poală şi îi luă capacul. Funda ce fusese odată de un roz 
aprins era acum de un portocaliu prăfuit imprimat din loc 


în loc cu pete ce aduceau a rugină. Dar scrisul de pe 
scrisorile care adăposteau iubirea părinţilor ei era acelaşi- 
numele tatălui scris de mâna mama ei. 

Maelle nu se deranja să desfacă funda. Era de-ajuns 
pentru moment doar să ţină pachetul-ceea ce o făcea să se 
simtă în prezenţa părinţilor ei. Ea închise ochii şi strânse 
scrisorile la piept cu bărbia tremurândă. 

„Tată, dacă ai fost aici, astăzi, bărbatul acela 
niciodată nu ar fi îndrăznit să pună mâna pe mine”. 
Cuvintele ei sunau a vaiet, frica rememorată făcându-i 
inima să bată de două ori mai repede. „Tu m-ai fi protejat”. 

Erai protejată. 

La gândul acesta a deschis ochii repede. Strângând 
încă scrisorile la piept se gândea la această nouă idee. Era 
ea protejată? A deschis gura dându-şi seama că avut parte 
de ajutor chiar dacă tatăl ei nu mai era. Angajatul familiei 
Harders l-a luat pe proprietarul acela bogat de fermă de 
lângă ea. Jackson îi adresă nişte vorbe foarte dure şi îl făcu 
să plece. Fragmente şi frânturi din Biblie recitate de la 
amvon chiar în duminica trecută îi reveniră în minte. „Iată, 
Dumnezeu este izbăvirea mea... Domnul Dumnezeu este 
tăria mea... El m-a mântuit”. Amintindu-şi aceste cuvinte 
pacea a coborât peste ea. Lăsă capul în jos şi şopti: 

— Tată, iartă-mă! Cum am putut să uit că Tu eşti cu 
mine? Am permis fricii să îmi ia privirea de la Tine. Nici 
tata şi nici Richard nu au fost aici-dar Tu eşti aici. Tu 
întotdeauna vei fi. 

Firave dâre de lacrimi calde au început să-i curgă din 
ochii închişi. 

— Îţi mulţumesc că mi-ai trimis ajutor astăzi-şi 
pentru că nu i-ai dat voie acelui bărbat să-mi facă rău. Şi, 
Tată, ajută-mă să pot lăsa aceste amintiri ca să-mi găsesc 
pacea. Acea zi din Littleville a pus... a pus stăpânire pe 
mine. Maelle îşi ţinea respiraţia, stăvilind frica ce 
ameninţa din nou să pună stăpânire pe ea. Vreau să fiu 
iarăşi întreagă, Doamne. 

Te rog... 

Cu mâinile împreunate pe piept şi cu ochii închişi, 


Maelle se lăsă copleşită de căldura şi liniştea care o 
cuprindeau. După ceva vreme a mai slăbit strânsoarea, 
muşchii i s-au relaxat, pacea instaurându-se peste toată 
inima. Într-un final, a deschis ochii doar ca să observe că 
lampa se stinsese. Încăperea era scăldată în întuneric, însă 
acesta nu o mai speria. 

Cu acea cutie de trabucuri la subsioara, Maelle păşea 
către intrarea de la piaţa familiei Rowley, cu mâna liberă 
ţinându-şi fusta ca să nu o împiedice la mers. Un clopoțel 
agăţat deasupra uşii sună în semn de avertizare, iar 
domnul Rowley apăru instantaneu dintre rafturile înalte. 

— Cu ce vă pot ajuta? 

Maelle a întins cutia de trabucuri. 

— Am venit pentru că i-am promis lui Petey că îi voi 
arăta nişte poze. Poate primi musafiri? 

O strălucire apăru în ochii bărbatului masiv. 

— Petey a stat treaz ca să vă aştepte. Este în fosta 
cameră a fiicei mele-intraţi pe uşa aceea şi urcați scările. E 
a doua cameră pe stânga. Uşa e deschisă. 

După care bărbatul se întoarse la treburile lui. 

Maelle trecu repede pe lângă tejgheaua înaltă de la 
capătul magazinului şi îi zâmbi femeii care stătea în 
spatele acesteia numărând monedele dintr-o cutie din 
tablă. A trecut printr-o uşă lată şi a văzut scările închise 
care erau puţin în stânga. La capătul lor a intrat într-o 
încăpere mare care era evident bucătăria şi camera de zi a 
familiei Rowley. 

Se opri pentru un moment şi se holbă cu o vizibilă 
gelozie la cât de bine era dotată bucătăria şi la cât de 
spațioasă era încăperea. În acel spaţiu intrau probabil 
douăsprezece căruţe, iar asta doar în camera de zi. 
Doamne, voi putea eu vreodată să renunţ la căile mele 
pribege şi să mă aşez la casa mea, una care să nu aibă 
roţi? Apoi, aducându-şi aminte de scopul vizitei sale, îşi 
urni picioarele ca să o ia pe holul din dreapta sa. A doua 
uşă era deschisă aşa cum spusese domnul Rowley şi îl văzu 
pe Petey sprijinit pe o grămadă de perne într-un pat mare. 
Maelle ţâşni pe uşă. 


— Bună, Petey! îmi cer scuze că am întârziat. Eu-Se 
opri când îşi dădu seama că Petey nu era singur. 

Începu să păşească mai cu grijă şi zâmbetul îi 
dispăru de pe buze. 

— Bună şi ţie, Isabelle! 

Femeia tânără se ridică în picioare de pe scaunul din 
colţul camerei şi o fixă cu privirea pe Maelle. 

— Te aşteaptă răbdător de douăzeci de minute 
întrebându-se dacă ai uitat de el. Dacă îi faci o promisiune 
unui copil ai face bine să te ţii de ea. 

Cuvinte pline de mânie îi puneau un nod în gât lui 
Maelle. Cum îndrăznea această fetişcană să o ia la rost? 
Dar mai puternică decât mânia era sentimentul de 
vinovăţie. Care aproape i-au făcut genunchii să se îndoaie. 
Cuvintele Isabellei îi sunau lui Maelle în minte, aducându-i 
aminte de un alt băieţel, de o altă promisiune pe care o 
făcuse aproape acum douăzeci de ani. Oare se întrebase 
Mattie vreodată dacă a uitat de el? îi purta el pică oare 
pentru că nu îşi împlinise promisiune faţă de el? 

Înghiţind în sec, Maelle începu să se ocupe de Petey. 
Băiatul se uita la ea cu coada ochilor şi cu bărbia 
tremurândă. Făcând abstracţie de Isabelle, Maelle se aşeză 
pe marginea patului din pene şi luă mâna micuță a lui 
Petey într-a sa. 

— Chiar ai crezut că am uitat de tine? 

Petey a ridicat din umeri cu privirea aţintită în jos. 

— Aşa am crezut. 

El rosti cuvintele atât de fin încât Maelle aproape că 
nu le-a auzit. 

— Îmi pare rău că am întârziat. Aparatul meu a 
suferit un accident, iar prietenul tău Jackson a vrut să-mi 
cumpere unul nou. Am fost în fiecare magazin din oraş şi a 
durat mai mult decât am crezut. Dar nu am uitat de tine, 
Petey. Am venit cât de repede am putut. Şi l-am adus Pikes 
Peak cu mine. Maelle a întins cutia cu trabucuri. 

Petey zâmbi. 

— Muntele acela mare? Maelle luă capacul de pe 
cutie. 


— Vrei să-l vezi? 

Băiatul a dat aprobator din cap, dar apoi şi-a întors 
privirea înspre 

Isabelle. 

— Pot să mă uit la poze? 

Maelle a surprins privirea rece a Isabellei. Pentru 
câteva secunde a crezut că Isabelle îi va cere să plece. Dar 
Isabelle i-a zâmbit şi a dat aprobator din cap. 

— Bineînţeles că poţi. Aplecându-şi bărbia, a mai 
spus. 

— Şi mă voi uita şi eu cu tine. 

Maelle şi-a întors capul ascunzându-şi zâmbetul. 
Dacă Isabelle dorea să o intimideze trebuia să facă mai 
mult decât să se uite de sus la ea. Maelle era o bătăuşă de 
profesie, ea-i rezolvase pe mulţi bătăuşi şi era apărătorul 
celor slabi. Privirile acelea obraznice puteau să îi întindă 
nervii, dar nu aveau să o facă să plece. A aşezat cutia de 
trabucuri pe pat lângă ea şi îi spuse: 

— Ia loc atunci. O să ai parte de o adevărată trataţie. 
Sunt un fotograf foarte bun. 

Aranjându-şi fusta neagră, Isabelle se aşeză cu multă 
eleganţă pe parte cealaltă a patului lui Petey. Au petrecut 
jumătate de oră uitându-se la fiecare fotografie în parte, 
iar Maelle le-a spus câte o mică poveste despre fiecare. 
Petey a râs foarte tare când Isabelle i-a mărturisit că s-a 
împiedicat de o stâncă şi a căzut pe un cactus când se 
dădea în spate ca să aibă o mai bună privelişte la Great 
Salt Lake. 

S-a abținut să râdă şi ea de bucuria lui dezlănţuită. 

— Nu e chiar aşa de amuzant! 

În realitate situaţia nu păruse atât de amuzantă pe 
cât părea privită acum prin ochii băieţelului. 

Petey şi-a acoperit gura cu ambele mâini iar ochii îi 
străluceau puternic de sub claiele de păr blond. 

— 'Ţi-au intrat ghimpi în fund? Cum i-ai scos? 

Maelle îi aruncă o privire Isabellei. Femeia părea ca 
şi cum ar fi înghiţit un ac, atât de tare strângea din buze. 
În loc să-i dea un răspuns clar lui Petey i-a spus acestuia: 


— Nu a fost uşor. Dar a meritat poza. Nu-i aşa că e 
frumoasă? Atenţia lui Petey se îndreptă din nou asupra 
pozei. Cea cu munţii falnici din fundal, care se reflectau în 
apa lacului, era una dintre preferatele lui Maelle. Petey a 
ridicat o sprânceană. 

— Ai pescuit cât timp ai stat acolo? Maelle a început 
să chicotească. 

— Nu. Peştii nu pot să supravieţuiască în acel lac. 
Are salinitatea prea ridicată. 

Băiatul a făcut ochii mari. 

— Dar atunci la ce e bun lacul? 

Zâmbindu-i plin de blândeţe, Maelle i-a răspuns. 

— E frumos să îl priveşti. 

El s-a mai uitat o dată la poza din mâna lui Maelle şi 
a dat aprobator din cap. 

— Presupun că ai dreptate. Petey s-a întins lovind 
cutia de genunchii lui Maelle. Îţi mulţumesc pentru că mi- 
ai arătat pozele, Mike. 

Maelle s-a ridicat în picioare ridicând şi cutia. 

— Cu multă plăcere, Petey. Mă bucur că ti-au plăcut. 
El şi-a ridicat pătura până la piept. j 

— Pariez că faci şi portrete frumoase. Imi faci şi mie 
o poză cu Isabelle? 

Maelle o privea pe Isabelle care încă stătea aşezată 
pe pat cu mâinile în poală şi cu spatele drept ca o 
scândură. 

— Poate... dacă vrea şi Isabelle. 

Femeia mai tânără şi-a ridicat sprâncenele delicate. 

— Din felul în care i-ai răspuns lui Petey pot să 
presupun că ai avut succes în căutarea unui nou aparat? 

— Nu am găsit nimic potrivit în oraş, dar am găsit 
unul în catalogul 

Sears & Roebuck. 

Maelle îşi reţinea în continuare oftatul care se 
chinuia să iasă. 

— Acum trebuie să aştept să mi-l expedieze şi nu am 
nimic de făcut între timp. Nu sunt obişnuită să nu fac 
nimic, spuse ea chicotind jucăuş. 


Isabelle îşi prinse bărbia între degete şi căzu pe 
gânduri. 

— Ai un scris frumos? 

— Dacă am un scris frumos? Maelle se uită la 
Isabelle. 

— Ce legătură are aceasta cu ce spuneam? 

Isabelle s-a ridicat şi a ocolit patul, fusta mişcându-i- 
se grațios. Îşi puse mâinile în şold şi cu capul înclinat 
spuse: 

— Am nevoie de... un fel de secretară. 

Să lucreze pentru Isabelle? Maelle a făcut un pas 
înapoi. 

— Nu sunt sigură că - A vorbit Jackson cu tine despre 
casa pentru orfani care va fi ridicată la nord de oraş? 

Intrebarea atât de directă i-a stârnit lui Maelle 
curiozitatea. 

— Nu, nu mi-a spus nimic. 

Isabelle aruncă o privire în direcţia patului. Petey 
stătea cu ochii închişi deoarece i se făcuse somn. Ea se 
îndreptă înspre hol făcându-i lui Maelle semn cu capul ca 
să o urmeze. Isabelle închise uşa în urma ei şi continuă cu 
o voce înceată. 

— În câteva săptămâni va avea loc o ceremonie de 
începere a lucrărilor la o şcoală pentru orfani şi pentru 
copiii nevoiaşi. Şcoala va oferi copiilor cazare şi masă, o 
educaţie adecvată şi posibilitatea de a învăţa o meserie 
care să îi ajute să îşi asigure traiul când vor termina 
cursurile. 

— E o idee foarte bună. 

— Bineînţeles. Cu toate că Isabelle vorbea încet, 
vocea acesteia era plină de zel. 

— Este condamnabil faptul că aceşti copii sunt lăsaţi 
să trăiască pe străzi, noapte şi noapte, nesupravegheaţi şi 
lăsaţi să îndure greutăţi. Petey al nostru ar fi avut acum 
două picioare dacă ar fi existat o astfel de şcoală care să-l 
ajute. Sper ca niciun copil din Shay's Ford să nu mai 
treacă prin ceea ce a trecut Petey. 

Maelle îşi încrucişa braţele. 


— Sunt de acord cu o astfel de şcoală. Dar care e 
rolul unei secretare în toată această poveste? 

— După cum spuneam, inaugurarea este doar peste 
câteva săptămâni. Am suficiente mijloace financiare ca să 
construiesc clădirea şi să o pun în funcţiune, dar va fi 
nevoie de fonduri considerabile ca să susţină funcţionarea 
şcolii pe termen lung. 

Isabelle strângea din buze. 

— Există numeroşi oameni de afaceri prosperi care 
contribuie la cauze nobile. Am convingerea că această 
cauză este cea mai nobilă având în vedere că priveşte 
bunăstarea copiilor. Dar aceşti oameni de afaceri nu vor 
afla despre această posibilitate dacă nu sunt informaţi. 

— Deci ai nevoie de cineva care să le aducă la 
cunoştinţa, spuse Maelle nedumerită. 

— Da. Am nevoie de cineva care să mă ajute să scriu 
scrisori de invitaţie oamenilor de afaceri prin care aceştia 
se angajează să contribuie lunar. Timpul este foarte 
preţios, iar eu pur şi simplu nu am destule ore libere între 
lucrul la piaţă şi ajutorul pe care i-l dau lui Petey până se 
reface. 

Maelle ridică din umeri întrebătoare. 

— Nu poţi merge la ziar să tipăreşti nişte pliante? 
Isabelle se încruntă şi strânse din dinţi. 

— Un pliant ar oferi informaţiile necesare, dar ar fi 
foarte impersonal. O invitaţie scrisă de mână poate 
favoriza un răspuns pozitiv, nu crezi? 

Un zâmbet ştrengăresc îi apăru scurt pe buze. 

— Îi cunosc îndeajuns pe cei înstăriți ca să ştiu că le 
place să creadă că ei sunt singurii cărora li se cere să ia 
parte la o cauză anume. Astfel apoi se pot mândri şi îşi pot 
întreţine sentimentul de importanţă a propriei persoane. 

— Isabelle o prinse pe Maelle de mânecă. 

— Poţi să mă crezi pe cuvânt, domnişoară Mike, o 
invitaţie scrisă de mână e singurul mijloc de informare 
acceptabil. 

Maelle îi privea mâinile lIsabellei. Aceasta avea 
unghiile tăiate, pielea era roşie şi crăpată. Mâinile de fată 


muncitoare nu se potriveau cu vorbirea educată şi alura de 
fată înstărită a acestei tinere femei. O privi pe Isabelle în 
ochi. 

— Cum ai ajuns să fii implicată în acest proiect? 

Isabelle se uită la Maelle momente îndelungate, cu 
ochii ei de un verde puternic, mari şi nemişcaţi, ca şi cum 
ar fi căutat după motive ascunse. În cele din urmă a ridicat 
mâna şi a arătat spre camera de zi a apartamentului. 

— Dacă tot vorbim, ar fi bine să ne facem comode. 

Cele două femei stăteau faţă în faţă, în două scaune 
din păr de cal, în faţa unui geam deschis aşezat într-un 
cadru ornat cu dantelă îngălbenită. Partea de jos a 
cadrului se umflase şi căzuse, într-o notă disonantă, iar de 
afară le tachina un miros de prospeţime. 

Isabelle îşi aşeză mâinile în poală şi o fixa pe Maelle 
cu o privire imperturbabilă. 

— Dacă e să te implici în acest proiect cu şcoala 
poate ar fi bine să cunoşti toate detaliile. Isabelle a tras 
aer adânc în piept, ca şi cum şi-ar face curaj pentru o 
luptă. 

Maelle îi răspunse foarte calm: 

— Isabelle, nu trebuie să te simţi obligată să 
împărtăşeşti cu mine problemele tale personale. 

Isabelle afişă un zâmbet fin. 

— Îţi mulţumesc. Dar dacă vei auzi toată poveste 
poate vei fi dispusă să faci mult mai mult decât să scrii 
doar invitaţii. 

Maelle s-a lăsat pe spate şi şi-a încrucişat picioarele. 

— Nu sunt o întreprinzătoare avută aşa că nu cred că 
te voi putea sprijini financiar. 

Isabelle zâmbea diafan. 

— A, nu aveam nici cea mai mică intenţie să îţi solicit 
sprijinul financiar. Dar-a ridicat grațios degetele-o să am o 
cerere cu privire la tine odată ce vei şti toată povestea. 
Astfel că te rog să ai răbdare şi voi face tot posibilul să fiu 
succintă. 

Maelle se muşcă de partea interioară a obrazului ca 
să nu râdă. În scurta perioadă de când o cunoştea pe 


Isabelle observase că tânăra femeie numai succintă nu era. 

— Vezi tu, cu mai multe luni în urmă fratele meu m-a 
dat afară din casa noastră din zona oraşului Kansas. 
Părinţii noştri muriseră într-un accident, iar el era 
executorul testamentar al tatălui nostru. Niciodată nu a 
ţinut la mine... 

Preţ de o secundă tonul hotărât al Isabellei a început 
să tremure, durerea făcându-i sprâncenele să se încrunte. 
Dar şi-a revenit repede şi a continuat la fel de hotărâtă. 

— El a profitat de oportunitatea de a scăpa de mine o 
dată pentru totdeauna. În urmă alungării mele de acasă m- 
a părăsit şi logodnicul meu. 

Uitându-se la Isabelle, Maelle nu ar fi ghicit că o 
astfel de durere se ascundea în inima ei sub acea 
înfăţişare. Probabil că aroganţa tinerei femei era într-o 
anumită măsură o măsură de protecţie. 

— Kansas este în partea cealaltă a statului. Cum ai 
ajuns în Shay-s Ford? 

— Am acceptat postul de servitoare la o familie de 
aici. În fine, după câteva săptămâni de muncă mi-a atras 
atenţia clopotul unei capele. 

Maelle simţi o furnicătură în vârful creştetului. 
Sunetul clopotului îi atrăsese atenţia şi ei. Incă o 
asemănare cu Isabelle... 

— La serviciul de la capelă am făcut cunoştinţă cu 
soţii Rowley care mi-au oferit posibilitatea de a locui în 
camera lor liberă şi de a lucra pentru ei. Isabelle zâmbi 
trist Propunerea, cu toate că era una modestă, era de 
preferat în locul condiţiilor care îmi erau oferite la 
reşedinţa Drumfeld astfel că am acceptat. Apoi, într-o 
noapte, Petey în acel moment pe faţa femeii apăru primul 
zâmbet adevărat pe care îl văzuse pe chipul ei, iar acesta îi 
transformă înfăţişarea - s-a aşezat în patul meu neinvitat, 
şi astfel m-am trezit implicată în munca de ajutorare a 
copiilor străzii. Mulțumită soţilor Rowley şi Bibliei, care 
mi-a fost dăruită înainte să plec de acasă, L-am întâlnit pe 
Dumnezeu şi am devenit parte din familia Sa. 

Închise ochii pentru câteva secunde trăgând aer pe 


nas cu o expresie de mulţumire pe faţă. A deschis ochii şi a 
continuat. 

— Iniţial îmi propusesem că îmi revendic partea de 
moştenire şi locul în societate ca să mă pot întoarce în 
Kansas, dar după ce am deveni un copil al lui Dumnezeu 
nu mai era la fel de important să mă întorc în cartierul 
Chesterfield. În schimb deci, îmi voi folosi moştenirea ca să 
construiesc îşi îndreptă umerii şi îşi ridică bărbia „Căminul 
Reginald Standler pentru orfani şi copii abandonaţi”. 

Standler. O furnicătură puternică îi radie capul lui 
Maelle. Aceasta îşi scărpina creştetul. 

— Reginald este fratele tău? 

— O, nu. Reginald a fost tatăl meu, un bărbat 
minunat, iubitor şi darnic. Sunt sigură că ar fi în întru totul 
de acord cu modul în care folosesc banii pe care mi i-a 
lăsat. 

Îşi ridică sprâncenele de culoarea focului, iar cu ochii 
mari şi sinceri spuse: 

— Niciodată nu m-aş fi gândit să încep un astfel de 
proiect dacă Dumnezeu nu m-ar fi adus în acest loc, la 
aceşti oameni. Sunt sigură că acesta este scopul lui 
Dumnezeu rânduit mai dinainte pentru mine. 

Maelle se gândea la cele două săptămâni pe care le 
petrecuse în Shay's Ford. Niciodată în toţi anii în care 
călătorise nu mai rămăsese atâta vreme într-un singur loc. 
Mai era şi furnicătura pe care o simţise în timp ce Isabelle 
îi povestea, furnicătură pe care o simţise de nenumărate 
ori în acest oraş... Era planul lui Dumnezeu ca ea să se 
implice în proiectul acelei şcoli? Ea se înclină uşor în faţă. 

— Cu bucurie te voi ajuta la redactarea acelor 
scrisori. Isabelle îşi înclină capul, iar ochii i se luminară. 

— Îţi mulţumesc. Iar cea de-a doua rugăminte este cu 
privire la abilitatea ta de a face poze. 

Maelle ridică din sprâncene şi aşteptă în tăcere. 

— Mi-ar face mare plăcere dacă ai surprinde ipostaze 
de la construirea căminului. Există vreo posibilitate să te 
conving să rămâi în Shayvs Ford până la ridicarea 
căminului? 


30 

Mattie 

Ferma Rocky Crest Aprilie, 1903 

Ce vrea să... La auzul vorbelor lui Clancy, Matt se 
opri din bărbierit şi se întoarse cu fața înspre prietenul 
său. 

— Ce s-a întâmplat? Bătrânul ţinea în mână o hârtie. 

— Am primit scrisoare asta cu poşta de ieri, dar este 
un pic neclară. Din ce înţeleg eu, ei bine... nu are cum să 
fie ce cred eu. 

Clancy îşi freca bărbia, înclinând-o în faţă. 

— Te poţi uita şi tu la ea şi să-mi spui ce părere ai? 

Matt aşeză briciul deoparte şi traversă camera până 
la Clancy. Aruncă o privire notei scrise de mână de la 
sfârşitul scrisorii şi simţit un fior rece pe şira spinării când 
văzu semnătura: Lester Jenks. Luă scrisoarea de la început 
şi se puse să citească rar. 

Clancy stătea lângă Matt şi murmura. 

— Să mă acuze pe mine de vătămare corporală? Nu 
am făcut nimic altceva decât să să-l iau de lângă 
domnişoara fotograf. Nu l-am rănit cu nimic. Nu cât aş fi 
vrut... 

După ce termină de citit scrisoarea, Matt i-o întinse 
lui Clancy, iar acesta din urmă se uită atent la el. 

— Se pare că Jenks amenință că va face plângere 
împotriva ta, Clancy. 

— Ce plângere poate face? El era cel care o deranja 
pe domnişoara. Şi el e cel care a distrus aparatul. Eu şi 
Jackson am încercat să o ajutăm. Cu siguranță oamenii 
legii vor putea vedea asta. 

Matt sesiză îngrijorarea din vocea lui Clancy şi, cu 
toată dorinţa de a-l linişti pe Clancy, văzuse puterea pe 
care Jenks o exercitase asupra altora. Se temea că Jenks va 
acţiona exact cum ameninţa că o va face, iar Clancy va 
pierde lupta. Acesta arătă înspre scrisoare şi zâmbi uşor, 
ca să-l încurajeze. 

— Aici scrie că va vrea să vorbească înainte cu tine. 
Crezi... crezi că va veni aici? Stomacul lui părea să 


deruleze nenumărate tumbe în aşteptarea răspunsului lui 
Clancy. 

Clancy se încruntă la vederea scrisorii. 

— Nu scrie, dar dacă vrea să vorbească cu mine va 
trebui să vină aici. Eu cu siguranţă nu voi merge la el. Am 
o slujbă care îmi ocupă tot timpul. 

În acel moment ochii i s-au făcut mari. 

— Dacă va veni aici, atunci... 

Matt încuviinţă din cap. Dacă Jenks va veni aici, 
atunci avea să-l vadă pe Matt. Şi poate îl va recunoaşte. 
Stomacul i se răscolea de două ori mai repede. 

Clancy cuprinse cu palma lui înăsprită antebraţul lui 
Matt. 

— Să nu-ți fie frică acum, Matthew. Voi vorbi cu 
Gerald, Gerald va vorbi cu Jackson şi vom rezolva această 
problemă fără ca acel bărbat să trebuiască să vină aici. 

Matt voia din tot sufletul să îl creadă pe Clancy, dar 
ştia că Jenks nu va lăsa familia Harders şi nici pe Clancy să 
ia iniţiativa. Însă nu dorea să-i spună asta lui Clancy. 
Săpunul de pe faţă i se uscase făcându-i pielea feţei să se 
contracte, dar se sili să zâmbească. 

— Nu-ţi face griji cu privire la mine, Clancy. 
Gândeşte-te la situaţia ta-cum să rezolvi situaţia ca să 
scapi de plângere. Dacă Jenks o să vie pe aici, eu m-oi duce 
în hambar să stau cu oile. Nu cred că are să vină până 
acolo. 

Clancy începu să râdă. 

— Bineînţeles că nu. Ar putea să-şi murdărească 
mâinile. Bărbatul dădu din cap, îndoi scrisoarea şi o puse 
în buzunarul cămăşii. Nu pot să respect un om care nu 
lucrează niciodată, ci doar stă şi dă indicaţii altora. Un 
bărbat ca acesta... sentimentul pur şi simplu mă 
răscoleşte... A continuat să bolborosească în timp ce ieşea 
agale pe uşă, luând-o pe drumul spre casa mare. 

Matt îşi spălă săpunul uscat de pe faţă fără ca să se 
mai bărbierească. Poate că îşi va lăsa barbă. Niciodată nu-i 
plăcuse să aibă barbă - îi irita pielea -, dar dacă asta îl va 
împiedica pe Jenks să îl recunoască, atunci poate că merită 


să o păstreze. 

Maelle 

Shay's Ford, Missouri 

Maelle stătea în faţa unei oglinzi mici prinsă de 
peretele căruţei, cu pieptenele ridicat în aer, când o bătaie 
din capătul căruţei îi întrerupse şirul gândurilor. 

— Cine e? 

— Jackson Harders, Mike. 

Punând peria deoparte, lăsă trapa în jos şi îi zâmbi 
lui Jackson. 

— Nu-mi spune că Isabelle te-a mai trimit cu o serie 
de adrese. Ea lăsă să-i atârne degetele şi îşi mişcă mâna 
înainte şi înapoi. 

— Mă doare mâna de la atâtea scrisori de redactat. 

Jackson nu i-a zâmbit înapoi şi un sentiment de 
nelinişte o cuprinse. Se ghemui pe trapă lăsându-se la 
nivelul lui. 

— Ce s-a întâmplat? E ceva cu Petey? 

Cu toate că băieţelul era mult mai bine-şi chiar 
reuşise să facă câţiva paşi sprijinindu-se pe nişte cârje -, 
fragilitatea băiatului era un motiv de îngrijorare pentru 
toţi cei ce-l cunoşteau. Jackson dădu din cap. 

— Nu. Petey e în regulă. E vorba despre... El îi 
întinse un plic. 

— Am primit asta cu poşta de ieri, dar nu am apucat 
să mă uit la ea decât târziu. Imi este adresată, dar cred că 
ar fi mai bine să o vezi şi tu. 

Jackson îi înmâna plicul. 

Maelle se ridică şi se aşeză pe trapă. Şuviţe mari de 
păr îi căzură pe faţă, iar ea le prinse cu mâna şi le trecu 
peste umăr. Ea văzu că Jackson a observat mişcarea şi, 
dintr-un motiv necunoscut, Maelle roşi. Dar îşi ignoră 
sentimentul ciudat de ruşinare şi deschise plicul. Pe când 
terminase de citit plicul se îmbujora mai tare, însă de 
această dată motivul era mânia. 

— Cine se crede acest om, să te acuze el pe tine-ea 
căuta cu privirea cuvintele de pe pagină „de intenţie 
calomniatoare la adresa caracterul lui”. 


Fluturând scrisoarea ofensatoare, ea exclamă: 

— Acest bărbat nu are caracter! Tot ce ai făcut este 
să îmi sari în ajutor când el... el... 

Ea înghiţi în sec retrăind sentimentul de frică de 
atunci când el şi-a plimbat degetele fine în sus pe braţul ei. 
împingând scrisoarea în mâna lui Jackson, exclamă: 

— Nu are niciun temei. 

— Se pare că el e de altă părere, continuă Jackson 
înverşunat, arătând înspre ea cu scrisoarea, şi va merge 
până în pânzele albe. O cută îi apărut lui Jackson între 
sprâncene. Acest tip de audieri creează o publicitate 
negativă. 

— Crezi că va dăuna campaniei tale de stopare a 
muncii efectuate de minori? 

Briza de dimineaţă îi ridică o şuviţă de păr şi i-o suflă 
sub bărbie. Jackson părea fermecat de şuviţa purtată de 
vânt. Maelle se ridică în picioare şi luă o bucată de sfoară. 
Se întoarse cu spatele la Jackson, îşi legă părul în coadă la 
baza gâtului, şi apoi se întoarse pe trapă. 

Jackson îi răspunse ea şi cum ea nu ar fi lipsit nicio 
clipă, însă vocea îi părea foarte încordată. 

— Există posibilitatea ca acesta să ia amploare şi să 
ne facă probleme deoarece presupusul atac a avut loc la o 
întrunire cu privire la munca prestată de copii. 

El a oftat adânc, vesta din brocart apăsându-i pieptul 
de la prima tentativă de a inspira. 

— Nu vreau să te expun unor întâlniri neplăcute, 
Mike, dar e posibil să trebuiască să depui plângere 
împotriva lui Jenks ca să pot dovedi că am fost provocat 
înainte să acţionez. 

Maelle îşi muşcă buza de jos cu ochii aţintiţi la 
pumnii încleştaţi din poală, gândindu-se la ceea ce spusese 
Jackson. Se implicase în dispută când îi dăduse lui Jackson 
fotografiile şi încondeind nenumărate scrisori. îi păsa 
foarte mult de copiii în dificultate care prestează munci 
periculoase, solicitante, dar gândul că va trebui să îl vadă 
din nou pe bărbatul cu dintele din aur, fără inimă, care o 
tratase ca pe o prostituată ordinară o făcea să vrea să-şi 


închidă căruţa şi să plece cât de repede ar fi putut. 

— Mike? 

Jackson îşi aşeză mâna lui caldă peste pumnii ei. 
Când ea îşi ridică privirea şi se uită în ochii lui, el 
continuă: 

— Sper să pot rezolva asta fără implicarea instanţei 
dar dacă Jenks va vrea să se judece vei depune mărturie cu 
privire la motivul pentru care l-am agresat verbal? 

Undeva într-un ungher mai dosit al creierului, Maelle 
înregistra imaginea unui bărbat care îi ţinuse mâinile într- 
a lui. Şi totuşi nu îi era frică. Ea aprobă uşor din cap. 

— O să fac tot ce e nevoie, Jackson. Nu-l putem lăsa 
să împiedice promulgarea acestei legi. 

El îşi retrase mâna. 

— Îţi mulţumesc! 

Emoţii ciudate şi de nerecunoscut treceau prin inima 
lui Maelle. De ce atingerea mâinii lui pe a ei nu produse 
aceeaşi reacţie pe care o produse atingerea lui Jenks? 
Maelle cobori de pe trapă şi o închise. Degetele îi 
tremurau uşor când a pus cuiele la loc. Ea îşi împreună 
mâinile în timp ce se întorcea către Jackson şi începu pe 
un ton obraznic: 

— Ei bine, oricum sunt prinsă aici până îmi soseşte 
aparatul. Şi i-am promis Isabellei că voi surprinde 
ridicarea căminului pentru orfani, aşa că mai bine mă fac 
folositoare cu ceva atât cât mai sunt prin oraş. 

Mişcându-şi braţele înainte conchise. 

— Şi tot vorbind de utilitatea mea... sunt sigură că 
Isabelle mai are scrisori pe care să le redactez. 

Ea se grăbi să se depărteze fără a-i da ocazia să mai 
răspundă. Ghetele i se izbeau hotărâte de aleea din lemn 
în timp ce înainta cu paşi mari, cât de mult îi permitea 
fusta. I se părea frustrant că trebuia să facă paşi mai mici 
din cauza fustei lungi când ar fi putut purta nişte 
pantaloni. lar cu pantalonii nu avea material care să i se 
înfăşoare în jurul gleznelor. Când purta fustă nu putea 
umbla repede. Mersul lent le crea gândurilor, altfel răzlețe, 
ocazia să o năpădească şi să o capteze. 


Simţi cum o cuprindea roşeaţa în obraji când îşi 
aminti de răspunsul ei la simpla atingere a lui Jackson. 
Ultima oară când o atinsese-îmbrăţişarea din birou- 
aproape căzuse pe podea încercând să se depărteze de el. 
Dar de data aceasta nu se grăbise deloc să scape. În 
schimb, stătuse tăcută, cu mâinile ei sub palma lui mare, 
dând voie atingerii să continue. Pentru un moment trecător 
îşi dorise ca Jackson să încerce să o îmbrăţişeze doar ca să 
vadă dacă încă i se părea respingător. Dorinţa de a fi 
îmbrăţişată o luase prin surprindere. Când devenise ideea 
de a avea braţele unui bărbat în jurul ei ceva de dorit şi nu 
ceva respingător? 

Alungă aceste gânduri ciudate în momentul în care 
intră pe uşa deschisă a pieţei familiei Rowley şi se îndreptă 
direct spre capătul magazinului. 

Cocoţat pe un scaun înalt lângă tejghea, Petey 
izbucni într-un zâmbet larg când a văzut-o. 

— Bună, Mike! 

Maelle aruncă o privire prin magazinul cufundat în 
linişte. 

— Unde sunt restul? Te-au lăsat cu toţii singur- 
singurel? Petey început să chicotească. 

— Eu am grijă de magazin. Dacă vine cineva să 
cumpere ceva trebuie să sun din clopoțel. 

El a arătat înspre un clopoțel vechi din alamă de pe 
tejghea, iar apoi îşi încruntă faţa, concentrându-se, înainte 
să înceapă să enumere. 

— Tata Rowley este în magazie. Mama Rowley trage 
un pui de somn. O doare rău capul. Aaron este plecat la 
biserică să facă un pic de curăţenie. Iar Isabelle a plecat 
până sus să vadă cum e mama Rowley. 

Maelle se propti cu cotul pe tejghea. 

— Atunci o s-o aştept pe Isabelle aici, dacă nu te 
superi. 

— Nu mă deranjează. 

Petey îi imită poziţia punându-şi şi el cotul pe 
tejgheaua din lemn. 

— "Ţi-a sosit aparatul? 


— Nu, încă nu. 

Băiatul suspină. 

— Abia aştept să-mi faci poză. Isabelle a spus că vom 
fi toţi în pozăeu, mama şi tata Rowley, Isabelle şi Aaron. Va 
fi ca o poză de familie. i 

Un zâmbet trist se aşternu pe faţa lui Maelle. In timp 
ce pe de o parte era mulţumitoare că acest copil al străzii 
şi-a găsit un cămin, o cuprinse dorinţa de a revedea poza 
pe care i-o dăruise lui Mattie. Ca să-şi aducă aminte de 
vremuri când făcea şi ea parte dintr-o familie. 

— E o idee foarte bună. Atunci va trebui să revin prin 
Shayrs Ford peste un an sau doi să mai fac una ca să vezi 
cât ai crescut. 

Petey îşi îndreptă spatele şi ridică din sprâncene. 

— Pleci? 

— Mă tem că da, Petey. 

Maelle îşi dădu seama acum că într-adevăr se gândea 
cu părere de rău la faptul că părăseşte acea comunitate. 
Şederea prelungită i-a stârnit dorinţa, pe care o înăbuşise 
atâta vreme, de a se aşeza undeva. Cu toate acestea ştia că 
nu se stabili aşeza undeva până nu îşi va fi găsit fratele şi 
sora. 

— Sunt fotograf ambulant. Trebuie să călătoresc. 

Fără să o prevină, Petey sări din scaunul înalt în 
braţele lui Maelle. Se dădu un pas înapoi din cauza 
greutăţii copilului, dar îl prinse şi-l strânse în braţe. 

El îşi puse braţele subţiri în jurul gâtului ei şi o 
strângea tare. 

— Atât de tare îmi doresc să nu trebuiască să pleci, 
Mike. Respirația lui îi mângâia urechea lui Maelle, iar 
vocea îi tremura de emoție. 

Maelle îşi înghiţi lacrimile care o amenințau să se 
ivească. 

— O, Petey... Ea inspiră mirosul băiatului, bucurându- 
se de senzaţia trupului său în braţele ei. Cu doar câteva 
minute în urmă îşi dorise ca cineva să o strângă în braţe. 
Acum, se gândea ea că a ţine pe cineva în braţe era la fel 
de bine ca şi a fi ţinută în braţe. Braţele lui strânse în jurul 


gâtului ei au slăbit legătoarea care îi strângea părul şi 
bucle mari de păr îi coborâră peste umăr în timp ce se 
aplecă să-l aşeze pe scaun. 

Aplecându-şi capul la câţiva centimetri de al 
băiatului, ea îi spuse: 

— Îţi promit că voi reveni, Petey. Eşti prietenul meu şi 
voi reveni să văd ce mai faci. 

Cu seninătatea unui copil, faţa i s-a luminat toată. 

— Şi-mi vei vedea noul meu picior de lemn. Peste 
puţină vreme va trebui să ajungă. 

Maelle începu să râdă. 

— Şi da voi veni să-ţi văd piciorul de lemn. 
Imaginează-ţi că, pe când voi reveni, tu vei putea alerga. 

Petey afişă un zâmbet larg şi adorabil. 

Un tropăit pe scări îi anunţă că cineva se apropie. 
Isabelle a apărut de după colţ, iar faţa i se înroşi. 

— Petey, îmi pare rău că am stat atât. eşti - privirea îi 
căzu asupra lui Maelle şi s-a oprit atât de brusc încât părea 
că se izbeşte de un zid de cărămidă. Ea făcu ochii mari, cu 
gura căscată de uimire. 

— Mike... Ce... 

Maelle se încruntă uitându-se la Petey. 

Isabelle păşi înspre ea întinzând mâna. Ea luă o 
şuviţă din părul lui Maelle între degete şi îl lăsă să cadă. 

— Ai un păr atât de minunat. Are o culoare atât de 
bogată-e de un roşu aprins cum e frunza de stejar la 
sfârşitul lui octombrie. Buclele acelea sunt naturale? 
Ţinându-l tot timpul prins în coadă nu mi-am dat seama... 

Isabelle o prinse pe Maelle de umeri şi o întoarse, iar 
apoi Maelle simţi degetele Isabellei mângâindu-i pe 
lungime părul desfăcut. Atingerea uşoară îi produse un fior 
în tot corpul. Isabelle trebuie să îşi mai fi băgat încă o dată 
degetele în părul ei pentru că simţi o mică smucitură, ceea 
ce-i aminti de obiceiul tatii de a o trage uşor de bucle, ca 
să o tachineze. Lui Maelle i se aşeză un nod în gât. 

— E doar păr, a spus ea îndepărtându-se de Isabelle. 
Căuta pe jos bucata de aţă. 

Isabelle îşi împreună mâinile sub bărbie. 


— Asta îmi aduce aminte de părul mamei mele, cu 
toate că al ei nu era atât de des precum al tău şi nici aşa 
de lung. Ea mă lăsa să îl periez şi apoi să îl aranjez în coc 
la spate. 

Remarca sinceră a Isabellei a dus-o pe Maelle cu 
gândul la Irlanda, la o colibă mică, la un scaun de lângă foc 
şi la imaginea mamei ei din faţa licăririi flăcărilor, răsucind 
o panglică roz în jurul cozii lungi până la brâu de un roşu 
strălucitor... 

Capul început să o furnice de la această amintire şi 
dădu din cap alungând imaginea. 

— Eu prefer coada. 

Îşi legă repede coada şi o strânse bine. 

Imaginea aceea de dor din ochii verzi ai Isabellei 
dispăru. Ea îşi îndreptă umerii înguşti şi spuse brusc: 

— Atunci eşti pregătită să redactezi scrisori? 

— Da. Câte mai avem? 

O licărire apăru în ochii Isabellei. 

— Îndeajuns cât să te ţină ocupată în această 
dimineaţă. 

Maelle scoase un geamăt puternic care îl făcu pe 
Petey să râdă. Maelle se îndreptă spre masa din colţul 
micului dormitor al Isabellei, scoase capacul călimării cu 
cerneală şi îşi începu scrisoarea pe care deja o ştia pe 
dinafară. Stimate domn... 

Mattie 

Ferma Rocky Crest Aprilie, 1903 

Sătul după un mic dejun copios, Matt luă colțul din 
spate al casei uriaşe, în timp ce se îndrepta spre hambar. 
El şi Russ aveau să-şi petreacă dimineaţă ducând oile la 
păscut pe pajiştea din nord. O trăsură care se apropia i-a 
atras atenţia, aşa că se opri, înclinând pălăria ca să se 
ferească de razele soarelui. 

Îl observă pe Jackson în faţa trăsurii şi ridică mâna ca 
să-l salute. Jackson opri trăsura lângă Matt şi îl privi cu o 
căutătură serioasă. 

— Matt, îl cauţi te rog pe Clancy şi să-l aduci la casă? 


Trebuie să vorbim. 

Jackson nu îi urase bună dimineaţa lui Matt, ceea ce 
îi produse îngrijorare acestuia din urmă. Ceva trebuie să 
se fi întâmplat. 

— Desigur, ştiu unde este. Este totul în regulă? 

— Nu. Jackson îşi freca ceafa. Ridicând hăţurile, 
spuse. 

— Grăbeşte-te, bine Matt? 

Jackson plescăi din limbă şi murgul se azvârli 
ascultător înainte. 

Matt aşteptă ca trăsura să pornească înspre casă 
înainte ca să o ia în direcţia hambarului cu oi. L-a găsit pe 
Clancy în primul staul cu grebla în mână, adunând paiele 
murdare. Dar a lăsat-o instantaneu din mână când Matt i-a 
spus că Jackson e la casa mare şi îl caută. 

— Trebuie să fie cu privire la scrisoarea de la Jenks, 
se vaită el şi îşi flutură braţele în timp ce se îndrepta spre 
uşa mare. Gerald mi-a spus că Jackson va rezolva toate 
treburile. 

Matt păşea tropăit pe lângă Clancy. 

— Jackson nu părea prea fericit. Crezi că nu va reuşi 
să le rezolve? 

Clancy îi aruncă lui Matt o scurtă privire. 

— Bineînţeles că le poate rezolva. El cunoaşte legea, 
iar legea nu mă poate pedepsi pentru că am făcut ceea ce 
trebuie. 

Matt îl cuprinse pe Clancy cu o mână. 

— Ai dreptate Clancy. Totul se va rezolva. 

Cei doi au ajuns la intrarea din spate, iar Clancy se 
opri pentru un moment frecându-şi bărbia. 

— Eu ţi-aş spune să intri dar... 

— Nici gând. Matt făcu un pas în spate. Am treburi 
de rezolvat. Imi poţi spune la prânz cum au decurs 
treburile. 

Clancy dădu repede din cap, deschise uşa şi ieşi. 

Matt revenit la treburile lui, dar în timp ce privea 
cum câinii mânau oile spre locul de păscut gândurile îi 
erau tot la casa mare. Cum îl va împiedica Jackson pe 


Jenks să înainteze plângere împotriva lui Clancy? Ce va 
face domnul Harders dacă Jenks va reuşi să-l bage pe 
Clancy în puşcărie? Cei doi erau mai mult decât şef şi 
angajat, erau buni prieteni. Celelalte două ajutoare, Jose şi 
Parker, erau mai apropiaţi ca vârstă de Matt şi erau la 
fermă doar de câţiva ani. Domnul Harders şi Clancy 
lucraseră împreună de mai mulţi ani decât avea Matt 
însuşi. Matt a tresărit în şa alungând gândul neplăcut. 

— Trebuie să încetez să mă gândesc că se va 
întâmpla ce e mai rău, a mormăit el, mângâind cu mâna cu 
mănuşă gâtul lucios al lui Russ. Biblia spune că lucrurile 
lucrează spre binele celor care îl cunosc pe Dumnezeu şi 
fac voia Lui. Clancy cu siguranţă se încadrează. Va fi bine. 

Aceste vorbe rostite cu voce tare i-au adus pacea, şi 
restul dimineţii a trecut uşor. 

Când s-a întâlnit cu ceilalţi pentru prânz expresia 
apăsată a lui Clancy i-a alungat pacea din acea dimineaţă. 

— Clancy? Eşti bine? 

Domnul Harders a întins farfuria cu chifle din mălai. 

— Am avut o dimineaţă grea Matt. Nu doar că Lester 
Jenks aduce acuzaţii nefondate, dar a făcut o ofertă pentru 
un teren pe care o tânără dorea să îl cumpere ca să 
construiască o casă pentru orfani. 

Bărbatul a suspinat. 

— Trebuie să recunosc că nu sunt dornic să-l am ca şi 
vecin. 

Matt şi-a pus o chiflă în farfurie cu toate că pofta de 
mâncare tocmai îi dispăruse. Mâinile îi tremurau când i-a 
întins farfuria lui Clancy. Smulgând farfuria din mâinile lui 
Matt, Clancy izbucni. 

— Bărbatul acela aduce o grămadă de necazuri! 
Domnul Harders luă o expresie posomorâtă. 

— Ai dreptate, Clancy, dar mă tem că de data asta 
este în avantaj. Clancy i-a împins farfuria lui Jose fără ca să 
îşi ia vreo chiflă şi îi aruncă lui Matt o privire 
neîncrezătoare. 

— El îi va pune pe câţiva bărbaţi să spună că doar s-a 
oferit să-i care aparatul domnişoarei-iar eu am început 


cearta pentru că voiam să o duc eu. 

Matt se uită uimit la domnul Harders. 

— E în stare de aşa ceva? 

Şeful ridică din umeri punându-şi fasole şi şuncă în 
farfurie. 

— A făcut asta deja. Din spusele lui Jackson fiecare 
dintre bărbaţii care au fost martori la altercaţia dintre 
Clancy şi Jenks au împrumutat bani de la Jenks în trecut. îi 
sunt datori, iar acum îşi colectează datoriile cerându-le 
sprijinul. 

— Dar nu e corect! 

Matt îşi puse instinctiv un polonic de fasole în 
farfurie când domnul Harders i-a întins oala, dar nu şi-a 
ridicat lingura ca să mănânce. 

— Cineva trebuie să-l oprească. Nu poate pur şi 
simplu să continue să le facă rău oamenilor! 

Se lăsă liniştea după izbucnirea lui Matt. Jose şi 
Parker mâncau în linişte şi priveau pe furiş în jurul mesei. 
Farfuria lui Clancy era tot goală şi îşi ţinea pumnii 
încleştaţi în poală. Domnul Harders ţinea furculita în 
mână, dar nu o folosea ca să ia din grămada de fasole din 
farfurie. Privirea domnului Harders se întâlni cu a lui Matt. 

— Eşti foarte pornit pe tema aceasta. 

Bătăile alarmate ale inimii lui Matt dovedeau spusele 
şefului. 

— Poţi să-mi spui de ce? 

Matt simţea privirea lui Clancy fixându-l, dar nu se 
uită la colegul său de cabană. Se forţa să privească în 
farfurie şi suflă printre dinţii încleştaţi. 

— Pur şi simplu... nu-i corect. 

Domnul Harders făcu o grimasă, mişcându-şi 
mustaţa. îl fixă pe Matt făcând ochii mici. 

— Sunt de acord cu tine, fiule. Jackson va face tot 
posibilul să o ajute pe Isabelle să cumpere terenul şi să 
demonstreze ca acuzaţiile lui Jenks sunt neîntemeiate. Şi 
pe el îl paşte un proces pe care Jenks vrea să i-l intenteze. 

Lui Matt i-a căzut faţa de uimire. 

— Un proces? Pentru ce? 


— Pentru calomnie în ceea ce-i priveşte caracterul. 

— Omul ăsta nu are caracter, bolborosi Clancy. Matt 
îl aprobă. 

— Astfel că sunt multe în joc. Dar rămân încrezător. 
Şi vi-aş fi recunoscător dacă ne-am uni cu toţii în 
rugăciune-expresia lui plină de pasiune îi emoţiona pe toti- 
ca săptămâna viitoare când Jenks va veni aici să putem 
rezolva toate problemele fără să implicăm instanţa. 

Dintr-odată lui Matt i se păru că aerul din piept i se 
blocase. Se chinuia să respire. El... el va veni aici? 

— Da, marţi. Domnul Harders se încruntă. 

— Matt te simţi bine? 

Broboane reci au început să-i curgă pe spinare. Pe 
spinarea lui plină de cicatrice. Îndepărtă scaunul de lângă 
masă, picioarele acestuia scârţâind pe podeaua de lemn. 

— Nu, domnule. Vă rog să mă scuzaţi. Matt ţâşni pe 
uşa din spate, luă colţul casei şi se aplecă peste tufişuri în 
timp ce stomacul i se crispa, expulzând putinul conţinut. O 
mână îl atinse pe spate, iar el tresări, îndreptându-se, cu 
ochii închişi şi chinuindu-se să inspire. 

— Matt? Era vocea lui Clancy. 

— Imi pare rău, Clancy. 

Îşi şterse gura cu dosul palmei şi se întoarse încet cu 
faţa înspre prietenul său. Pământul părea că se roteşte, 
aşa că îşi puse mâna pe peretele rece din piatră ca să se 
sprijine. 

— Vreau să te ajut, dar... nu pot să fiu aici când va 
veni Jenks. Dacă mă recunoaşte... 

Clancy dădu din cap, cu ochii plini de tristeţe. 

— Ştiu, Matt. Dacă vrei să pleci, îi explic eu lui 
Gerald după ce vei pleca. N-o să-ţi poarte ranchiună. Este 
un bărbat corect. 

Matt dădu amărât din cap. Ştia că domnul Harders 
este un om corect şi îl durea sufletul să-şi dezamăgească 
şeful, dar cum putea să stea? ri 1 - O, Dumnezeule, mi-am 
dorit atât de mult să-mi fac din Locul ăsta casa mea... 

Maelle 


Shay's Ford, Missouri Aprilie, 1303 

Din scaunul înalt al căruţei, Maelle pocni din hăţuri şi 
spuse: - Haide Samson, să mergem şi să facem poza aceea. 

Ea zâmbi când Samson porni a traversa drumul de 
piatră cubică ce ducea către piaţa Rowley. Nu doar că ziua 
era frumoasă şi adia o briză plăcut mirositoare, iar soarele 
scânteia şi îi încălzea părul, dar îi sosise şi noul aparat. 
Acum era aşezat în spatele căruţei, într-o cutie special 
făcută pentru transport. 

Jackson îi cumpărase un aparat Eastman Century 
View, cel mai bun model disponibil în catalog. Maelle îşi 
petrecuse aproape toată dimineaţa citind manualul de 
utilizare ca să se obişnuiască cu el. Vechiul ei aparat 
folosea plăci uscate, dar acesta folosea film drept, motiv 
pentru care, spera Maelle, să fie mai uşor de folosit şi de 
depozitat. Poza lui Petey şi a familiei sale adoptive-prima 
pe care avea să o facă cu noul aparat-o va ajuta să-şi dea 
seama dacă se va putea de folosi noul şi modernul său 
aparat. 

Maelle trase de hăţuri făcându-l pe Samson să se 
oprească în dreptul pieţei. Toată familia Rowley o aştepta 
pe trotuar. Aaron îl căra pe Petey, iar acesta îşi ridică 
mâna, aşezat cum era pe umerii lui Aaron, ca să-i ureze 
bun venit lui Maelle. 

— Mike! Ai ajuns! Mama Rowley vrea să ne faci poza 
aici în faţa pieţei. Se poate? 

Maelle cobori din căruţă şi se îndreptă spre familie. 

— Bineînţeles. Pot să vă fac poza oriunde doriţi. 

Doamna Rowley puse mâna pe medalionul prins în 
mijlocul unor volănaşe vaporoase de sub bărbia ei dublă. 

— Nu va arăta foarte natural dacă ne plasăm pe un 
fundal pictat. Vrem să apărem aşa cum suntem, 
proprietarii modeşti ai unui magazin. 

Maelle zâmbea. Nu o văzuse niciodată pe Helen 
Rowley la lucru în magazin ca să poarte bluza albă cu 
volănaşe şi fusta neagră plisată, şi nici pe Aaron sau pe 
domnul Rowley purtând haina de costum când aranjau 
rafturile. Dar trebuia să recunoască faptul că aceştia 


alcătuiau o familie chipeşă, incluzându-l pe Petey, care 
purta un costum Lord Fauntleroy pentru copii cu 
materialul de la piciorul drept îndoit la spate şi prins cu o 
agrafă ca să nu încurce. Acesta avea mai multe volănaşe 
sub bărbie decât doamna Rowley. 

Maelle îi mişcă uşor marginea pălăriei. 

— Ce drăguţ arăţi la costum! 

Băiatul îi zâmbi. Mama Rowley m-a obligat să îl port. 
Eu aş fi preferat să port cămaşa şi pantalonii mei. 

Familia Rowley i se alătură lui Maelle râzând pe 
seama lui Petey. Aaron îl lăsă pe băiat jos, iar acesta îşi 
puse cârjele la subsiori. Ochii lui Petey de un roşu aprins 
străluceau când se uită întrebător prin preajmă. 

— Unde e Isabelle? Vreau să apară şi ea în poză. 

— Mă duc eu să o chem, spuse Aaron şi dispăru 
înăuntru. 

În timp ce Maelle îşi pregătea trepiedul, la colţ se 
strânsese deja un grup de oameni care o priveau. Fiind 
obişnuită cu spectatorii a ignorat şoaptele şi privirile în 
timp ce măsura la ce distanţă de geam va trebui să aşeze 
familia ca să nu fie acoperiţi de umbră şi totuşi 
frontispiciul pieţei să fie vizibil în poza finală. 

A vizualizat în minte amplasarea familiei şi a decis 
să-l pună pe Petey în mijloc, pe cei doi bărbaţi în spatele 
lui şi pe cele două femei în margine. Feţele lor-parte 
focalizată a pozei-vor forma litera M. 

„Aici”, a arătat ea indicând locul de pe trotuar, „şi 
aici”. Ralph şi Helen Rowley şi-au luat locurile ascultători. 
„Iar tu, Petey, vei sta în mijloc”. Băiatul se deplasa mişcând 
cârjele în faţă şi apoi balansându-şi corpul după ele. 
Maelle l-a făcut să chicotească atunci când l-a prins de 
subsiori şi l-a mutat câţiva centimetri. În secunda în care a 
terminat de aranjat pe Petey, Aaron şi Isabelle au păşit 
afară. 

Isabelle ţinea o carte mică legată în piele. 

— Pot să ţin şi Biblia în poză? Maelle nici nu se uit [la 
ea. 

— Bineînţeles. Acum, tu Aaron vei sta lângă Petey, 


iar... 

— Nu! Faţa lui Petey afişa o expresie posomorâtă. 
Vreau ca Isabelle să stea lângă mine. Se poate? 

Maelle se încruntă. Dacă ar fi pus-o pe Isabelle în 
mijloc se pierdea distribuţia echilibrată a fotografiei. Dar 
privind faţa lui Petey şi-a dat seama că nu-i poate refuza 
cererea. Ea oftă. 

— Atunci, domnul şi doamna Rowley vor schimba 
locurile între ei. Ei au făcut întocmai în timp ce doamna 
Rowley se foia şi îşi aranja volănaşele. Apoi Maelle se 
întoarse înspre Isabelle. 

— Stai lângă Petey, te rog, iar Aaron va sta în 
margine. Petey zâmbea. 

— Îţi mulţumesc, Mike! 

El îi aruncă o privire Isabellei, iar aceasta îi întoarse 
zâmbetul. Ceva în aspectul femeii mai tinere-linia 
maxilarului, înfăţişarea părului de un roşu rezonant, 
tandreţea din ochii de culoare verde-o făcură pe Maelle să 
simtă furnicături în creştet. Îşi scutură capul ca să înlăture 
senzaţia. 

Maelle păşi apoi în spate ca să vadă poziţionarea lor 
şi făcu ochii mici. O umbră mică se profila lângă piciorul 
lui Aaron din pricina capetelor celor din asistenţă care 
blocau lumina soarelui. 

— Nu faceţi vă rog câţiva paşi mai în spate? Ea îşi 
întoarse privirea înspre trotuar, încruntându-se. 

— Încă puţin, vă rog. 

Zona din jurul picioarelor lui Aaron se lumină. 

— Acum e bine. Vă mulţumesc. 

Păşi mulţumită în spatele aparatului şi privi prin 
vizor. 'Ţinea un ochi închis, iar cu ochiul deschis focaliza pe 
fiecare persoană în parte trecând cu privirea de la stânga 
la dreapta, de la domnul Rowley, la doamna Rowley, la 
micuțul Petey, la Isabelle care strângea în mâini Biblia... şi 
îngheţă. 

Creştetul o semnaliza din nou” ca şi cum ar fi fost 
lovit de fulger. Urechile îi şuierau de la intensitatea 
senzaţiei. O amintire îi reveni în minte-propriile ei mâini, 


tinere şi delicate care întindeau o Biblie neagră şi veche 
unui bărbat înalt. Ecoul vocii ei de copil se auzea şoptit în 
minte: „Luaţi vă rog Biblia familiei... pentru Molly?” 

Se îndreptă instantaneu de spate uitându-se peste 
aparat la Isabelle, la expresia de pe chipul ei în timp ce îi 
zâmbea lui Petey. Mâinile începură să-i tremure în timp ce 
imaginea Isabellei apărea şi dispărea suprapunându-se cu 
o altă imagine. O imagine alb negru. Imprimată pe hârtie. 
A unei alte femei, într-un alt loc-într-o altă ţară-care ţinea 
în poală un bebeluş şi îi zâmbea exact în felul în care 
zâmbea acum Isabelle. O, Tată Ceresc, de ce nu am 
observat mai devreme? 

Respirația o luase razna în timp ce păşi în faţa 
camerei. Maelle se temea că picioarele ei care tremurau 
vor ceda. Dar cumva a reuşit să străbată câţiva metri în 
faţă, în vreme ce privirea i se plimba între Cartea din 
mâinile lIsabellei şi faţa acesteia. Se poate aşa ceva? 
Speranţa prinse viaţă în inima ei şi se forţă să rostească un 
cuvânt: 

— M... Molly? 

Mattie 

Ferma Rocky Crest 

Matt se încheie la cămaşă, iar privirea îi era 
îndreptată înspre poza de pe măsuţa de lângă pat. El oftă 
adânc, având o greutate mare pe inimă. 

— Maelle, a spus el cu voce tare, nu-i aşa că nu îţi 
uşurez cu nimic situația? 

Cu toate că trebuia să se întoarcă la ţarc-i se dăduse 
voie să îşi schimbe cămaşa după ce şi-a agăţat mâneca 
într-o sârmă ghimpată care aproape îi sfâşiase mâneca în 
două a mai stat un minut şi luă în mână poza familiei în 
timp ce era aşezat pe marginea saltelei deformate. 
Uitându-se la feţele imprimate în alb şi negru pe hârtie 
încercă să le readucă la viaţă în mintea sa. Dar trecuseră 
prea mulţi ani. 

Cum arată oare acum Maelle, se întreba el în timp ce 
trecea degetele peste buclele fetiţei Maelle. Apoi trecu cu 
privirea asupra bebeluşului Molly. Şi-a adus aminte că 


bebeluşa Molly avea un păr roşu aprins, iar ochii erau 
verzi de culoare trifoiului. Oare chiar îşi amintea cum tatăl 
lor spunea ca fetiţa era la fel de frumoasă precum mama 
lor, sau doar îşi imagina? 

Cel puţin putea vedea singur cât de frumoasă fusese 
mama lor. Avea dovada în mână şi petrecuse mai multe 
minute privind la imaginea lui 

Brigid Gallagher. 

Matt mai oftă încă o dată, de data aceasta încărcat cu 
regrete. Cât de diferită ar fi fost viaţa dacă mama şi tata 
nu ar fi murit în incendiu... Nu ar fi ajuns la orfelinat, nu ar 
fi fost îmbarcaţi pe tren, nu ar fi fost despărţit de Maelle şi 
de Molly, nu ar fi ajuns la Jenks... 

Un val de îngrijorare îl izbi când îşi aduse aminte de 
vizita la fermă planificată de Jenks pe ziua următoare. Nu 
putea sta, nu acum când avea să vină Jenks. Strânse 
fotografia la piept şi o întrebare atât de cunoscută îi reveni 
în minte sub forma unei rugăciuni. 

— Cum mă va găsi Maelle, Doamne, când îmi găsesc 
mereu alte interese şi mă tot mut? _ 

Matt izbi fotografia de masă şi se ridică. În ciuda 
nevoii sale de a rămâne nu avea de ales. Dacă Jenks vine, 
el trebuie să plece cât mai departe. Clancy spunea că 
domnul Harders va înţelege. ieşi din cabană, hotărârea 
făcându-l să-şi ţină umerii drepţi. Avea să se comporte 
exemplar în ultimele ore pe care le va petrece la ferma 
Rocky Crest. 

Maelle 

Shay's Ford, Missouri 

Isabelle îşi înclină capul cu sprâncenele arcuite de 
uimire. 

— Cum mi-ai spus? 

Maelle îşi umezi buzele uscate privind la faţa 
Isabellei. Nedumerirea femeii mai tinere era evidentă. 
Ruşinea puse stăpânire pe ea. Anii în care a sperat, s-a 
rugat şi şi-a dorit să o găsească au făcut-o să vadă lucruri 
care nu erau reale. Maelle dădu din cap. 

— Nu, nu am spus nimic. Şi se întoarse înspre aparat. 


O mână mică a prins-o de braţ şi a oprit-o. Privea 
mânamâna de femeie muncitoare a Isabellei. Degetele 
subţiri şi feminine în ciuda pielii uscate şi a unghiilor 
neîngrijite. Maelle a ridicat privirea înspre faţa Isabellei, 
iar ochii ei verzi ai Isabellei o pătrundeau adânc. 

— Mi-ai... mi-ai spus cumva... Molly? 

Neîndrăznind să respire, Maelle se strădui să dea 
afirmativ din cap. 

— De unde o cunoşti-pe Molly? 

Maelle închise ochii şi începu să lăcrimeze. Nu o 
cunoştea. Nu o mai cunoştea. Nu aşa cum ar trebui-nu aşa 
cum ar trebui să se cunoască surorile. Dar cât de mult 
tânjea să o cunoască. 

— Nu o cunosc... Am crezut... Am văzut... Ea este... 
Maelle dădu din nou din cap cu o grimasă de dezamăgire. 

— Nu contează. 

Ochii Isabellei o implorau. 

— Te rog spune-mi. Dacă o cunoşti pe Molly atunci 
poate... poate îi cunoşti şi pe-ridică Biblia şi îi deschise 
coperta-Maelle şi pe Matthew? 

Maelle privea cu ochii pironiţi pe pagina deschisă în 
faţa ei. Registrul de familie unde era scris numele ei şi al 
fraţilor ei, notate cu mâna de tatăl lor. Genunchii începură 
să-i tremure şi lumea începu să se învârtă cu ea. Dar 
cumva a reuşit să rămână în picioare. Cu mâinile bâjbâide 
cuprinse braţele Isabellei-Molly. Se agăţă de ea, ameţind la 
gândul că degete ei tremurânde o atingeau pe sora ei, 
carne din carnea ei şi sânge din sângele ei. Era o realitate. 
Nu doar imaginaţie. 

O, Tată, îti mulţumesc! Doar Tu ai putut face posibilă 
reîntâlnirea noastră. 

— Mike? Isabelle se îmbujorară de un roşu aprins pe 
faţa ei albă, iar coloratura devenea stridentă. De unde o 
ştii pe Molly? 

— O ştiu pentru că este surioara mea, fetiţa pe care 
am dus-o din blocul cuprins de flăcări, fetiţa bebeluş pe 
care am fost forţată să o dau unor oameni înstăriți, cu 
toate că i-am implorat să nu mi-o ia. O cunosc pentru că eu 


sunt Maelle Gallagher. 

Isabelle făcu ochii mari când o auzi pe Maelle şi 
rămase cu gura căscată de uimire. Maelle îi dădu drumul 
surioarei sale ca să-i cuprindă faţa cu mâinile. Faţa aceea 
care era la fel de frumoasă precum fusese a mamei lor. 
Termină spunându-i şoptit: 

— Toată viaţa mea ţi-am dus dorul, toată viaţa. 

— Maelle... a mea...? Tremurând de uimire, Isabelle 
căzu în braţele lui Maelle. Maelle îşi luă sora în braţe, 
neputând parcă să o ţină îndeajuns de aproape. Biblia din 
mâna Isabellei o apăsa pe Maelle pe coloană, aducând cu 
sine şi prezenţa părinţilor lor în îmbrăţişare, amintindu-i 
lui Maelle că Dumnezeu răspunde rugăciunilor. Momente 
îndelungate au stat pur şi simplu îmbrăţişate, cu lacrimi 
şiroindu-le pe obraji. 

Apoi o voce subţire le întrerupse. 

— Ce faci, Mike? Am crezut că ne faci poză. 

Râzând, Maelle făcu un pas înapoi. Lovi uşor vârful 
pălăriei lui Petey. 

— O să vă fac poza, dar trebuie să-mi permite-ţi să-mi 
trag răsuflarea. Tocmai am avut parte de o surpriză. 

Isabelle răsufla greu, frecându-şi nasul cu mâna. 

— Nu am cum să apar în poză aşa. Chiar trebuie să 
arăt rău. Maelle atinse obrazul surorii ei. 

— Eşti la fel de frumoasă precum era şi mama 
noastră. Tata spunea întotdeauna că mama e mai frumoasă 
decât primăvara. 

Isabelle îi zâmbi şi o prinse pe Maelle de mână. 
„Vreau să ştiu totul despre mama... şi despre tata. O să-mi 
povesteşti, nu-i aşa? 

— Pot să fac mai mult de-atât. Maelle zâmbea printre 
lacrimi. Pot să-ţi arăt scrisorile trimise de mama tatii, cu 
propriile ei cuvinte. 

Vocea ei era molipsitoare. 

— Le-am păstrat în speranţa că într-o zi le voi 
împărtăşi cu tine. 

— lar fratele nostru Matthew? 

Ochii Isabellei se luminară de nerăbdare. 


— O să-mi faci cunoştinţă şi cu el? 

O înţepătură de durere a străpuns inima lui Maelle. 

— Isabelle... cu privire la Mattie... 

— Facem poza sau nu? 

Vocea plângăreaţă a lui Petey le-a mai întrerupt încă 
o dată. Băieţelul se mişca nerăbdător. 

— Mă dor subsiorile! Haideţi să ne grăbim! 

— O, Petey, îl certă doamna Rowley cu o voce vizibil 
emoţionată, lasă-le pe surori să aibă momentul lor. Poza 
mai poate aştepta. 

In ochii ei străluceau lacrimi când se aplecă şi atinse 
umărul băiatului. 

— Am asistat la o mare binecuvântare, înțelegând că 
Isabelle şi-a găsit sora. 

Petey a ridicat din umeri. 

— Nu era chiar aşa de greu de găsit. Mike stătea pe 
trotuar. 

Cei în vârstă au început să râdă. Maelle a mai 
îmbrăţişat-o încă o dată pe Isabelle-scurt, tare şi din toată 
inima-şi i-a dat drumul. 

— Avem destul timp să mai povestim. Haide să facem 
poza. 

Isabelle închise uşa de la piaţă şi răsuci cheia în 
broască. Apăsând obrazul pe geamul din uşă, privea în 
întuneric cum Mike-sora ei Maelle-urcă în căruţă, ridică 
hăţurile şi se îndepărtă în asfinţit. Doar când tropăitul 
copitelor de cal pe piatra cubică nu mai putea fi auzit s-a 
întors şi s-a sprijinit pe uşă, a închis ochii şi a răsuflat cu 
mulţumire. 

După-amiaza şi seara lungă petrecute împreună cu 
Maelle i-au descoperit atât de multe lucruri. Era 
mulţumitoare încă o dată pentru tot ceea ce primise. 
Copilăria ei comparată cu a lui Maelle o făcea să se simtă 
vinovată, dar sora ei nu i-a permis să se adâncească în 
aceste gânduri. 


— Fii mulţumitoare pentru că ai fost iubită. Este ceea 
ce mi-am dorit pentru tine, îi spuse Maelle strângându-i 
mâinile. Trebuie să fi fost ceea ce şi-a dorit şi Dumnezeu 
pentru tine. 

Isabelle o contrazise. 

— Dumnezeu a vrut să fiu despărțită de tine şi de 
fratele nostru? 

— Dumnezeu a ştiut că trebuie să primeşti educaţia 
şi de mijloacele financiare cu care să îi poţi ajuta pe copiii 
care au nevoie de acestea, a lămurit-o Maelle. El a avut un 
plan cu privire la tine. Acum trebuie să-l duci până la 
capăt. 

Isabelle înainta încet prin piaţa cufundată în 
întuneric înspre micul ei dormitor meditând la puterea şi 
credinţa care o anima pe sora ei. Când Isabelle şi-a 
exprimat dezamăgirea cu privire anii pierduţi, Maelle i-a 
spus că nu trebuie să privească înapoi şi să se gândească 
„ce-ar fi fost dacă”. Isabelle a renunţat să-şi mai pună 
problema în felul acesta când Maelle a fost prezentă, dar 
acum îi era greu să-şi înfrâneze gândurile negative. Cum 
ar fi fost dacă ei ar fi putut să stea împreună? Dacă i-ar fi 
avut în viaţa ei pe Maelle şi pe Matthew în locul lui 
Randolph? Dar dacă-un scârţâit pe scări i-a alungat 
gândurile. Se întoarse şi observă o umbră neclară care se 
îndrepta spre ea. 

— Cine este? 

— Sunt eu-Aaron. 

— Aaron. _ 

Ea îl aşteptă să se apropie. În lumina difuză, ochii lui 
de un albastru-verzui păreau aproape negri. 

— M-ai speriat. 

— Îmi cer iertare. 

El vorbea aproape şoptit. Era atât de aproape încât 
respiraţia lui îi mângâia obrazul. 

— A plecat Mike? 

— Da. 

Isabelle îşi puse braţele în jurul trupului. 

— Cred că am fi putut vorbi toată noaptea, râse ea 


încet. E un lucru foarte ciudat, Aaron. Când am întâlnit-o 
prima dată pe Maelle nu mi-a plăcut de ea. Era atât de... 
diferită. Cred că mă făcea să nu mă simt în largul meu 
deoarece era atât de independentă, iar eu fusesem 
crescută să mă comport atât de convenţional. Dar în 
momentul în care am aflat că este sora mea, ceva în 
interiorul meu s-a deschis faţă de ea. lar acum, după doar 
o seară împreună simt că o iubesc. 

Zâmbetul blând al lui Aaron îi arătă că înţelegea. 

— Într-adevăr este o persoană uimitoare. Isabelle 
mişcă din cap uimită. Ştii că singura casă pe care a avut-o 
de când a fost mică este căruţa aceea? Nu a locuit 
niciodată într-o casă, nici nu a mers vreodată la şcoală... 

— Aveţi mulţi ani de recuperat. 

— Da. Pieptul i se umplu de voioşie. O să avem destul 
timp. Ea a spus că va sta în Shay's Ford şi îşi va deschide 
un studio pentru fotografii aici. Nu vrea să mai fie departe 
de mine niciodată. 

— Foarte bine. 

Amintirile inimii 

— Dar asta înseamnă şi că nu-l va mai căuta pe 
fratele nostru Matthew. 

A urmat o pauză lungă în care Isabelle simţi că şi 
Aaron avea ceva pe suflet. În cele din urmă îi spuse: 

— E târziu. De ce nu te-ai dus la culcare? 

— Aşteptam ca tu să... 

Se opri pentru câteva momente, strângând din buze. 
Apoi o luă de braţ. 

— Vreau să vorbesc cu tine. Ai vrea să ne... aşezăm? 

Isabelle dădu din cap, iar el o conducea către scări 
prin magazinul întunecos, ţinându-i mâna la spate. O 
lampă lumina undeva sus în capătul scărilor, răspândind 
suficientă lumină ca să poată urca scările în siguranţă. Dar 
picioarele încă îi tremurau ca şi cum nu ar fi fost sigură pe 
paşii ei. Gândul că Aaron se află în urma ei îi dădea fiori pe 
spinare şi pe ceafă. Locul unde el îşi ţinuse mâna încă era 
sensibilizat, ca şi cum i-ar fi lăsat o urmă în carne. 
Sentimentul o nedumerea, şi în acelaşi timp îi făcea 


plăcere. 

Când au trecut de colţ în vârful scărilor ca să intre în 
camera de zi, Isabelle se îndreptă spre canapea şi se aşeză 
spre marginea ei. Aaron ezita, examinând parcă fiecare 
piesă de mobilier înainte ca să se aşeze pe cealaltă 
jumătate de canapea. În afară de momentele când stăteau 
la masă nu mai fuseseră niciodată atât de aproape unul de 
celălalt. Isabelle era sigură că faţa ei era mai strălucitoare 
decât lampa amplasată în capul scărilor. 

Aaron îşi împreună mâinile şi le aşeză în poală 
înainte ca să se rotească uşor pentru a sta cu faţa către ea. 

— Ceremonia de inaugurare a şcolii este la sfârşitul 
săptămânii. Dintr-un motiv necunoscut, aceste cuvinte i-au 
provocat o oarecare dezamăgire. Dar la ce altceva se 
aşteptase ea să aducă în discuţie? Alungând aceste 
gânduri îi spuse: 

— Aşa este. 

Se încruntă, fiind cuprinsă de îngrijorare. 

— Doar nu crezi că acel bărbat... domnul Jenks... îl va 
convinge pe proprietar să-i vândă lui şi nu mie? 

Aaron a dat din cap. 

— Jackson spune că aţi făcut târgul, v-aţi înţeles şi ai 
plătit un avans. Astfel că este obligat să respecte 
contractul. Dacă va vrea să rupă înţelegerea, se va 
discredita în ochii tuturor orăşenilor. 

Isabelle răsuflă uşurată, ducându-şi mâinile la gât. 

— Slavă Domnului! 

— Nu te îngrijora. Jackson se va ocupa de Jenks. 
Isabelle zâmbi lăsându-şi mâna în poală. 

— Nu mă îngrijorez. Doar că sper ca oraşul şi 
comunităţile din jur să primească bine toate aceste lucruri. 
Am primit deja răspuns de la mai mulţi antreprenori care 
s-au angajat să investească financiar în şcoala noastră. Cu 
siguranţă că şcoala va fi un succes. 

— Nu am nici cea mai mică îndoială. 

Cu toate că subiectul era destul de impersonal, tonul 
lui cald aducea a intimitate. 

— Sunt foarte mândru de tine că vrei să-i ajuţi pe 


aceşti orfani. Isabelle îşi cobori bărbia în piept, fiind flatată 
de acest compliment care o lăsă fără cuvinte. El continuă. 

— Am vorbit cu tata şi cu pastorul Shankle, dar am 
vrut să te întreb şi pe tine... 

Când vocea lui se pierdu în aer, Isabelle îşi ridică 
privirea ca să se uite în ochii lui. 

— Da? Acest singur cuvânt îl spusese cu o voce 
tremurată. 

— M-am întrebat... dacă nu ai avea nevoie... de un 
bărbat acolo. 

În acel moment orice urmă de ezitare dispăru. 
Cuvintele îi veneau ca şi cum s-ar fi revărsat dintr-un butoi 
sub presiune. 

— E în afara oraşului unde ar putea să-şi facă 
apariţia oameni fără scrupule, dar dacă ai avea un bărbat 
pe acolo ai fi protejată. Clădirile vor trebui întreţinute şi 
reparate, iar acestea sunt treburi care ţin de un bărbat. În 
plus, băieţii vor trebui să înveţe şi altceva în afară de citit 
şi scris. Trebuie să înveţe să folosească uneltele, să 
planteze şi... alte lucruri de bărbaţi. Lucruri pe care tu nu 
ai putea să îi înveţi. Şi trase el aer adânc, ca şi cum ar fi 
rămas fără suflare din când în când ai putea avea nevoie 
de o mână autoritară. Copiii sunt copii, ştii tu, şi uneori s- 
ar putea că vor avea nevoie de câte-o corecție. Nu sunt aşa 
de sigur că ai fi în stare să faci asta. 

Isabelle vru să-l contrazică-să-i spună categoric că 
era capabilă să conducă şcoala de una singură-însa ştia că 
are dreptate. Ea nu învățase niciodată să folosească un 
ciocan sau să are pământul. Băieţii ar avea nevoie într- 
adevăr să înveţe şi aşa ceva. Fusese atât de prinsă cu 
planurile pentru deschiderea şcolii încât nu făcuse un orar 
zilnic. Cu siguranţă va avea nevoie de mai mulţi oameni. 
Nu doar de un bărbat care să asigure protecţie şi 
întreţinere, dar şi de o persoană care să gătească şi să 
întreţină curăţenia, de profesori familiarizați cu materii de 
studiu care depăşesc lucrurile elementare. Cobori umerii 
când îşi dădu seama că avea nevoie de mult mai multe 
decât le putea ea oferi. 


Suspină resemnată. 

— A avut pastorul Shankle sau tatăl tău vreo 
sugestie? 

— De fapt... Aaron începu să ezite, ceea ce alertă 
pulsul Isabellei. 

— Eu am avut o sugestie cu care pastorul Shankle şi 
tata au fost de acord. Doar trebuie să-mi spui ce părere ai 
tu. 

El înghiţit în gol, cu un ecou care se auzi foarte clar 
în camera cufundată în linişte. 

— Îţi aduci aminte de ziua aceea de la spital când ai 
primit scrisoarea de la avocatul tatălui tău adoptiv? Când 
ai aflat că ţi-a lăsat o sumă de bani. 

Isabelle încuviinţă din cap. 

— Ai spus... ai spus că vom lupta pentru copiii străzii 
împreună. El a mai făcut o pauză în timp ce ea se uita în 
ochii lui nemişcaţi. 

— Ai vorbit serios? 

Isabelle simţi că limba i se lipeşte de cerul gurii. A 
reuşit să dea din nou din cap. Bineînţeles că vorbise serios. 
Ştia că inimile lor erau unite în dorinţa de a ajuta copiii 
orfani şi cei abandonaţi. Acum îşi dădea seama că dorea să 
fie unită cu Aaron şi în alte privinţe. 

— Atunci... El înghiţi din nou în sec. Atunci ce ai 
spune dacă aş locui şi eu cu tine la şcoală... să te ajut să o 
conduci? 

O parte din ea dorea să strige din toată inima da! îl 
ştia pe Aaron, avea încredere în el, credea din toată inima 
că prezenţa lui le va face bine copiilor în multe feluri. Cu 
toate acestea, ţinu răspunsul pentru ea, o undă de teamă 
reducând-o la tăcere. 

Trăind aici, în magazin, cu familia lui Aaron, 
petrecând timp cu el în fiecare zi a ajuns să îl admire. Cât 
de diferit era el de Glenn Heaton. Banii ei nu însemnau 
nimic pentru Aaron - îl interesa persoana Isabelle. Credea 
cu toată fiinţa ei că Aaron era un om de onoare. Mai mult, 
îl iubea. Şi cât de greu îi va fi să lucreze cot la cot cu el în 
fiecare zi şi să-şi ţină aceste sentimente ascunse. Nu va 


putea să o facă. 

Aaron aştepta un răspuns. Ea îşi umezi buzele şi îi 
vorbi foarte calm. 

— Sunt sigură că ai fi un câştig pentru şcoală, Aaron, 
şi sunt onorată că te-ai gândit să renunţi la slujba ta de 
aici, de la piaţă şi biserică doar ca să mă ajuţi pe mine. 
Dar... dar nu sunt sigură... că e înţelept. 

Faţa lui blândă se întrista, ceea ce îi produse durere 
Isabellei. El îşi întoarse capul privind în gol peste camera 
slab luminată, înspre fereastră. 

— Am înţeles. 

Oftă adânc, şi umerii i se înălţară, după care se ridică 
abrupt în picioare. Evitând să o privească direct, întrebă: 

— Ai vrea să te ajut să angajezi muncitori? 

Tonul lui trist o făcu pe Isabelle să se ridice în 
picioare. 

— Aaron nu vreau să spun că nu am nevoie de 
ajutorul tău, doar că El îşi ridică mâna. 

— Isabelle, am spus că înţeleg. Ar fi trebuit să-mi dau 
seama că cineva ca tine, niciodată nu-Isabelle îşi ţinea 
respiraţia aşteptând ca el să termine ce avea de spus, dar 
el îşi închise gura şi se abţinu să mai continue. Cu inima 
bătându-i atât de tare încât o simţea în creştet, ea îndrăzni 
să şoptească un pic mai tare. 

— Că nu aş fi niciodată... interesată... de tine? 

Mugşchii feţei lui tremurau. Privind drept înainte 
încuviinţă scurt din cap. 

— Ştiu că sunt doar băiatul unui proprietar de 
magazin, nimeni deosebit. Dar ţin la tine. Şi la copii. Şi m- 
am gândit... speram... 

Încă o dată lăsă neterminat ceea ce avea de zis. 
Degetele Isabellei tremurau când le aşeză pe antebraţul lui 
Aaron. 

—  Sperai...? Spune-mi, Aaron. Spune-mi că mă 
iubeşti. Te rog... 

Ca şi cum i-ar fi răspuns la rugămintea din gândul ei, 
el se întoarse cu faţa înspre ea. Lampa licărea în ochii lui. 
El îi scălda chipul cu privirea, iar respiraţia ei devenea tot 


mai scurtă şi mai sacadată. Trebuie că el îşi găsise 
cuvintele pe care le căuta, pentru că îşi înclină capul 
înainte şi recunoscu. 

— Speram să ţii îndeajuns la mine încât să lucrăm... 
în echipă. 

— 0... echipă? 

Buzele lui se despărţiră şi îi luă mâna. 

— Ca soţ şi soţie, Isabelle. 

Cuvintele spuse uşor îi umplură Isabellei sufletul cu 
valuri de emoţii-fericire, mulţumire, împlinire. Ea închise 
ochii meditând la minunăţia momentului-mă iubeşte! - iar 
apoi îi deschise ca să-i trimită un zâmbet. 

— Chiar îţi doreşti aceasta? Vocea lui deveni gravă. 

— Mai mult decât orice. 

— Atunci întreabă-mă. Ea îl apucă de mână. Te rog 
întreabă-mă. Aaron îi prinse umerii şi o apăsă uşor pe 
canapea. Apoi, în timp ce ea privea cu ochii mari de 
uimire, el a îngenuncheat în faţa ei. Luându-i mâna o duse 
blând la buzele lui ca să o sărute uşor. Ea îşi ţinea 
respiraţia, iar el o privea drept, cu ochi liniştii. 

— Isabelle Standler, vrei să-mi faci onoarea de a fi 
soţia mea? 

Cu toate că atunci când visase la acest moment 
întotdeauna lăsase o pauză mai lungă înainte de răspuns, 
acum că se întâmpla în realitate nerăbdarea o făcu să 
răspundă imediat: 

— Nimic nu m-ar împlini mai mult decât să fiu 
doamna Aaron Rowley. 

El îşi desfăcu braţele, iar ea se topi în îmbrăţişarea 
lui. Mâna lui mare îi cuprinse capul din spate şi o ţinea 
către umărul lui. Lacrimi calde îi curgeau îmbibând 
cămaşa lui Aaron, iar ea simţea cum creştetul capului i se 
umezea de la lacrimile ce se prelingeau de de pe obrazul 
lui. Cu ochii închişi, Isabelle memora fiecare 
detaliusenzaţia mâinii sale aspre pe părul ei, umărul lui 
ferm sub obrazul ei; mirosul de ciorbă de miel de la cină 
amestecat cu mirosul de mosc al lui Aaron care îi invadau 
nările-un miros de cămin, o aromă liniştitoare; bătaia 


constantă a inimii lui care pulsa în consonanţă cu bătaia 
din pieptul ei. 

Mâinile lui Aaron îi coborâră pe umeri, iar apoi, cu 
degetele mari îi mângâie obrajii, ştergându-i lacrimile. El 
îşi şterse obrajii cu mâneca de la cămaşa înainte să o 
ridice în picioare. Mâinile lor erau încă unite când el îi 
zâmbi şi îi spuse: 

— Presupun că vrei ca Mike să ne facă pozele la 
nuntă. 

— Da. De îndată ce îi va fi gata studioul. Fruntea lui 
Aaron se încreţi preţ de câteva secunde. 

— Nu vrei să aşteptăm până e gata anul de doliu? 
Isabelle nu avea niciun motiv să aştepte. 

— Probabil nu e potrivit cu tradiţia, dar cred că 
părinţii mei ar fi fost de acord. Mama şi tata întotdeauna 
au vrut să ştie că sunt fericită. Din ce îmi spunea Maelle 
deduc că asta şi-au dorit şi soţii Gallagher. 

Lacrimi îi izvorau acum din ochi. 

— lar tu, Aaron, eşti fericirea mea. 

Mattie 

Ferma Rocky Crest Aprilie, 1903 

Matt se forță să înghită îmbucătura de ou, dar avea 
sentimentul că va veni înapoi. Stomacul i se întorcea pe 
dos deoarece ştia că aceasta avea să fie ultima sa zi la 
Rocky Crest. Ultima zi cu Clancy şi cu domnul Harders. 
Ultima lui zi de linişte. Deoarece azi urma să vină Jenks. 

Înfipse furculiţa în grămada de ou şi se mai chinui să 
mai mestece o îmbucătură. Dacă avea de gând să 
călătorească azi, avea nevoie de mâncare în stomac. Nu îi 
va mai permite acelui bărbat să-l alunge încă odată cu 
stomacul gol, aşa cum făcuse data trecută. 

Îl măcina gândul că va trebui să se furişeze ca şi cum 
ar fi fost acoperit de ruşine. Işi amintea de momentele 
când a fugit de la ferma lui Jenks, uitându-se tot timpul 
peste umăr, temându-se să nu fie urmărit. Şi astăzi avea să 
se uite peste umăr, dar nu de frică. Ci de dor. Cu siguranţă 
îi vor lipsi Clancy şi domnul Harders. Ei deveniseră familia 


lui. 

Îi privea pe cei care luau masa şi toţi mâncau în 
linişte. Niciuna dintre conversațiile vesele cu care se 
obişnuise nu se auzea în acea dimineaţă. Un văl de 
oprimare întuneca încăperea. Toate din cauza lui Jenks. 

Bărbatul avea mult prea multă putere. Matt luă un 
biscuit şi-l vâri în gură. Iar tu îi dai putere asupra ta. Acest 
gând fulminant îl făcu pe Matt să se oprească din 
mestecat. Se poate să fie adevărat? Avea Jenks putere sau 
Matt îi dădea putere asupra sa? Matt a înghiţit biscuitele şi 
se întoarse să privească faţa lui Clancy. Acesta îi spusese 
că domnul 

Harders avea să înţeleagă dacă va pleca, dar acum 
Matt se întreba dacă acesta era cel mai bun lucru pe care 
îl putea face. Ar trebui el să-l lase pe Jenks să-l alunge? 

— Domnule Harders? 

Bătrânul tresări la auzul vocii lui Matt. Acesta îşi 
aşeză furculiţa în farfurie. 

— Spune, fiule. 

Tonul lui blând îi aşeză lui Matt un nod în gât. Cum 
putea el să plece şi să dezamăgească un bărbat care avea 
atâta încredere în el? 

— Mă întrebam... pe când aşteptaţi musafirul azi? 
Domnul Harders afişă o expresie tristă. 

— Jackson a spus că va merge după trăsură de 
dimineaţă ca să-l aducă pe Jenks la fermă. Ar trebui să 
sosească puţin după ora amiezii. 

Gura lui Matt se usca. Doar peste câteva ore... Ridică 
ceaşca cu cafea şi luă câteva guri înainte să vorbească. 

— Mă întrebam... dacă s-ar putea... să rămân şi eu 
prin preajmă când vă veţi întâlni cu el. 

Clancy se uită ca trăsnit la el şi rămase cu gura 
căscată. Matt reuşi să scoată un zâmbet. 

— S-ar putea să am şi eu un motiv sau două să 
vorbesc cu acest om. Cu sprâncenele coborâte, domnul 
Harders se uită ţintă la Matt. 

— Dacă vrei să iei parte la întâlnire eşti binevenit. 

— Vă mulţumesc. Matt a împins scaunul în spate. 


Cred că ar fi mai bine să mă duc acum la păşune. Vreau să 
termin ce am de făcut înainte ca Jenks să vină. 

Matt îl strânse uşor pe Clancy de umăr, îşi puse 
pălăria pe cap şi ieşi pe uşă. 

Matt stătea pe scaunul din colţ, ţinând cotul pe 
braţul scaunului, iar cu degetele îşi freca bărbia. Până 
acum Jenks abia se uitase în direcţia sa, ceea ce îi 
convenea de minune. îi dădea şansa de a-l vedea mai bine 
pe bărbatul care i-a furat copilăria. Avea posibilitatea de a 
se ruga şi de a prinde putere să îşi înfrunte duşmanul. 

Jenks îmbătrânise. Părul îi era brăzdat de şuviţe 
cărunte la rădăcină şi îi strălucea de la uleiul care îl făcea 
să stea dat peste cap. Burta îi era mai mare şi guşa mai 
pronunţată. În schimb dintele de aur încă strălucea. Jenks 
se fălise întotdeauna cu acel dinte de aur. Matt avu ocazia 
să-l zărească din nou când bărbatul îşi încorda buzele ca să 
rânjească peste de masă, în direcţia domnului Harders. 

— Indiferent dacă voi câştiga procesul sau nu, 
păgubit tot el va fi. Numele fiului dumneavoastră va fi 
mânjit. In consecinţă, numele pe care îl purtaţi va avea o 
meteahnă care îl va hăitui până în Casa Reprezentanţilor. 
Credeţi că vă va mai sprijini cineva când se va afla că un 
ajutor de-al tău şi fiul tău au agresat un fermier nevinovat? 

Jackson îşi încleşta pumnii apăsând cu ei pe braţul de 
lemn al scaunului său. 

— Numai nevinovat nu eşti, Jenks, şi o ştii şi tu. 
Domnişoara aceea fotograf va depinde mărturie cu privire 
la intenţiile tale. 

Acesta a răsuflat arogant. 

— Eu doar am invitat-o la cină. O invitaţie pe care 
multe alte femei ar fi acceptat-o cu bucurie. Oricare dintre 
ele va putea depune mărturie cu privire la intențiile mele 
care erau doar de a ne simţi bine. Mărturia prietenei 
dumneavostre va fi fără sens. 

Jenks arătă înspre Clancy, care stătea fără să spună 
ceva lângă scaunul domnului Harders. 

— Iar bărbatul ăsta va fi ruinat. Niciun judecător de 
pe lumea aceasta nu va crede cuvântul unui cioban trecut 


de vreme în defavoarea vorbelor mele. Rânjetul i-a revenit 
şi îşi strânse ochii. 

— E cu tine de multă vreme, Gerald-cam de când îl ai 
pe fiul tău. A fost alături de tine în vremuri grele, când ţi-ai 
îngropat nevasta şi fata în '84, şi în vremuri bune, atunci 
când Jackson a absolvit dreptul. Cu siguranţă vrei să-l 
răsplăteşti pentru toţi aceşti ani în care ţi-a fost credincios 
şi să faci ca acuzaţiile acestea să dispară înainte să 
degenereze în altceva. 

— Şi ce vrei Jenks, mai exact? Domnul Harders 
aproape îi aruncă în faţă cuvintele. 

— Ştii tu deja. Vreau ca tu şi Jackson să terminaţi cu 
prostia asta, cu munca prestată de copii. Amândoi ştiţi că 
nu veţi rezolva nimic. Fabricile vor continua să angajeze 
forţa de muncă pe care şi-o vor permite să o plătească. 
Părinţii îşi vor trimite copiii în continuare să muncească 
pentru ca să mai adauge ceva bani la venitul familiei. Nu ai 
cum să schimbi asta, Gerald, aşa că de ce să i te 
împotriveşti? 

— Dar de ce vă împotriviţi dumneavoastră atât de 
vehement? Matt se ridică încet de pe scaun, doar câţiva 
centimetri odată, inima îi bătea cu putere, dar vocea îi era 
fermă. Aşteptă până când Jenks îşi întoarse privirea înspre 
el. În privirea lui nu văzu niciun indiciu cum că l-ar fi 
recunoscut. Ocolind capătul canapelei, Matt adăugă: 

— Dacă domnul Harders nu are nicio şansă să facă 
vreo schimbare cu acele legi, de ce vă pasă dacă el 
continuă să lupte pentru aceasta? 

Jenks făcu ochii mici până când privirea îi deveni de- 
a dreptul răuvoitoare. 

— Eşti foarte obraznic. 

Îl săgeta pe Harders cu privirea: 

— Întotdeauna îţi laşi ajutoarele să vorbească atât de 
obraznic cu musafirii? 

Domnul Harders se lăsă pe spate şi arboră pe chip o 
expresie foarte liniştită. 

— Este o ţară liberă, Lester. Fiecare poate să spună 
ce are de zis şi să îşi dea cu părerea. 


Privirea lui Jenks scânteia de mânie dar îşi strânse 
buzele şi tăcu. Matt mai făcu un pas înainte. 

— Deci care e motivul dumneavoastră? De ce luptaţi 
atât de mult împotriva acestor legi? 

Jenks i-o aruncă încă o dată ironic. 

— Pur şi simplu vreau să-l scutesc pe Harders de o 
umilire care stă să vină. Îşi cheltuie timpul şi banii pe ceva 
care nu se va întâmpla niciodată! 

— Este vorba de timpul şi de banii lui. Nu artrebui să 
le poată folosi după bunul plac? 

— Pfui! Jenks îşi ridică mâna vânjoasă, iar un inel cu 
rubin de pe degetul mic străluci în lumina soarelui. Este o 
prostie. 

Aşezându-şi coatele pe genunchi îl privea pe domnul 
Harders în ochi. 

— Renunţă acum, Harders, şi scuteşte-i pe toţi cei 
dragi ţie de multe dureri de cap. 

Domnul Harders deschise gura, dar Matt interveni 
din nou. 

— Domnule Harders, eu cred că Jenks are un motiv 
mult mai egoist pentru care vrea ca aceste legi să nu fie 
promulgate. Cred că exact în acest moment are la ferma 
lui un băiat sau doi care lucrează. Pe care îi pune la munci 
mult mai grele decât pe celelalte ajutoare, fără ca să le dea 
măcar un ban. Şi ar vrea să îi pună la muncă în continuare. 
Asta e tot ce-l interesează pe el. 

Instantaneu Jenks se îndreptă în scaun şi falca îi 
căzu. 

— Tu... sări el în picioare. Cum te numeşti, tinere? 

Domnul Harders sări şi el în picioare înclinându-şi 
corpul ca să-l ferească pe Matt. 

— Lester, acest tânăr este Matthew Tucker. 

— Matthew... Jenks a dat din cap uşor dându-şi 
seama. Însă nu te cheamă Tucker, nu-i aşa băiete? 

Pieptul lui Matt se contractă, însă continuă calm. 

— Acum este Tucker. 

— Dar nu a fost dintotdeauna. 

— Nu, domnule. Nu a fost dintotdeauna Tucker. 


Jenks îndreptă degetul înspre Matt şi se răsuci înspre 
domnul Harders. 

— Acest bărbat mi-a furat un cal şi un pumn de bani! 
îţi pretind să mi-l încredinţezi ca să-l dau pe mâna legii! 

Domnul Harders se uită uimit la Matt. 

— Matthew? 

Clancy făcu un pas în faţă. 

— Trebuie să îl asculţi, Gerald. Matt nu a furat nimic 
din ceea ce nu i se cuvenea. 

Îl cuprinse pe Matt pe după umăr cu mâna sa 
cioturoasă. 

— Spune-le, Matt. Spune-le ce ţi-a făcut Jenks. Jenks 
se inflama. 

— Nu am făcut altceva decât să-l iau la mine, i-am 
oferit un cămin. Şi l-am învăţat o meserie, aşa că... 

— Ca să mă puteţi pune la muncă, interveni Matt cu 
calm. Trupul îi tremura din fiecare fibră, şi cu toate 
acestea simţea cum puterea îi umplea oasele. Întorcându- 
se spre domnul Harders îi spuse: 

— Da, Jenks m-a luat la el. M-a luat de la orfelinatul 
din Springfield. M-a ţinut aproape patru ani fără ca să-mi 
plătească vreun ban. În schimb mă muncea fără milă şi... 

— “Ţi-ai primit plata oferindu-ţi acoperiş deasupra 
capului şi de mâncare, urlă Jenks. Nerecunoscătorule... îşi 
încleşta pumnii aplecându-se spre Matt. Doar datorită 
generozităţii mele ştii să te descurci la o fermă! Cum 
îndrăzneşti să mă acuzi că ţi-am făcut rău? 

Dintr-odată îşi relaxa umerii. Se aşeză pe canapea, îşi 
încrucişa picioarele şi îşi vâri degetele mari sub vesta din 
brocart. Avea înfăţişarea unui om de afaceri educat când 
afişă un zâmbet viclean. 

— Dar de ce m-aş contrazice eu cu unul de teapa ta, 
un orfan hoţ şi bun de nimic? Nu poţi dovedi că te-am 
abuzat. E cuvântul tău împotriva cuvântului meu. 

Matt înghiţi cu greu. Doamne întăreşte-mă. Uitându- 
se direct în ochii lui Jenks îi spuse: 

— Ba da, am dovada. 

Jenks îşi puse mâinile în poală în timp ce Matt începu 


să-şi desfacă nasturii de la cămaşă. Matt îl privea pe 
Clancy. Bărbia bătrânului începu să tremure. Clancy ştia 
fără niciun dubiu ce avea de gând să facă Matt. Dar a fost 
nevoie de un curaj mult mai mare decât ştia că are ca să-şi 
dea cămaşa jos de pe umeri şi să se întoarcă cu spatele 
înspre bărbaţii din cameră. 

O răsuflare întretăiată a rupt tăcerea-a lui Jackson. 
Apoi a urmat o voce gravă: 

— Doamne din ceruri... era a domnului Harders. Matt 
era sigur că Clancy îşi ţine respiraţia. 

Matt îşi trase din nou cămaşa pe el şi se întoarse cu 
faţa înspre Jenks. 

— Port în carne semnul generozităţii tale. Crezi că 
prietenii tăi, proprietarii de ferme, te vor mai respecta 
când vor vedea ce mi-ai făcut? Ce vor zice când vor afla ce 
le faci băieţilor care lucrează la ferma ta? câţi băieţi ai 
acum la fermă Jenks? 

— Nu te priveşte! 

Matt a imitat tonul şi intensitatea vocii lui Jenks. 

— Câţi? 

O încruntătură fioroasă îi dădu lui Matt răspunsul de 
care avea nevoie. Matt se întoarse înspre stăpânul său. 

— Incă face asta, domnule Harders. Are băieţi orfani 
care lucrează pentru el şi îi ţine la respect cu biciul de 
călărie sau cu un bici croit pentru aşa ceva aşa, întocmai 
cum mi-a făcut mie. 

Domnul Harders îl luă pe Matt pe după umăr. 

— Jenks, oamenii cumsecade nu închid ochii când e 
vorba de abuzul copiilor. 

Jackson făcu doi paşi ca să stea lângă tatăl său. 

— Ce se va alege de reputaţia ta dacă se va auzi una 
ca asta? Clancy se aşeză în partea cealaltă a lui Jackson 
formând un front comun. 

— Dacă ai un pic de minte, Jenks, vei renunţa să mai 
încerci să cumperi pământ în zonă. Şi vei pune acei băieţi 
pe trăsură către Shay's Ford ca să meargă la noua şcoală 
pe care o va construi domnişoara Isabelle ca să poată 
astfel duce o viaţă decentă. 


Tonul său deveni ameninţător. 

— Să ştii că, dacă nu va apărea niciun băiat care să 
spună că tu l-ai trimis, o să vin eu să-i caut. Şi o să mă 
asigur c-o să-ţi pară rău că m-ai făcut să vin până acolo. 

Jenks se ridică în picioare arzându-l din priviri pe 
domnul Harders. 

— Ai de gând să stai pur şi simplu şi să-ţi laşi 
angajaţii să profereze ameninţări la adresa mea? 

Domnul Harders îi răspunse calm: 

— Eu nu am auzit nicio ameninţare, Lester. Am auzit 
doar o promisiune. Şi bazându-mă pe vechea mea prietenie 
cu Clancy, te asigur că el îşi ţine promisiunile. 

Matt a adăugat: 

— În locul tău aş face cum mi se spune. 

Jenks se uita de la un bărbat la celălalt cu o privire 
neîncrezătoare. 

— Oricine ti-ar fi putut lăsa acele urme pe spate. Nu 
poate dovedi că eu ţi le-am făcut! 

— Dar nici tu nu poţi dovedi că nu i le-ai făcut, îi 
răspunse Jackson. Aşadar, oricum ai lua-o, reputaţia ta va 
fi pătată. Fie că vom câştiga fie că nu, oamenii nu te vor 
mai privi niciodată la fel. 

Faţa lui Jenks se făcu stacojie, fiind scos de ruşine din 
propriile cuvinte. Îşi mişcă fălcile în gol preţ de câteva 
secunde, şi în cele din urmă le uni strângând din dinţi. leşi 
ca o vijelie pe lângă bărbaţi spre uşa salonului. Fără să se 
mai întoarcă, urlă: 

— Jackson, du-mă înapoi în Shay's Ford. Nu mai am 
ce face aici. 

— Aşa să şi fie, îi zise Clancy trimiţându-i lui Matt un 
zâmbet trist. Jenks trânti uşa, iar Jackson îl urmă. 

Domnul Harders se întoarse spre Matt cu ochii 
mâhniţi. 

— Matt, aş vrea să fi fost altă cale de Matt dădu din 
cap. 

— Nu putem schimba ce s-a întâmplat, domnule 
Harders. Tot ce putem face este să privim înainte. lar dacă 
putem să-i luăm pe acei băieţi de la ferma lui Jenks şi să le 


dăm o şansă să crească având un pic de linişte şi fericire 
se va fi meritat. 

Clancy răsuflat zgomotos. 

— Pfuu, Matthew, nu ştiu cum ai putut să-l înfrunţi 
după tot ceea ce ţi-a făcut, dar îţi spun că sunt foarte 
mândru de tine, fiule. 

Matt chicoti frecându-se cu un deget sub nas. 

— Trebuie să recunosc, Clancy, că şi eu sunt mândru 
de mine. Îţi mulțumesc, Doamne, că mi-ai dat puterea de 
a-mi înfrunta coşmarul. 

Maeue 

Shay's Ford, Missouri Mai, 1903 

Maelle mai izbi de două ori cu ciocanul pentru a 
întări decorul din material suspendat pe perete. Coborând 
de pe scară, îşi puse ciocanul pe umăr şi îşi admiră munca. 
Fundalul pictat cu un stâlp alb cu umbre care semănau cu 
liniile unui drapel era preferatul ei dintre cele patru pe 
care le folosise Richard. 

Celelalte trei erau rulate în spatele tejghelei. Până la 
urmă avea să monteze un scripete ca să poată schimba 
decorurile mai uşor, dar pentru moment avea nevoie de cel 
cu stâlp. 

Maelle se mişcă într-un cerc examinând fiecare 
detaliu din încăperea care acum îi servea drept studio. În 
faţa ferestrei erau două fotolii ce flancau măsuţa pe care 
se regăseau albume cu mostre a ceea ce lucrase până 
acum. De partea cealaltă a încăperii era un dulap ce 
ajungea până la nivelul cotului unde se regăseau cutiile de 
trabucuri, albumele cu pozele lui Richard şi o cutie cu 
bani. Uşa din colţul încăperii ducea într-o cameră mică ce 
îi servea drept cameră obscură. Totul era pregătit. 
Singurul lucru de care avea nevoie acum erau clienţii. 

Era nerăbdătoare să pună afară nota pe care scria 
deschis şi pe care i-o dăruise Jackson, dar trebuia să mai 
aştepte. Dorea ca primii ei clienţi să fie o anumită mireasă 
şi un anume mire cărora să le facă poză pe fundalul cu 
stâlpul decorativ. Mai era doar o săptămână până la nuntă. 


Mai putea aştepta atât. 

Un zâmbet i se aşternu pe faţă la gândul cuplului 
proaspăt căsătorit căruia îi va face poze în faţa fundalului. 
Inima îi trepida de fericire gândindu-se la nunta planificată 
a Isabellei şi Aaron. Isabelle îi ceruse să o ajute. Surioara 
ei crescuse, iar acum se mărita... 

Mintea îi hoinărea acum retrospectiv la toţi acei ani 
pe care îi pierduse, dar în cele din urmă alungă acele 
gânduri. Nu era momentul să fie tristă. Era timpul să 
sărbătorească noile începuturi-începutul afacerii, a relaţiei 
cu Isabelle; începutul vieţii de soţ şi soţie a Isabellei şi a lui 
Aaron; începutul construcţiei Casei Reginald Standler 
pentru Copiii Orfani şi Abandonaţi unde Isabelle şi Aaron 
vor sluji ca îngrijitori şi pedagogi. 

Maelle înălţă o rugăciune de mulţumire pentru toate 
lucrurile minunate care i s-au întâmplat ei, surorii ei şi 
copiilor abandonaţi din Shay's Ford. Un singur nor de 
furtună mai ameninţa la orizont. Mattie... Maelle stătea 
într-unul dintre fotolii şi privea pe stradă. Acum că o găsise 
pe Molly dorinţa de a-l găsi pe Mattie era cu atât mai 
pregnantă. Doamne se va reuni vreodată toată familia 
noastră? 

Uşa se deschise, iar ea se ridică în timp ce Jackson îşi 
făcea intrarea. Îl întâmpină în mijlocul camerei şi îşi 
întinse braţele. 

— Ei bine, ce părere ai? 

El măsură încăperea cu o privire lungă şi se întoarse 
spre ea zâmbindu-i. 

— Ai fost ocupată. 

Maelle ridică din umeri, zâmbetul lui cald 
provocându-i palpitaţii, îşi scutură praful de pe pantaloni şi 
îi aruncă lui Jackson o privire. 

— Tot ce am făcut în ultima săptămână a fost să 
lucrez aici. A ieşit bine. Ea îi făcu semn cu degetul îndoit: 

— Vino. O să-ţi ofer un tur al magazinului. Ea îi arătă 
fiecare colţişor al studioului şi al camerei obscure şi îi 
dădu voie să se uite până şi la camera din spate care avea 
să-i servească drept locuinţă. 


— Ştiu că e mică, dar e de cel puţin patru ori mai 
mare decât căruţa. O să mă descurc până voi reuşi să 
economisesc ca să-mi cumpăr o casă mai mică. 

Jackson o apucă de mână. 

— În legătură cu casa aceea mică... 

Ceva din tonul vocii lui îi făcu inima să îşi înteţească 
bătăile. 

— Da? 

— Haide să mergem în studio şi să ne aşezăm. Vreau 
să vorbesc ceva cu tine. 

Jackson a urmat-o până în camera inundată de 
lumina soarelui. Maelle se aşeză, iar Jackson trase al 
doilea fotoliu mai aproape. Când se aşeză, genunchii lor se 
atinseră. Ea a rămas pe loc. 

— Maelle... 

Cât de bine suna numele după ce ani de zile fusese 
Mike! îşi închise ochii savurând momentul. 

— ...ştii că de sâmbătă într-o săptămână Aaron şi 
Maelle se vor căsători. 

Ea deschise ochii şi se uita ţintă la el. 

— Da. Şi mă bucur că am cam terminat cu treaba pe 
aici, iar asta înseamnă că o pot ajuta pe Isabelle la ultimele 
pregătiri. Pentru că a programat nunta în aceeaşi zi cu 
ceremonia de inaugurare a căminului s-au aglomerat multe 
lucruri pe care trebuie să le facă în acest interval. 

— Ştiu sigur că îţi va fi recunoscătoare. Îşi întinse 
mâna şi o aşeză pe genunchiul ei. Atâtea lucruri se 
schimbă... pentru Aaron şi Isabelle. 

— Şi pentru mine, zise ea încet, pe deplin conştientă 
de prezenţa mâinii lui pe genunchiul ei. 

— Da. Jackson trase aer adânc în piept. Ştiu că eşti 
fericită să îţi ajuţi sora şi să ai acest studio. 

— Două vise pe care le-am avut de când mă ştiu. 

El dădu aprobator din cap. Degetele lui au fremătat 
pentru câteva secunde. 

— Şi eu am parte de o schimbare, de asemenea. 
Maelle a înclinat capul încruntându-se. 

— Da? 


El şi-a tras mâna şi şi-a îndreptat spatele. Ea simţi 
absenţa acelei simple atingeri. 

Da. 

Se ridică din scaun şi începu să se plimbe prin 
cameră părând să examineze în tot acest timp tavanul. El 
îşi ţinea privirea îndreptată în sus, iar vocea lui se auzea 
ca şi un foşnet înfundat. 

— Lupta pentru copii trebuie să fie dusă cât de 
departe posibil, iar tatăl meu... în cele din urmă mi-a spus 
că nu se simte în stare. Sufletul lui e legat de fermă. 
Presupun că bănuiam şi până acum, doar că nu am vrut să 
recunosc. Speram că... 

Inima lui Maelle îi stătea în gât. Ea se ridică în 
picioare, iar picioarele îi tremurau. 

— Jackson nu vrei să renunti, nu? 

Se întoarse brusc uitându-se în ochii ei. 

— Să renunţ? Nici gând. Nu renunţ până când legile 
nu se schimbă. Dar asta înseamnă că altcineva va trebui să 
candideze pentru Casa Reprezentaţilor, cineva care să fie 
hotărât să facă o schimbare. Maelle... acel cineva sunt eu. 

În acel moment ea şi-a dat seama ce îi spunea el de 
fapt. El avea să plece din Shay's Ford. Un val de 
dezamăgire o cuprinse când înţelese lucrul ăsta. Făcu un 
pas înainte şi îşi întinse mâna înspre el. 

El i-a cuprins mâna cu o dorinţă care o făcu pe 
Maelle să lăcrimeze. 

— Mi-e foarte greu să... te părăsesc. . 

Ea citi mesajul ascuns din ochii lui. li prinse privirea 
şi speră că el va citi răspunsul din inima ei. Ea îşi alese 
cuvintele cu mare grijă. 

— O să-mi fie dor de tine, dar înţeleg de ce trebuie să 
pleci. Copiii au nevoie de vocea ta. Dacă cineva poate să 
aducă schimbările necesare, acela eşti tu. 

— Iţi mulţumesc. 

Ochii lui căprui o ţineau ţintuită şi ea uită să mai 
respire când o trase înspre el ca s-o îmbrăţişeze. Inima ei 
săltă de bucurie când găsi puterea de a-l cuprinde peste 
mijloc, de a-i înveli spatele cu palmele sale, strângându-l 


cu putere. Îți mulțumesc, Doamne, pentru vindecarea pe 
care ai început-o. 

După mai multe momente în care au rămas 
îmbrăţişaţi, el a cuprins-o de braţe şi o trase în faţa lui. Ea 
îşi strânse mâinile la piept luând o postură care, credea ea, 
îi va potoli bătăile inimii. 

— Când vei pleca? 

— Voi fi aici la ceremonia de inaungurare. Isabelle m- 
a rugat să spun câteva cuvinte. lar după-amiaza voi fi la 
nunta lui Aaron şi a Isabellei. Aaron m-a rugat să-i fiu 
alături. În lunea de după evenimente voi începe un turneu 
prin statul nostru prin care voi cere sprijin pentru 
campania mea şi pentru schimbarea legilor referitoare la 
munca prestată de copii. 

Maelle şovăia. Rămăsese mai puţin de o săptămână... 

— Dacă sunt ales va trebui să mă mut temporar în 
Jefferson City. 

— Ce înseamnă temporar? 

— Pe durata mandatului. El ridică din umeri. Un 
mandat este de doi ani. Şi dacă sunt reales... 

Nu mai era nevoie de nicio explicaţie. Maelle se 
strădui să zâmbească. 

— Să ştii că mă voi ruga pentru tine. Jackson îi 
cuprins braţele. 

— Şi eu mă voi ruga în fiecare zi ca fratele tău să 
găsească drumul către tine într-o bună zi. De fapt... 

El strângea din buze, trăsăturile feţei trădând 
regretul pe care îl simţea. 

— Trebuia să mă fi oferit mai demult. Dar am fost 
prea concentrat pe legislaţie. Aş vrea să-mi întind 
antenelesă te ajut să-l găseşti pe cale legală dacă îmi vei 
da voie să te ajut. 

— O, Jackson... Maelle se lipi de el, agăţându-se de 
el, iar pieptul i se umplea de prețuirea pentru acest om 
bun. Îţi mulţumesc. 

El o strângea aproape de el, bărbia lui îi atingea 
părul, iar mâinile îi mângâiau spatele. Fiori de plăcere 
urcau şi coborau pe spinarea ei. Rămase în braţele lui, 


bucurându-se de apropierea dintre ei, în vreme ce timpul 
trecea  zăbavnic,  alinându-i un strop din durerea 
sufletească. 

— Mai este ceva ce am vrut să-ţi spun. 

Îi putea simţi vibraţiile vocii în piept când îi vorbea. 
Ea zâmbi, nedorind să se mişte. 

— Da? El se îndepărtă. 

— Este vorba despre casa mea. 

Se uită în jur şi îşi încreţi fruntea. 

— Ai muncit foarte mult, iar dacă vrei vrea să rămâi 
aici, voi înţelege. 

Ea îl trase brusc de mâini. 

— Despre ce vorbeşti? 

— Mă gândeam dacă ai vrea să te muţi la mine şi să 
ai grijă de casă cât timp voi fi plecat. 

Maelle făcu ochii mari. 

— Să locuiesc... în casa ta? 

— Când voi veni în vizită voi sta cu tatăl meu la 
fermă. Aşa că nu trebuie să te îngrijorezi din cauza lipsei 
de decenţă. 

Asigurarea aceasta îl făcea să-i fie mai drag. 

— O, Jackson, o casă adevărată... ea îşi întoarse 
privirea spre fereastră gândindu-se la avantajul de a locui 
într-o casă cu cameră de zi, cu dormitor separat, cu o baie 
adevărată, o bucătărie complet echipată unde ar putea găti 
la aragaz, iar apoi ar putea mânca la masă. Maelle îşi 
permise să viseze cu ochii deschişi. 

Jackson îi atinse braţul, trezind-o la realitate. 

— Maelle...? Ai mai avea şi ceva responsabilităţi în 
plus. Ea aştepta tăcută. 

— Vezi tu, cel mai nou angajat de la ferma tatălui 
meu a salvat doi băieţi de la proprietarul unei ferme de 
vite. îl ştii pe bărbat: Lester Jenks. 

Maelle se încruntă. îl ştia pe Lester Jenks. Slavă 
Domnului că rugăciunile îi fuseseră ascultate cu privire la 
nevoia de a depune mărturie împotriva bărbatului în sala 
de judecată. În mod miraculos îşi retrase acuzaţiile 
împotriva lui Jackson şi a argatului de la ferma tatălui său, 


a renunţat la oferta de a mai cumpăra terenul din nordul 
oraşului. Cu siguranţă Dumnezeu lucrează pe căi 
miraculoase. 

— În acest moment băieţii stau la ferma tatălui meu, 
dar trebuie să meargă la şcoală. Dacă ar avea unde să stea 
aici în oraş ar putea merge la şcoala din Shay* s Ford până 
când se va deschide şcoala Isabellei. 

— Şi ţi-ai dori ca ei să locuiască în casa ta? Jackson a 
ridicat din umeri. 

— Este o casă mare şi am destule camere. Dacă crezi 
că ar fi prea mult pentru tine, atunci aş putea vorbi cu 
Isabelle şi cu Aaron să se mute ei în casă cu băieţii. 

Maelle gândea cu voce tare. 

— Dar când căminul pentru orfani va fi gata, ei vor 
locui acolo. Şi casa ta va rămâne fără cineva care să aibă 
grijă de ea. 

— Nu vreau să te simţi obligată, de aceea nu trebuie 
să-mi răspunzi acum, îi mai spuse Jackson. Gândeşte-te, 
roagă-te şi mă anunti la inaugurare. Tata îi va aduce pe 
băieţi la inaugurare ca să-i cunoşti. 

Maelle încuviinţă cu o aplecare a capului. 

— Ei bine... Jackson se întoarse înspre uşă. Te las să- 
ţi termini treaba. Ne vedem mâine la biserică? 

— Bineînţeles, adăugă ea cu un zâmbet. Voi veni 
îmbrăcată în rochie şi nu cu aceşti pantaloni. 

Jackson a ridicat din umeri cumva indiferent. 

— Cum vrei. Mie îmi pari la fel de frumoasă precum o 
zi de primăvară şi în pantaloni. 

Ducându-şi mâinile la obraji, îl certă. 

— Du-te odată! 

El începu să râdă şi ieşi. 

Maelle se duse lângă geam şi privi pe stradă. Un 
sentiment de împlinire sufletească îi inundă inima. Faptul 
că va rămâne aici, că nu va mai hoinări, că va fi parte a 
unei comunităţi o umplea de bucurie. Iti mulțumesc, 
Doamne, că m-ai ajutat să găsesc un loc pe care să îl pot 
numi Casă. 

Îşi strânse lucrurile şi le duse în încăperea care avea 


destinaţia de dormitor şi depozit. Gândindu-se la oferta lui 
Jackson de a o lăsa să stea în casa lui cât timp el avea să 
călătorească a întins mâinile şi a exclamat. 

— O casă pentru mine! 

Dar nu avea să fie doar a ei... Curând avea să devină 
mamă adoptivă pentru doi băieţi. Încă o dată va avea 
prilejul să asculte de cuvintele tatălui său care i-a spus să 
aibă grijă de cei mici. O, Doamne, cât de minunat lucrezi! 

Isabelle îşi puse mâinile pe umerii lui Aaron şi îl lăsă 
să o ridice de la pământ. Îşi umbri ochii de soarele 
puternic de dimineaţă şi se uită la rândul de căruţe şi 
trăsuri parcate haotic pe marginea drumului. Un nor de 
praf înnegrea orizontul arătând că mai mulţi oameni 
veneau înspre ei. 

Aruncând o privire înspre platforma pe care Aaron şi 
Jackson o construiseră la umbra a trei arţari înalţi a 
observat că majoritatea trăsurilor transportaseră mai mult 
de o persoană. Grupuri de oameni, cei mai mulţi în ţinute 
distinse şi cu pălării elegante pe cap, umblau agale 
împrăştiate pe teren. Scrisorile redactate de Maelle 
fuseseră un succes. Stomacul îi fremăta de emoţii. 

Aaron fluiera uitându-se în jur. 

— Sunt deja foarte multe persoane. 

— Exact cum am sperat. Suspinând cu regret, 
Isabelle adăugă: Dar mi-aş fi dorit ca şi părinţii tăi să fi fost 
cu noi. 

Hotărând asupra faptului că Petey nu putea face faţă 
la două ceremonii în aceeaşi zi, domnul Rowley a rămas la 
piaţă ca să îl supravegheze pe băiat. Doamna Rowley era la 
bucătărie şi gătea pentru masa de la nunta lui Aaron şi 
Isabelle. Aaron o atinse uşor pe braţ. 

— Ştiu, iubito. Dar se vor ruga pentru tine şi 
discursul pe care îl vei ţine. 

Stomacul i s-a mai liniştit reamintindu-şi că viitorii ei 
socri se roagă pentru ea. Isabelle presa cu mâinile 


înmănuşate volănaşele care o împodobeau de la gât până 
la centura din mătase şi trase adânc aer în piept, ceea ce o 
făcu să se simtă mai stăpână pe situaţie. Când îşi trase 
mâinile, schiţă un zâmbet pentru că mănuşile ei albe aveau 
pe ele un strat de praf. 

Lovindu-şi mâinile una de cealaltă a înlăturat 
aproape tot praful. Apoi, apucând fusta de la noul său 
costum, o scutură bine, înlăturând praful. Apoi aranja fusta 
admirându-i culoarea. După ce purtase mai multe luni 
doliu îi făcea plăcere să poarte o culoare mai puţin sobră. 

Costumul compus din fustă şi taior de un verde închis 
de lână avea să-i fie şi rochie de mireasă în acea după- 
amiază. Doamna Rowley o întrebase dacă era înţelept să o 
poarte la ceremonia de inaugurare, dar Isabelle îşi dorea 
să arate cât mai bine la ambele evenimente. S-a gândit ea 
că avea timp destul între evenimente că să îl poată peria 
minuţios. 

Convinsă că a reuşit să înlătură mare parte din praful 
de pe drum îşi întoarse privirea înspre Aaron. 

— O vezi pe Maelle? 

Aaron se ridică pe vârfuri şi se uită peste crupa 
calului făcând ochii mici. Apoi a dat din cap. 

— Da, este cu Jackson lângă scenă. El a început să 
râdă. Poartă pantaloni. 

— Mi-a spus că va purta. Nu se poate urca şi cobori 
repede din căruţă în rochie. Dar-lsabelle îşi încrucişa 
braţele şi luă un ton poruncitorva purta rochie la nuntă. 

Isabelle îşi aruncă privirea peste peluză spre locul 
unde erau Jackson şi Maelle, cu capetele apropiate, 
evident adânc cufundaţi în conversaţie. Ea s-a abținut să 
nu râdă. Chiar dacă nici Jackson şi nici sora ei nu-şi 
dăduseră seama de idila care s-ar putea înfiripa între ei, 
Isabelle bănuia că ei aveau sentimente puternice unul faţă 
de celălalt. Ea ajunse să îl respecte pe Jackson în 
săptămânile de când se cunoşteau şi nu s-ar supăra ca el 
să facă parte din familie. Atunci ar avea un cumnat. Nu ar 
fi la fel ca şi cum l-ar avea pe fratele ei, dar... 

— Vai! Aaron i-a întrerupt gândurile. Maelle vrea să 


folosească platforma de la căruţă ca să-şi monteze aparatul 
şi să poată vedea mai bine ceremonia. Merg să-i duc 
căruţa şi s-o întreb unde exact vrea să o pună. Ai dori să vii 
cu mine? 

Isabelle îşi duse degetele la buze şi căzu pe gânduri. 

— Nu. Mă duc să vorbesc cu Jackson. Trase aer în 
piept şi îşi îndreptă umerii. În felul acesta pot să le urez 
bun venit celor care au ales să vină astăzi. 

Aaron îi zâmbi aprobator. 

— Asta-i iubita mea curajoasă. Bine atunci. O sărută 
pe frunte înainte să urce în căruţă şi să ridice hăţurile. 

Isabelle îşi croi drum pe jos mergând printre 
grupurile de bărbaţi, salutând cu o înclinare a capului, 
zâmbind şi arătând înspre ţăruşii legaţi între ei care 
delimitau locul unde vor fi ridicate campusul cu trei etaje, 
şcoala şi grajdurile. Când a ajuns la Jackson şi la Maelle, 
acesta a sărutat-o pe obraz în semn de bun venit. 

Maelle o îmbrăţişa şi o privi atentă. 

— Arăţi minunat! Culoarea merge minunat cu părul 
tău. O luă pe Isabelle de mijloc şi se întoarse zâmbindu-i 
lui Jackson. 

— Ai văzut vreo mireasă mai frumoasă? Jackson îi 
răspunse tot cu un zâmbet. 

— Arăţi minunat, Isabelle! 

Apoi ridică o sprânceană uitându-se spre Maelle. 

— Sunt sigur că rochia ta este la fel de fermecătoare. 
Isabelle replică: 

— Cu siguranţă! Rochia ei are aceeaşi culoare ca şi a 
mea doar că... 

— Doar că nu are volănaşe pe bluză, interveni Maelle 
strâmbând din nas. 

Isabelle începu să râdă şi o trase uşor de coada 
împletită. 

— Dar părul îi va fi prins într-un coc elegant şi... 

— ...va fi acoperit cu o pălărie ridicolă acoperită pe 
jumătate cu un cuib de păsări, a completat Maelle făcându- 
i pe Isabelle şi pe Jackson să râdă. Ea fusese foarte 
hotărâtă să nu poarte pălăria, dar Isabelle i-a spus că e 


ziua nunţii ei, aşa că ea are ultimul cuvânt. În cele din 
urmă Maelle a cedat. 

Apoi oftă cu emfază: 

— Măcar nu m-a obligat să port una dintre acele aripi 
de fazan pe lateral. Cine ştie, poate îmi luam zborul. 
Maelle îşi puse mâinile pe lângă cap şi începu să mişte din 
degete. Toţi trei începură să râdă. 

— Mike! Vocea lui Aaron îi captă atenţia. Unde vrei 
să pun căruţa? 

— Stai să-ţi arăt. O mai îmbrăţişa încă o dată uşor pe 
Isabelle şi început să alerge spre căruţă. 

— E o zi foarte importantă pentru tine, zise Jackson 
acordându-i atenţie Isabellei. Ai emoţii? 

— Nu am nicio emoție cu privire la nuntă. îl iubesc 
atât de mult pe Aaron. Abia aştept să devin soţia lui. Dar... 
Isabelle încercă să zâmbească. Am niscai emoţii cu privire 
la discurs. Cu toate că am fost la multe întâlniri pentru 
doamne cu mama mea, am asistat întotdeauna, nu am fost 
cea care vorbea. Isabelle i-a apucat mâna. Tu vorbeşti 
primul, nu? 

— Da. Jackson o mângâie uşurel pe mână şi apoi îi 
dădu drumul. Dar nu trebuie să te îngrijorezi. Doar 
vorbeşte din inimă şi va fi bine. Acum haide. El o conduse 
până în mijlocul scenei unde îi aştepta un obiect mare 
acoperit cu o pânză. Ridică uşor marginea vălului şi o lăsă 
să privească dincolo de el. 

Ea începu să bată din palme de fericire. 

— Este perfect! Aaron o tachinase din cauză că a 
cumpărat placheta care va fi montată pe clădire înainte ca 
aceasta să fie ridicată, dar ea a insistat că placheta trebuie 
să fie primul lucru pe care îl va cumpăra pentru noua 
şcoală. 

Jackson lăsă vălul să cadă. 

— O vei putea dezveli în timpul discursului... El 
aruncă o privire la ceasul de buzunar... care va avea loc în 
mai puţin de trei minute. lInstantaneu viermăiala din 
stomac reîncepu. 

— O, Doamne... 


El o strânse uşor de umeri. 

— Nu te îngrijora. O să te descurci foarte bine! apoi 
aruncă o căutătură preocupată în direcţia drumului 
principal. 

— Mă îngrijorează doar că tatăl meu nu a ajuns încă. 

— Vrei să aşteptăm? Jackson îi zâmbi. 

— Nu, nu vom amâna ceremonia. Vom începe la cât 
am stabilit, întorcându-se spre margine scenei îi spuse: 

— Mă duc să văd cum stă Maelle şi mă întorc. Tu 
relaxează-te. Jacskon cobori de pe platformă şi traversă 
peluza. Ca şi cum ar fi simţit că e vremea să înceapă, 
mulţimea gălăgioasă a început să se strângă în jurul 
scenei, vocile lor creând un zgomot care acoperea susurul 
uşor al vântului ce trecea printre frunzele de arțar. Isabelle 
stătea lângă placheta acoperită cu bucata de material, cu 
mâinile împreunate lângă piept, cu capul plecat, rugându- 
se în sinea ei. 

Îți mulţumesc, Doamne, pentru că această scoală 
începe să prindă contur. Îţi mulțumesc pentru că sora mea 
este aici cu mine şi se poate bucura de această zi. Iţi 
mulțumesc pentru toţi cei care s-au angajat să sprijine 
financiar scoală. Binecuvântează-i Tu pe copiii care vor sta 
aici într-o zi. Dă-mi, Tată, putere şi curaj să vorbesc în 
această după-amiază... Cufundată în rugăciune cum era, 
tresări când cineva o atinse pe umăr. 

Jackson stătea lângă ea cu un zâmbet aşternut pe 


faţă. ` 

— Incepem. Eşti pregătită? 

Spre surprinderea ei, a descoperit că emoţiile 
dispăruseră. 


— Da, sunt. 

Jackson se îndreptă spre marginea platformei, ridică 
mâinile şi spuse: 

— Domnilor! 

Vacarmul se stinse, iar Jackson îşi puse mâinile în 
şold. 

— Bine aţi venit! Mă bucur nespus de mult că aţi ales 
să fiţi alături de noi în această dimineaţă la începerea 


construcţiei în vederea ridicării unei şcoli şi a unui cămin 
de care vor beneficia copiii orfani din Shay” s Ford şi din 
minunatul stat Missouri. 

Mulțimea a izbucnit în urale, iar Jackson a aşteptat 
să se facă linişte din nou. 

— Nu vă voi spune despre şcoala în sine. Voi lăsa asta 
în seama minunatei domnişoare care stă în spatele meu-i-a 
zâmbit uşor Isabellei-dar permiteţi-mi să vă povestesc 
despre copiii a căror vieţi se vor schimba în bine datorită 
bunăvoinţei de a deschide această şcoală... 

Mattie 

Clancy îşi înghionti stăpânul cu cotul şi îi spuse: - Se 
pare că a început deja, Gerald. 

Stând pe locul din spate, Matt se aplecă în lateralul 
căruţei ca să capete vizibilitate. În ciuda prafului ridicat de 
la sol reuşi să vadă capul şi umerii lui Jackson profilaţi 
deasupra mulţimii. Chiar şi de la distanţa aceasta putea 
observa că se adresează celor strânşi acolo. Gerald pocni 
din hăţuri. 

— M-am temut eu că vom întârzia când a trebuit să 
schimbăm caii, spuse el pe un ton mâhnit, dar nu am avut 
de ales. 

Clancy a dat din cap înţelegător. 

— Dacă am fi lăsat-o pe săraca Roşie la căruţă cu 
siguranţă i-ar fi căzut copita, la cât de bine stătea. Am fi 
rămas pe marginea drumului fără a mai putea să ajungem 
deloc. 

Băiatul care stătea în stânga lui Matt se aplecă 
înainte şi-l bătu pe Clancy pe umăr. 

— Când mergem înapoi la fermă ne veţi arăta cum să 
o potcovim pe Rosie? 

Clancy se întoarse în spate cu un zâmbet larg pe faţă. 

Bineînţeles că vă voi arăta, Tommy. Astă e un lucru 
pe care e bine să-l ştiţi. 

Dintre cei doi băieţi care fuseseră trimişi la fermă, 
Tommy era cel mai interesat să înveţe lucrurile care 
priveau ferma. Chester cel pistruiat a recunoscut că abia 
aştepta să-şi petreacă ziua la şcoală. După acest weekend, 


Matt ştia că dorinţa lui Chester se va împlini. Jackson 
făcuse nişte aranjamente ca cei doi să stea cu o femeie din 
oraş până va fi construită şcoala pentru orfani. Aveau să-i 
lipsească băieţii-se ataşase de ei în scurtul răstimp cât au 
stat la Rocky Crest-cu toate acestea, ştia că vor avea de 
câştigat dacă vor merge la şcoală. 

Matt înghiţi nişte praf când domnul Harders a tras de 
hăţuri şi a oprit calul în spatele rândului de vehicule 
parcate. Îndată băieţii au sărit din căruţă şi au luat-o la 
fugă. 

— Băieți! îi strigă domnul Harders. 

Ei s-au oprit şi s-au întors. îi apucă de umeri şi le 
spuse: 

— Aduceţi-vă aminte să vă comportaţi exemplar. 
Aceşti oameni sunt aici ca să doneze fonduri pentru şcoala 
unde veţi locui peste câteva luni. Arătaţi-le ce băieţi buni 
vor ajuta. 

— Da, domnule, au spus cei doi în cor. Când domnul 
Harders le-a dat drumul au pornit la drum frumos în faţa 
celor trei bărbaţi ca să se alăture mulţimii adunate la 
umbra arţarilor. 

Pe măsură ce se apropiau, Matt îl putea auzi tot mai 
clar pe Jackson. 

— ...am plăcerea să vă prezint pe femeia a cărei 
inimă caldă şi fire generoasă au făcut ca această zi să fie 
posibilă. Uraţi-i, vă rog, bun venit domnişoarei Isabelle 
Standler. 

Matt se alătură celorlalţi în aplauze, în vreme ce o 
femeie tânără, atrăgătoare, cu păr roşu strălucitor se 
apropia de marginea scenei. Aceasta îi părea cunoscută, 
iar Matt se întreba unde o mai văzuse. Ea îşi ridică mâinile 
acoperite de mănuşi încercând să liniştească mulţimea, iar 
aceasta, ascultătoare, se potoli. 

— Dumnezeu m-a binecuvântat din plin, şi-a început 
tânăra femeie discursul. Am avut şansa să fiu crescută în 
belşug. În copilărie nu am dus lipsă de nimic. Toate nevoile 
mele îmi erau satisfăcute fără întârziere, am dus un trai în 
care mi-au fost asigurate toate nevoile, din abundență. 


Clancy a înclinat capul înspre Matt şi îi şopti: 

— Oricine îşi poate da seama asta după rochia pe 
care o poartă. Destul de elegantă, nu? 

Matt îi zâmbi scurt şi îşi îndreptă atenţia din nou 
înspre femeie. 

— Şi viaţa mea ar fi putut continua în aceeaşi 
manieră dacă nu ar fi survenit moartea prematură a 
părinţilor mei în decembrie, anul trecut. Moartea lor m-a 
făcut orfană şi nu am să uit niciodată disperarea şi 
nesiguranța acelor prime zile, când ştiam că nu voi mai 
avea niciodată parte de bucuria de a mai numi pe cineva 
mamă şi tată. 

Lacrimile străluceau în ochii femeii scoțând în 
evidenţă culoarea verde intens a irişilor. Inima lui Matt se 
umplu de simpatie. Înţelegea prea bine disperarea de care 
vorbea. 

— La doar câteva zile după moartea lor am aflat-prin 
intermediul actelor ascunse în seiful tatei-un adevăr 
supărător. Şi anume ci nu eram orfană de la vârsta de 
optsprezece ani, ci rămăsesem orfană cu mulţi ani înainte, 
de când fusesem doar un bebeluş. 

Un murmur se ridică din mulţime. Matt se aplecă 
înainte să audă vocea firavă a femeii amestecată cu 
zumzetul glasurilor din mulţime. 

— Nu mă născusem într-o familie bogată. Ci venisem 
pe lume într-o familie modestă, mă născusem într-o familie 
de imigranţi pe nume Angus şi Brigid Gallagher. 

Clancy trase subit aer în piept şi se înecă atât de 
zgomotos încât doi bărbaţi s-au întors să vadă ce s-a 
întâmplat. Mâna lui osoasă a prins braţul lui Matt, iar Matt 
a cuprins mâna lui Clancy. Genunchii lui Matt aproape au 
cedat când a înţeles ce spusese de fapt femeia. Ea îşi 
continua discursul fără să bage de seamă că acestuia îi 
întorsese lumea pe dos. 

— Eu m-am născut cu numele Molly Gallagher. Dacă 
nu ar fi existat bunăvoința lui Reginald şi a Rebeccăi 
Standler de a lua un copil orfan în căminul lor, probabil că 


aş fi precum copiii pe care vi i-a descris Jackson mai 
devreme. Probabil că mi-aş fi petrecut zilele pe străzi şi aş 
fi vândut ziare ca să-mi câştig existenţa. Niciun copil nu 
merită nişte condiţii atât de nemiloase şi dure. 

Privea mulţimea cu ochii ei verzi. Matt îşi ţinu 
respiraţia când ea îl privi fără să-şi dea seama cine e. 

— De când am ajuns în Shay's Ford m-am confruntat 
în mod direct cu greutăţile de a nu avea un cămin, dea nu 
avea o familie. Copiii pe care i-am întâlnit sunt extrem de 
energici şi nemaipomenit de descurcăreţi, cu mult peste 
abilităţile altor copii de vârsta lor. Şi totuşi sacrifică ceva 
extrem de important pentru a se întreţine-ei îşi sacrifică 
oportunitatea de a primi o educaţie şi de avea copilărie. 
Am convingerea că merită mai mult decât să trăiască de pe 
o zi pe alta şi vă apreciez că îmi împărtăşiţi convingerea. 
Cu toate că nu am fost niciodată adoptată de către familia 
Standler, tatăl meu m-a iubit îndeajuns ca să se îngrijească 
de viitorul meu. De vreme ce moştenirea pe care mi-a 
lăsat-o a făcut posibil pentru mine să achiziţionez acest 
teren şi materialele necesare construirii clădirilor, îmi face 
o deosebită plăcere să o dedic acestui proiect. 

Matt se ridică pe vârfuri ca să vadă cum surioara lui 
s-a îndreptat repede spre un obiect aşezat în mijlocul 
scenei şi acoperit cu o pânză albă. Cu o mişcare abilă a 
încheieturii a îndepărtat pânza şi a scos la iveală o 
plachetă din bronz. Cu un zâmbet larg, spuse: 

— Căminul Reginald Standler pentru Copii Orfani şi 
Abandonaţi. Clipind rapid a spus înecată de lacrimi. 

— Fie ca toţi copiii care vor veni la acest cămin să se 
simtă la fel de bineveniţi şi de iubiţi cum m-am simţit eu în 
casa dragilor mei părinţi adoptivi. 

Mulțimea a izbucnit în urale, fluierături şi în aplauze. 
A continuat astfel neîntrerupt, timp de câteva minute. Dar 
Matt nu participa. Mâinile îi tremurau şi nu se puteau lipi 
una de cealaltă. Inima îi bătea atât de tare încât se temea 
că îşi va părăsi culcuşul din piept. Se afla la mai puţin de 
patru metri de surioara lui, Molly, care stătea la braţ cu 
Jackson Harders şi zâmbea mulţimii răguşite. 


Dacă ar fi cedat în faţa fricii şi ar fi fugit de Jenks? 
Acum s-ar fi aflat la mulţi kilometri distanţă de sora lui. 
Sentimentul de satisfacţie concura cu şocul de a o fi găsit 
pe Molly, şi în acelaşi timp lacrimile îi şiroiau atât de tare 
încât nasul i se iritase. Doamne, m-ai ajutat să o găsesc! îţi 
mulţumesc! 

În cele din urmă, mulţimea s-a liniştit, iar Jackson a 
dus-o pe Molly de pe platforma ferită la lumina soarelui. 
Mulțimea îi urma pe cei doi. Clancy l-a împins şi pe Matt 
înainte arborând pe chipul lui bărbos un zâmbet atât de 
larg încât aproape îi despica faţa în două. Când mulţimea a 
format un cerc în jurul lui Jackson şi a lui Molly, Clancy şi-a 
pus mâinile pe spatele lui Matt şi i-a dat un brânci atât de 
puternic încât de la coada mulţimii a ajuns în faţă de unde 
putea vedea cum Jackson Harders a pus o lopată în mâinile 
micuţe ale lui Molly. 

O panglică verde legată de lopată dansa în jurul 
încheieturilor lui Molly când aceasta a presat lama în 
iarbă. A zâmbit mulţimii înainte să apese cu piciorul ei 
micuţ lama. Cu o mică sforţare s-a aplecat cu toată 
greutatea în faţă pe lopată, iar aceasta a intrat în pământ. 
Ea a început să râdă, ochii îi străluceau, iar mulţimea a 
izbucnit din nou în urale. 

Ea i-a înmânat lopata lui Jackson, care a făcut o 
plecăciune înainte să înfigă lopata în pământ şi să scoată o 
bucată considerabilă de pământ. Molly îşi scutură palmele 
şi îşi întoarse privirea spre auditoriu. Ridicându-şi mâna, 
semnaliza pe cineva. Cu glasul ei subţire strigă: 

— Ai făcut destule poze! Vino de sapă şi tu Maelle! 

Matt îşi smuci capul atât de abrupt încât îl durea şi 
aproape şi-a pierdut pălăria. 

Maelle?! 

Maelle 

Râzând, Maelle a apucat marginea căruței şi sări 
peste ea. Bocancii ei au izbit pământul trimițând nori de 
praf în jur. Mulțimea s-a dat la o parte lăsând-o să treacă, 
iar ea s-a dus lângă Isabelle şi Jackson. Bucata de pământ 
scoasă de ea era la fel de mare şi de lungă ca a lui Jackson, 


ceea ce făcu mulţimea să mai scoată nişte aclamații. 

În timp ce râdea, a mai îmbrăţişat-o pe Isabelle încă 
o dată. În spatele ei se auzi vocea lui Jackson. 

— Cu aceasta am încheiat ceremonia noastră, 
domnilor. Vă mulţumim pentru participare şi Dumnezeu să 
vă binecuvânteze! 

Mulțimea s-a împrăştiat, oamenii îndreptându-se spre 
vehiculele care îi aşteptau cu excepţia unui cowboy înalt 
care a rămas pe loc ca şi cum ar fi fost țintuit la doar 
câţiva metri de cele trei bucăţi maronii de pământ 
proaspăt scos. Cu toate că pălăria îi umbrea parte de sus a 
feţei, Maelle observă două şiroaie de lacrimi care curgeau 
spre bărbia lui tremurândă. 

Isabelle se îndepărtă de Maelle ducându-se în fugă 
înspre Aaron, Maelle îl auzi pe Jackson strigând-o, dar nu 
putea să-şi ia privirea de la cowboy. Era ceva în ţinuta 
ţeapănă a umerilor, în pumnii încleştaţi, în obrajii cizelaţi 
şi pătaţi cu lacrimi, care vădeau o emoție puternică. O 
furnicătură îi cuprinse creştetul capului. Artistul din ea 
dorea să surprindă poziţia bărbatului pe film şi să o 
examineze mai târziu, să-i înţeleagă impactul. Şi cu toate 
acestea nu se putea urni din loc. 

Ea privea cum bărbatul a ridicat mâna ca să-şi dea 
jos pălăria. Ochii lui maro-roşiatici s-au intersectat cu 
privirea ei. Şuviţe mari de păr maro-roşcat răvăşite de vânt 
îi căzură pe frunte. 

Ea rămase fără suflare. O, Tată Ceresc, se poate să 
fie el...? 

Ea a făcut un pas nesigur în spate, gura îi era 
deschisă de uimire, iar trupul îi era încordat, arcuit înspre 
el. Ea îi cerceta atent faţa, stând cu mâinile şi apăsând în 
dreptul inimii şi a pus întrebarea pe care de mult tânjea să 
o pună: 

— Mai ai cumva legătura ta cu casa? 

Cowboy-ul şi-a strivit pălăria către şold. Mărul lui 
Adam îi săltă în gâtlej şi dădu aprobator din cap. 

— Mă uita la poză în fiecare seară înainte să mă duc 
la culcare sperând să-mi apari în vis. 


Lui Maelle i s-au muiat genunchii şi şi-a pus mâinile 
la gât. 

— Mattie! Oare chiar a rostit ea acest nume sau era 
doar un vis? Din spatele ei se auzi întrebarea zăpăcitoare a 
Isabellei. 

— Mattie? Adică... fratele nostru? 

Înainte ca Maelle să-i poată răspunde, Isabelle a 
ţâşnit pe lângă ea şi se aruncă în braţele lui Mattie. Maelle 
se uită cum Mattie îşi ridica surioara de la pământ, pe 
Isabelle care râdea în timp ce se agăța de gâtul lui. O 
durerea pieptul de la încercarea de a-şi ţine bucuria în ea 
în timp ce vedea reuniunea celor două persoane pe care le 
iubea mai mult decât orice pe lumea aceasta. 

Mattie o învârtea pe Isabelle călcând în picioare 
pălăria lui care căzuse la pământ şi în cele din urmă o 
aşeză din nou pe iarba verde. Şi-a ridicat capul, iar 
privirea lui înceţoşată de lacrimi s-a întâlnit cu a lui 
Maelle. El a întins o mâna înspre ea, ca o invitaţie, iar ea 
se clătina mergând înainte, cu picioarele vlăguite oscilând 
în toate părţile. Un strigăt de bucurie îi ieşi pe gură în 
timp ce fratele ei o strângea la piept luându-i toată 
răsuflarea. Un suspin chinuit îşi croi drum din gâtlej, iar ea 
izbucni în plâns. Lacrimi de bucurie cum nu mai vărsase 
niciodată. 

Ea îşi a făcut loc atât cât să poată sta pe vârfuri şi să 
sărute obrajii umeziţi şi fruntea fratelui său, exact cum 
făcuse ultima dată, la despărţire. El şi-a apăsat buzele pe 
fruntea ei, murmurând: 

— Eşti adevărată. Nu-mi vine să cred că eşti 
adevărată. 

Maelle îi înţelegea uimirea. Să fie în braţele lui era 
un cadou pe care se temuse că nu îl va primi niciodată. 
Uimirea acelui moment a cuprins-o şi a început să se 
reverse peste margini. 

— Cum m-ai găsit? 

— Ai ştiut că suntem aici? 

— Ai sosit recent în Shay* s Ford? 

A izbucnit în râs din nou, răspunsurile nu erau 


necesare. 

— Maelle... Mâna lui a cuprins-o din spate. Vocea lui- 
o voce mult mai groasă decât vocea aceea de copil pe care 
o ştiuse-tremura de emoție. Eşti atât de frumoasă... 
îmbrăcată tot cu pantaloni... ai tot părul lung... 

Apoi îşi îndreptă privirea spre Isabelle. 

— Iar tu ai crescut, eşti la fel de micuță şi de 
frumoasă precum mama noastră. Molly, când te privesc pe 
tine e ca şi cum aş privi-o din nou pe mama. 

Maelle l-a corectat cu blândeţe. 

— Părinţii ei adoptivi i-au pus numele Isabelle. 

Isabelle a dat tare din cap făcându-şi buclele roşcate 
să tresalte. 

— Poţi să-mi spui Molly dacă vrei. 

Ea îi zâmbea, iar chipul ei subţire se întindea să 
sărute obrazul lui Mattie. 

— Toată viaţa mi-am dorit un frate mai mare care să 
mă iubească şi acum, uită-te! Un nou val de lacrimi au 
ţâşnit pe obrajii Isabellei. 

Toţi trei au început să se îmbrăţişeze din nou. Inima 
lui Maelle era plină de fericire. Tată Ceresc, mi-ai răspuns 
rugăciunilor. Lai adus la mine pe Molly şi pe Mattie. Iți 
mulțumesc, Doamne. Iti mulţumesc... 

— Maelle? 

Maelle a tresărit la auzul vocii lui Jackson. Acesta 
stătea doar la câțiva metri distanţă cu tatăl său, cu Aaron, 
cu Clancy şi cu cei doi băieţi tineri. Nedorind să-i dea 
drumul lui Mattie, se cuibări sub braţul acestuia înainte să- 
i răspundă. 

— Da? 

Jackson ţinea în mână ceasul lui de buzunar. 

— Nu vreau să deranjez, dar trebuie să ne îndreptăm 
spre oraş sau Aaron şi cu Isabelle vor întârzia la propria 
lor nuntă. 

— Nuntă? Mattie se uită mirat la Isabelle care îi 
zâmbea de sub braţul său. Te căsătoreşti? 

— Da, astăzi, îi confirmă ea. Maelle este domnişoara 
de onoare. Mattie clătină din cap. 


— Se căsătoreşte... surioara mea... 

— Cu Aaron Rowley. 

Isabelle îi făcu acestuia semn să se apropie. Şi apoi 
îşi puse mâna pe pieptul lui Mattie. 

Şi trebuie să vii şi tu. O luă pe Maelle de mână, iar 
acum se ţineau toţi trei. Vrei să mă conduci tu la altar, 
Mattie? 

Mergând la braţ cu Jackson, Maelle înainta încet pe 
trotuarul din oraş. El îşi tempera mersul ca să îşi 
sincronizese paşii cu ai ei, încetiniţi de rochia lungă pe 
care o purta. Pentru prima dată în viață nu-i părea rău că 
merge încet. Nu se grăbea să plece de lângă el. 

Felinarele de pe stradă emanau o lumină gălbuie, 
luminându-le calea, iar umbrele lor care se profilau pe 
caldarâm îi însoşeau spre studioul lui Maelle. Străzile 
goale şi magazinele fără lumină confereau cadrului un 
sentiment de intimtitate. Ea şi Jackson puteau fi singurii 
oameni din întreaga lume. 

Cu doar câteva minute în urmă le uraseră rămas bun 
surorii şi fratelui ei. După ce s-au îmbrăţişat şi s-au 
sărutat, Isabelle şi cu Aaron au plecat într-o caleaşca vesel 
decorată către un hotel de pe malul râului unde aveau să-şi 
petreacă prima noapte împreună, soţ şi soţie. La scurt timp 
după aceea, Mattie s-a urcat în trăsura domnului Harders. 
Aducându-şi aminte de ultima lor despărţire, Maelle nu 
voia să-i dea drumul, dar el i-a şoptit la ureche că se vor 
vedea foarte curând. Realizând faptul că avea să fie la doar 
câţiva kilometri distanţă, la ferma Rocky Crest, despărţirea 
i s-a părut mai suportabilă. 

Maelle şi-a întors capul ca să-şi admire însoţitorul. În 
lumina slabă, părul negru al lui Jackson avea culoarea 
nopţii, trăsăturile lui cizelate părea mai pronunţate, mai 
masculine. Ea îi datora atât de mult. Ce s-ar fi întâmplat 
dacă el nu ar fi convins-o să stea şi să facă poze la 
întrunirea de la operă? Ar fi fost şi acum singură-admirând 
natura din căruţa sa, îndepărtând orice şansă de a avea o 
prietenie îmbrăcată cu perechea aceea de pantaloni 
bărbăteşti, tânjind să-şi găsească sora şi fratele. 


Dumnezeu îl folosise pe Jackson ca să declanşeze 
vindecarea inimii ei şi să-i răspundă la rugăciunile de-o 
viaţă de a-şi regăsi fraţii. Ea înteţi strânsoarea braţului, 
trimiţându-i un mulţumesc tăcut. Cumva, el înţelese 
semnificaţia gestului deoarece se întoarse înspre ea şi îi 
zâmbi. Ciudat părea să fie modul în care comunicau ei fără 
cuvinte. Maelle contempla la această stranie abilitate când 
s-au oprit în faţa studioului ei şi scoase din poşetă cheia în 
formă de schelet. 

Jackson i-a luat-o din mână, a deschis uşa pentru ea 
şi o ţinea deschisă ca să poată intra. Ea chicotea când a 
păşit pragul de la intrare. 

El i-a pus cheia în mână şi a înclinat capul nedumerit. 

— Ce găseşti aşa de amuzant? 

— M-ai tratat ca pe o doamnă. Confuzia i-a făcut 
fruntea să se încreţească. 

— Şi asta ţi se pare amuzant? Maelle a ridicat din 
umeri. 

— Nu mi se pare amuzant, ci surprinzător. Îi spunea 
acum ceva ce nu mai recunoscuse niciodată cu voce tare. 

— Bărbaţii nu m-au tratat niciodată ca pe o doamnă, 
Jackson. El se uita drept în ochii ei cu o privire sinceră. 

— Eşti una dintre cele mai fine doamne pe care le-am 
cunoscut vreodată. 

Neştiind cum să-i răspundă s-a întors şmechereşte, şi 
apucându-şi fusta făcu o reverență. 

— Vă mulţumesc, bunule domn. 

El o prinse de braţ şi o ridică. Mângâindu-i obrajii, îi 
spuse: 

— Chiar şi îmbrăcată cu o pereche de pantaloni şi o 
cămaşă ponosită eşti cât se poate de doamnă. Îţi vei aminti 
asta? 

Uitându-se la faţa sa, cu expresie înflăcărată şi în 
acelaşi timp blândă, Maelle ştia că nu va uita niciodată ce-i 
spusese. Nici privirea din ochii lui. Ea a încuviinţat din 
cap, iar el şi-a retras mâna. 

— Mă bucur. El îşi trecu mâna prin păr. 

Chiar şi cu cel mai mic strop de lumină care ar fi 


trecut prin fereastra neacoperită ar fi putut să vadă urmele 
pe care le lăsaseră degetele lui. Ea îşi dorise să fi avut 
curajul de a-i atinge părul măcar o dată, dar ştia că, dacă 
ar fi făcut asta acum ar fi fost o prostie. Aerul fierbea de 
atâta tensiune. 

— Ei bine, cred că ar trebui-a început ea. 

— Maelle, mă surprind... începu el. Amândoi s-au 
oprit. Ea îi făcu semn cu mâna. 

— Continuă, te rog. 

El a lăsat privirea în jos părând să-şi examineze 
vârfurile pantofilor mai multe secunde înainte să ridice 
capul şi să o privească în ochi. 

— Mă surprind de multe ori dorind să spun... mai 
multe. Să fac promisiuni. Să mi se facă promisiuni. Dar... 

Ea încuviinţă din cap, citindu-i de fapt gândurile 
nespuse. 

— Este în regulă, Jackson. 

Ea a făcut un pas înainte, punând mâna pe braţul lui. 

„Dumnezeu are un plan cu tine şi ţie ţi-a dat slujba de 
a ajuta copiii, un lucru de care puţini doresc să se ocupe. 
Dacă nu îţi faci treaba până la capăt nu o să fii niciodată 
împăcat cu tine. Trebuie să pleci. Este bătălia ta, aşa că 
du-te şi luptă. 

El şi-a pus mâna peste a ei, cu degetele calde şi 
puternice. 

— Apreciez că ai încredere în mine. 

— Eşti o persoană de încredere, l-a asigurat ea. „O să 
aştept cu nerăbdare veşti despre progresele tale când vei 
veni în vizită. 

Ea îşi înclină capul, iar inima îi era plină de speranţă. 

— Vei veni în vizită, nu-i aşa? 

— Bineînţeles. Şi prima oară când voi veni, tu şi cum 
mine vom merge la restaurantul de pe râu. Poţi să porți 
pantaloni şi să muşti din friptură. Nu mă deranjează. 

Tachinarea lui o făcu să râdă. 

— Sună foarte bine. 

— Până atunci... Jackson şi-a tras mâna, dar nu dădea 
semne că ar vrea să plece. Maelle, vreau să - Ea şi-a pus 


degetele pe buzele lui. 

— Nu, Jackson. Fără dorinţe. Doar rugăciuni. Ai să 
vezi, Dumnezeu are planuri pentru tine, pe lângă acest 
proiect dăruit copiilor, dar El are de asemenea şi un timp 
ideal. Eu ştiu asta mai bine decât oricine altcineva. 

El i-a sărutat vârful degetelor înainte să facă un pas 
mare înspre uşă. Apoi a rămas încremenit acolo, cu o mână 
pe clanţă şi cu o mână înspre ea. 

— Dar crezi că va veni timpul şi pentru noi? 

Maelle a închis ochii, retrăind momentele în care ea, 
sora ei şi fratele ei stăteau îmbrăţişaţi sub soarele în statul 
Missouri. Deschizând ochii a afişat pe buze un zâmbet. 

— Da, cred că şi acel timp va veni. 

Degetele lui Jackson îi mângâiau obrajii-o atingere 
uşoară care spunea mult mai multe decât putea cuvintele. 
Privirea lui o ţinea ţintuită, ochii lui negri fiind plini de dor 
şi... de încă ceva. Şi apoi, dând uşor din cap a ieşit pe uşă. 

NOTA AUTORULUI 

Se estimează că peste un milion de americani sunt 
descendenţii celor o sută cincizeci de mii de copii care au 
fost trimişi în oraşele aglomerate din est către noi cămine 
din vest între anii 1854 - 1929 în trenurile care au fost 
numite ulterior „trenurile orfanilor”. Sunt mândră să spun 
că fac parte dintre acei descendenţi. Nu genealogic, ci cu 
inima, 

În 1968, bunicul meu s-a căsătorit cu o femeie pe 
care eu deja o iubeam. Helen Haak fusese dădaca mea din 
momentul m-am născut până când familia mea s-a mutat 
din Hilsboro în Garden City, Kansas, la mijlocul anului 
1963. Multe din amintirile mele cele mai dragi din 
copilărie o includ pe acea femeie cu faţa blândă, ale cărei 
braţe păreau făcute special pentru a oferi îmbrăţişări. 

Să aibă grijă de copii nu era nimic nou pentru Helen. 
Cu toate că îşi dorea un copil al ei cu tot dinadinsul nu 
putea duce nicio sarcină până la termen. Astfel că a 
devenit mamă adoptivă pentru copiii a căror părinţi nu 
puteau sau nu doreau să-i mai crească, având grijă de mai 
bine de doisprezece copii. Ea ştia cum să ajungă la sufletul 


acestor copii cu multă empatie, deoarece şi ea cunoscuse 
durerea de a nu fi avut părinţi. Când era încă mică, mama 
ei a murit, iar tatăl ei a decis să o abandoneze. Helen a fost 
pusă pe un tren al ofanilor şi a fost crescută de o familie 
adoptivă. 

Poveste ei, din păcate, nu a fost cu sfârşit fericit. 
Asemeni multor copii din acele trenuri, nu a fost adoptată 
în mod oficial şi a crescut cu sentimentul că acela nu era 
chiar locul ei. Însă în loc să-şi umple inima de amărăciune, 
şi-a deschis inima faţă de copiii altora. 

Pot doar să sper că a simţit o oarecare măsură de 
acceptare prin dragostea pe care i-au arătat-o cei cărora 
ea însăşi le-a purtat de grijă. Dar ştiu că nu a existat o 
fetiţă mai fericită decât mine în ziua în care „Tantie” 
(cuvântul prin care eu, copilă fiind, încercam pronunția 
cuvântul german tante care înseamnă „mătuşă”) s-a 
căsătorit cu bunicul meu şi a devenit oficial bunica mea. 
Cu toate că a murit în 1979, Helen trăieşte în amintirile 
mele ca şi bunica-nu de sânge, ci de suflet. 

Aşa că, Tantie, bunica inimii mele, acesta este darul 
meu pentru tine. Îţi mulţumesc pentru dragostea pe care 
de bunăvoie ai revărsat-o asupra mea. Ţi-o înapoiez acum 
însutit. 

Kim Vogel Sawyer 

MULŢUMIRI 

La o conferinţă a Scriitorilor Americani Creştini de 
Ficțiune în septembrie 2003, eu împreună cu alţi trei 
autori ne-am hotărât să demarăm un proiect de antologie - 
compus din patru nuvele sub titlul Legături cu casă, care 
avea să spună povestea a patru pasageri ai trenurilor cu 
orfani care ajung să se reunească la maturitate. Proiectul 
de antologie a fost refuzat, dar ideea pur şi simplu nu mi-a 
dat pace. Le-am întrebat pe celelalte trei doamne dacă le- 
ar deranja să folosesc tema iniţială, cu alte personaje, 
pentru o singură carte de întindere mai mare. Mi-au oferit 
cu generozitate binecuvânatrea lor şi acela a fost punctul 
de pornire. Nu am cuvinte să le mulţumesc îndeajuns 
Lenei Nelson Dooly, lui Susan K. Downs şi Lisei Harris 


pentru entuziasmul pe care l-au arătat din ziua în care le- 
am prezentat ideea şi pentru cuvintele de încurajare 
presărate pe drumul pe care mi l-am croit apoi de una 
singură. Vă mulţumesc! 

lar ţie, Susan, mulţumiri suplimentare şi o caldă 
îmbrăţişare pentru materialele documentare pe care mi le- 
ai oferit din proprie iniţiativă. Ce binecuvântare este 
prietenia ta pentru mine! 

Niciuna dintre ideile mele nu ar ajunge din cap în 
computer fără sprijinul familiei mele. Vă mulţumesc, Don 
şi fetele mele frumoase pentru că aţi împărtăşit această 
călătorie împreună cu mine. 

Le datorez multe mulţumiri părinţilor mei, Ralph şi 
Helen Vogel, pentru că mi-au suportat curiozitatea cu 
privire la viaţa din anii de mai demult şi pentru că mi-au 
încurajat în permanenţă imaginaţia. Niciun copil nu a avut 
doi părinţi mai minunaţi decât cei cu care m-a înzestrat 
Dumnezeu. 

Ca întotdeauna, de altfel, adresez mulţumiri grupului 
meu de critici pentru sugestiile lor nemaipomenite. Nu aş 
fi supravieţuit fără Eileen, Ramona, Staci, Margie, Crystal 
şi Donna. Vă mulţumesc, doamnelor, pentru eforturile 
voastre neîntrerupte în sprijinul meu. (Jill şi Ramona vă 
mulţumesc pentru indicaţiile referitoare la pronunția 
irlandezămi-aţi fost de mare ajutor!). 

Sprijinul în rugăciune este nepreţuit, de aceea le 
mulţumesc războinicilor mei în rugăciune-Kathy, corul de 
la First Southern, Don şi Ann, Rose, Caria, Cynthia, 
Connie... îmi aduceţi binecuvântări în fiecare zi! 

Mulţumiri impresarului meu, Tamela, pentru că a 
crezut că „acea zi” va veni. 

Sunt întotdeauna mulţumitoare pentru sprijinul 
editorului meu, Charlene, şi colectivului de la Bethany 
House. Sunteţi nişte oameni nemaipomeniţi! 

Uitându-mă în urmă, mulţi au fost autorii care m-au 
inspirat prin romanele lor, prin cuvintele transmise via e- 
mail sau direct. Vreau să le mulţumesc lui Deborah Raney, 
Tracie Peterson, Bandilyn Collins, Joyce Livingston, Judith 


Miller şi Janette Oke care i-au întins mâna unui autor fără 
astâmpăr şi în devenire, pentru că au făcută să simtă că îşi 
poate găsi locul în scrierea de cărţi. Vă apreciez mai mult 
decât pot exprima prin cuvintele. 

În încheiere, dar de cea mai mare importanţă, vreau 
să-l adresez mulţumiri lui Dumnezeu. El singur face ca 
visele să devină realitate şi le face mai dulci decât şi le 
poate imagina cel care le visează. Fie ca orice laudă şi 
toată gloria să se întoarcă din nou la Tine şi să îţi fie 
închinate numai Ţie. 

KIM VOGEL SAWYER adoră cuvintele care încep cu 
litera C precum copii şi ciocolată. Ea este autorul a 
unsprezece romane printre care şi  bestsellerul în 
aşteptarea întoarcerii lui Summer. Este un membru activ 
în biserica sa unde conduce Şcoala duminicală pentru 
adulţi şi cântă în corul vocal şi corul de clopoței. În timpul 
liber îi place să meargă la teatru, să croşeteze şi să 
caligrafieze. Kim şi Don, soţul ei, locuiesc în Kansas, au 
trei fete şi patru nepoți. 


